
NOGLE    TILFØJELSER    OG    BEMÆRKNINGER   TIL 
LISTEN  OVER  DANMARKS  FUGLE. 


E.  LEHN  SCHIØLER. 

Et  Tidsrum  af  15  Aar  er  forløbet,  siden  den  af  H.  Winge 
skrevne  Liste  over  Danmarks  Fugle  fremkom  i  dette  Tidsskrift. 
Disse  Aar  have  kun  tilført  Listen  et  ringe  Antal  nye  Arter 
(eller  Racer)  og,  som  det  kunde  ventes,  hovedsagelig  tilfældige 
Gæster;  derimod  er  paa  flere  Omraader  Kundskaben  om  Ar- 
ternes Forekomst  og  deres  Former  bleven  noget  forøget  ved 
fortsatte  Undersøgelser,  men  adskilligt,  der  trænger  til  Opklaring, 
staar  endnu  tilbage.  Da  saadanne  Undersøgelser  kræve  lang 
Tid,  blandt  andet  fordi  Tilvejebringelsen  af  det  nødvendige 
Stof  maa  foregaa  med  størst  mulig  Skaansomhed,  vil  det  for- 
mentlig synes  rimeligt  paa  dette  Tidspunkt  at  samle  og  frem- 
føre de  indtil  nu  indvundne  Erfaringer,  ikke  mindst,  fordi  det 
vil  kunne  medføre  fornyet  Interesse  for  Faunaen  og  derved  bi- 
drage til  at  henlede  Opmærksomheden  hos  Fuglekyndige  Landet 
over  paa  de  endnu  uløste  Spørgsmaal. 

I  det  følgende  er  fulgt  Winges  Liste  i  D.  O.  F.  T.'s  1ste  Aar- 
gang  samt  de  Numre,  hvormed  Fuglene  deri  ere  betegnede. 


1.  ANAS  CRECCA  L.,  KRIKAND.  Winge  kalder  den  »ikke 
sjelden  som  ynglende«,  og  denne  Betegnelse  passer  ganske  vist 
til  Forholdene,  for  saa  vidt  som  denne  Art  forekommer  spredt 
Landet  over,  men  de  fleste  Steder  —  maaske  med  Undtagelse 
af  Vestjylland  —  temmelig  faatallig.  Her  i  Danmark  er  Stok- 
anden, Anas  boscas  L.,  ubetinget  den  almindeligst  forekommende 
Svømmeand  som  Ynglefugl ;  efter  den  kommer  Skeanden,  Spa- 
tula  clypeata  (L.),  dernæst  Atling,  Qiierquedula  circia  (L.)  og 
Krikand,  der  i  Antal  vist  staa  omtrent  lige;  bægge  kunne  siges 
at  være  ret  faatallige  som  Ynglefugle;  endnu  faatalligere  som 
Ynglefugl  er  Spidsanden,  Anas  acuta  L.,  og  meget  sjælden  er 
Knaranden,  Chaulelasmus  streperus  (L.). 

De  her  ynglende  Krikænder  synes  ofte  smaa  i  Sammen- 
ligning med  de  paa  Gennemrejse  forekommende,  men  ved  en 
til  Undersøgelse  af  dette  Forhold  foretagen  Gennemgang  af  et 
stort  Stof  (ca.  400  Stykker  fra  Danmark,  Nord-Sverige,  Island, 
Grønland  og  Japan)  vise  Gennemsnitsmaalene  sig  dog  at  falde 
sammen. 

2.    QUERQUEDULA  CIRCIA  (L.),    ATLING.    Se  foran. 

4.  MARECA  PENELOPS  (L.),  PIBEAND.  Formodningen 
om,  at  Pibeanden  skulde  yngle  her  i  Landet,  har  hidtil  ikke 
fundet  Bekræftelse;  Andrikker  i  Sommerdragt,  ogsaa  »afslaaede«, 
og  Fugle  i  Overgang  dels  fra  første  og  dels  fra  anden  Pragt- 
dragt til  Sommerdragt,  ses  hver  Sommer,  men  i  næsten  alle 
undersøgte  Tilfælde  har  det  vist  sig  at  være  let  anskudte  Fugle, 
der  ikke  have  været  i  Stand  til  at  følge  de  om  Foraaret  bort- 
dragende Skarer. 

7.  ANAS  BOSCAS  L.,  STOKAND.  I  Træktiden  forekommer 
regelmæssigt  en  Stokand,  der  er  større  end  den  her  ynglende; 
disse  Fugle  svare  nogenlunde  godt  til  Brehms  Beskrivelse  (Handb. 
Naturgeschichte  alier  Vogel  Deutschlands,  Ilmenau  1831,  Side 
862)  af  »die  grosse  Stockente«,  Anas  archiboscas.  Denne  skulde 
ganske  vist  bebo  Færøerne  »und  andere  nordliche  Lander«1,  og 
med  Færøerne  have  de  her  om  Efteraaret  og  Vinteren  forekom- 
mende Stokænder  sikkert  intet  at  gøre;  men  de  ligne  ganske  Stok- 
ænder fra  det  vestlige  Rusland,  idet  de  ikke  blot,  som  Brehm  skri- 
ver, ere  større  end  vore  (Vingen  gennemsnitlig  ca.  2  cm)  men  tillige 
graaligere  i  Farven  hos  unge  Fugle,  Hunner  og  Hanner  i  Sommer- 
dragt og  grovere  i  Vatringen  hos  Hanner  i  Pragtdragt;  ofte  ses 
hos  unge  Hanner  i  første  Pragtdragt  sorte  Pletter  i  det  brune 
Brystskjolds  Fjer;  Panden  er  oftest  smallere,  i  Overensstemmelse 
med  Næsekirtlernes  kraftigere  Udvikling,  men  dog  ikke  saa  smal 
som  hos  grønlandske  Stokænder  (se  Fig.  5  og  6,  Side  41,  D.  O.  F.T., 
Aarg.  XV.).  Da  man  flere  Steder  her  i  Landet  fanger  Stokænder  om 
Vinteren  og  stækker  og  krydser  dem  med  vore  vilde,  er  helt  fyldest- 

1  Brehm  skriver  1.  c.  Side  863:  »Sie  bewohnt  die  mit  Schilf,  Grås,  Binsen 
oder  Gebiiseh  bewachsenen  sussen  Gewåsser  der  Fåroer-Inseln  und  anderer 
nordlichen  Lander«.  .  .  .  ikke  Inseln,  som  Hartert  skriver  (Vogel  der  palii- 
arkt.  Fauna,  Heft  X,  Bd.  II,  Side  1308);  da  det  af  Sammenhængen  fremgaar, 
at  der  med  disse  nordlige  Lande  hverken  er  ment  Island  eller  Grønland,  maa 
vel  Udtrykket,  hvis  man  overhovedet  vil  tillægge  det  Betydning,  opfattes  som 
pegende  paa   Skandinavien  eller  Nord-Husland. 


gørende  Sammenligning  i  nogen  Grad  vanskeliggjort,  men  der  kan 
dog  næppe  tvivles  om,  at  nordøstlige  Stokænder  —  forbundne  ved 
en  Række  Mellemformer  med  danske  (og  mellemeuropæiske)  — 
ere  raceforskellige  fra  disse ;  den  typiske  nord-svenske  nærmer  sig 
mest  til  de  nord-østlige.  For  disse  synes  det  med  vor  nuværende 
Kendskab  til  Sagen  bekvemmest  —  hvis  man  vil  give  dem  Navn  — 
at  beholde  Brehms  Betegnelse  archiboscas,  men  maaske  er  dette 
Navn  i  Virkeligheden  Synonym  for  boscas1  og  et  nyt  at  bringe  i 
Anvendelse  for  den  mellemevropæisk-danske  Stokand. 

14.  FULIG ULA  CRISTATA  (RAY),  TROLDAND.  Breder  sig 
som  Ynglefugl;  derimod  har  Formodningen  om 

15.  FULIGULA  MARILA  (L.),  BJERGANDENS  Ynglen  her 
i  Landet  ikke  bekræftet  sig. 

16.  FULIGULA  FERINA  (L.J,  TAFFELANDEN  kan  nu  siges 
at  være  en  ganske  jævnligt  forekommende  Ynglefugl. 

26.  MERGUS  ALBELLUS  L.,  LILLE  SKALLESLUGER  kan 
næppe  med  Rette  kaldes  »ret  sjælden«  Vintergæst;  den  fore- 
kommer regelmæssigt  hvert  Aar  ved  vore  Kyster. 

27.  MERGUS  MERGANSER  L.,  STOR  SKALLESLUGER. 
Maa  stadig  betegnes  som  sjælden  Ynglefugl.  Sikker  Underretning 
fra  senere  og  seneste  Tid  foreligger  dog  fra  Sydsjælland  og  Møen. 

Efter  29.  Anser  fabalis  Lath.,  Sædgaas  er  tilkommet  foruden 
ANSER  BRACHYRHYNCHUS  BAILL.,  KORTNÆBBET  GAAS, 
der  nu  opfattes  som  Art, 

ANSER  NEGLECTUS  SUSH.,  SUSHKINS  GAAS,  se  D.O.F.T., 

Aarg.  XV,  Side  37  ff. ;  desuden 

CYGNOPSIS  CYGNOIDES  (L.),  SVANEGAAS,  idet  to  Stykker 
af  denne  Art  bleve  skudte  af  en  Pramskytte  i  Kalvebod  Strand 
12.  Januar  1918  (jfr.  D.  O.  F.  T.,  Aarg.  XII,  Side  VI).  Der  kan 
naturligvis  næres  Tvivl  om,  hvorvidt  det  drejer  sig  om  virkelig 
vilde  Fugle;  men  Dyrenes  hele  Tilstand  gjorde  det  dqg  saa  over- 
vejende sandsynligt,  at  det  hverken  drejede  sig  om  tamme  eller 
forvildede  Fugle,  at  det  forekommer  rigtigst  at  medregne  Arten 
paa  Listen  over  Danmarks  Fugle,  i  Lighed  med  hvad  der  er 
gjort  med  Hensyn  til  den  i  Nordamerika  hjemmehørende  blaa- 
vingede  And  Querquediila  discors  (L.J. 

42.  PODICIPES  NIGRICOLLIS  BREHM,  SORTHALSET 
LAPPEDYKKER.      Som   Ynglefugl   i  Vest-   og   Nordjylland   kan 

1  Nu  plaiyrhynchos.  1* 


denne  Lappedykker  siges  at  være  tiltagende  i  Antal,  og  den  har 
i  de  senere  Aar  udbredt  sig  ogsaa  til  Øerne,  hvor  den  bl.  a.  er 
funden  ynglende  baade  i  Saltbæk  Vig  ved  Kallundborg,  i  Søborg 
Mose  ved  København  og  i  Selsø  Sø  nær  Roskilde. 

Efter  50.  Paffinus  anglorum  (Temm.J,  Skraape  bliver  at  tilføje 

PU  FFI  NUS  GRISEUS  (GM.),  SODFARVET  SKRAAPE,  jfr.  37te 
Fyrberetning  ved  R.  Hørring  1919.  Fuglen,  »en  udvoksen  Han, 
fangedes  i  de  første  Dage  af  November  1920  i  det  sydlige  Katte- 
gat, i  Farvandet  N.  for  Sjælland,  ca.  10  Sømil  V.  for  Kullen  .... 
Arten,  der  er  hjemmehørende  i  Sydhavet  og  kendes  ynglende 
paa  Øerne  ved  New  Zealand,  f.  Eks.  paa  Chatham  Øerne,  viser 
sig  i  store  Flokke  i  Stillehavet  og  ligeledes  om  Efteraaret  ikke 
helt  ualmindeligt  i  de  nordlige  Dele  af  Atlanterhavet;  ses  jævnligt 
ved  Færøerne  i  August,  September  og  Oktober  og  forekommer 
nu  og  da  ved  de  brittiske  Øer  og  i  Nordsøen ;  ogsaa  ved  Norges 
Kyst,  paa  Helgoland  og  langs  Europas  Vestkyster  har  den  vist 
sig.     Arten  er  ny  for  det  egentlige  Danmark.« 

67.  CHARADRIUS  PLUVIALIS  L.,  HJEJLE.  »Ikke  sjelden 
som  ynglende.     Trækfugl.     Talrig  paa  Gjennemrejse.« 

De  Hjejler,  der  ruge  her  i  Landet,  naa  ikke  saa  højt  i  Ud- 
vikling af  deres  Yngledragt  som  typiske,  svenske,  Hjejler.  De 
ligne  aabenbart  i  denne  Henseende  ganske  den  af  Mrs.  Mei- 
nertzhagen  (Rulletin  Brit.  Ornith.  Club,  CCLXII,  Side  6)  nys 
udskilte  brittiske  Form  Char.  apricarius  oreophilos,  der  skal 
være  forskellig  fra  den  typiske  ved,  at  Oversiden  i  Yngledragt 
er  mørkere  hos  begge  Køn,  idet  Fjerenes  sorte  Del  er  mere 
fremtrædende,  fordi  de  gule  Pletter  ere  mindre  men  varmere 
(richer)  i  Farve.  Hos  Hannen  mangler  det  sorte  Raand  (under 
det  hvide)  ved  Overnæbbets  Rod,  eller  er  kun  svagt  antydet; 
Tøjler,  Pande  og  Øjestriber  mere  eller  mindre  gullige  og  plettede 
med  sortebrunt ;  Øredækfjerene  og  Kindens  Fjer  skulle  ikke  være 
saa  sorte  som  hos  typiske  Hjejler,  mere  brunlige  og  med  deres  hvid- 
lige inderste  Del  kun  ufuldstændig  skjult;  desuden  ofte  med  gulligt 
Anstrøg.  Det  hvide  Raand  fra  Nakken  ned  langs  Halssiderne 
savnes  eller  er  dog  kun  svagt  antydet.  Paa  Rrystets  Sider  ere 
plettede  gulligtgraa  og  hvide  Fjer  blandede.  Hos  Hunnen  findes 
Nakkens  og  Halsens  hvide  Raand  slet  ikke;  Rrystets  Sider  ere 
gullige,  plettede  med  graabrunt,  Undersiden  som  hos  Hannen,  men 
oftest  med  mindre  sort;  Størrelsen  som  hos  den  typiske   Hjejle. 


De  8  danske  Ynglefugle,  4  Hanner  og  4  Hunner,  der  findes 
i  min  Samling  (JJJ  27/s  1898,  <?  7/s  1905  Hjardemaal  Klit,  $ 
Læsø  6/5  1905,  ?  15A  1906  Hjardemaal  Klit  (i  Lederen  et  fuld- 
baarent  Æg  med  Skal)  og  $$  16/s  1920  Fiil  Sø),  svare  godt  til 
denne  Beskrivelse,  og  de  skille  sig  tydeligt  fra  en  Række  svenske 
Ynglefugle  fra  Lappmarken  (8  J1,  5  $).  Navnlig  synes  det  sorte 
Baand  ved  Overnæbbets  Rod  at  være  et  godt  Skelnemærke  for 
Hannernes  Vedkommende,  thi  det  findes  ikke  hos  nogen  af  de 
4  Hanner  fra  Danmark  men  hos  alle  de  svenske  og  endog  hos 
nogle  af  Hunnerne.  Derimod  er  ingen  fast  eller  tydelig  Forskel 
at  se  i  Ryggens  Farve. 

Allerede  i  1822  gør  iøvrigt  Boie  (Okens  Isis,  1822,  Bd.  2)  op- 
mærksom paa,  at  de  i  Jylland  rugende  Hjejler  staa  tilbage  for 
de  nordiske  i  Skønhed. 

Islandske  Hjejler  ligne  skandinaviske  (22  JJ  og  14  $$  i 
Yngledragt  sammenlignede);  det  samme  gælder  færøiske  (7  <$  og 
4  $),  men  de  foreliggende  kunne  være  Fugle  paa  Vandring  til 
Island  eller  Skandinavien. 

Den  typiske  Hjejle  er  almindelig  her  i  Landet  paa  Gennem- 
rejse baade  For-  og  Efteraar  og  er  langt  talrigere  end  den  danske. 
Endnu  hen  i  Midten  af  Maj,  naar  vore  Hjejler  have  Æg  eller 
smaa  Unger,  kunne  Flokke  ses  paa  Vandring  mod  Nord. 

70.  ÆGIALITIS  HIATICULA  (L.),  PRÆSTEKRAVE.  For- 
uden den  typiske  Form  findes  paa  Gennemrejse  en  mindre 
Race  (se  D.  O.  F.  T.,  Aarg.  IX,  Hæfte  II— III,  Marts  1915,  Side 
161  ff. :  E.  Lehn  Schiøler:  Lidt  om  Præstekraven  og  dens  Ra- 
cer). Heri  anvendtes  for  denne  mindre,  i  Sibirien  og  formentlig 
Nordrusland  (Kola?)  hjemmehørende,Præstekra  ve  Ménétriés  Navn 
intermedius,1  hvorved  Indførelse  af  et  nyt  blev  undgaaet,  men 
dette  er  senere  forkastet.  H artert  skriver  (Vogel  der  palaearkt. 
Fauna,  Hefte  XI— XII,  August  1920,  Side  1535,  Fodnote),  idet 
han  henfører  Ménétriés  Navn  til  den  lille  Præstekrave,  Ægialitis 
dubius  cnronicus  Gm.:  »Die  Beschreibung  ist  nicht  iiber  allen 
Zweifel  erhaben.  Die  des  Schnabels  passet  besser  auf  C.  dubius 
als  auf  hiaticula,  die  des  Schwanzes  aber  vielmehr  auf  letztere 
Art.  Indessen  ist  zu  bemerken,  dass  Bogdanow,  dem  die  Typen 
von  Ménétriés  vorlagen,  und  andere  russische  Ornithologen  den 
Namen   als  Synonym  von  C.  dubius   auffassten.     Ausserdem   ist 

1  Cat.  Rais.  Caucasus,  Side  53.    1832. 

der  von  Ménétriés  beschriebene  Vogel  nach  seinem  Autor  bei 
Lenkoran  nicht  selten.  Das  ist  nun  der  Fall  mit  C.  dnbius  cu- 
ronicus,  nicht  aber  mit  hiaticula,  der  daselbst  bisher  nicht  fest- 
gestellt  wurde«,  og  i  Bull.  Brit.  Orn.  Club,  XXXVI,  Side  7,  1915, 
har  P.  R.  Lowe  givet  den  Navnet  »tundrae«.  Efter  Præstekrave 
bliver  da  at  tilføje 

ÆGIALITIS  HIATICULA  TUNDRAE  LOWE,  NORDØSTLIG 
PRÆSTEKRAVE.  Racen  forekommer  regelmæssigt  om  Efter- 
aaret  paa  Gennemrejse;  om  Foraaret  er  den  hidtil  ikke  iagttaget. 

Efter  87.  Machetes  pngnax  (L.),  Brushane,  indgaar 

BARTRAMIA  LONGICAUDA(BECHST.J,  BARTRAMS  KLIRE, 
jfr.  D.  O.  F.  T.,  Aarg.  XV,  Side  46. 

94.  TRINGA  ALPINA  L.,  RYLE.  Om  denne  siges:  »al- 
mindelig ynglende.  Trækfugl,  tildels  overvintrende.  Talrig  paa 
Gennemrejse.« 

Den  Form,  der  yngler  her  i  Landet,  svarer  ganske  til  Brehms 
Beskrivelse  af  Formen  schinzii;  Typestykket,  samlet  af  Schilling 
paa  Rugen,  er  en  £  ad  skudt  29.  Maj  1819;  den  findes  i  Tring 
Museet  i  England.  Uden  at  have  set  dette  ærværdige  Stykke 
er  det  naturligvis  vanskeligt  at  udtale  sig  om  det;  og  dog  kan 
det  med  nogen  Sikkerhed  siges,  at  som  Typestykke  har  det 
næppe  været  heldigt  valgt.  Helt  umuligt  er  det  nemlig  ikke,  at 
det  kan  have  været  en  gennemrejsende  Fugl  —  Datoen  er  ingen 
Hindring  for  en  saadan  Antagelse  —  men  rimeligvis  har  det 
dog  været  en  Ynglefugl,  der  i  saa  Tilfælde  næppe  er  godt  egnet 
til  at  give  en  god  Forestilling  om  den  baltiske  Ryles  Udseende; 
thi  den  29.  Maj  vil  en  ynglende  Ryle  fra  denne  Egn  allerede 
være  meget  bleget  og  slidt  og  derfor  have  et  andet  Udseende 
end  Fugle  i  frisk  Parringsdragt.  Da  nu  Spørgsmaalet  mindre 
drejer  sig  om  et  Navn  end  om  at  fastslaa,  hvorvidt  de  her  yng- 
lende Ryler  ere  forskellige  fra  de  typiske  o:  de  af  Linn é  i  Syst. 
Nat.,  Ed.  Decima,  1758  med  følgende  Ord  beskrevne:  »T.  testaceo- 
fusca,  pectore  nigricante,  rectricibus  cinereo-albidis,  pedibus  fusces- 
centibus.  Habitat  in  Lapponia.  Magnitudo  Sturni;  Abdomen  al- 
bum«, er  en  Sammenligning  mellem  sikre  svenske  (lapplandske) 
og  sikre  danske  (baltiske  o.  a.)  Ynglefugle  nødvendig. 

I  Novitates  Zoologicae,  XXV,  1918,  Side  53-54  skriver  H artert: 
Schinz's  Dunlin  has  for  many  years  been  united  with  Erolia 


alpina  alpina,  but  recent  authors  in  Germany  and  England  have 
separated  it,  under  the  impression  that  it  is  a  smaller  form. 
This  is,  in  my  opinion,  incorrect.  It  is  true  that  the  form  which 
breeds  in  Europe,  from  Scotland,  Holland,  and  Northern  Germany 
through  Scandinavia,  North  Russia,  and,  apparently,  as  far  north 
as  Kolguev,  Waigats,  and  Nova  Zemlya,  is  smaller  than  the 
Siberian  forms;  but  the  name  of  the  European  form  must  be 
E.  a.  alpina,  because  in  1758  Linnaeus  described  it  from  Lap- 
land, and,  as  far  as  I  can  see  —  and  Miss  Jackson,  after  long 
and  careful  studies,  agrees  with  me  —  there  is  no  difference 
between  Dunlins  from  Lapland,  Norway,  Scotland,  and  Rugen. 
There  is,  however,  a  great  individual  variation  in  Dunlins,  and 
some  specimens  have  much  longer  bilis  than  others.  It  is  quite 
possible  that  in  winter  Siberian  Dunlins  appear  in  Europe, 
among  the  European  form.  The  subspecies  from  Eastern  Siberia 
is  very  distinct  and  must  be  cailed  Erolia  alpina  sakhalina 
(Scolopax  sakhalina  Vieillot,  Nouv.  Diet.  d'Hist.  Nat.,  III,  p.  359, 
1816,  from  Sachalin,  ex  Tilesius,  Atlas  zu  Krusenstern's  Reise, 
pi.  84  —  cf.  Novitates  Zoologicae,  1916,  p.  95).  The  status  of 
the  form  from  Western  Siberia  is  as  yet  uncertain;  birds  from 
there  seem  to  be  generally  larger  than  E.  a.  alpina,  such  small 
birds  as  in  Europa  do,  apparently,  not  occur  in  West-Siberia. 
If  separable,  the  West  Siberian  bird  must  be  called  Erolia  alpina 
pnsilla  (Falk):  Scolopax  pnsilla  Falk,  Beytr.  z.  topogr.  Kennt. 
Russ.  Reiches,  III,  p.  371,  1786,  »Issettische  Provinz«,  i.  e.  near 
the  Isset,  in  the  Government  of  Tomsk  in  West  Siberia«. 

•  Denne  Opfattelse  vil  dog  næppe  kunne  fastholdes  i  sin  Hel- 
hed, og  skønt  Rylens  Racer  ere  behandlede  paa  samme  Grund- 
lag i  nævnte  Forfatters  »Vogel  der  palaeark.  Fauna«,  Heft  XI — XII 
Aug.  1920,  S.  1574 — 77,  synes  dog  enkelte  deri  fremsatte  Bemærk- 
ninger at  tyde  paa,  at  Forf.  selv  ikke  anser  Spørgsmaalet  for 
endelig  afgjort.  (Se  til  Eks.  under  1909  Erolia  alpina  pnsilla 
(Falk)  og  Fodnote  Side  1577). 

Fastholdes  den,  vilde  det  betyde,  at  man  havde  en  østsiberisk- 
amerikansk  Form,  Erolia  alpina  sakhalina  (Vieill),  der  var  stor, 
langnæbbet  og  lysere  farvet,  en  vestlig  siberisk  Form,  der  ogsaa 
var  stor  og  langnæbbet,  men  farvet  som  den  typiske,  og  som 
—  hvis  den  kunde  skelnes  fra  den  typiske  —  skulde  hedde 
E.  alpina  pnsilla  (Falk),  og  endelig  den  typiske. 

Formodningen    er   altsaa,   at  den   vestsiberiske  Form   skulde 

være  større  end  »evropæiske«  Ryler:  »such  small  birds  as  in 
Europe  do,  apparently,  not  occur  in  West-Siberia«  (se  ovenfor), 
og  farvet  som  disse;  men,  da  »evropæiske«  Ryler  ere  opfattede 
som  skandinaviske,  danske,  bollandske,  engelske,  islandske  o.  s.  v. 
i  Hob,  er  man  i  Virkeligheden  ikke  Spørgsmaalets  Løsning  nær- 
mere, før  det  er  afgjort,  om  alle  evropæiske  Ryler  ere  farvede 
som  de  i  Lappland  ynglende  og  have  samme  Størrelse  som 
disse:   »Magnitudo  Sturni«. 

Den  østsiberiske-amerikanske  Form,  Erolia  alpina  sakhalina 
(Vieill.)  (—  americana  Cassin  1858  —  pacifica  Coues  1861)  er  en 
vel  kendelig  Race  Og  anerkendes  som  saadan.  Den  er  lidt  større 
og  den  røde  Farve  paa  Ryggen  er  lysere,  mere  rødlig  end  brun- 
lig, som  Tilfældet  er  hos  den  typiske  lapplandske  Ryle. 

Sammenholdes  en  Hun  fra  Lappland  (Konkamadalen  31/s  1916, 
L.  Munsterhjelm  leg.)  med  en  Hun  fra  Sakhalin  (Sakashama  16/s 
1914,  L.  Munsterhjelm  leg.),  er  Farveforskellen  særdeles  paa- 
faldende,  idet  den  svenske  Fugl  er  langt  mørkere  paa  Ryggen, 
fordi  Fjerene  her  have  smallere  og  brune  Kanter,  ladende  det 
sorte  Midtparti  meget  synligt,  medens  Fuglen  fra  Sakhalin  har 
saa  brede  rødlige  Kanter  paa  Fjerene,  at  det  mørke  Midtparti 
næsten  ikke  kommer  til  Syne;  paa  Forhalsen  er  den  svenske 
Fugl  sortstribet  paa  graalig  Bund,  den  østlige  sortstribet  paa 
hvidlig  Bund.  Det  sorte  Brystskjold  er  hos  bægge  vel  udpræget 
og  sammenhængende.     I  Størrelse  ere  de  omtrent  lige. 

En  dansk  Ynglefugl  fra  Saltholm  ($  13A  1914)  viser  sig,  sam- 
menlignet med  disse,  at  være  betydelig  mindre;  dens  Rygfarve 
er  langt  lysere  brunlig  næsten  lige  saa  rødlig  som  Sakhalin- 
Fuglens,  og  dens  sorte  Brystskjold  er  ikke  meget  udpræget, 
stærkt  iblandet  hvide  Fjer;  den  var  i  Begreb  med  at  lægge  Æg. 
Disse  tre  Fugle  vare  efter  deres  Dragt  at  dømme  jævnaldrende 
og  mindst  ea.  2  Aar  gamle. 

Til  Sammenligning  har  desuden  foreligget  4  Hanner  af  Racen 
sakhalina,  venligst  udlaante  af  Berliner  Museet;  to  ere  fra  Sacha- 
lin, to  skudte  ved  Baikal  Søen;  de  svare  ganske  til  ovennævnte 
Stykke  i  min  egen  Samling. 

Ved  Undersøgelse  af  et  stort  Antal  sikre  danske  Yngle-Fugle 
viser  det  sig,  at  de  alle  svare  godt  til  Rylen  fra  Saltholm,  ja 
blandt  ældre  danske  Hanner  findes  Stykker,  hos  hvilke  den 
røde  Rygfarve  naar  Sakhalin  Fuglenes  i  Højde;  hos  saadanne 
Fugle  kan  ogsaa  findes  et  ret  vel  udpræget  Brystskjold,  medens 


9 

dette  hos  Hunner  (navnlig  hos  etaarige)  og  yngre  Hanner  er 
langt  mindre  udviklet.  Den  rødbrunlige  Farve  paa  Hovedets 
Overside  strækker  sig  ned  over  Baghalsen,  og  Hovedets  Sider 
ere  som  Regel  svagt  graabrunlige.  Forhalsen  er  oftest  lyst 
graalig,  dens  Pletning  eller  Stribning  af  vekslende  Styrke. 

31  Hanner  og  15  Hunner  fra  Saltholm  vise  følgende  Gen- 
nemsnitsmaal : 

Vinge  Næb  Mellemfod 

33  108  mm  28  mm  23  mm 

??  111     -  30,5  -  24     - 

største  Vinge  hos  3   112  mm  (2  Gange),  mindste  103  mm 

-  ?    115     -      (1  Gang),  104     - 

1   Han  fra  Yngleplads  paa  Sydfalster  maaler: 

108  mm  28  mm  23  mm. 

15  Hanner  og  7  Hunner  fra  Ynglepladser  ved  Sjælland  (Hol- 
bæk- og  Roskilde  Fjord)  maale  i  Gennemsnit : 

33  108  mm  28  mm  23,6  mm 

??  111,6  -  32     -  24,7     - 

største  Vinge  hos  3  113  mm  (1  Gang),  mindste  101,5  mm  (1  Gang) 

-  ?    115     -     (1  Gang),         -  109 

12  Hanner  og  1   Hun  fra  Fyen  og  nærliggende  Øer  maale: 

33  109  mm  28  mm  23  mm 

?  112     -  31     -  24     - 

største  Vinge  hos  3  114  mm  (1   Gang),  mindste  101  mm. 

13  Hanner  og  7  Hunner  fra  vest-  og  nordjyske  Ynglepladser 
maale: 

33  108  mm  28  mm  23  mm 

??  112     -  33     -  24,4  - 

7    Hanner  og    8   Hunner    i    Læge   A.  Jørgensens    Samling 
(Bramminge)  fra  jyske  Ynglepladser  (Thy,  Stauning,  Manø)  maale: 
33  108,5  mm  27,5  mm  23  mm 

??  111       -  31,6     -  25     - 

største  Vinge  blandt  20  jyske  3  114  mm  (1  G.),  mindste  102  mm 
15       -       $    116     -     (1  G.),  107     - 

Som   det  ses,   falde   disse  Maal  fra  forskellige  danske  Yngle- 
pladser saa  nøje  sammen,  at  man  kan  regne  Gennemsnitsmaalet 

for  danske  Ryler  (over  100  <$  og  ?)  for  at  være  paa  det  aller- 
nærmeste : 

<-?  108  mm  28  mm  23  mm 

?  112     -  32     -  24,5  - 

Ogsaa  med  Hensyn  til  Farve  og  Tegning  ere  de  hinanden 
meget  lige;  dog  kan  det  nok  siges,  at  vest-  og  nordjyske  Yngle- 
fugle gennemgaaende  ere  en  Ubetydelighed  mørkere  i  den  brun- 
lige Rygfarve  og  oftest  noget  kraftigere  plettede  paa  Undersiden 
end  Ryler  fra  vore  Øer  i  Kattegat  og  Østersøen;  disse  have 
desuden  i  Regelen  som  etaarige  et  »ufærdigt«  Præg,  idet  de  i 
Yngledragten   bevare   større   eller   mindre  Dele  af  Vinterdragten. 

Sidst  i  Marts  og  i  Begyndelsen  af  April  ankomme  vore 
Ryler  til  Ynglepladserne,  og  i  Slutningen  af  sidstnævnte  Maaned 
findes  fuldlagte  Kuld  i  Rederne.    (26/*  Saltholm,  Bøtø,  Falster). 

Men  medens  vore  Ryler  ruge  eller  have  smaa  Unger,  gaar 
et  stort  Træk  af  Ryler  hen  over  Landet.  Ved  Undersøgelse  af 
et  Antal  saadanne  sikre  Trækfugle  vise  disse  sig  at  være  be- 
tydelig større  end  vore. 

8  Hanner  og  7  Hunner  maale: 

cfc?  115,7  mm  32,3  mm  25  mm 

$$  117,3     -  34,5     -  26     - 

svarende  godt  i  Størrelse  til  førnævnte  Hun  fra  Konkamadalen 
i  Lappland;  den  maaler  nemlig  117  mm,  33  mm,  26  mm  og 
svarer  ogsaa  i  Farve  og  Udseende  ganske  til  disse  Ryler  fra 
Foraarstrækket  her  i  Landet;  de  have,  som  den,  mørkere  brune 
Fjerkanter  paa  Ryggen  end  vore  Yngle-Ryler  og  større,  sammen- 
hængende sort  Brystskjold ;  desuden  ere,  navnlig  hos  Hannerne, 
Hovedets  Sider  og  Baghalsen  rent  lysegraalige,  stribede,  uden 
at  være  overløbne  med  brunlig  Farve,  hvorved  Kalotten  paa 
Hovedels  Overside  bliver  mere  paafaldende;  og  kendeligt  større 
ere  de  i  det  Hele  taget,  skønt  Udtrykket  »Magnitudo  Sturnfa 
maa  siges  at  love  noget  mere,  end  det  holder. 

Fugle  af  ganske  lignende  Udseende  og  Størrelse  drage  igen- 
nem Landet  om  Efteraaret;  først  —  allerede  kort  efter  Midten 
af  Juli  —  begynde  de  Gamle  i  slidt  Yngledragt,  de  Unge  følge 
senere. 

De  fleste  Steder  her  i  Landet  ville  paa  den  Tid  vore  Ryler 
være  borte;  saaledes  saas  ved  et  Besøg  paa  Saltholm  9.  Juli  1921 

kun  8  Ryler,  og  her  yngler  dog  en  talrig  Stamme,  der  aabenbart 
allerede  havde  forladt  Øen.  Tre  Hanner,  skudte  denne  Dag, 
have  de  for  danske  Ryler  ejendommelige  korte  Vinge-  og  Næb- 
maal  (103,  104,  108  mm  og  27,  27,  29  mm)  og  ere  ogsaa  i  Farve 
og  Udseende  ganske  let  skelnelige  fra  de  typiske  Ryler,  vi  se 
her  om  Efteraaret  paa  Trækket,  der,  som  nævnt,  begynder  kort 
efter  Midten  af  Juli.  Disse  have  bevaret  langt  mere  af  den 
brune  Farve  paa  Rygfjerene,  og  det  sorte  Skjold  er  dybt  sort, 
medens  det  hos  de  tre  falmede  Ryler  fra  Saltholm  (9.  Juli)  kun 
er  mat  sort,  og  Ryggens  Fjer  hos  hine  ere  saa  afslidte  og 
blegede,  at  næsten  intet  af  den  rødlige  Farve  er  tilbage.  En 
Række  gamle  Ryler  paa  Gennemvandring  om  Sommeren  og 
Efteraaret  vise  følgende  Gennemsnitsmaal : 

16  c?(?  113,5  mm  32  mm  25  mm 

12  $£  117       -  35     -  26,3  - 
største  og  mindste  Vinge  for  <$  117 — 110  mm,  for  $  120 — 113  mm. 

Lægges  nu  de  ved  Gennemgangen  af  dette  Stof  indvundne 
Erfaringer  til  Grund  ved  en  Undersøgelse  af  de  Ryler  i  de 
voksne  Fugles  Foraars-  og  Efteraarsdragt,  der  findes  paa  vort 
zoologiske  Museum,  bliver  Resultatet  saa  godt  som  det  samme. 
En  stor  Del  af  disse  Fugle  ere  faldne  ved  Fyrene;  om  Foraaret 
dog  ingen  af  »dansk«  Udseende  (Farve)  efter  Midten  af  April. 
At  de  paa  dansk  Yngleplads  (Amager)  samlede  i  enhver  Hen- 
seende svare  til  foranstaaende  Beskrivelse  af  danske  Ryler,  tør 
ikke  undre,  men  ogsaa  de  før  medio  April  fyrfaldne  stemme 
overens  med  disse.  Hvad  Størrelse  angaar,  vise  de  følgende 
Gennemsnitsmaal : 

16  c?  c?  109  mm  28,7  mm  23,6  mm 

13  ??  112,5  -  32,5     -  25       - 

største  og  mindste  Vinge  for  ^   113  mm  (2  G.),  mindste  105  mm 

-     ?    115     -     (2  G.),  109     - 

Tre  Hanner  og  en  Hun,  faldne  ved  Fyrene  om  Foraaret, 
men  i  den  Tid,  vore  ruge  (2SA  11  Lyngvig,  x/5  97  Lodbjerg, 
4/5  81  Følleslev,  29A  94  Læsø  Rende),  vise  følgende  Maal : 

rfrf  115  mm  32,6  mm  25  mm 

$  116     -  36       -  25     - 

og  svare  altsaa  bedst  til  typiske. 

To  Hanner  og  en  Hun  fra  Efteraaret  (i  Zool.  Museum)  (27/s  93, 

Ao  07,  8/8  09)  maale: 


c? 

120  ram 

36  mm 

25,5  mm 

c? 

115     - 

34     - 

25 

? 

118     - 

36     - 

26,5    - 

og  bekræfte  saaledes  ogsaa  det  alt  sagte. 

At  Ryler  af  ringe  Størrelse  og  Farve  som  danske  vandre 
her  igennem  Landet  mod  Øst  om  Foraaret,  leder  da  ganske 
naturligt  Tanken  hen  paa  østligere  Ynglepladser  for  denne  Form, 
og  det  er  da  i  denne  Sammenhæng  af  Interesse  at  undersøge 
tre  Ryler  (en  Han  og  to  Hunner)  fra  von  Middendorff's 
Samling  (nu  i  min),  skudte  i  Estland  og  Livland  24/s,  27/s  og 
27 '/5  1897.     De  maale: 


c? 

108  mm 

26  mm 

23  mm 

? 

114     - 

32,5  - 

26,5  - 

? 

111     - 

32     - 

25     - 

og  ere,  slidte  og  falmede,  som  det  af  Datoen  kunde  ventes  for 
Ynglefugle,  af  ganske  samme  Udseende  som  danske  Ryler,  den 
største  Hun  mest. 

Fra  Berliner  Museet  har  jeg  laant  2  Hanner  og  3  Hunner 
fra  Curland  og  Øen  Poel  (Mecklenburg);  om  den  ene  Hun  fra 
Curland  bemærkes  paa  Navnesedlen,  at  Reden  medfølger.  De 
ligne  ganske  Saltholms-Rylerne,  og  navnlig  ere  de  to  Fugle  fra 
Poel  falmede  og  slidte  paa  samme  Vis  som  de  førnævnte  Ryler 
fra  Saltholm  (9/t  1921).     De  maale: 


c?  Poel        u/6  1901 

104  mm 

28,5  mm 

23  mm 

c?   Curland  8/5  1897 

106     - 

28,5    - 

24     - 

$                    8/5  1897 

110     - 

28       - 

24     - 

?                   u/6  1898 

107     - 

27       - 

23     - 

?    Poel         14/6  1901 

109     - 

31       - 

25     - 

I  Prof.  A.  Koenigs  Avifauna  Spitzbergensis  (Bonn  1911)  skri- 
ver Dr.  O.  le  Roi  i  Anledning  af  en  i  Advent- Bay  skudt  Ryle 
.  .  .  »unserer  Ansicht  nach  [sind]  die  Untersuchungen  iiber  die 
gegenseitige  Abgrenzung  von  Pelidna  alpina  und  P.  alpina  Schinzii 
(Brehm)  1824  sowie  ihre  geographische  Verbreitung  noch  keines- 
wegs  geklårt  und  abgeschlossen  ....  Da  noch  wenige  Mass- 
angaben    sicherer   Brutvogel   vorliegen,    geben   wir  nachstehend 


25/s  1880 

106  mm 

27  mm 

21,5  mm 

26/5          " 

110     - 

27     - 

22       - 

25A          " 

105     - 

28     - 

21,9      - 

5/s  1899 

105     - 

27     - 

22       - 

15/e  1901 

115     - 

29     - 

25       - 

einige  Masse  nach  meist  selbstgesammelten  Brutvogel  in  Museum 
A.  Koenig«: 

<$  ad  Middensee 

c?  ad 

c?  ad 

<$  ad  Rugen 

<$  juv  Poel 

Som  det  ses,  svare  ogsaa  disse  Maal  godt  til  danske  Yngle- 
fugles. 

Derimod  stiller  Sagen  sig  paa  lidt  anden  Maade  med  10  Ryler, 
som  ved  Prof.  Lonnbergs  Velvilje  ere  stillede  til  Raadighed  fra 
Riksmuseet  i  Stockholm. 

Fra  Gotland  foreligge  2  Hanner  og  en  Hun  fra    »Maj«   1905; 

de  ere  i  frisk  Foraarsdragt  og  svare  paa  det  nøjeste  til   Fuglen 

fra  Konkamadalen;   en  Hun   skudt  26.  Juli  1882   er  i  slidt  Par- 

ringsdragt,  men  svarer  lige  saa  nøje  til  typiske  Fugle.     Maalene 

ere: 

(tf  111,5  mm  30  mm  24  mm 

Maj  1905      o*  116       -  30     -  25     - 

1$  119       -  35     -  27     - 

26/7  1882      ?  119       -  36,5  -  25,5  - 

Fra  Øland  findes  2  Hanner  og  2  Hunner,  skudte  n/i  1907  og 

(1  £)  28/i  1867;   de   ere   saa  tydeligt  prægede  som  typiske  Fugle, 

at   de   uden   Betænkning   kunne   henføres  til   denne   Form.      De 

maale: 

[c?  111  mm  32  mm  26  mm 

llA  1907        <?  113     -  29     -  24     - 

t$  120     -  36     -  25     - 

28/t  1867        ?  119     -  34,5-  26     - 

Det  er  af  dette  Stof  ikke  muligt  at  afgøre,  om  disse  Fugle 
ere  skudte  paa  Yngleplads  eller  paa  Vandrested;  paa  Navne- 
sedlen af  de  tre  Fugle  fra  Gotland  staar  kun  »Mai«,  og  efter  alt 
at  dømme  ere  de  alle  otte  Trækfugle  af  den  typiske  Form; 
ere  de  Ynglefugle,  vil  det  sige,  at  den  typiske  Form  yngler  paa 
Gotland  og  Øland. 

En  Hun  fra  Hornborgasjon  i  Våstergotland,  samlet  17.  Juli 
1905  afRudolfSoderberg,  ligner  ganske  ovennævnte  og  er  lige 
saa  utvivlsomt  af  den  typiske  Form;  den  maaler  116  mm,  33  mm, 
27  mm,   og   det   kan   siges   med   temmelig  Sikkerhed,  at  det  var 

en  Trækfugl,  thi  i  Arkiv  for  Zoologi,  Band  4,  No.  1  findes  en 
Afhandling  af  Soderberg  »Hornborgasjons  Fågellif, »  hvori  Forf. 
Side  48  skriver:  »Svartbrostade  snåppan  forekommer  åfven  nu 
har  och  hvar  på  lågmossarna  och  hårdvallarna  vid  sjostranden. 
Allmån  år  hon  knappast,  ty  de  par,  som  håcka,  finnas  mycket 
spridda.  Efter  mediet  af  juli  ses  hon  allmånt  inom  sistnåmnda 
område,  men  detta  år  genomflyttanda  flockar.  D.  14/V  (sommaren 
1905)  uppmårksammadas  vid  sjons  sandstrander  forstå  gangen 
en  storre  flock  svartbrostade  snåppor  på  flyttning.  Efter  denne 
dato  var  hon  den  ojåmnforligt  allmånnaste  vadaren  paa  denna 
lokal.  D.  li/i,  29/i,  u/s,  17/s  och  19/s  fålldes  många  fåglar,  som 
alla  voro  gamla  individ« 

Det  lader  sig  altsaa  ikke  af  dette  Stof  afgøre,  om  den  lille 
Form  af  Rylen,  som  man  kan  formode,  yngler  i  Sydsverige, 
paa  Øland  og  Gotland.  I  Læge  Jørgensens  Samling  i  Bram- 
minge findes  to  Ryler  fra  Sverige;  den  ene,  fra  Gotland,  er 
skudt  17.  Juli  1907,  er  en  Han  og  svarer  ganske  i  Udseende  til 
typiske  Ryler  paa  Efteraarstræk ;  den  har  et  meget  stort  og 
meget  sort  Brystskjold  og  er  mørkt  brunlig  paa  Ryggen;  den 
maaler  113  mm,  30  mm,  25  mm.  Den  anden,  en  Hun,  skudt 
paa  Øland  8.  Mai  1904,  er  derimod  ganske  af  samme  Udseende 
som  de  her  i  Landet  rugende  med  nærmest  rødlige  Rygfjerskanter 
og  lille  matsort  Brystskjold;  dens  Maal  ere  ogsaa  smaa :  108  mm 
35,5  mm  24  mm.  Den  bestyrker  saaledes  Formodningen  om,  at 
den  lille  Form  yngler  i  Sydsverige,  ialtfald  paa  Øland. 

De  unge  Fugle,  som  i  Mængde  komme  her  paa  Træk  om 
Efteraaret,  tildels  for  at  overvintre,  tilhøre  aabenbart  ogsaa  den 
store  Form.     46  Hanner  og  25  Hunner  maale; 

c?c?  114  mm  30  mm  25  mm 

??  118,3  -  34    -  26    - 

største  og  mindste  Vinge:  <?  120,5—108  mm,  $:  124 — 113  mm. 
En  Hun  fra  Falkenberg  i  Sverige  (26/9  1919)  maaler  117,  37,27. 

Snart  efter  eller  maaske  samtidig  med  de  gamle  Fugle  af 
den  Form ,  der  ruger  her  i  Landet,  forlade  de  unge  danske 
Ryler  Danmark,  men  nogle,  af  forsinkede  Kuld,  kunne  maaske 
blive  her  længe  nok  til  at  indhentes  af  det  nordøstfra  kom- 
mende Træk;  det  er  saaledes  muligt,  at  en  og  anden  dansk 
Ungfugl  er  medregnet  i  ovennævnte  Række. 

Thi    Forskellen    i   Farve    mellem    de   unge   Fugle   af  de   to 

Former  synes  vanskeligere  at  fastslaa  end  for  de  gamles  Ved- 
kommende. Kun  4  unge  temmelig  sikkert  i  Danmark  udrugede 
Ryler  foreligge  (heraf  en  fra  Læge  Jørgensens  Samling);  af 
disse  er  endda  den  ene  skudt  saa  sent  som  29.  Aug.,  men  dog 
regnet  som  dansk,  fordi  den  i  Farve  og  Tegning  saa  ganske 
svarer  til  de  andre,  der  ere  skudte  i  Juli  og  August,  førend  unge, 
nordfra  kommende  Ryler  vise  sig  her  i  Landet;  det  gælder  desuden, 
for  de  to's  Vedkommende,  at  de  endnu  have  nogle  Rededun  paa  Bag- 
halsen. Sammenholdte  med  de  her  paa  Træk  forekommende 
Ungfugle  eller  med  en  Ungfugl  skudt  i  Sverige  i  Træktiden 
(Falkenberg  26/9  19)  vise  de  sig  at  være  mere  rødligt  brune  paa 
Ryg,  For-  og  Baghals,  og  Kanterne  paa  Forvingens  smaa  Dæk- 
fjer ere  hos  disse  mere  brunlige  end  hos  hine,  der  nærmest 
have  dem  lyst  graalige.     Smaa  ere  de;  de  maale: 


c?  29/s09 

107,5  mm 

24  mm 

23  mm 

C?    m8   11 

107       - 

26     - 

23     - 

2       23/7    11 

113       - 

27     - 

25     - 

9    27/t  20 

110       - 

34,5  - 

25     - 

og  samstemme  i  denne  Henseende  med  2  unge  Fugle  fra  August 
Maaned  fra  Texel,  Holland,  hvor  Formen  schinzii  skal  fore- 
komme, thi  disse  maale : 

<?  108  mm  27  mm  22,5  mm 

2  113     -  30     -  25,5     - 

men  ere  allerede  saa  meget  i  Vinterdragt,  at  en  Farvesammen- 
ligning ikke  kan  foretages.  Formodningen  om,  at  det,  med  et 
større  Stof  til  Raadighed,  vil  vise  sig  muligt  at  skelne  ogsaa 
mellem  unge  Fugle  af  de  to  Former,  bestyrkes  af  en  ung  Fugl 
(tilhørende  Berliner  Museet)  fra  Livland,  skudt  23/i  1890;  den 
har  endnu  Dun  paa  Baghalsen  og  dens  Vingefjer  ere  ikke  helt 
udvoksede;  den  er  meget  brunlig,  ikke  graalig  paa  Ryggen,  og 
Vingens  smaa  Dækfjer  ere  tydeligt  kantede  med  rustbrunt. 

Af  Fugle  i  Vinterdragt  foreligge  10  Hanner  og  18  Hunner, 
der   efter   deres  Maal  at   dømme  alle  tilhøre  den  typiske  Form : 

10  J<  ^  116  mm  31  mm  25  mm 

18  22  118     -  34     -  26     - 

største  Vinge  for.  <$  120  mm,  mindste  115  mm 

-     2  122     -    ,  -         115     - 

Da  kun  faa  Stykker  af  den  lille  Form  i  Vinterdragt  foreligge, 
kan  intet  sikkert  siges  om  Farveforskel  i  denne  Dragt;  det 
synes,  som  om  de  typiske  Ryler  ere  mørkere  graabrunlige  paa 
Ryggen  end  de  Stykker,  der,  dels  paa  Grund  af  ringe  Størrelse, 
ere  henregnede  til  den  lille  Race  og  dels  ere  ansete  for  herhen 
hørende,  fordi  de  vise  frembrydende  rødlige  Fjer  af  Yngle- 
dragten,  men  da  de  altsaa  ere  fra  Foraarstiden,  skyldes  den 
tilsyneladende  lysere  Rygfarve  maaske  Falmning.  — 

Da  det  Brehm'ske  Typestykke  fra  Rugen  ikke  har  foreligget 
ved  denne  Undersøgelse,  kan  noget  udtømmende  Bevis  for  Be- 
rettigelsen  af  Racen  schinzii  ikke  siges  hermed  at  være  ført,  men 
det  synes  ganske  sikkert,  at  vore  ynglende  Ryler  ere  mindre  og 
lysere  end  typiske,  og  de  svare  saa  nøje  til  Brehms  Beskrivelse 
af  schinzii,  at  det  vilde  være  utænkeligt  at  anvende  et  andet 
Navn  for  dem  end  hans.  Der  er  en  aldeles  overvejende  Sand- 
synlighed for,  at  denne  lille  Race  bebor  Østersøens  Kyster  og 
Øerne  deri,  endog  op  til  Øland  og  Gotland,  medens  den  typiske 
Ryle,  der  er  større  og  kraftigere  farvet,  bebor  Nordsverige,  Nord- 
Rusland  og  vel  ogsaa  Vest-Siberien ;  thi  det  vil  vistnok  vise  sig 
langt  vanskeligere  at  skelne  mellem  vest-siberiske  og  typiske 
Ryler,  end  mellem  disse  og  baltiske;  Berettigelsen  til  at  anvende 
Navnet  schinzii  for  disse  sidste  er  sikkert  større  end  den,  hvor- 
med Navnet  pusilla  anvendes  for  de  vestsiberiske. 

Denne  Opfattelse  finder  Støtte  i  følgende  Udtalelser  af  Palmen 
og  v.  Homeyer  (Verbreitung  der  Hunner-,  Sumpf-  u.  Wasser- 
Vosel  Finnlands,  Journal  fur  Ornith.,  Jahrg.  XXIV,  1876,  Side  48 
og  Beitråge  zur  Kenntniss  der  Vogel  Ostsibiriens  und  des  Amur- 
landes,  ibid.,  Jahrg.  XVIII,  1870,  Side  425) :  »Es  ist  bemerkens- 
werth,  dass  nur  die  grossere  Form,  Tringa  alpina,  in  unserem 
Gebiete,  (Finnland),  und  zwar  nur  hoch  im  Norden,  briitet,  obgleich 
dieselbe  in  Massen  durchzieht.  Es  ist  nåmlich  das  Vorkommen 
in  Mittel-Europa  ein  ganz  anderes.  In  Holland  und  an  der 
deutschen  Niederung  soli  nåmlich  nur  Tr.  Schinzii  nisten  und 
in  nordlicher  Richtung  gegen  die  pommersche  Kuste  hin  immer 
håufiger  werden.  Wahrscheinlich  erstreckt  sich  die  Brutzone 
dieser  Art  noch  bis  England,  Danemark,  bis  in  das  sudliche 
Schweden  und  die  Ostseeprovinzen,  in  welehen  Låndern  man 
die  beiden  Formen  nicht  geniigend  zu  unterscheiden  scheint. 
Genauere  zukiinftige  Beobachtungen  werden  wohl  beståtigen, 
dass   die  lndividuen,  welche  in  diesen  Gegenden  wirklich  regel- 

måssig  briiten,  zur  Tr.  Schinzii  gehoren.  Auch  in  Schweden 
werden  nur  fur  die  siidlichen  und  nordlichen  Gegenden  speci- 
elle Brutplåtze  angegeben.  Man  hat  aus  diesen  Thatsachen 
unrichtig  die  Schlussfolgerung  gezogen,  dass  die  Art  in  allen 
Theil  en  brutete,  und  dass  die  beiden  Formen  nicht  zu  un- 
terseheiden  wåren.  —  Es  verlohnt  sich  also  jedenfalls  der 
Miihe,  die  Tringa  Schinzii  noch  nicht  zu  den  Todten  zu  werfen, 
sondern  eingehende  Beobachtungen  damber  anzustellen  (E.  v. 
Homeyer,  Journ.  f.  Orn.,  1870,  S.  425)  besonders  in  den  genannten 
Låndern,  wo  beide  Formen  wahrscheinlich  mit  einander  ver- 
wechselt  worden  sind,««  og  i  det  af  Palmen  her  citerede  Arbejde 
tilføjer  v.  Homeyer  desuden:  »Jedenfalls  ist  es  mir  nicht  ge- 
lungen unter  den  vielen  Tringa  Schinzii,  welche  ich  als  Brut- 
vogel  an  den  pommerschen  Kiisten  sahe,  eine  Tringa  alpina 
(cinclus)  aufzufinden.« 

Skønt  Spørgsmaalet  om  islandske,  færøiske  og  grønlandske 
Ryler  ligger  uden  for  det  her  behandlede  Emne,  kan  det  maaske 
dog  ved  denne  Lejlighed  nævnes,  at  islandske  Ryler,  der  af 
Hantzsch  (Beitrag  zur  Kenntnis  der  Vogelwelt  Islands,  Side  241) 
ere  regnede  til  Formen  schinzii,  i  Virkeligheden  synes  at  staa 
midt  imellem  denne  og  den  typiske. 

51  Hanner  (33  i  Zool.  Museum  her,  15  i  min  egen  Samling 
og  3  i  Berliner  Museet)  og  26  Hunner  (17  i  Zool.  Museum  her, 
9  i  min  egen  Samling)  alle  i  Yngledragt,  mere  eller  mindre 
slidt,  have  være  sammenholdte  med  det  i  det  foregaaende  be- 
handlede Stof.     Det  viser  sig,  at  de  gennemsnitlig  maale: 

51  <?<?  112,6  mm  29  mm  24,7  mm 

26  ??  113       -  32,5  -  25,6     - 

største  Vinge  for  o*   116  mm,  mindste  106  mm 
-      ?    117     -    ,         -  110     - 

9  Hanner  og  7  Hunner,  alle  i  Yngledragt,  nogle  med  Ruge- 
plet, i  Læge  Jørgensens  Samling  i  Bramminge  vise  følgende 
Maal: 

9  c?  c?  111,5  mm  28,4  mm  24  mm 

7  ??  115       -  33  25     - 

De  3  Stykker  i  Berliner  Museet,  alle  Hanner,  samlede  af 
Hantzsch  ere  tilfældigvis  temmelig  smaa: 

2 

c?   Hjalteyri  Ve  03 

107 

29 

24 

c?                   28/5  03 

108 

28 

23 

c?                   22/e  03 

112 

26 

24 

saa  det  er  ret  forstaaeligt,  at  denne  Forfatter  har  henregnet 
dem  til  Racen  schinzii,  da  Spørgsmaalet  om  Rygfarven,  skønt  før 
nævnt,  ikke  har  været  i  Forgrunden  i  de  senere  Aar. 

I  Størrelse  staa  altsaa  de  islandske  Ryler  imellem  schinzii 
og  typiske,  og  noget  lignende  viser  sig  for  Farvens  Vedkommende, 
idet  islandske  Ryler  i  Foraarsdragt,  frisk  Yngledragt,  nærmest 
ligne  de  mørkere  schinzii  d:  jyske,  men  dog  sammenholdte  med 
disse  vise  sig  lidt  dybere  i  den  rødbrune  Rygfarve  uden  dog 
at  naa  typiske.  Hverken  hos  Hanner  eller  Hunner  ses  hos  is- 
landske Ryler  nogen  tydelig  Afgrænsning  mellem  graahvid  og 
brun  Farvetegning  paa  Hovedet,  saaledes  som  det  oftest  (vide 
antea)  ses  hos  typiske;  i  denne  Henseende  ligne  de  altsaa 
nærmest  schinzii.  Hvad  Bugsidens  sorte  Skjold  angaar,  overtræffe 
de  gennemgaaende  danske  schinzii,  ogsaa  jyske,  men  naa  ikke 
typiske.  I  falmet  Yngledragt  ligne  de  mest  typiske,  idet  meget 
af  Rygsidens  rødbrunlige  Farve  er  bibeholdt,  og  det  vil  vistnok 
næppe  være  muligt  i  alle  Tilfælde  at  skelne  dem  fra  typiske  i 
denne  Tilstand,  i  Særdeleshed  ikke,  hvis  en  lille  typisk  Fugl 
sammenholdes  med  en  stor  islandsk.  Vil  man  benævne  Formen, 
kunde  den  vel  passende  kaldes  Erolia  alpina  islandica. 

Færøiske  Ryler  kunne  ikke  skelnes  fra  islandske,  men 
ganske  vist  har  kun  et  ringe  Stof  været  til  Raadighed,  ialt  6 
Fugle  i  Yngledragt,  2  Hanner  og  2  Hunner  i  Zool.  Museum  og 
2  Hunner   i   egen  Samling;    desuden    en    ung  Fugl.     De    maale : 

c?  Nolsø  22/5  1920  108  mm  29  mm  24  mm 

c?  -  13/5  1896  108  30,5  -  25     - 

c?  -  22/5  1920  109     -  27    -  24     - 

c?  -  26/5  1920  110     -  30    -  24     - 

?  "/s  1896  111     -  32    -  26     - 

?  26/5  1905  115     -  34    -  25,5  - 

Den  unge  Fugl  i  min  Samling  (£)  er  skudt  10/9  1920  paa 
Nolsø  og  er  altsaa  rimeligvis  en  Trækfugl,  fra  Island  eller  inaaske 
fra  Østgrønland;  den  er  langt  lysere  og  i  det  Hele  graaligere 
end    en    ung   schinzii  og   noget   lysere   end   unge   typiske   Ryler; 

paa  Hage  og  Strube  er  den  uplettet  hvid.  Dens  Maal  ere:  115  mm, 
28,5  mm,  24  mm. 

Der  har  været  udtalt  Formodning  om,  at  de  i  Grønland 
forekommende  Ryler  tilhørte  Artens  asiatisk-amerikanske  Form, 
den,  der  nu  kaldes  sachalina  (Vieilh),  men  dette  gælder  i  hvert 
Fald  ikke  for  de  paa  Grønlands  Østkyst  ynglende  Fugle. 

Disse  ere  gennemsnitlig  smaa;  7  Hanner  og  4  Hunner  i  min 
Samling  maale: 

c?  Sabine  0  30/6  1919  108  mm  24  mm  22,5  mm 

c?  Danmarks  Havn  31/t  1919  108     -  28     -  22  - 

J  Clavering  0  5/e  1921  107     -  26     -  22  - 

J  -  Ve  1921  108     -  25,5  -  23,5  - 

<?  -  16/e  1921  108     -  27     -  24  - 

d*  -  23/5  1921  111     -  26     -  23,5  - 

c?  -  5/e  1921  113     -  26,5  -  23  - 

?  Germaniahavn        3%  1919  112,5  -  27     -  24,5  - 

?  Clavering  0  5/6192l  109     -  29     -  24  - 

$  -  9/e  1921  111     -  31     -  24,5  - 

$  -  2/e  1921  117     -  30     -  24  - 

Gennemsnitsmaalene  ere  for  <$  109     -  26     -  23  - 

$  112,5  -  29,2  -  24  - 

De  falde  saaledes  i  Henseende  til  Størrelse  nærmest  sammen 
med  schinzii. 

Alle  de  foreliggende  Skind  ere  i  Yngledragt,  men  med  Ryg- 
fjerenes  Kanter  saa  slidte  og  blegede,  at  næsten  intet  er  tilbage 
af  den  rødlige  Farve,  der  dog  synes  at  have  haft  den  samme, 
i  stærkt  Lys  vist  ikke  meget  holdbare  Tone,  som  ses  hos  schinzii 
og  sachalina.  Baghalsen  er  askegraa ,  næsten  uden  brunligt 
Anstrøg,  Forhalsen  hvid  og  fintstribet  som  hos  sachalina;  Hage 
og  Strube  ustribet  hvid.  Det  sorte  Brystskjold  er  tydeligt  men 
ikke  af  stor  Udstrækning,  og  skønt  Dragtens  øvrige  Fjer  ere 
slidte,  have  Skjoldets  sorte  Fjer  hos  alle  de  foreliggende  Skind 
ret  tydelige  hvide  Kanter.  Rimeligvis  er  den  fra  Færøerne  for- 
hen omtalte  Ungfugl  en  Trækfugl  af  denne  østgrønlandske  Race, 
som  kunde  kaldes  Erolia  alpina  arctica. 

Det  vil  af  det  foregaaende  formentlig  fremgaa,  at  det  ikke 
drejer  sig  om  store  eller  tydeligt  fremtrædende  Forskelligheder, 
naar  der  skelnes  mellem  Rylens  Racer.    Bedst  skiller  aabenbart 

Racen  sachalina  sig  fra  den  typiske,  men  det  vilde  ingenlunde 
overraske,  om  Mellemformer,  der  med  lige  megen  Ret  kunde 
henføres  til  begge,  fandtes  paa  Steder  f.  Eks.  i  det  nordlige 
Asien,  hvor  Udbredningsomraaderne  støde  sammen.  —  Racen 
schinzii  er  i  sin  udprægede  Form  heller  ikke  svær  at  kende, 
men  dens  Grænser  mod  typiske  synes  ikke  altfor  skarpt  dragne.  — 
Ved  nærværende  Undersøgelser  have  norske  Ryler  ikke  været 
til  Raadighed,  og  den  Mulighed  ligger  ingenlunde  fjærnt,  at 
Trækfugle  fra  Norge  kunde  naa  her  til.  Formodentlig  slutte 
vest-norske  R}ier  sig  nærmere  til  den  islandsk-færøiske  Form 
end  til  typiske. 

For  vort  Lands  Vedkommende  kan  da  for  Tiden  kun  siges, 
at  den  her  rugende  Form  af  Rylen  er  Erolia  alpina  schinzii 
Brehm,  og  at  den  typiske  Erolia  alpina  alpina  L.  forekommer 
paa  Gennemrejse  For-  og  Efteraar,  tildels  overvintrende. 

108.  LAR US  FUSCUSL.,  SI LDEM AAGE.  »Ret  faatallig  Vinter- 
gæst«. 

Sildemaagen  ruger  ikke  her  i  Landet;  for  at  søge  klargjort, 
hvilke  Sildemaager,  der  besøge-  os  om  Efteraaret,  Vinteren  og 
paa  Foraarstræk,  er  det  nødvendigt  at  undersøge  de  i  vore 
Nabolande  mod  Vest,  Nord  og  Øst  ynglende. 

Den  typiske  Sildemaage  er  den  svenske,  den  i  Østersøen  og 
den  botniske  Bugt  paa  Øerne  og  Skærene  ynglende,  undertiden 
overvintrende,  Lams  fuscus  L. 

En  vestlig  Race,  Lams  fusens  affinis  Reinh.  findes  i  England, 
let  kendelig  paa  sin  meget  blegere  Rygfarve  i  den  udfarvede 
Dragt.  Den  er  først  beskreven  af  Reinhardt  (Vid.  Medd.  1853) 
efter  en  —  mærkelig  nok  —  i  Grønland  skudt  Fugl,  der  findes 
paa  vort  Zoologiske  Museum  og  altsaa  er  Typen  for  Racen 
affinis.  Til  denne  skulde  da  brittiske  Sildemaager  svare,  og 
4  Fugle  i  min  Samling  fra  Ynglepladser  (Fair  Isle,  Shetlands- 
øerne u/5,  22A  1914  og  Ross  Shire,  Scotland  13/5,  ,8/5  1912)  ligne 
den  ogsaa  ganske,  naar  Hensyn  tages  til,  at  Typestykket,  der, 
jfr.  Reinhardts  Beskrivelse  1.  c,  er  i  Fældning  og  desuden  nu 
har  staaet  opstillet  i  70  Aar,  ser  noget  falmet  og  bleget  ud. 

En  betydelig  Række  Sildemaager  fra  Færøerne,  dels  i  min 
egen  Samling  (over  30  udfarvede  og  nogle  yngre  og  unge  Fugle) 
dels  i  Zool.  Museum,  ere  ganske  som  Typen  og  derfor  som 
brittiske.     Det  er  altsaa  Racen  affinis,  der  beboer  Færøerne. 

Langs  Norges  Vestkyst  ruger  Sildemaagen  ogsaa.  I  min 
Samling  findes  6  Stykker  fra  Øen  Rott  ved  Stavanger;  de  ere 
skudte  paa  Ynglepladsen  25.  Maj  1921  og  staa  i  Henseende  til 
Rygfarve  midt  imellem  typiske  og  affinis.  Det  samme  gælder 
to  Ynglefugle  fra  Sveriges  Vestkyst  (Svartskær,  N.  Halland  6/e  1920). 
Af  de  norske  Fugle  er  en  lige  saa  lys  som  en  mørk  affinis,  de 
andre  fem  noget  mørkere,  men  naa  dog  langtfra  den  dybsorte 
Tone,  som  ses  paa  Ryggen  hos  to  svenske  Ynglefugle  fra  Sveriges 
Østkyst  (Nykoping  Skærgaard,  24.  Maj  1921).  Af  de  to  vest- 
svenske  er  den  ene  i  Henseende  til  Rygfarve  som  den  lyseste 
norske,  den  anden  svarer  til  de  mørkere,  men  naar  ikke  de 
øst-svenske. 

Vil  man  benævne  denne  Mellemform,  kunde  den  kaldes 
Lams  fusens  intermedius. 

Hvorledes  det  forholder  sig  med  den  af  Ru  turlin  beskrevne 
Form  L.  fuscus  taimyrensis,  kan  ikke  afgøres  for  nærværende.  — 
Den  skulde  kun  adskille  sig  fra  affinis  ved  betydeligere  Størrelse, 
idet  Rygfarven  skulde  være  »genau  dieselbe«  (Hartert  1.  c, 
Side  1729).  Dens  Hjemsted  skulde  være  Nordrusland  fra  Dwina 
og  Petschora  østerud  »mindestens  bis  zum  Jenissei  und  dem 
westlichen  Teile  der  Taimyr-Halbinsel,  auch  auf  der  Insel 
Kolgujew«. 

De  foreliggende  norske  og  vest-svenske  Sildemaager  ere  ikke 
paa  nogen  Maade  større  end  typiske  og  svare  ganske  til  affinis; 
Vingemaalet  ligger  omkring  425  mm. 

Fra  Danmark  foreligge  9  voksne  og  3  unge  Fugle  i  min 
Samling.  Af  disse  svare  4,  skudte  ved  Røtø,  Syd-Falster  (16/io 
1897,  2%o  1898,  21/u  1900  og  25/s  1901),  og  to,  skudte  i  Kalvebod 
Strand  (22/4  og  3/s  1919),  ganske  til  typiske  øst- svenske.  Det 
samme  gælder  en  Han,  skudt  24A»  1917  ved  Spjald  i  Jylland; 
(en  gammel  Hun,  skudt  i  Østersøen  ved  Pillau  10/io  1907  er 
ligeledes  typisk). 

En  yngre  Hun,  ca.  21/2  Aar  gi.  (ret  Ægleder),  skudt  2/io  1917 
ved  Helsingør,  har  helt  mørk  Ryg  og  stærkt  plettet  Hoved  og 
Raghals,  men  Hale-  og  Svingfjerene  ere  endnu  ikke  færdigfældede. 
Den  ligner  mest  den  lyseste  vest  svenske  Fugl  og  svarer  saa- 
ledes  godt  til  norske  Sildemaager. 

Derimod  er  en  gammel  Hun  med  nedsunken  Ægleder,  skudt 
ved  Nymindegab  paa  Jyllands  Vestkyst  3/s  1919,  saa  rys  paa 
Ryggen,    at   den   vanskeligt   kan   skelnes   fra    10  færøiske  Fugle, 

skudte  i  samme  Maaned;  den  er,  som  venteligt,  i  Fældning,  og 
de  ny  frembrydende  Rygfjer  ere  i  Farve  ganske  som  tilsvarende 
hos  de  færøiske  Skind. 

En  anden  Sildemaage  fra  Nymindegab  i  Zool.  Museum  svarer 
bedre  til  norske  Fugle. 

Af  to  gamle  Hunner,  skudte  i  Atlanterhavet  (ud  for  Syd- 
Frankrig  ~°/2  og  31/s  1909),  svarer  den  ene  ganske  til  affinis,  den 
anden  bedst  til  Mellemformen  intermedius  og  stammer  saaledes 
sandsynligvis  fra  Vestnorge. 

Kun  faa  unge  Fugle  have  foreligget  til  Sammenligning;  4 
færøiske  Ungfugle  (affinis)  ere  saa  paafaldende  mørke,  at  de 
ved  første  Blik  kunne  skelnes  fra  2  unge  Fugle  fra  Bøtø  (rime- 
ligvis typiske);  de  færøiske  Fugle  have  de  mørkegraa  Fjers 
lysere  Kanter  og  Pletter  rustgraa  og  Hoved  og  Baghals  nærmest 
sod-graabrunlige,  medens  Bøtø- Fuglene  have  lysere  Hoved  og 
Baghals  og  Fjerkanterne  mere  hvidgraa.  En  ung  Hun,  skudt 
6/io  1899  i  Limfjordens  vestlige  Del  (Fæggesund),  staar  midt 
imellem  og  stammer  altsaa  muligvis  fra  enten  norsk  eller  vest- 
svensk Yngleplads. 

Her  i  Landet  forekommer  da  Lams  fuscus  fusens  L.,  Lams 
fuscus  affinis  Reinh.  og,  hvis  man  vil  benævne  Mellemformen, 
Lams  fuscus  intermedius. 

133.  FRATERCULA  ARCT1CA(L.J,  LUNDE.  »Faatallig, ustadig 
Vintergæst.« 

Af  Lunden  skelner  Hartert  følgende  Racer:  F.  arctiea  nau- 
manni  Norton.,  der  har  hjemme  paa  Spitsbergen,  Novaja  Semlja 
og  i  Nord-Grønland  og  hvortil  formodentlig  ogsaa  de  paa  Jan 
Mayen  ynglende  høre;  dernæst  F.  arctiea  arctiea,  hvis  Hjem- 
sted er  Norges  Vestkyst,  og  endelig  F.  arctiea  grabae  Brehm,  hvis 
Hjem  er  Færøerne,  England,  Irland,  Bretagnes  Kyster,  de  nor- 
manniske Øer  og  —  tidligere  —  Helgoland.  I  Fjerdragt  ere  alle 
Racerne  ens;  kun  Størrelsesforskellen,  Næbhøjde  og  særlig  Vinge- 
længde danner  Skellet  imellem  dem,  men  den  skal  ganske  vist 
ogsaa  være  betydelig. 

Den    norske   Lunde    regnes    for    den    typiske,    fordi   Linné 

skriver:   »Habitat  in  Europae  borealis  oceano, in  rupibus 

et  praecipitiis  montium  maris  atlantici,  praesertim  in  insulis,« 
men  maaske  nærme  de  paa  den  sydlige  Del  af  Norges  Vest- 
kyst   rugende   Lunder    —    der    er   jfr.   Collett    (Mindre    Medd. 

1878—80,  Side  391  og  Mindre  Medd.  1881—92,  Side  346)  en  Koloni 
paa  Rott  —  sig  mere  til  Formen  grabae  Brehm. 

Dette  gælder  i  hvert  Fald  de  Lunder,  der  yngler  paa  Øerne 
i  Kristianiafjord,  og  det  samme  er  formentlig  Tilfældet  med  de 
faa  Par,  der  yngle  —  eller  ynglede  —  i  Bohusians  Skærgaard. 
(Wilh.  von  Wright:  Forteckning  Bohuslånska  skårgården  obs. 
foglarne,  Goteborg  Vet.  och  Vitterh.  Samh.  Hånd.,  1850). 

Om  nogle  Lunder  fra  Rott  siger  Collett  1.  c,  Side  346,  at  de 
svare  nærmest  til  den  mindste  Form  (  ar  moricana  — grabae),  hvis 
Udbredelse  falder  længst  mod  Syd,  men  de  Maal,  han  opgiver 
for  Vingen  (1878—80,  Side  392)  163  mm  og  170  mm,  ere  noget 
store  for  denne  Form.  Konservator  Schaanning,  Stavanger,  har 
venligst  opgivet  mig  Maalene  (Vinge)  paa  10  Lunder,  skudte  paa 
Rott  i  Maj-Juni  Mnd.;  de  svinge  mellem  150 — 165  (1  Gang),  men 
Gennemsnitsmaalet  er  155,5;  en  ellevte  Lunde  fra  Rott  26/s  1921 
i  min  egen  Samling  har  Vingen  150  mm,  men  dens  Næb  er  be- 
tydeligt større  og  kraftigere  end  det  største  Næb  fra  Færøerne. 
I  Vingemaal  svare  da  disse  Fugle,  efter  dette  Stof  at  dømme,1 
bedst  til  Formen  grabae,  medens  Næbstørrelsen  mere  synes  at 
minde  om  den  sædvanlige  vestnorske  o:  den  typiske. 

I  Koenigs  Avifauna  Spitsbergensis  findes  meget  oplysende 
Maal;  Dr.  le  Roi  paapeger,  at  de  paa  Bjørne-Øerne  ynglende 
Lunder  tilhøre,  hvad  han  kalder  den  mindre  Form  o:  typica  i 
Modsætning  til  Spitsbergen-Fuglene,  der  tilhøre  den  store  Form 
glacialis  eller  naumanni.  For  disse  sidste  opgives  et  Gennem- 
snits-Vingemaal  af  186  mm  for  cTc?  og  183  for  $$,  medens  de 
paa  Bjørne-Øerne  ynglende  skulde  maale  henholdsvis  for  tf  <$ 
og  $$  168  mm  og  163  mm.  Disse  sidste  Maal  svare  godt  til 
Fugle  fra  Norges  Vestkyst  i  min  Samling,  2  ^J1  10/s  1917  Trond- 
hjem,  der  maale  166  og  173  mm. 

Betydeligt  mindre  end  disse  ere  færøiske  Lunder,  der 
gennemsnitlig  maale  (12  $  tf  og  13  $$  i  min  Samling,  alle  Yngle- 
fugle) 156  mm  og  157  mm. 

Islandske  Lunder  ere  større  og  have  langt  højere  Næb  end 
færøiske;  navnlig  nord-islandske  synes  i  denne  Henseende  at 
overgaa  ogsaa  vest-norske,  men  i  Henseende  til  Vingemaal 
stemme  de  ganske  med  disse  og  Bjørne-Øernes  Lunder.  35  is- 
landske Lunder  i   min  Samling   maale   gennemsnitlig    166  mm; 

1  Maaske  har  Prof.  Collett  maalt  Vingen  ved  at  trykke  den  ganske  flad 
mod  Maalestokken,  hvorved  den  kan  maales  nogle  Millimetre  længere. 


24 

(Maalene  for  22  <$<$  og  13  ^$  falde  sammen)  mindste  Maal  156  mm 
største  180  mm,  bægge  Hanner.  Hantzsch  opgiver  lignende  Maal 
for  15  islandske  Lunder  fra  Grimsey;  største  og  mindste  Maal 
153 — 174  mm;  Gennemsnit  164,4  mm. 

Grønlandske  Lunder  tiltage  i  Størrelse,  som  allerede  oftere 
nævnt  af  Winge  o.  a.  fra  Syd  til  Nord;  18  Ynglefugle  fra  Godt- 
haab,  Sukkertoppen,  Holsteinsborg  og  Grønne  Ejland  vise  et 
Gennemsnitsvingemaal  af  166  mm  og  svare  saaledes  bedst  til 
typiske,  men  hos  en  Del  af  dem  synes  Næbbet  mindre,  navnlig 
knapt  saa  stort  som  hos  islandske.  6  Vinterlunder,  gamle  Fugle, 
synes  ret  smaa,  men  da  de  alle  ere  i  Vingefældning  kan  intet 
Maal  opgives.  5  andre  grønlandske  Vinterlunder,  hvis  Næb 
uden  Skede  synes  lige  saa  stort  som  ovennævnte  grønlandske 
Yngle-Lunders  med  Skede,  gøre  Indtryk  af  at  være  meget  store, 
men  da  ogsaa  de  ere  i  Vingefældning  —  endog  i  November 
Maaned  helt  uden  Svingfjer  —  kan  heller  intet  Vingemaal  op- 
gives for  disse.  Rimeligvis  forekommer  da  Formen  naumanni 
i  den  nordlige  Del  af  Grønland.  Kun  to  Fugle  fra  nordgrøn- 
landsk Yngleplads  findes  paa  Zool.  Museum,  en  yngre  men  fuldt 
udfarvet  Fugl,  fanget  med  Fuglenet  paa  Saunders  0  2bji  1917 
og  en  gamnel  Fugl  fra  Conical  Rock  ved  Cap  York,  Sommeren 
1914.  Bægge  have  Vingen  185  mm,  og" navnlig  sidstnævnte  har  et 
meget  stort  Næb.  Brehm  skelnede (Handbuch  der  Naturgeschichte 
alier  Vogel  Deutschlands,  Ilmenau  1831)  4  Former:  Mormon  arctica, 
Mormon  glacialis,  Mormon  polaris,  og  Mormon  Grabae;  den  første 
svarer  til  den  typiske,  den  anden  til  den  spitsbergensisk-nord- 
grønlandske  og  den  sidste  til  den  lille  sydlige  Form ;  polaris 
skulde  være  mindre  end  arctica  o:  typica,  bebo  Grønland  og 
være  kendelig  paa  sit  ved  Panden  lavere  men  paafaldende  brede 
Næb;  men  en  saadan  Forskel  kan  ikke  opdages  ved  Sammen- 
ligning mellem  færøiske  og  sydgrønlandske  Lunder,  og  der  synes 
da  ikke  at  være  Grund  til  at  erkende  mere  end  3  Racer. 

Hvad  nu  de  her  i  Landet  forekommende  Lunder  angaar, 
tilhøre  nogle  aabenbart  den  typiske  Form,  andre  den  lille  »gra- 
bae« ;  saaledes  er  en  udfarvet  Han,  skudt  12/s  1919  i  Lille  Bælt, 
ganske  som  en  færøisk  Lunde,  og  dens  Vinge  maaler  155  mm. 
En  Vinterlunde  og  3  yngre  Fugle  (Viksø  Strand  og  Vorupør  5/3, 
1/3,  n/s,  28/3  07)  svare  bedre  til  den  typiske  Form,  idet  deres 
Vinger  maale :  164,  151,  160,  154.  Vingen  vokser  vistnok  lang- 
somt   hos    unge  Lunder;   i   hvert  Fald   vise  11  unge  Lunder   af 

de  mindre  fra  Grønlands  Vestkyst  Vingemaal  fra  145 — 160  mm ; 
de  ere  skudte  mellem  8/io  og  26/s;  5  af  de  (tilsyneladende)  større 
vise  Maal  fra  151 — 160  mm.  En  ung  Lunde  fra  Norges  Vest- 
kyst (<j>  Molde  5A  1915)  har  Vingen  151  mm. 

I  Danmark  er  da  truffen :  Fratercula  arctica  L.,  der  ogsaa 
af  og  til  driver  død  iland  paa  Jyllands  Vestkyst,  og  Fratercula 
arctica  grabae  Brehm. 

145.  PHALACROCRORAX  CARBO  (L.),  SKARV.  »Harværetal- 
mindelig  som  ynglende,  men  er  i  nyeste  Tid  udryddet.  Kom- 
mer endnu  som  Vintergjæst,  i  det  hele  faatallig,  men  paa  sine 
Steder  i  større  Tal;  nogle  ganske  faa,  ikke  ynglende,  at  se  om 
Sommeren.  Fra  Stenalder  og  Jernalder.  De  Skarver,  der  senest 
ynglede  hos  os,  ikke  Stenalderens  Skarver,  synes,  at  dømme 
efter  de  faa  opbevarede  Skind,  at  have  været  af  en  lille  Race, 
i  Modsætning  til  den  større,  mere  nordiske.« 

De  Skarver,  der  op  til  omkring  Midten  af  forrige  Aarhundrede 
ynglede  hos  os,  skulde  altsaa  have  været  af  en  mindre  Race, 
den,  der  af  Brehm  i  1824  kaldtes  »subcormoranus«  paa  Grundlag 
af  hollandske  Stykker,  af  Nilsson  i  1835  »medius«,  paa  Grund- 
lag af  Skarver,  der  ynglede  i  Egetræer  i  Blekinge.  Brehm  skriver 
i  1831  (Handb.  Naturg.  Vogel  Deutschl.,  Ilmenau  1831)  —  iøvrigt 
under  den  Form,  han  kaldte  arboreus  —  at  den  indvandrede  i 
Danmark  omkring  1800  ;  yderligere  Oplysninger  om  dens  Op- 
hold her  i  Landet  findes  hos  Faber  o.  a.  Nu  er  den  som  sagt 
ganske  udryddet  som  ynglende,  men  det  eneste  kendte  Stykke, 
der  er  opbevaret,  en  gammel  Hun  l/e  1856,  skudt  ved  Dalund 
paa  Fyen,  findes  paa  Zoologisk  Museum  og  svarer  godt  til  de 
Beskrivelser,  der  gives  af  subcormoranus.  Hvor  Fuglen  blev 
skudt,  fandtes  dog  iflg.  Meddelelse  fra  Konservator  J.  Scheel, 
hvis  Fader  skød  den,  ingen  Koloni. 

Brehm  nævner  i  det  Hele  1.  c.  4  Racer: 

1.  Carbo  cormoranus  Meyer  (=  Phal.  c.  carbo  L.).  En  stor 
lang-  og  sværnæbbet  Skarv,  der  bebor  Island  og  Norge; 
undertiden  kommer  den  »in  der  Jugend«  til  Nord-  og  Øster- 
søkysterne. »Gefieder  glånzend  blauschwarz.  Oberkopf  platt«. 

2.  Carbo  glacialis  Brehm.  En  lille  Skarv  med  kortere  Næb 
og  Hale  end  Nr.  1 ;  Hals  og  Underliv  mere  blaasort.  I  første 
og  andet  Aars  brunlige  Dragter  lysere,  Brystets  Midte  ofte 
uplettet    hvid;    desuden   skulde   den   kunne   skelnes    »durch 

den  gewolblen  Oberkopf«.  »Sie  lebt  nordwestlich  von  Grøn- 
land an  bis  auf  Fåroe,  kommt  im  Winter  nach  Island  und 
jung  von  Fåroe  aus  auch  an  die  deutsche  Kiiste  der 
Nordsee«. 

3.  Carbo  arboreus  Brehm.  Denne  skulde  have  samme  Størrelse 
som  »glacialis«,  altsaa  være  mindre  end  1  og  have  kortere 
Næb  men  en  lige  saa  lang  Hale  som  cormoranus.  Hvælvet 
Hoved  skulde  den  have  og  iøvrigt  kunne  skelnes  fra  bægge 
»durch  die  Zeichnung  des  Jugend-  und  mittlern  Kleides  .  .  ; 
der  Oberkorper  åhnelt  dem  der  vorhergehenden,  der  Unter- 
korper  aber  ist  viel  dunkler,  langs  seiner  ganzen  Mitte  mit 
scharf  begrenzten  braunen  Langenflecken  besetzt.  Im  mitt- 
lern Kleide  hat  der  Unterkorper  braunschwarze  und  schwarz- 
braune  Langenflecken.  Sie  ist  seit  30  Jahren  in  Danemark 
eingewandert,  fiihrt,  da  sie  uberall  verfolgt  und  vertrieben 
wird,  ein  zigeunerartiges  Leben«   .... 

4.  Carbo  subcormoranus  Brehm.  Størrelsesforholdet  mellem 
denne  og  Nr.  1  skulde  være  omtrent  som  mellem  en  Sort- 
krage (C.  cornix  corone)  og  en  Ravn  (Connis  corax):  den  »un- 
terscheidet  sich  aber  noch  iiberdies  von  allen  vorhergehenden 
durch  den  kiirzern  Schnabel  und  den  kleinen  Haken  an 
seiner  Spitze,  von  Nr.  3  besonders  auch  durch  den  kiirzern 
Schwanz.  Im  Prachtkleide  schillert  das  Schwarz  weit  we- 
niger  in  das  Blauschwarze  als  bei  Nr.  1  und  2,  sondern 
fållt  stark  ins  Blaugriine,  und  die  weissen  Federchen  an 
dem  Kopfe  und  Halse  sind  sehr  lang.  Sie  lebt  und  briitet 
in  Holland«   .... 

Sikkert  med  Rette  forener  Hartert  (Vogel  der  palaeark. 
Fauna,  Side  1387)  Brehms  to  første  Former  under  Navnet  Pha- 
lacrocorax  carbo  carbo  L.;  denne  den  typiske  Form,  er  altsaa 
større  end  subcormoranus,  udmærker  sig  ved  dyb  blaasort,  næ- 
sten purpurblaa  Glans  paa  Fjerene  og  ved  sit  lange,  kraftige 
Næb,  der  fra  Fjergrænsen  ved  Panden  maaler  68 — 77  mm,  under- 
tiden endog  82  mm.    Vingen  340—360  mm. 

I  min  Samling  findes  fra  Norges  Vestkyst  8  gamle  Hanner 
og  5  gamle  Hunner  (desuden  Skeletter  og  Kranier);  fra  Island 
3  gamle  Hanner,  6  gamle  Hunner  og  12  yngre  Hanner  og  Hun- 
ner; fra  Færøerne  2  gamle  Hanner,  fra  Skotland  2  gamle  Hunner 
og  fra  Grønland  3  gamle  Hanner,  4  gamle  Hunner  og  7  yngre 
Fugle.     Gennemsnitsmaalene  for  disse  Fugle  ere: 

Vinge 

Næb 

Mellemfod 

Norge 

dV  ad 

360 

76 

70 

- 

??    - 

331 

67,5 

66 

Island 

dV  - 

359 

78 

73 

- 

??  - 

339 

70 

70 

- 

dV  juv. 

360 

76 

71 

- 

??   - 

350 

69 

73 

Færøerne 

dV  ad 

365,5 

82 

75 

Skotland 

??    " 

344 

74 

70,5 

Grønland 

oV    - 

351 

73 

72 

- 

??    " 

341 

69 

68 

- 

c? 

og  ?  juv. 

342 

70 

68 

Alle  de  gamle  Fugle  i  denne  Række  kunne  siges  at  være 
dybt  blaasorte  i  Fjerglansen;  mellem  grønlandske  og  de  øvrige 
er  ingen  Forskel  at  opdage  i  saa  Henseende.  Unge  Skarver  i 
brunlig  Dragt  med  hvid  Underside  findes  baade  fra  Island  og 
Grønland;  den  mørkeste  yngre  Fugl  er  fra  Grønland.  løvrigt 
skulle  Skarver  med  hvid  Underside  ogsaa  kunne  ses  paa  Yngle- 
plads, jfr.  British  Birds  Vol.  III,  IV  og  VI. 

Hvad  Næbbets  Sværhed  angaar,  er  der  en  betydelig  Sving- 
ning; de  største  og  stærkeste  Næb  have  de  to  færøiske  Fugle, 
men  næsten  lige  saa  kraftige  Næb  ses  hos  islandske,  norske  og 
grønlandske  Fugle;  noget  svagere  se  de  skotske  Fugles  ud,  — 
naturligvis  sammenholdte  med  andre  Hunners.  Største  og 
mindste  Længde  i  denne  Række  er  85  mm  hos  en  færøisk  Han 
og  70  mm  hos  1  norsk  og  1  grønlandsk;  for  Hunnernes  Ved- 
kommende 73  mm  hos  en  grønlandsk  og  65  mm  hos  en  norsk. 

Største  og  mindste  Vingelængde  hos  c?  370  (norsk)  —  344  (norsk) 

—  -    ?  348  (islandsk)  —  321  (norsk). 

Da  nu  for  Tiden  ingen  Skarver  yngle  i  Sverige  (jfr.  Hartert 
1.  c,  Side  1387,  Fodnote),  anvendes  Linnés  Navn  carbo  for  den 
paa  Klipper  ved  det  nordlige  Atlanterhavs  Kyster  rugende  Skarv; 
dens  Yngleomraade  strækker  sig  fra  det  nordøstlige  Nordamerika 
(syd  paa  til  Nova  Scotia),  Grønland,  Island,  Færøerne,  de  brit- 
tiske Øer,  Norge  og  østpaa  langs  Ishavskysten,  Kola  o.  s.  v. 

Den  mindre  Form,  subcormoramis ,  med  hvilken  Hartert 
forener  Brehms  arboreus,  har  Ynglepladser  i  Holland ,  Donau- 
egnene, Mellem-  og  Sydevropa,  Østersøprovinserne  og  østpaa  til 

Central-  eller  Østasien.  Dens  Størrelse  skulde  iflg.  Hartert  være: 
Næb  65—70  mm,  Vingen  330—356  mm,  og  desuden  skulde  den 
jo  vise  mere  grønlig  Glans  paa  Fjerene  i  Yngledragt.  Naar 
dens  Ynglepladser  ligge  Danmark  saa  nær  som  Østersøprovin- 
serne og  t.  Eks.  Pommern  og  Mecklenburg,  vilde  det  da  ligge 
nær  at  vente,  at  denne  lille  Form  var  at  finde  mellem  de  her  i 
Farvandene  forekommende  Skarver,  men  en  Undersøgelse  af 
Skarver,  skudte  i  Danmark,  giver  ikke  noget  helt  tilfredsstillende 
Svar  paa  Spørgsmaalet. 

For  det  første  kan  aabenbart  den  mindre  Form,  saavel  som 
den  store,  svinge  betydeligt  i  Størrelse.  1  Han  og  2  Hunner  i 
min  Samling  fra  Rumænien  maale: 


Vinge 

Næb 

Mellemfod 

J  Maj  1906 

359 

63 

68 

?       -      1906 

349 

64,5 

70 

?  April  1913 

334 

69 

66 

Maal,  der  ikke  vilde  forbavse  hos  Fugle  t.  Eks.  fra  Norge;  kun 
Næbbet  hos  Hannen  synes  virkeligt  lille.  Og  desuden  er  det  kun 
med  nogen  Anstrængelse,  at  Glansen  hos  disse  rumænske  Styk- 
ker kan  erkendes  som  grønlig;  maaske  er  dog  Grunden  den,  at 
deres  Yngledragt  allerede  er  noget  slidt. 

I  vore  Farvande,  i  Østersøen,  Kattegat  og  Limfjorden,  er 
Skarven  om  Vinteren  ikke  sjælden,  og  enkelte  Stykker  eller 
smaa  Selskaber  ses  næsten  hele  Aaret  rundt,  de  sidste  oftest 
bestaaende  af  yngre  Fugle.  —  Fra  den  vest-svenske  Skærgaard 
findes  i  min  Samling  8  Hunner  og  1  Han  i  Parringsdragt;  de 
ere  skudte  i  Marts  og  April,  nogle  saa  sent  som  17.  April  og 
Hunnerne  med  saa  svulmende  Ægstokke1  og  udvidede  Ægledere, 
at  Æglægning  utvivlsomt  var  nær  forestaaende.  Disse  Fugle 
maale  gennemsnitlig: 

8  ??  334  mm  68  mm  67  mm 

1    J<  352     -  75     -  70     - 

Største  og  mindste  Næb  hos  £:  71  mm — 64  mm;  Vinge  341  mm — 
330  mm;  som  det  ses  Maal,  der  kunne  passe  nogenlunde  til 
bægge  Sider;  da  det  hævdes,  at  Skarven  ikke  yngler  i  Sverige, 
maa   disse  Fugle  altsaa  have  været  paa  Vandring,  og  det  beror 

1  En  Hun  havde  Æg  af  en  god  Hasselnøds  Størrelse. 


Næb 

Tarse 

76 

70 

75 

73 

73 

.  71 

71,5 

*69 

29 

da   paa   et  Tilfælde   om  de  blive  skudte  paa  svensk  eller  dansk 
Søomraade.    Af  Farve  ere  de  blaasorte. 

3  gamle  Hanner  og  1  gammel  Hun  i  den  saakaldte  Sommer- 
dragt med  brunlig-hvid  Hageplet  og  uden  hvide  Hoved-  og  Hals- 
fjer  fra  Danmark  maale: 

Vinge 

c?  Samsø                    2Vn  1917  *353 

J         -                        24/n  1917  355 

c?  Nakskov  Fjord  Dec.  1912  348 

?x  Vejrø                       30A  1914  331 

Af  disse  kan  Hannen  fra  Nakskov  Fjord  nok  siges  at  være 
blaalig,  skønt  et  let  grønligt  Skær  kan  ses  i  visse  Belysninger; 
de  to  Hanner  fra  Samsø  kunne  med  lige  megen  Ret  kaldes 
grønlige  eller  blaalige,  alt  efter  som  de  vendes  i  Lyset;  kun 
Hunnen  fra  Vejrø  kan  siges  at  være  grønlig,  men  dens  Næb  er 
temmelig  kraftigt. 

3  unge  Fugle  maale: 

?  Limfjorden  16h  1899 
?  -  18/w  1912 

c?2  Jægerspris  28/9  1912 

Dalund  Fuglen  paa  Zool.  Museum,  der  er  udpræget  grønlig, 
maaler : 

?  ad  Dalund  Ve  1856  332  62  58 

En  gammel  Han  og  en  ung  Fugl  i  Zool.  Mus.  fra  Østpreussen 
og  Brunsbiittel: 

g  ad  Østpreussen  333  63  56 

juv.  Brunsbiittel  Juli  1825  329  59  50 

14  udstoppede  Hoveder  og  Kranier  af  gamle  og  yngre  Fugle 
foreligge  fra  Kattegat  (omkring  Samsø);  desværre  er  disse  Fugle 
ikke  kønsbestemte,  og  udover  en  Oplysning  —  som  ikke  findes 
i  alle  Tilfælde  —  om,  hvorvidt  Fuglen  var  »gammel«  eller  »ung«, 
vides  intet;  Næbmaalene  ere  (Næbskeden  sidder  paa): 

1  Fuglen  havde  ynglet  mindst  én  Gang;  Ægleder  bred,  nedsunken. 

2  Vist  ca.  14 — 15  Maaneder  gammel;  altsåa  i  Begyndelsen  af  2det  Aar. 


333 

68,5 

67,5 

328 

66 

67 

364 

77 

30 

Samsø  8/n  1917  78,5  juv.,  65  juv. 

-  24/n   1917  66,  67,  75,  68 

-  14/i->  1917  60,  59,  70,  64 

12/s  1918  66  ad,  69  ad,  70  ad,  77  juv. 

Som  det  ses,  ere  nogle  af  disse  Maal  saa  smaa,  at  de  lade 
formode,  at  den  lille  Form  virkelig  endnu  af  og  til  besøger  os. 
At  den  typiske  Skarv  kommer  hertil,  er  sikkert;  den  unge  Han 
fra  Jægerspris  er  t.  Eks.  saa  stor  og  sværnæbbet,  at  den  maa 
anses  for  typisk. 

Om  Skarven  kan  da  siges,  at  den  forekommer  her  i  Landet 
i  sin  typiske  Form ,  medens  den  mindre  Form  subcormoranus 
Brehm  har  ynglet  her  og  vistnok  af  og  til  endnu  forekommer 
her  overvintrende  eller  oversomrende;  desuden  træffes  Fugle, 
der  maa  regnes  for  Mellemformer  mellem  de  to  Racer. 

153.    FALCO  PEREGRINUS  TUNST.,  VANDREFALK.   »Har 

ynglet  faatallig  i  Landet,  men  er  nu  saa  godt  som  udryddet. 
Ikke  helt  sjelden  som  Vintergjæst.« 

De  Vandrefalke,  der  have  ynglet  eller  endnu  yngle  her  i 
Landet,  synes,  at  dømme  efter  de  faa  sikre  Ynglefugle,  som 
foreligge,  at  være  mere  tilbøjelige  til  at  have  rødlig  Underside 
end  svenske  og  brittiske,  dette  særlig  gældende  Hunner;  men 
ogsaa  svenske  Ynglefugle  kunne  være  noget  rødlige  paa  Under- 
siden. Skægstribens  Rredde  veksler  aabenbart  en  Del  hos  Vandre- 
falken, men  de  faa  danske  Ynglefugle  have  bred  Skægstribe, 
og  det  samme  gælder  Flertallet  af  saavel  nord-  som  sydsvenske 
Ynglefugle  (Prof.  Lønnberg  in  litt.). 

Fuld  Klarhed  synes  ikke  at  haves  over  Vandrefalkens  nord- 
lige Racer;  i  1884  skelnede  M  en  z  bi  er  i  Ibis,  Side  284— 85  (On 
the  birds  of  European  Russia  north  of  the  Caucasus)  tre  For- 
mer: Falco  peregr.  griseiventris  Br.,  cornicum  Br.  og  brevirostris 
Menzb.;  men  H artert  forener  dem  alle  under  F.  p.  peregrinus 
Tunstall  (1.  c.  Side  1043;  terra  typica:  Grossbritanien),  og  ud- 
skiller en  vestsibirisk-nordasiatisk  Form,  der  fører  Navnet  F.  p. 
calidus  Lath.  efter  en  i  Indien  skudt  Vandrefalk,  —  vel  altsaa 
Trækfugl  —  som  Lath  am  beskriver  i  Suppl.  Gen.  Synops.  1787 
Side  35;  han  siger:  »this  species  inhabits  India,  and  is  called 
Behree«  (meddelt  Latham  af  Mr.  Middleton).  Iflg.  Hartert  skulde 
den  kunne  skelnes  fra  F.  p.  peregrinus,  med  hvilken  den  har 
Størrelse  tilfælles,  paa  de  lysere  Hovedsider,  »indeni  der  weisse 

Streif  hinter  dem  schwarzen  Backenstreifen  in  der  Regel  inerk- 
lich  weiter  zum  Auge  hinreicht,  beim  <$  hochstens  1  cm  schwarz 
lassend,  der  schwarze  Bartstreif  selbst  aber  schmåler  ist,  die 
Unterseite  reiner  weiss,  seltener  stark  rotlich,  fast  immer  we- 
niger  mit  Grau  ubertuncht,  Seitenbånderung  schmåler,  Kropfgegend 
weniger  gefleckt.     Oberseite  oft  etwas  lichter.« 

Blandt  de  her  i  Landet  forekommende  Vandrefalke  (i  min 
Samling  findes  60  gamle  og  unge  Fugle)  kan  to  nogenlunde 
adskilte  Typer  erkendes  blandt  de  unge  Fugle.  Den  ene  er 
paa  Ryggen  mørk  graabrunlig,  har  kun  faa  lyse  Pletter  i  Nakken 
og  har  Undersiden  tæt  plettet,  d.  v.  s.  Længdestriben  paa  Bry- 
stets Fjer  er  saa  bred,  at  kun  smalle  lyse  Kanter  lades  til  Syne; 
Skægstriben  er  oftest  bred,  men  lader  hos  nogle  et  bredt  lyst, 
dog  plettet  Parti,  aabent  for  Halsens  graahvide  Farve.  Denne 
Form  synes  hyppigst. 

Den  anden  er  paa  Ryggen  lyst  graabrunlig,  og  Fjerene  have 
lyse  gulgraa  Kanter;  i  Nakken  ses  stærkt  fremtrædende  lyse 
Partier,  Undersiden  er  smalstribet  (i  tre  Tilfælde  i  stærkt  ud- 
præget Grad),  d.  v.  s.  Brystfjerenes  lyse  Partier  ere  betydelig 
større,  idet  Længdestriben  er  smallere;  Skægstriben  er  ikke  saa 
bred  som  hos  den  mørkere  Type,  men  svinger  dog  en  Del  i 
Udvikling.  Men  Mellemformer  findes  mellem  disse  to  Typer, 
der  kun  i  deres  udprægede  Skikkelse  ere  vel  adskilte,  og  det 
samme  gælder  de  unge  Vandrefalke,  der  findes  i  Riksmuseet  i 
Stockholm  (Prof.  Lønnberg  in  litt.). 

Skægstribens  Udvikling  synes  i  det  Hele  taget  at  være  en 
ret  variabel  Karakter;  i  hvert  Fald  vise  47  unge  Vandrefalke 
fra  Vestgrønland  af  Racen  F.  p.  anatum  Bp.  i  min  Samling  store 
Forskelligheder  i  dette  Forhold,  idet  nogle  have  saa  brede  mørke 
Skægstriber,  at  næsten  hele  Kindparliet  om  til  Nakken  er  mørkt, 
medens  andre  have  smallere  Skægstriber,  der  lade  en  stor  lys 
Bugt  aaben.  Men  paa  Oversiden  ere  de  alle  meget  mørke, 
kunne  næsten  kaldes  sorte,  og  have  rustfarvede  Fjerkanter;  alle 
Undersidens  og  de  fleste  af  Hovedets  Fjer  stærkt  rustbrune; 
Halens  Overside  er  oftest  ensartet  skifergraa  (med  lys  Spids),  i 
nogle  Tilfælde  ses  dog  brune  Tværbaand;  Underhale-Dækfjer 
enten  tværstribede  eller  med  trekantede  Pletter  med  nedadvendt 
Spids.  De  ere  saaledes  mørkere  end  den  mørkeste  T}rpe,  der 
forekommer  her  i  Landet,  og  desuden  mindre.  Edwards  har 
i    1743    i   Nat    Hist.  Uncom.    Birds    1—2   givet   en   Afbildning  af 

»the  Black  Hauk  or  Falcon«,  der  svarer  ganske  godt  til  den 
unge  grønlandske  Vandrefalks  Udseende;«  this  Bird  is  a  Native 
of  Hudson's-Bay:  it  pitched  on  a  Ship  belonging  to  the  Hud- 
son's-Bay  Company  in  August  1739,  as  the  Ship  was  returning 
Home,   after   they  had  got  a  pretty  Way  through  the  Straits  to 

Sea« En   ung   Fugl   fra   Oban   i   Skotland  (7A  1920  ^) 

kommer  disse  unge  grønlandske  Vandrefalke  nogenlunde  nær 
i  Henseende  til  Undersidens  Farve;  dens  Overside  er  ikke  ganske 
saa  mørk  og  Fjerenes  Kanter  paa  Ryggen  ikke  saa  rustfarvede, 
mere  graalige;  Skægstriben  er  smal.  Dens  Svingfjer  ere 
ikke  helt  udvoksede. 

Ogsaa  mellem  voksne  Vandrefalke  her  fra  Landet  kan  nok 
skelnes  to  Typer,  en  med  bred  og  en  med  smal  Skægstribe, 
men  de  fleste  staa  midt  imellem.  For  svenske  Fugles  Ved- 
kommende synes  noget  lignende  at  gælde;  Prof.  Lønnberg  med- 
deler mig  saaledes  venligst  (in  litt.),  at  en  gammel  Fugl  fra 
Bohusian  »blott  har  en  grund  bukt  in  mellan  det  breda  mu- 
staschstrecket  och  tinningen,  och  denna  bukt  utfylles  af  ask- 
grått,  så  at  på  naget  afstand  ser  man  alls  ingen  ljus  inbukt- 
ning.  En  annan  från  Bohuslån  har  dåremot  en  ganska  bred 
hvit  bukt  bakom  det  breda  mustaschstrecket men  dåre- 
mot  år   en    g    från    Lappland,  Jukkasjårvi,  ånnu  svartare  med 

grundare   bukt Detta  ådagalågger  att   åfven   i  det  nord- 

ligaste  Sverige  mycket  svartkindada  fåglar  forekomma.  A  andra 
sidan  skrifver  Dr.  H.  Nyqvist  till  mig:  »Af  mina  16  vuxna  pil- 
grimsfalkar  har  endast  en  ung  hane  från  Skåne,  dår  han  er 
fodd,  så  smala  kindstreck,  att  han  kan  råknas  til  »calidus*. 
Alla  de  ofriga  garn  la,  som  åro  från  Våstergotland,  hafva  breda 
palissonger  med  rena  hvita  fålt  bakom.«  Denna  sak  år  sålunda 
ganska  variabel.« 

Ogsaa  gamle  grønlandske  Vandrefalke1  (10  Hanner  og  10 
Hunner  findes  i  min  Samling)  vise  en  ikke  ringe  Svingning  i 
Skægstribens  Udvikling;  nogle  have  den  bred,  andre  smal;  af 
de  10  Hanner  kunne  4  siges  overhovedet  ingen  Skægstribe  at 
have,  idet  hele  Kindpartiet  er  mørkt  skifersort.  Da  Hartert  1.  c. 
Side  1047  nævner,  at  »anatum«   skal  være  større  end  den  nord- 

1  Allerede  i  1898  har  Winge  paapeget  (Grønlands  Fugle,  Side  247),  at  den 
vestgrønlandske  Vandrefalk  mest  nærmede  sig  Racen  »anatum*.  Fra  Østgrøn- 
land er  den  »typiske«  Vandrefalk  nævnt  (se  t.  Eks.  O.  Helms,  D.  O.  F.  T., 
11.  Aarg.,  Side  173—74). 

og  mellemevropæiske  Vandrefalk  og  noget  mørkere  (dog  ikke 
konstant)  paa  Ryggen,  kan  nævnes,  at  det  her  foreliggende  Stof 
ikke  bekræfter  dette.  Nogen  nævneværdig  Forskel  i  Rygfarve 
kan  gennemgaaende  ikke  ses,  og  de  grønlandske  Vandrefalke 
ere  ingenlunde  større;  det  Stof,  der  findes  paa  Zool.  Museum 
viser  det  samme;  men  fra  »terra  typica«,  New-Jersey,  er  ganske 
vist  ingen  set. 

Blandt  de  i  Danmark  skudte  gamle  Falke  findes  kun  et  Par 
Stykker,  der  kunne  siges  at  svare  til  Beskrivelsen  af  »calidus« ; 
dette  gælder  særlig  om  en  Han  (5/4  1910  Halvrimmen),  der  er 
temmelig  lidt  plettet  paa  Undersiden  og  har  hele  Forhals  og 
Brystet  øverste  Del  ustribet  med  svagt  flødegult  Skær,  saaledes 
at  den  er  en  <$  fra  Vestgrønland  (3/6  1898)  —  som  H artert  siger 
1.  c.  —  »verzweifelt  åhnlich«,  men  dens  Kindparti  er  dog  lysere. 
I  høj  Grad  lig  denne  men  med  meget  mørk  Kind,  bred  Skæg- 
stribe  og  svag  rustgul  Farve  paa  den  aldeles  uplettede  Forhals 
er  en  gammel  <^,  der  med  nogen  Grund  kan  formodes  at  være 
dansk  Ynglefugl ;  en  sikker  Ynglefugl  fra  Stevns  Klint  (April 
1902  $)  er  lige  saa  brunlig  paa  Undersiden  som  Billedet  af 
Falco  punicus,  Mediterranean  Peregrine,  i  Irby's  Ornith.  Straits 
of  Gibraltar,  og  paa  Ryggen  mørkere;  endnu  brunligere  er  en 
gammel  Hun  fra  Skelskør  Omegn  i  friskfældet  Dragt  og  med 
nedsunken  Ægleder;  Ryggen  mørkt  blaasort,  Skægstribe  bred. 

Skønt  saaledes  Forskellen  mellem  mørkeste  og  lyseste  unge 
og  mest  hvidbugede  og  mest  brunbugede  gamle  Fugle  er  iøjne- 
faldende nok,  lader  sig  dog  intet  sige  paa  nærværende  Tidspunkt 
efter  det  her  foreliggende  Stof  om  Vandrefalkens  Racer,  eller 
om  deres  Forekomst  som  ynglende  eller  paa  Træk  her  i  Landet. 

Det  kan  siges  med  temmelig  Sikkerhed,  at  danske  Ynglefugle 
adskille  sig  fra  de  her  paa  Besøg  kommende  Falke.  En  gammel 
Hun  i  Zool.  Museum  fra  Storehedinge  (vist  Stevns  Klint)  1/$  19 
med  3  næppe  flyvefærdige  Unger  er  saaledes  brunlig  paa  Under- 
siden, dog  noget  falmet,  og  svarer  aldeles  til  ovennævnte  Hun- 
ner fra  Stevns  og  Skelskør  i  min  Samling.  Ungerne  ere  saa 
brunlige  paa  Undersiden  og  have  paa  den  mørke  Overside  og  i 
Nakken  saa  tydeligt  rustfarvede  Fjerkanter  og  Fjer,  at  de  i  denne 
Henseende  næsten  naa  unge  »anatum«,  og  det  samme  gælder 
4  fuldt  udviklede  unge  Fugle  i  Zool.  Museum  (%  Vemmetofte 
18/io  1912,  J<  Nordfeldt,  Møen  8/io  1909,  <?  8/9  1897  Ulfshale,  Møen 

og  c?  -4/9  1909  Basnæs,  Skelskør  —  som  det  ses  alle  fra  Om- 
egnen af  kendte  eller  formodede  Redesteder),  der  saaledes  kunne 
siges  at  udgøre  en  3dje  Type  af  unge  Fugle  her  i  Landet. 

170.  ASTUR  PALUMBARWS  (L.J,  DUEHØG.  »Har været  ikke 
sjelden  som  ynglende,  men  er  nu  næsten  udryddet.  Nærmest 
Standfugl.  Faatallig  som  Vintergjæst.  Fra  Bronzealder  og  Jern- 
alder.    I  England  kun  tilfældig.« 

Siden  Spørgsmaalet  om  Duehøgens  Racer  behandledes  i  dette 
Tidsskrifts  8.  Aarg.,  1913 — 14  (Om  Forskellen  mellem  den  danske 
Duehøg  og  den  typiske  A.  palumb.,  Side  93  ff.),  ere  nye  Oplys- 
ninger fremkomne  bl.  a.  fra  Prof.  Lonnberg,  men  skønt  mere 
Stof  er  tilvejebragt,  kan  Spørgsmaalet  dog  endnu  ikke  klares 
paa  tilfredsstillende  Vis. 

Det  synes  dog  at  staa  fast,  at  den  danske  Duehøg  i  Ung- 
domsdragt  er  brunligere  paa  Undersiden  end  den  svenske,  at  dens 
Bukser  næsten  altid  er  uplettede,  i  hvert  Fald  paa  Indsiden,  og 
at  Fuglen  er  lidt  mindre;  den  svarer  da  godt  til  Beskrivelserne 
af  mellemevropæiske  Høge  og  bør  vel  føre  Brehms  Navn  A.  gen- 
tilis  gallinarum. 

Unge  svenske,  o:  typiske  Duehøge,  ere  ikke  sjældent  lyst 
okkergule  paa  Undersiden,  sydsvenske  maaske  oftest,  uden  dog 
at  være  saa  kraftigt  farvede  som  danske,  og  de  synes  at  falme 
i  højere  Grad  og  blive  mere  graahvide  paa  Undersiden  i  For- 
aarsmaanederne,  naar  de  —  kort  før  første  Fældning  til  første 
voksne,  bredt  tværstribede  Dragt  indtræder  —  ere  ea.  9 — 11  Mdr. 
gamle.  57  unge  svenske  Duehøge  i  min  Samling  vise  ganske 
jævn  Overgang  fra  lyst  rustfarvet  Underside  til  graalig;  sammen- 
holdes de,  6  fra  August,  4  fra  Septbr.,  10  fra  Oktbr.,  18  fra 
Novbr.,  3  fra  Decbr.  o.  s.  v.  med  danske,  ere  de  afgjort  langt 
lysere,  men  mellem  den  mørkeste  svenske  (fra  Blekinge)  og  de 
lysere  danske  er  der  næsten  ingen  Forskel.  Naturligvis  kan  det 
ikke  siges  med  Sikkerhed,  om  ikke  nogle  af  disse  i  Sverige 
skudte  Høge  ere  komne  længere  østfra,  men  det  er  i  denne 
Sammenhæng  uden  Betydning;  de  svenske  Duehøge  ere  aaben- 
bart  gennemsnitlig  langt  lysere  paa  Undersiden  i  Ungdomsdragt 
end  danske,  selv  om  man  kun  regner  de  gullige  for  svenske; 
de  ere  sikkert  ogsaa  større.  (15  gamle  danske  og  18  gamle 
svenske,  desuden  6  gamle  norske  foreligge). 

Oftest  have  de  unge  svenske  Duehøge  Bukserne  plettede  eller 


35 

stribede  paa  baade  Ind-  og  Udside,  men  Prof.  Lonnberg  omtaler 
i  Fauna  och  Flora,  Haft  5,  1916  (Till  frågan  om  Dufhoksraserna) 
et  Kuld  paa  3  unge  Fugle  fra  Leksand,  hvoraf  en  har  pletlede, 
en  stribede  Bukser,  medens  den  tredje  kun  har  ganske  fine 
Striber  paa  Udsiden,  ingen  paa  Indsiden,  og  »sålunda  i  detta 
afseende  år  helt  og  hållet  af  dansk  typ«. 

Kendetegnet  med  Buksernes  Pletning  staar  altsaa  ikke  fast  i 
alle  Tilfælde;  de  6  unge  Fugle  fra  August  i  ovennævnte  Række 
af  svenske  Fugle  have  alle  plettede  Bukser;  af  de  4  fra  Septbr. 
ere  de  2  stribede,  1  plettet,  den  4de,  den  nordligste  (fra  Lule 
Lappmark),  kun  ganske  fint  stribet  paa  Buksernes  Indside.  Af 
de  18  Høge  fra  Novbr.  ere  13  graalige;  1  af  disse,  skudt  i  Gote- 
borgs  Omegn,  har  Buksernes  Indside  uplettet;  5  ere  mere  eller 
mindre  svagt  gullige;  2  af  disse,  1  fra  Snogeholm  i  Skåne  og  1 
fra  Goteborg,  har  Buksernes  Indside  uplettet;  det  samme  gælder 
1  Fugl  fra  Januar,  1  fra  Marts  og  1  fra  April,  alle  fra  Skåne. 

Hvad  Farven  angaar,  synes  da  dette  Tilfælde  at  minde  om 
Spætmejsen  (SittaJ  —  se  under  denne;  blot  svarer  for  Duehøgens 
Vedkommende  den  »typiske«  mest  til  Mellemformen  homeyeri 
hos  Spætmejsen.  Det  ligger  nær  at  tro,  at  der  findes  en  østlig, 
russisk  Form,  der  er  mere  graa  i  Ungdomsdragten  og  forment- 
lig større.  Allerede  i  1886  siger  E.  F.  v.  Homeyer  i  Ornis  II 
(W.  Mewes  und  E.  F.  v.  Homeyer:  Ornith.  Beobacht.  im  nordwest. 
Russiand),  Side  244:  »Da  Mewes  nicht  erwåhnt,  dass  die  Art  bei 
Archangel  in  der  Fårbung  von  den  Vogeln  Skandinaviens  ab- 
weicht,  darf  man  wohl  annehmen,  dass  dies  nicht  der  Fall. 
Diejenigen  aus  dem  nordostlichen  Russiand  sind  viel 
heller.«  Hartert  omtaler  1.  c.  Side  1149  Accipiter  gent.  schuedowi 
(Menzb.)  og  ?  A.  gent.  albidus  (Menzb.),  men  disse  Formers  Va- 
riation er  vist  endnu  ikke  saa  kendt,  at  man  kan  danne  sig 
nogen  vel  begrundet  Forestilling  om  den  Indflydelse,  de  muligen 
kan  have  øvet  paa  vestligere  Høge.  En  Han  fra  Livland  23/2  1896 
i  min  Samling  er  nærmest  lyst  rustfarvet  paa  Undersiden  og  med 
Buksernes  Indside  uplettet;  dens  Vinge  maaler  320  mm;  den  er 
nærmest  som  en  mørk  sydsvensk. 

Paa  Norges  Vestkyst  er  den  unge  Duehøg  vist  ret  brunlig;  i 
hvert  Fald  ere  3  store,  lige  flyvefærdige  Unger  fra  en  Rede  i 
Nærheden  af  Trondhjem  (V?  1914)  lige  saa  brunlige  som  danske, 
men  de  synes  større  end  jævnaldrende  danske,  og  deres  Buksefjer 
ere,  saavidt  de  ere  udvoksede,  stribede.    løvrigt  ere  unge,  i  Norge 

3* 


36 

skudte  Duehøge,  oftest  graa,  og  de  foreliggende  11  ere  de  stær- 
kest plettede  paa  Bukserne  i  den  hele  (ikke  danske)  Række  af 
ialt  68  Stk. ;  at  de  i  det  nordlige  Skandinavien  skudte  Høge 
kunne  være  meget  store,  er  tilforn  paapeget  (se  D.  O.  F.  T., 
Aarg.  8,  Side  106  og  107,  Fig.  1  og  2). 

Det  Stof,  der  foreligger  fra  Danmark  (34  unge  og  15  gamle 
Fugle  i  min  Samling,  foruden  Zoologisk  Museums)  kan  da,  som 
Sagen  i  Øjeblikket  staar,  siges  at  vise,  at  den  ynglende  Form 
her  i  Landet  er  A.  gent.  gallinarum  (Brehm);  paa  Træk  fore- 
kommer jævnligt  men  faatalligt  A.  gentilis  L.  og  desuden  unge, 
store,  meget  graalige  og  stærkt  bukseplettede  Høge,  der  maaske 
ere  fødte  i  Sverige,  men  snarere  kunne  formodes  at  stamme  fra 
længere  østpaa  liggende  Ynglepladser  for  denne  Art. 

Efter  171.  Pandion  haliaetus  (L.),   Flodørn,  bliver  at  tilføje: 

NEOPHRON  PERCNOPTERUS  (L.),  AADSELFUGL.  En  ung 
Han  af  denne  for  Danmark  nye  Art  blev  skudt  30.  August  191 S 
ved  Ebbeskov  pr.  Faxe  af  Hr.  Tømmerhandler  Frederiksen, 
der  gav  Fuglen  til  Hr.  Hans  Pedersen,  i  hvis  Samling  den 
nu  findes.  Hr.  Pedersen  meddeler:  »Fuglen  blev  skudt  Kl.  ca.  37a 
om  Eftm.  paa  en  Afstand  af  50  Alen  med  Harehagl;  den  var 
alene,  var  sky,  kom  flyvende  lavt  og  blev  skudt  umiddelbart 
efter  at  den  var  gaaet  ned,  da  den  hoppede  i  Græsset  ved  Siden 
af  en  Eng;  den  havde  ikke  begyndt  at  søge  Næring.  Luften  var 
diset  og  Vinden  Nordøst.  Stedet,  hvor  den  blev  skudt,  ligger 
ca.  6  km  fra  Stranden.« 

Tilfældig  Gæst  fra  Syd  eller  Sydøst;  nærmeste  Ynglested  vist 
Schweiz;  to  Gange  truffen  i  England  (iflg.  Saunders  1825  og  1868, 
bægge  unge  Fugle). 

Efter  176.  Surnia  uhila  (L.J,   Høgeugle,  er  tilkommet: 

OTUS  SCOPS  SCOPS  (L.),  DVÆRGHORNUGLE.  R.  Hørring 
skriver  (Fuglene  ved  de  danske  Fyr  i  1916):  »En  Dværghornugle, 
Scops  gin  (Scop),  Han  blev  om  Morgenen  den  3.  Januar  1917 
fundet  død  i  Brønshøj  ved  København  af  Hr.  Baneassistent 
Hansen;  den  laa  død,  tilyneladende  ret  ubeskadiget,  ved  Siden 
af  en  sammenklappet  Rottefælde:  da  dens  Fjer  paa  Hale  og 
Fødder  vare  ganske  ubeskadigede  og  rene,  uden  Excrement- 
rester,   er  der  ingen  Anledning  til  at  antage,  at  den  har  været  i 

Fangenskab;  Zoologisk  Have,  som  Tanken  vel  nærmest  maatte 
falde  paa,  har  ikke  haft  denne  Art  i  mange  Aar.  Det  er  første 
Gang,  denne  smukke,  lille  Ugle  træffes  i  Danmark;  som  al- 
mindelig Ynglefugl  flere  Steder  i  Sydeuropa  har  den,  omend  ret 
sjældent,  forvildet  sig  til  Holland,  Belgien  og  Nordtyskland  (bl.  a. 
til  Helgoland),  oftere  derimod  til  de  britiske  Øer«.  .  .  .  Det  af 
Collin  i  Skand.  Fugle  omtalte  Tilfælde  af  Artens  Forekomst  i 
Nordsøen  6/n  1858  nævnes. 

Fuglen  findes  i  Zool.  Museum. 

177.  SYRNIUM  AL UCOfL.J,  NATUGLE.  »Almindelig  som  yng- 
lende, men  synes  at  svinde  i  Tal  ligesom  vore  andre  Ugler. 
Standfugl.     Fra  Stenalder  og  Jernalder.« 

Den  Natugle,  der  findes  her  i  Landet,  synes  nærmest  at  til- 
høre den  mindre,  mellemevropæiske,  eller  vel  rettest  vest- 
evropæiske  Race,  Strix  aluco  macrocephala  (Meisner);  men  det 
Stof,  der  har  været  til  Raadighed  til  Sammenligning,  er  ganske 
vist  ikke  stort.  I  min  Samling  findes  fra  Sverige  10  Hunner  og 
4  Hanner;  de  vise  følgende  Vingemaal: 

10??         272—297         Gennemsnit:  282,4  mm 
4  JV       273-279  275 

Hartert  opgiver  1.  c.  Side  1023  for  Natugler  fra  »Skandinavien«: 
c?  279,  285,  ?  289,  291,  293  mm;  disse  Maal  ere  altsaa  lidt  større. 
Fra  Sjælland  findes  9  Hunner  med  et  gennemsnitligt  Vinge- 
maal af  275  mm,  14  Hanner  med  Vingen  263  mm;  fra  Møen 
1   ?  280  mm;    fra   Langeland    1    £  273  mm;   fra   Fyen    ^    og   $ 

275  og   290  mm;    fra   Jylland   5   ?   (270— 292  mm)   med   Vingen 

276  mm  og  3  ^  (261—270  mm)  med  Vingen  266,6  mm. 
Desuden    har   Konservator   Larsen    i   Aarhus   venligst    givet 

mig  Maalene  paa  8  jyske  og  2  sjællandske  Hunner  og  paa  5 
jyske  og  6  sjællandske  Hanner.  Gennemsnitsmaalene  af  disse 
falde  paa  det  nærmeste  sammen  med  Maalene  i  min  egen  Række, 
og  tages  de  alle  under  et,  bliver  Maalene  for 

26  danske  Hunner  275  mm,  største  292,  mindste  245  mm 
30        -         Hanner  263      -   ,       -         275,         -         245     - 

1   Han  fra  Skotland  (24/n  1907)  har  Vingen  266  mm. 

Paa  Sjælland,  saavel  som  i  Jylland  lindes  graalige  og  rødlige 
Natugler,  men  de  foreliggende  jyske  ere  for  de  rødliges  Ved- 
kommende mere  røde  og  for  de  graas  mere  graa;  paa  Sjælland 
er  en  Mellemform,  i  hvert  Fald  blandt  de  23  Stykker  i  min 
Samling,  tilsyneladende  almindeligst;  den  rødeste  Ugle  i  hele 
Rækken  er  en  <$  fra  Langeland  (3/*  1904),  den  mest  graa  en  $ 
fra  Djursland  (Løgten  -2/9  1921;  Ægleder  ret  og  tynd,  Vingen  292). 

De  14  svenske  Ugler  ere  alle  nærmest  som  den  sjællandske 
»Mellemform«  i  Farve;  brunligst  er  en  Hun  fra  Dalsland  (16A 
1921).  Dette  stemmer  ogsaa  godt  med  Prof.  Jågerskiolds  Ord 
i  Nordens  Fåglar,  Side  142:  »Dråkten  år  oberoende  av  kon  och 
alder  an  mer  grå,  an  overvågande  rodbrun,  men  den  grå  dråkten 
år  vanligare«.  5  Hunner  og  7  Hanner  fra  Danmark  i  Zool. 
Museum  bekræfter  det  her  sagte  baade  med  Hensyn  til  Størrelse 
og  Farve. 

182.  STRIX  FLAMMEA  L.,  SLØRUGLE.  »Ikke  helt  sjelden 
som  ynglende.    Standfugl.     I  Norge  kun  tilfældig.« 

Sløruglen  er  her  i  Landet  hyppigst  i  Østjylland  og  paa  Fyen ; 
men  blandt  nogle  og  tyve  Slørugler  i  min  Samling  findes  dog 
2  fra  Sjælland,  desuden  1  fra  Amager  og  1  fra  Falster. 

Den  her  forekommende  Form  er  Tgto  alba  guttata  (Brehm), 
rimeligvis  indvandret  i  Landet  fra  Nord -Tyskland.  En  Gang 
imellem  ses  Fugle  med  meget  eller  næsten  helt  hvid  Underside 
(dog  fint  draabeplettet),  t.  Eks.  ovennævnte  Stykke  fra  Amager, 
men  ingen  saa  lyse  som  2  Stykker  af  Formen  Tyto  alba  alba 
(Scop.),  der  findes  i  min  Samling  fra  England. 

184.  TURTUR  AURITUS  TYPICUS  &  VAR.  ORIENTALIS, 
TURTELDUE. 

»Den  typiske  Race  meget  faatallig  og  vist  ustadig  som  yng- 
lende. Nærmest  Trækfugl.  Racen  orientalis  tilfældig  Gjæst  fra 
Syd-  eller  Øst- Asien.« 

At  dømme  efter  de  hyppige  Tilfælde,  som  nævnes  i:  Medd. 
om  mindre  alm.  danske  Fugle  i  Fyrberetningerne,  er  Turtelduen, 
Streptopelia  turtur  turtur  (L.),  almindeligere  her  i  Landet  end 
antaget,  eller  maaske  er  den  ved  at  blive  det  i  Jylland.  Turtel- 
duer nævnes:  August  1912  Krabbesholm  ved  Skive,  9/s  1916 
Vyl  Fyrskib,  24/s  1917  Staby,  Ulfborg,  4/io  1919  ved  Herning, 
19/5  1920  Gørding,  0.  for  Rramminge,  2%  1920  Nymindegab. 

En   østlig   Turteldue,   Streptopelia   orientalis  orientalis  (Lath.), 

der  nu  regnes  for  en  Art,  har  været  til  Eftersyn  paa  Zool.  Mus. 
fra  Konservator  Win  de  balle,  »der  havde  faaet  den  tilsendt  til 
Udstopning  den  29.  Januar  1918;  den  var  kommen  flyvende  ind 
i  en  Gaard  i  Mørkholt  ved  Børkop  midt  i  December  1917;  her 
blev  den  holdt  fangen  i  omkring  IV2  Maaned  og  derpaa  kvalt. 
Den  stemmede  godt  med  Museets  Skind  af  T.  orientalis,  men 
Undergumpens  Fjer  vare  noget  lysere  graa  end  paa  disse.« 

Efter  193.    Ciiciilus  canorus  L.,  Gøg,  bliver  at  tilføje: 

CLAMATOR  GLANDARIUS  (L.),  SKADEGØG,  der  af  For- 
pagter H.  Hertz  blev  skudt  i  Klitterne  ved  Lodbjerg  i  Thy 
27.  Septbr.  1917.  Jfr.  D.  O.  F.  T.,  Aarg.  13,  Side  212  (Johannes 
Ferdinand:  Skadegøg  (Coccystes  glandarius  (L.))   i  Danmark). 

196.  GECINUSVIRIDIS(L.J,  GRØNSPET.  »Faatallig  som  yng- 
lende.    Standfugl.« 

De  jyske  Grønspetter  tilhøre  nærmest  Racen  pinetorum  (Brehm), 
som  forekommer  hovedsagelig  i  Mellemevropa. 

7  Hunner  og  12  Hanner  fra  Jylland  vise  følgende  Gennem- 
snitsmaal  for  Næb  og  Vinge: 

$  42,i  mm  164,75  mm 

d*  44,73    -  165,4      - 

største  og  mindste  Næbmaal  for 

^  45  mm  40  mm 

c?  53  mm  (1  Gang)  40  mm 

største  og  mindste  Vingemaal  for 

$  167  mm  163  mm 

c?  170  mm  (1  Gang)  162  mm. 

Han  og  Hun  fra  Tyskland  maale  henholdsvis  48  mm — 168  mm, 
43  mm — 166  mm.  Hartert  opgiver  for  pinetorum:  Vinge  162 — 
167,5  (»meist  164—167«),  Næb  (Culmen)  45—48. 

11  Hunner  og  10  Hanner  fra  Sverige  have  følgende  Gennem- 
snitsmaal: 

$  46,i  mm  169, 1  mm 

c?  46,6     -  167,4     - 

største  og  mindste  Næbmaal  for  $    48 — 45  mm 

-  J    51—45     - 
-         -           -          Vingemaal  -    $   173—166  - 

-  J<    172—164- 

Hartert  opgiver  for  typiske  Grønspetter  Næbmaalet  (Culmen) 
til  50— 53  mm,  Vingemaalet  for  <$   169—172,  for  £  165—169. 

Grønspetter  fra  Østsjælland,  hvor  Arten  hist  og  her  yngler 
og  maaske  kunde  forekomme  strejfende  fra  Sverige,  have  ikke 
været  til  Raadighed. 

Som  det  af  ovenstaaende  ses,  er  Størrelsesforskellen  mellem 
de  to  Former  ikke  stor;  i  hvert  Fald  ikke  mellem  typiske  Grøn- 
spetter og  de  her  i  Landet  forekommende;  ganske  vist  ere  ty- 
piske gennemgaaende  større,  men  langtfra  altid.  En  Sammen- 
ligning af  Skeletter:  Arme,  Brystben  og  Bækken,  viser  det  samme; 
med  andre  Ord,  Forskellen  er  ingenlunde  fast.  Hartert  skriver 
1.  c.  (Side  891,  Bd.  II,  1)  om  Picus  viridis  pinetorum  (Brehm): 
»Unschwer  durch  kurzeren  Schnabel  und  kurzere  Fliigel,  wie 
iiberhaupt  geringere  Masse  von  P.  v.  viridis  zu  unterscheiden. 
Fårbungsunterschiede  sind  nicht  nachzuweisen ;  Griinspechte 
variieren  im  lebhafteren  oder  matteren,  gelblicheren  oder  tiefer 
griinen  Ton  der  Ober-  und  Unterseite  und  beschmutzen  letztere 
oft  (wie  alle  Spechte  und  andere  stammrutschende  Vogel)«. 

Dog  synes  danske  Gronspetter  at  være  gennemgaaende  noget 
varmere  i  saavel  Oversidens  som  Undersidens  Farvetone,  og  de 
komme  i  denne  Henseende  den  engelske  Race  P.  viridis  phivius 
(Hart.)  nær  uden  dog  at  naa  den;  i  Størrelse  overgaa  de  den. 
To  udfarvede  Hanner  fra  Sussex  maale:  40,  37,  —  160,  158  mm. 
Hartert  opgiver  1.  c.  Side  891  for  12  JV  og  12  ??:  Næb  41,5—45, 
Vinge:   J   159—161,  ?  158— 163  mm. 

Da  nu  Racen  »pinetorum«  anerkendes,  synes  det  naturligst 
at  henregne  de  danske  Grønspetter  til  denne;  det  ligger  nær  at 
tro,  at  ogsaa  den  typiske  Form  af  og  til  kan  forekomme  strej- 
fende over  fra  Sverige  om  Efteraaret  og  Vinteren. 

197.  DENDROCOPUS  MINOR  (L.),  LILLE  FLAGSPET. 
»Sjelden  Vintergjæst.« 

I  de  senere  Aar  har  den  lille  Flagspet  nogle  Gange  vist  sig 
her  i  Landet.  (Nordsjælland,  Amager  o.  a.  St.).  Fire  undersøgte 
Stykker  have  vist  sig  at  tilhøre  den  typiske  Form  og  ere  altsaa 
formentlig  komne  hertil  fra  Sverige.  Vingen  92 — 94  mm.  Hartert 
opgiver  1.  c.  for  den  mellemevropæiske  Form  hortorum  Brehm 
Vingemaalet  til  87 — 93,  for  den  typiske  89—96,  for  sidstnævntes 
Vedkommende  just  de  samme  Maal,  som  9  svenske  og  1  finsk 
Stykke    i    min  Samling    vise.     De   her   trufne    overgaa   saaledes 

ogsaa  den  engelske  Race  Dryobates  minor  comminutus  Hart.  i 
Størrelse  (Vinge  cfr.  Hartert  86 — 88)  og  ere  —  sammenholdte 
med  tre  Stykker  af  denne  Form  i  min  Samling  —  lysere  i 
Undersidens  Farve. 

199.  DENDROCOPUS  MAJOR  (L.),  STOR  FLAGSPET.  »Ret 
almindelig  som  ynglende.     Standfugl.     Fra  Stenalder.« 

Ved  Sammenligning  af  et  betydeligt  Antal  (over  50)  danske 
Flagspetter  med  skandinaviske  og  mellemevropæiske  viser  det 
sig,  at  de  svare  til  sidstnævnte;  kun  to  Stykker  fra  Bornholm 
stemme  nærmest  overens  med  typiske  o:  svenske;  mellem  jyske, 
fynske  og  sjællandske  er  ingen  Forskel  at  se. 

7  Hanner  og  8  Hunner  fra  Sverige  maale  gennemsnitlig  (Vinge) 
<$  141  mm  £  140  mm.  En  Han  fra  Finland  har  Vingen  140  mm; 
en  Han  fra  Norge  143  mm.  6  Hanner  fra  Lithauen,  Rusland 
og  Livland  maale  i  Gennemsnit  143  mm,  en  Hun  fra  Livland 
har  Vingen  142  mm.  Største  Vinge  hos  Hanner  147  mm  (Rus- 
land), mindste  138  mm  (hos  en  ung  ca.  5  Maaneder  gammel 
Fugl  fra  Halland  i  Sverige).  For  Hunnernes  Vedkommende  er 
største  og  mindste  Maal  142  mm  (Sverige,  Livland)  og  138  mm 
(Småland).  Som  ventelig  stemme  disse  Maal  ganske  med  Har- 
ters for  Dryobates  major  major  (L.)  1.  c.  Side  901 ;  og  hermed 
stemme  ogsaa  bedst  de  to  Spetter  fra  Bornholm:  <$  141  mm  og 
£  144  mm. 

Mellemevropæiske  Spetter,  3  Hanner  og  6  Hunner  fra  Schwaben 
og  Oberbayern,  have  Vingen  gennemsnitlig  135  mm  baade  for 
Han  og  Hun;  største  og  mindste  Maal  140  mm — 130  mm.  Sam- 
menholdte med  typiske  vise  de  sig  at  have  et  slankere  og 
spinklere  Næb  end  disse,  og  deres  Fjerklædning  er  knappere, 
ikke  saa  rigelig,  løs,  som  den  ses  hos  Flertallet  af  de  typiske 
Fugle. 

Ganske  overensstemmende  med  disse  ere  danske  Flagspetter 
i  Henseende  til  Næbform  og  Fjerlag;  hos  nogle  kan  Næbet  synes 
ret  kraftigt,  men  det  er  dets  Korthed,  der  fremkalder  dette  Ind- 
tryk, og  paa  den  anden  Side  kunne  temmelig  lange  Næb  — 
der  derfor  se  slankere  ud  —  forekomme  hos  typiske  Fugle, 
t.  Eks.  hos  førnævnte  Fugl  fra  Finland.  Hvad  Størrelsen  angaar, 
vise  23  udfarvede  Hanner  et  gennemsnitligt  Vingemaal  af  136  mm, 
24  Hunner  135  mm;  største  og  mindste  Maal  er  for  begge  Køn 
141  mm — 130  mm. 

Saa  smaa  Maal  som  de,  der  opgives  for  den  engelske  Race 
Dryobates  major  anglicus  (Hart.)  1.  c.  903,  125  mm— 128  mm, 
ere  saaledes  ikke  fundne  her  i  Landet,  men  Spetter  med  brun- 
lig Underside  ere  ikke  helt  sjældne ;  saadanne  kunne  iøvrigt 
ogsaa  træffes  i  Sverige  (t.  Eks.  $  15/2  1915  fra  Norrland);  derimod 
er  en  saa  skær  hvidlig  Underside,  som  svenske  Spetter  kunne 
have,  ikke  set  hos  danske.  Det  løse  og  rigelige  Fjerlag  er  mest 
fremtrædende  hos  nordsvenske  Spetter;  det  ses  ikke  saa  tyde- 
ligt hos  3  Hanner  fra  Goteborgs  Omegn,  »Bohuslån »  og  »Hal- 
land«; disse  ligne  ganske  de  bornholmske  Stykker.  Den  her  i 
Landet  almindeligt  forekommende  Flagspette  tilhøre  da  Racen 
pinetorum  Brehm,  og  desuden  er  den  typiske  Form  trutfen  paa 
Bornholm,  hvor  nogle  faa  Par  yngle  (jfr.  D.O.F.  T.,  Aarg.  I, 
Side  158). 

205.  CORVUS  MONEDULA  L.,  ALLIKE.  »Almindelig  som 
vnglende,  dog  pletvis.  Dels  Standfugl,  dels  Trækfugl.  Talrig 
paa  Gjennemrejse.     Fra  Bronzealder.« 

Man  skelner  for  Tiden  i  Europa  3  Former  af  Alliken.  Den 
typiske,  svenske,  Coloeus  monedula  monedula  L.,  den  vestevro- 
pæiske  —  engelske,  C.  m.  spermotogus  (Vieill.),  og  den  østevro- 
pæiske  C.  m.  collaris  (Drummond). 

Fra  den  typiske  Form  kan  den  vestevropæiske  kendes  paa 
sin  mørkere  Farve,  navnlig  paa  Undersiden;  den  østevropæiske 
paa,  at  Nakkens  og  Halsens  graa  Fjer  forneden  mod  Skuldrene 
ere  saa  lyse,  hvidgraa,  at  en  lys  Halsring  dannes,  eller  rettere 
paa  Halssiderne  ses  to  lyse  bueformede  Tegninger,  d.  v.  s.  »Ringen« 
er  aaben  baade  for-  og  bagtil;  den  er  iøvrigt  i  Farve  som  den 
typiske.  Iflg.  Prof.  E.  Lønnberg,  Stockholm,  skal  lys  Halsring 
undertiden  ogsaa  kunne  ses  hos  svenske  Alliker. 

Fra  Danmark  foreligge  en  Række  Alliker,  dels  sikre  Yngle- 
fugle (16  fra  sjællandske,  12  fra  jydske  Ynglepladser),  dels  over- 
vintrende eller  Trækfugle  (17).  Til  Sammenligning  findes  8  Stk. 
af  Formen  spermotogus,  12  svenske  Alliker,  og  10  Fugle  fra  Ru- 
mænien og  Macedonien,  »terra  typica«  for  collaris.  Desuden  3 
Alliker  fra  Livland. 

Blandt  de  svenske  Alliker  har  en  (J1  ad  17/s  1918  Engelholm) 
en  ganske  svagt  antydet  lys  Plet  paa  hver  Halsside. 

De  sjællandske  ligne  ganske  svenske;  kun  to,  en  ung  Hun  i 

Æglægning  for  første  Gang  med  Ungdomsdragtens  Vinger  og 
Hale  (18/5  1920  Svenstrup  pr.  Borup)  og  en  gammel  Han  (n/3  1913 
Faxe,  Margrethenlund)  ere  saa  mørke,  at  de  kunne  forveksles  med 
spermologm.  Sidstnævnte  har  desuden  ligesom  den  svenske 
Fugl  en  lille  lys  Plet  paa  hver  Halsside ;  det  samme  gælder  en 
iøvrigt  aldeles  typisk  Han  (i  Parring)  fra  Svenstrup  (l/s  1917). 
En  Han  fra  Haslev  har  lige  saa  vel  udprægede  lyse  bueformede 
Tegninger  paa  Halssiderne  som  nogen  af  de  10  collaris. 

Biandt  de  jyske  Alliker  kunne  4  henføres  til  spermologus;1  de 
ere  skudte  i  Nørre-Jyllands  sydvestlige  Del  i  Egnen  omkring 
Ribe;  to  af  dem  have  lige  saa  tydelig  Halsring  som  Fuglene 
fra  Macedonien,  en  har  intet  lyst,  og  endelig  har  den  sidste  en 
ganske  tynd  lys  Streg;  det  er  en  gammel  Han,  skudt  9A  1921 
ved  Store  Darum  Kirke  ved  Bramminge.  Fuglen  er  ringmærket 
af  P.  Skovgaard  i  1919  i  Vilslev  Kirke,  Nabosognet  til  Store 
Darum;   den  er  altsaa  ca.  2  Aar  gammel  og  født  i  Danmark. 

Af  de  i  Træktiden  skudte  17  Alliker  have  de  12,  der  iøvrigt 
svare  godt  til  typiske  Fugle,  lyse  Halsbaand ;  ingen  af  disse 
staa,  hvad  Baandets  Udvikling  angaar,  tilbage  for  de  macedonisk- 
rumænske  Fugle,  og  to  af  dem  overtræffe  endog  disse.  De  12 
Halsbaand-Alliker  ere  skudte  ved  Hadsund  i  Øst-Jylland,  ved 
Brønderslev  i  Vendsyssel  og  i  Søndermarken  ved  Kbhvn.  (1889 
og  93).  De  5  Alliker  uden  Halsbaand  ere  <?  6/n  1917,  ^  7/z 
1915  Holte,  J  ad  21/9  1920,  J  ad  25/o  1920  Bramminge  og  J 
4/2  1921   Store  Darum  Kirke,   de   sidste  3   aabenbart   Standfugle. 

De  tre  Alliker  fra  Livland  ere  ganske  som  de  macedoniske 
Fugle. 

Her  i  Landet  findes  da  den  typiske  Allike  ynglende ;  i  Syd- 
vestjylland støder  den  sammen  med  spermologus;  utvivlsomt 
parre  de  sig.  Paa  Træk  forekomme  Alliker,  der  vistnok  kunne 
henføres  til  Formen  collaris  (Drummond) ;  men  da  lys  Halsring 
eller  Tilløb  dertil  ikke  sjælden  ses  hos  typiske  Fugle  og  for- 
resten —  i  det  mindste  her  i  Landet  —  ogsaa  hos  spermologus 
og  Mellemformer,  er  det  maaske  ikke  helt  sikkert,  om  disse 
Fugle  stamme  fra  Vest-Rusland,  hvor  collaris  forekommer,  eller 
simpelthen  ere  (nord-?)  svenske  Alliker  med  Halsbaand. 

1  Dr.  Erwin  Stresemann  meddeler  mig  venligst  i  Brev  (3l/s  1921)  fra  Sierhagen 
ved  Neustadt   i  Holsten,   at   de   dér  forekommende  Alliker  ere  » spermologus «. 

207.  CORVUS  CORNIX  TYPICUS  &  VAR.  CORONE,  KRAGE 
OG  SORTKRAGE. 

»Kragen  almindelig  som  ynglende.  Standfugl.  Talrig  som 
Vintergjæst.  Fra  Stenalder  og  Jernalder.  Sortkragen  kun  sjelden 
ynglende.     I  Sverig  og  Norge  er  Sortkragen  kun  tilfældig.« 

Foruden  den  typiske  Graakrage  C.  cornix  cornix  L.  fore- 
kommer ogsaa  Racen  C.  cornix  corone  L.  i  Landets  sydlige  Dele 
i  sin  udprægede  Form ;  desuden  ere  Mellemformer  hyppige  i 
Jylland  og  tildels  paa  Fyen,  sjældnere  paa  Sjælland.  Om  For- 
mernes Yngleforhold  i  Slesvig  se:  D.O.F.T.,  5.  Aarg.,  1910 — 11, 
Side  212,  B.  Simonsen  og  O.  H elms.  Af  4  Unger,  der,  næsten 
flyvefærdige,  udtoges  af  en  Rede  ved  Fiil  Sø  nær  Varde  22/5  1920, 
vare  to  $  <$  næsten  rene  cornix,  de  andre  to  J1  &  $  næsten  rene 
cornix  corone. 

218.  SITTA  EUROPÆA  TYPICA  &  VAR.  CÆSIA,  SPET- 
MEJSE.  »Almindelig  som  ynglende,  den  typiske  Race  paa 
Sjælland,  Racen  cæsia  i  Jylland,  begge  paa  Fyen.  Standfugl. 
Racen  cæsia  findes  ikke  i  Sverig  og  Norge,  Racen  typica  ikke 
i  England.« 

Ved  Undersøgelse  af  et  temmelig  stort  Stof  af  danske  Spet- 
mejser  og,  til  Sammenligning  med  disse,  svenske,  mellemevro- 
pæiske  og  engelske,  bekræftes  ovenstaaende  Udtalelse  for  Jyllands 
Vedkommende;  de  9  fra  denne  Landsdel  foreliggende  Stykker 
stemme  godt  med  cæsia,  selv  om  de  ikke  ere  af  de  stærkest 
farvede  paa  Undersiden.  10  Spetmejser  fra  Fyen  (Wedellsborg) 
overtræffe  i  denne  Henseende  de  jydske  og  ere  —  navnlig  Han- 
nerne —  fuldt  saa  kraftigt  farvede  som  3  cæsia  fra  Bayern  i 
min  Samling.  Paa  Fyen  findes  altsaa  cæsia  i  sin  udprægede 
Form;  at  den  typiske  europæa  skulde  træffes  der,  tør  anses 
for  tvivlsomt,  men  Overlæge  Helms  meddeler  (in  litt.  29/i2  19  og 
3/i  20),  at  »en  Spetmejse,  der  mange  Gange  daglig  viser  sig  paa 
Foderbrædtet  ved  Vinduet,  svarer  til  nederste  Figur  paa  Tavle 
23  i  Bd.  II.  Naum.«  d.  v.  s.  den  skulde  tilhøre  Mellemformen  S. 
europæa  homeyeri  Hart.,  med  mindre  det  da  har  været  en  lidt 
blegt  farvet  Hun  af  cæsia;  i  senere  Brev  meddeles  om  Besøg  af 
endnu  en  Spetmejse,  der  havde  en  lidt  rødligere  Tone  paa 
Underlivet. 

Blandt  sjællandske  Spetmejser,  af  hvilke  37  foreligge,  ere  8 
Hanner  og  3  Hunner  ikke  til  at  skelne  fra  svenske  Fugle,  hvor- 

ved  dog  er  at  bemærke,  at  af  de  foreliggende  svenske  Hunner 
er  kun  1  renhvid  paa  Undersiden  som  Hanner,  de  øvrige  have 
en  svagt  gullig  Tone,  og  dette  gælder  altsaa  ogsaa  de  her  nævnte 
3  danske  Hunner;  disse  saavel  som  de  8  Hanner  ere  alle  fra 
det  nordøstlige  Sjælland  (Grib  Skov,  Holte,  Dyrehaven  o.  s.  v., 
nogle  ved  Redested).  Fra  Syd-  og  Midtsjælland  findes  5  Hanner 
og  3  Hunner,  der  ganske  svare  til  Mellemformen  homeyeri;  en 
af  Hunnerne  er  endog  nærmest  som  en  bleg  cæsia ;  men  lig- 
nende Fugle  og  Mellemformer  mellem  disse  og  typiske  findes 
ogsaa  i  det  nordøstlige  Sjælland,  idet  hele  Resten  af  den  nævnte 
Række,  d.  y.  s.  omtrent  Halvdelen,  udgøres  af  saadanne.  Paa 
Zoologisk  Museum  findes  3  jyske  og  3  f}mske  Spetmejser,  der 
tilhøre  Racen  cæsia,  fra  Sjælland  findes  24,  hvoraf  5  ere  rene 
europæa,  Resten  Mellemformer. 

Efter  dette  at  dømme,  er  det  da  vistnok  nærmest  paa  Sjæl- 
land, at  Mødet  mellem  de  to  Former  har  fundet  Sted.  Man  kan 
da  sige,  at  baade  Sitta  europæa  L.  og  Sitta  europæa  cæsia  Wolf. 
findes  her  i  Landet;  om  nu  de  hvidbugede  Spetmejser,  som 
kunne  ses  her  paa  Sjælland,  ogsaa  ved  Ynglested,  virkelig  ere  nys 
indvandrede  renblodige  svenske,  eller  jfr.  Stresemann  D.O.F.T., 
Aarg.  14,  Side  67  —  bør  betragtes  som  opstaaede  ved  »Mendling«, 
er  svært  at  sige.  Trufne  i  Østpreussen  eller  betragtede  uden 
Navneseddel,  vilde  nogle  vist  uden  Betænkning  henføre  disse 
her  omtalte  Mellemformer  til  Racen  »homeyeri« ;  men  snarest 
og  rigtigst  bør  de,  saavel  som  de  østpreussiske,  opfattes  paa 
samme  Maade  som  Bastarderne  mellem  Sort-  og  Graakrage. 
(Se  ogsaa  Stresemann  Sitta  europ.  homeyeri:  eine  reine  Rasse 
oder  eine  Mischrasse?  Verhandl.  der  ornith.  Gesellschaft  in  Bayern, 
XIV,  Heft.  2.) 

222.  ALAUDA  ALPESTRIS  L.,  BJÆRGLÆRKE.  Faatallig  og 
ustadig  Vintergjæst.« 

Efter  den  første  Beskrivelse,  Linné,  Syst.  Nat.,  Ed.  X,  1758,  er 
den  typiske  Bjerglærke  den  i  det  nordøstlige,  arktiske  Amerika 
forekommende  Form,  Eremophila  alpestris  alpestris  (L.) ;  det  er 
ogsaa  denne,  der  findes  i  Grønland  af  og  til.  Da  Winges  »Grøn- 
lands Fugle«  i  1898  udkom,  havde  Arten  kun  en  Gang  vist  sig 
i  Syd-Grønland;  senere  ere  flere  Tilfælde  blevne  kendte,  og  i 
min  Samling  findes  7  Stykker  derfra,  baade  gamle  og  unge, 
saaledes   at   der  endogsaa   er  Plads   for   en  Formodning   om,   at 

den  undertiden  ruger  der.  Disse  grønlandske  Bjærglærker  ere 
større  og  mere  sværnæbbede  end  Ynglefugle  fra  Nord-Sverige, 
fra  hvilke  de  desuden  kunne  kendes  paa  den  mere  rødbrunlige, 
ikke  rosa,  Farve  paa  Overgumpen  og  Vingens  smaa  Dækfjer. 
De  her  i  Landet  som  ustadige  Vintergæster  kommende  Bjærg- 
lærker svare  ganske  til  de  nordsvenske  og  tilhøre  Formen  /:. 
alpestris  flaua  (Gm.).     1  visse  Aar  ere  de  ikke  sjældne. 

Efter  223.    Sturnus  vulgaris  L.,  Stær,  er  tilkommet: 

XANTHOCEPHALUS  XANTHOCEPHALUS  BP.,  Gulhovedet 
Trupial,  jfr.  D.O.F.T.,  13.  Aarg.,  Side  I. 

Arten  hører  hjemme  i  det  vestlige  Nord-Amerika,  desuden 
(jfr.  Check  List.  North  Americ.  Birds,  3.  Ed.,  1910,  Side  233) 
»accidental  in  Greenland  and  in  various  eastern  localities  from 
Ontario  and  Quebec  to  South  Carolina,  Florida  and  Cuba.  Det 
Tilfælde  fra  Grønland,  hvortil  her  hentydes,  er  det  af  Winge 
(Grønlands  Fugle,  1898,  Side  296)  omtalte:  »En  Hun  skudt  ved 
Nanortalik  2.  Sept.  1840  (ikke  1820)  blev  af  Kielsen  indsendt 
til  Museet  i  Kbhvn «  Senere,  for  nogle  faa  Aar  siden,  har 
Læge  Krabbe  faaet  Arten  fra  Egnen  ved  Godthaab  og  skænket 
Eksemplaret  til  Museet. 

I  Europa  har  denne  Fugl  ikke  vist  sig,  før  den  blev  skudt 
den  2.  Oktbr.  1918  ved  Taarup  Strand  nordvest  for  Kjerteminde 
paa  Fyen. 

Kunstmaler  Johannes  Larsen,  der  indsendte  Fuglen,  skriver 
om  Begivenheden:  »Jeg  har  nu  talt  med  Manden  (Chr.  Winter), 
som  skød  Xanthocephalus.  Som  jeg  sagde  Dem,  var  det  paa 
Taarupstrand  N.  V.  for  Kjerteminde;  den  Del  af  »Stranden«, 
der  hører  til  Kjerteminde,  er  delt  ved  en  Vej,  langs  hvilken  der 
paa  begge  Sider  løber  brede  Grøfter  tildels  tilgroede  med  Bør, 
Siv  og  Stargræs;  efter  hans  Beretning  hoppede  den  omkring  i 
Sivene  eller  Stargræsset  og  pillede  i  Frøet.  Han  saa  den  ikke 
paa  Vingerne.« 

Dragten  var  fulstændig  frisk  uden  mindste  Spor  af  Slid  eller 
Afstødning,  som  kunde  tænkes  foraarsaget  af  Indespærring.  Sec- 
tionen  viste,  at  det  var  en  gammel  Han. 

226.  CERTHIA  FAMILIARIS  L.,  TBÆPIKKEB.  »Almindelig 
som  ynglende.     Standfugl.« 

De  Træløbere,  der  yngle  her  i  Landet,  tilhøre  ikke  Artens 
typiske  Form  C.  fam.  familiaris  L.,  der  hører  hjemme  i  Sverige; 

strejfende  forekommer  denne  vist  af  og  til  her  paa  denne  Side 
Sundet;  i  hvert  Fald  ere  3  Stykker  i  min  Samling  (Helsingør 
Januar  1920,  Holte  17/u  19  og  27/io  19)  ganske  som  en  Række 
svenske  Træløbere,  der  ere  tydeligt  graaligere  paa  Oversiden 
end  den  vestevropæiske  Form  C.  familiaris  macrodactyla  (Brehm); 
endnu    brunligere   end   denne   er   C.  familiaris   brittanica   Ridgw. 

Sammenlignes  den  foreliggende  Række  danske  Træløbere 
(ca.  30  i  min  egen  Samling  og  27  i  Zool.  Mus.)  med  vestevro- 
pæiske (i  Tyskland  findes  C.  f.  familiaris  kun  Øst  for  Oder  jfr. 
Hartert,  1.  c,  Side  319),  engelske  og  svenske,  findes  som  nævnt 
3  Fugle,  der  ikke  kunne  skelnes  fra  typiske;  hele  Resten  er  saa 
tydelig  rustbrunlig  paa  Ryggen,  at  de  let  lade  sig  skille  fra 
disse;  de  overgaa  endog  de  vestevropæiske,  jeg  har  kunnet 
sammenligne  med  (9  Stykker  fra  Museet  i  Munchen),  og  staa 
næsten    —    de    fynske   og  jyske  mest  —  ved  Siden  af  engelske. 

De  her  i  Landet  ynglende  Træløbere  tilhøre  da  nærmest 
Formen  C.  f.  macrodactyla  (Brehm).  C.  familiaris  familiaris  L. 
er  truffen  om  Vinteren. 

Arten  Certhia  brachydactyla  (Brehm)  er  hidtil  ikke  funden  i 
Danmark,  men  saa  nær  som  i  Holsten  er  den  funden  af  Strese- 
mann  (in  litt.). 

231.  PARUS  ATER  L.,  SORTMEJSE.  »Ikke  sjelden  som  yng- 
lende, bredende  sig  i  de  plantede  Naaleskove.  Standfugl.  Den  ty- 
piske Race  i  England  kun  tilfældig.« 

En  Række  danske  Sortmejser  (29  voksne  og  gamle  Fugle  og 

nogle  Unger,  16   i  min  egen  Samling,  13  i  Zool.  Museum)   staa, 

hvad  Farve    angaar,   mellem   typiske  svenske  og  engelske,  mest 

-   og    navnlig  jyske  Stykker  —  nærmende  sig  engelske,  P.  ater 

britannicus  (Sharpe  &  Dresser). 

To  jyske  Stykker  (Hadsund  2%>  1914)  ere  saaledes  næppe 
til  at  skelne  fra  skotske  Sortmejser  i  min  Samling  (Ross  Shire 
28/i2  1912,  15/i  1915  og  22/i2  1920),  men  sjællandske  minde  mere 
om  svenske;  Kroppens  Sidefjer  ere  dog  næsten  altid  i  nogen 
Grad  gulligere,  end  Tilfældet  er  i  den  foreliggende  Række  svenske 
Skind,  og  de  minde  i  denne  Henseende  om  P.  ater  pekinensis 
(David).  Hartert  skriver  1.  c,  Side  357:  »Im  allgemeinen  sind 
skandinavische,  nordrussische,  baltische  und  ostpreussische 
Stiicke  auf  dem  Riicken  am  reinsten,  deutsche,  alpine,  ita- 
lienische  u.  a.  weniger  rein  grau,  und  man  konnte  daher  vielleicht 

eine  mittel-  und  stideuropåische  Subspezies  (P.  a.  abietum  (Brehm) 
abtrennen,  doch  scheint  die  individuelle  Variation  zu  gross  zu 
sein.«  Mellemevropæiske  Sortmejser  have  ikke  kunnet  sammen- 
lignes med  danske,  men  det  skulde  dog  —  i  det  mindste  efter 
danske  Stykker  at  dømme  —  synes  lige  saa  nærliggende  at 
anerkende  en  vestevropæisk  Race  af  denne  Art  som  af  Træløberen 
(C.  fam.  macrodactyla  (Brehm)). 

232.  Pams  palustris  L..  GRAAMEJSE.  »Ret  almindelig  som 
ynglende.     Standfugl.« 

Ligesom  der  findes  to  hinanden  meget  lignende  Træløber- 
Arter,  saaledes  findes  der  ogsaa  to  Sumpmejse-Arter,  der  ved 
et  flygtigt  Skøn  ligne  hinanden  meget.  Den  ene  Art  har  Glans 
paa  Hovedets  sorte  Fjer,  den  anden  ikke;  de  kaldes  Pams  palu- 
stris og  Pams  atricapillus,  og  af  hver  Art  findes  flere  Racer. 

Matho  vedede  Graamejser,  Par  as  atricapillus,  ere  hidtil  ikke 
trufne  her  i  Landet. 

Den  typiske  Graamejse,  Pams  palustris  palustris  L.,  er  den 
svenske,  altsaa  med  blanksorte  Hovedfjer.  Man  har  villet  ad- 
skille de  mellemevropæiske  palustris  fra  de  svenske  under  Navnet 
»communis«  (Baldenstein);  Graamejser  fra  Frankrig  og  Rhin- 
egnene ere  kaldte  longirostris  (Kleinschm.),  og  endelig  ere  engelske 
Sumpmejser  udskilte  under  Navnet  P.  palustris  dresseri  (Stejn.). 
Formen  »communis*  skulde  adskille  sig  fra  den  svenske  »durch 
dunklere,  bråunlichere  Oberseite  (Hartert  1.  c.  Side  372);  longi- 
rostris skulde  være  endnu  mørkere  paa  Ryggen  »besonders  In- 
terscapulium  und  Biirzel  mehr  ins  Olivenfarbene  ziehend.  Die 
Form  kan  wegen  ihrer  bedeutenderen  Grosse  nicht  mit  dresseri 
verwechselt  werden,  dagegen  steht  sie  subpalustris1  so  nahe, 
dass  man  schon  eine  Serie  bei  gutem  Lichte  vergleichen  muss, 
ura  die  verschiedene  Ruckenfårbung  zu  erfassen«;  endelig  er 
dresseri  endnu  mørkere  brunlig  og  tillige  mindre  end  de  andre 
Former. 

Sammenlignes  nu  engelske  Skind  med  svenske,  er  Forskellen 
ikke  svær  at  se;  men  det  har  derimod  ikke  været  muligt  at  se 
nogen  Farveforskel  mellem  svenske  (12  Stykker  i  min  Samling), 
danske  (40  fra  Sjælland,  6  fra  Fyen,  8  fra  Jylland  og  en  stor 
Række  i  Zool.  Museum)  og  mellemevropæiske.     Hr.  Stresemann, 

1  =  communis  Baldenstein.  E.  L.  S. 

der  ogsaa  af  denne  Art  venligst  har  sendt  mig  Stof  til  Under- 
søgelse, skriver  desangaaende  24/9  20 : 

»Was  nun  die  subspezifische  Stellung  der  danischen  und 
schwedischen  palustris  betrifft,  so  bin  ich  jetzt  auf  Grund  Ihrer 
schonen  Serie  frischverniauserten  Individuen  zu  der  Ansicht 
gek ommen,  dass  sich  skandinavische  Stucke  nicht  von  mittel- 
deutschen  und  Alpenvogeln  unterseheiden  lassen,  dass  also  die 
Trennung  in  palustris  und  communis  ein  Irrtum  war,  hervor- 
gerufen  durch  ungeniigendes  Material.  Die  Schweden  sind  nach 
dem  mir  jetzt  vorliegenden  Material  keineswegs  bråunlicher  auf 
der  Oberseite.  Sie  waren  also  ganz  im  Recht,  als  Sie  lhre 
schwedische  Stucke  communis  nannten.  Man  sollte  also,  meine 
ich,  diese  weit  verbreitete  Rasse  Parus  palustris  palustris  oder 
Parus  communis  communis  nennen,  je  nach  dem  Standpunkt, 
den  man  dem  Linnéschen  Namen  gegeniiber  einnimmt  (vergl. 
meine  Anm.  in  der  Avif.  Macedonica)«.1  Og  nogle  Dage  senere 
(29/9  1920)  endvidere:  »Nachdem  noch  8  weitere  Nonnenmeisen 
aus  Schweden,  und  zwar  Mittelschweden,  bei  uns  eingetroffen 
sind,  war  ich  in  der  Lage  im  ganzem  19  schwedische  Stucke 
mit  einer  sehr  grossen  Zahl  bayrischer  zu  vergleichen.  Es  hat 
sich  dabei  vollkommen  bestatigt,  dass  keinerlei  Unterschiede  be- 
stehen,  weder  in  Fårbung  noch  in  Grosse.  Prof.  Hellmayr  ist 
ganz  meiner  Meinung.« 

Det  har  saaledes  bekræftet  sig,  at  vi  her  i  Landet  kun  har 
den  typiske  Graameise,  Parus  palustris  palustris  L. 

233.  PARUS  CRISTATUSL.,  TOPMEJSE.  »Faatallig  som  yng- 
lende, i  Jylland,  bredende  sig  i  Naaleskovene.    Standfugl.« 

Ganske  vist  har  kun  et  sparsomt  Stof  været  til  Raadighed 
af  denne  Art,  ca.  15  Stykker  fra  Danmark  og  kun  6  fra  Sverige 
og  Finland,  men  det  kan  dog  siges  sikkert,  at  de  danske 
Topmejser  tilhøre  den  lidt  brunligere  mellemevropæiske  Form, 
Parus  cristatus  mitratus  (Brehm). 

234.  ACREDULA  CAUDATA  (L.J,  HALEMEJSE.  »Ret  faatallig 
som  ynglende.  Standfugl.  Den  typiske  Race  i  England  kun 
tilfældig.« 

Blandt   de   henved   00  Halemejser   fra  Danmark   i  Zool.  Mu- 

1  Hr.  Stresemann's  Fodnote  siger:  »Ich  verwerfe  mit  Kleinschmidt  den 
Namen  Parus  palustris  L.,  da  aus  der  Beschreibung  nicht  ersichtlich  ist,  ob 
der  Autor  den  Glanzkopf  oder  den  Mattkopf  gemeint  hat.« 

4 


50 

seum  og  min  egen  Samling,  som  jeg  har  kunnet  undersøge  (fra 
Sverige  findes  kun  5,  fra  England  2  af  Racen  rosea,  fra  Ru- 
mænien 2),  findes  nogle  Stykker,  gamle  Fugle,  med  tydelige 
sorte  Striber  paa  Hovedet,  nogle  med  Tilløb  dertil,  men  der  kan 
ikke  herske  Tvivl  om,  at  selv  om  saadanne  af  og  til  forekomme, 
ere  de  helt  hvidhovedede  langt  i  Overtal.  Den  typiske  Aegithalos 
caudatus  caudatus  (L.),  skal  jo  have  et  rigere  Fjerlag  end  den 
mellemevropæiske  Race  A.  c.  europæus  (Herm.J  og  desuden  være 
kendelig  paa  hvide  Kanter  paa  Haandsvingfjerenes  Yderfaner  og 
meget  brede,  hvide  Kanter  paa  Armsvingfjerene,  særlig  de  ba- 
geste. Man  skulde  altsaa  vente  at  kunne  se  en  rigere  Fjerfylde 
hos  svenske  Halemejser  end  hos  danske,  saaledes  som  Tilfældet 
er  hos  t.  Eks.  svenske  Flagspetter,  men  mellem  de  foreliggende 
svenske  —  de  ere  alle  fra  Egnen  omkring  Goteborg  —  og  Ræk- 
ken af  danske  er  ingen  saadan  Forskel  at  opdage,  og  hvad  de 
hvide  Kanter  paa  Haandsvingfjerene  angaar,  findes  de  ikke  hos 
noget  af  de  5  svenske  Stykker  og  heller  ikke  hos  danske.  Der- 
imod ses  hvidt  i  vekslende  Udstrækning  paa  Armsvingfjerene, 
dog  uden  at  det  synes  at  staa  i  Forbindelse  med  Alder  eller 
Køn,  thi  hos  2  Hunner,  begge  med  tynde,  rette  Ægledere,  ere 
Armsvingfjerene  hos  den  ene  (2%o  1914,  Pejrup,  Fyen,  helt  hvid- 
hovedet) overvejende  hvide,  hos  den  anden  (14/s  1921,  Holte, 
Sjælland,  svagt  antydede  Hovedstriber)  ere  de  overvejende  mørke. 
Hos  et  Par  i  Parring  (Holte  1/s  1921),  begge  helt  hvidhovedede, 
har  Hunnen  overvejende  hvidt,  Hannen  mørkt  paa  Armsving- 
fjerene; en  ganske  tilsvarende  Svingning  i  dette  Forhold  ses 
hos  de  svenske  Stykker.  Danske  Halemejser  i  Parring  have 
citrongule  Øjenringe. 

De  2  engelske  Halemejser  af  Racen  A.  c.  rosens  (Blyth)  ere 
saa  meget  mørkere  i  det  Hele,  at  de  ikke  let  kunne  forveksles 
med  danske  Halemejser  med  mørke  Hovedstriber.  Disse  sidste 
ligne  meget  mere  Formen  europæus  (Herm.),  men  det  vil  være 
nødvendigt  at  undersøge  et  større  Stof  fra  Sverige,  vist  helst  fra 
nordligere  Yngleplads,  førend  en  endelig  Afgørelse  træffes  i  dette 
Spørgsmaal,  selv  om  den  efter  al  Rimelighed  vil  falde  ud  til 
Fordel  for  Formen  europæus.  Fra  Sierhagen  ved  Neustadt  i 
Holsten  skriver  Hr.  Stresemann  31/3  21  under  et  Resøg  der:  »Die 
Schwanzmeisen  variieren  genau  wie  im  Rayern ;  Individuen  mit 
starken  Rrauenstreifen  sind  håufig«. 

249.  PHYLLOPSEUSTES  RUFUS(BECHST.),  GRANSANGER. 

»Meget  faatallig  og  vist  ustadig  som  ynglende.     Trækfugl.     Ikke 
sjelden  paa  Gjennemrejse.« 

Sikre  danske  Ynglefugle  have  ikke  foreligget;  de  gennemrej- 
sende Gransangere  ere  af  Racen  Phylloscopus  collybita  abietina 
(Niks.),  som  allerede  sagt  af  Winge  (D.O.F.T.,  Aarg.  14,  Side  72). 

255.  ANTHUS  AQVATICUS  VAR.  OBSCURUS  (LATH.), 
SKÆRPIRER.  »Ret  faatallig  som  ynglende.  Nærmest  Trækfugl, 
tildels   overvintrende.« 

Den  Skærpiber,  der  ruger  her  i  Landet,  fører  nu  Navnet 
Anthus  spinoletta  littoralis,  Brehm.  Den  er  først  beskrevet  i  1823 
i  Lehrbuch  der  Naturg.  aller  europ.  Vogel,  Jena  1823,  Bd.  I, 
Side  239 ,  efter  en  gammel  og  en  ung  Han ,  begge  skudte  i  Be- 
gyndelsen af  Oktober  1822  af  Schilling;  disse  kunne  altsaa 
have  været  Fugle  paa  Træk,  t.  Eks.  fra  Ishavskysten  og  derfor 
muligvis  ikke  »littoralis«,  saaledes  som  denne  senere  af  Brehm 
opfattes  i  Handb.  Naturg.  Vogel  Deutschl.  1831 ,  Side  231 :  »er 
lebt  an  den  hoben  Sandklintufern  einiger  dånischer  Inseln  und 
kommt  selten  an  den  deutschen  Kusten  der  Nordsee  vor« ,  thi 
efter  dette  er  altsaa  den  paa  Øer  i  Kattegattet  rugende  Skærpiber 
den  ægte  littoralis.  Brehms  ovennævnte  Udtryk  hidrører  fra 
hans  Forbindelse  med  Faber,  der  i  Juli  1824  foretog  en  Rejse 
til  forskellige  Øer  i  Kattegat  (jfr.  Tidsskr.  f.  Naturvid.,  IV,  Nr.  10, 
1824;  se  ogsaa  Isis  1829  og  Tidsskr.  f.  Naturvid.,  V,  Nr.  13,  1827. 
Om  Anthus  rupestris),  hvorfra  han  beskriver  den  danske  Skær- 
piber, men  efter  Fugle,  unge  og  gamle,  fra  Juli  Maaned,  saaledes 
at  den  for  den  danske  Piber  (o :  Kattegatsformen)  i  de  tidlige 
Foraarsmaaneder  særegne  svagt  vinrødlige  Farvetone  paa  Brystet 
ikke  omtales.  Denne  Form  synes  at  være  den  blandt  Vand- 
piberens nordlige  Racer,  der  staar  selve  Anthus  spinoletta  spino- 
letta (L.)  nærmest;  mørkere  i  Rygfarve,  mere  plettet  paa  Under- 
siden og  uden  rødlig  Brystfarve  er  den  engelske  Form,  Anthus 
spinoletta  petrosus  (Mont.)  (tidligere  obscurus  Lath.),  og  endnu 
mørkere  og  stærkere  plettet  er  Anthus  spinoletta  kleinschmidti 
Hart.  fra  Færøerne;  denne  er  tillige  større.  5  danske  Hanner 
og  2  Hunner  fra  Redested  have  Vingen  gennemsnitlig  90  mm 
og  8IV2  mm;  7  Hanner  og  2  Hunner  fra  Ynglepladser  i  den 
vestsvenske  Skærgaard  maale  gennemsnitlig  89  mm  og  82  mm; 
5  unge   svenske  Hanner,    skudte   ved    Redested,   men    med    den 

voksne  Fugls  Vinge  (15/e  1920),  maale  88  mm,  Maal,  der  godt 
stemme  med  de  af  A.  Christiani  (D.  O.  F.T.,  14.  Aarg.,  Side  158) 
opgivne.  Alle  disse  Ynglefugle,  svenske  saavel  som  danske, 
skudte  mellem  24.  Marts  og  15.  Juni,  vise  rødlig  Farvetone  paa 
Brystet;  hos  de  senest  samlede  er  Farven  naturligvis  stærkt 
bleget  og  afslidt.  22  færøiske  Hanner  og  6  Hunner  have  Vingen 
gennemsnitlig  93  mm  og  89  mm;  største  Maal  for  Hanner  97  mm, 
for  Hunner  91  mm,  mindste  90  mm  og  85  mm. 

De  Skærpibere,  der.ere  trufne  her  i  Landet  paa  Vandring 
om  Foraaret,  stemme  i  Størrelse  overens  med  littoralis,  men  de 
ere,  Hanner  saavel  som  Hunner,  uden  rødlig  Farve  paa  Brystet; 
de  ligne  i  denne  Henseende  saavel  som  i  Størrelse  to  Ynglefugle 
i  min  Samling  (<^  +  $)  fra  Murmankysten;  ogsaa  engelske  Skær- 
pibere ligne  de,  men  kun  5  have  foreligget  til  Sammenligning. 
Disse  stemme  iøvrigt,  hvad  Maalene  angaa,  ganske  med  danske 
og  svenske  littoralis. 

Fugle,  der  kunde  svare  til  A.  Christianis  Beskrivelse  1.  c.  af 
den  vest-norske  Skærpiber,  Anthus  spinoletta  schiøleri  Christiani, 
om  hvilken  iøvrigt  Hartert  (Vogel  d.  palaeark.  Fauna',  Bd.  III, 
3,  Side  2096)  siger:  »Zu  meinem  grossen  Bedauern  kann  ich  die 
mir  freundlichst  i'ibersandten  topotypischen  Exemplare  nicht 
von  denen  der  Ostkiiste  Schwedens  usw.  unterscheiden«,  ere  ikke 
hidtil  trufne  her  i  Landet. 

258.  MOTACILLA  FLAVA  TYPICA  &  VAR.  BOREALIS,  GUL 
VIPSTJERT.  »Den  typiske  Race  almindelig  som  ynglende. 
Trækfugl.  I  England  kun  tilfældig,  dér  erstattet  af  en  anden 
Race.  Racen  borealis  faatallig  paa  Gennemrejse.  Findes  ikke  i 
England.« 

MOTACILLA  FLAVA  THUNBERGI  BILLBERG,  som  den 
sorthovedede  Vipstjert  (tidligere  kaldt  borealis  Sundev.)  nu  skal 
hedde,  har  vist  sig  at  forekomme  regelmæssigt  og  ret  talrigt  paa 
Trækket  om  Foraaret;  Iagttagelser  fra  Efteraarstrækket  foreligge, 
saa  vidt  vides,  hidtil  ikke.  Desuden  kan  tilføjes  som  hidtil  ikke 
nævnt  fra  Danmark: 

MOTACILLA  FLAVA  RAYI  (BP.) ,  ENGELSK  VIPSTJERT, 
hvis  Forekomst  er  fastslaaet  i  mindst  3  Tilfælde:  $  Zool. 
Museum,  Sted  og  Dato  ukendt;  i  min  egen  Samling  en  $,  skudt 
24/s  1912  ved  Roskilde  Fjord,  og   en   <? ,   skudt  u/s  1921  paa  en 

lille  0   i    Kattegat,    hvor    den   befandt   sig   med    5 — 6    andre    af 
samme  Race  i  et  Træk  af  ca.  50  gule  og  sorthovedede  Vipstjerter. 
Ny  for  Danmark  er  ogsaa: 

TURDUS  DAUMA  AUREUS  HOL.,  GULDROSSEL.  En  Han 
blev  skudt  10.  April  1909  i  en  Ellemose  ved  Liselund  paa  Møen; 
(seD.O.F.T.,  Aarg.III,  Side  113:  Herluf  Rosenkrantz:  Turdus 
varius  Pall.,  Guldrossel,  ny  for  Danmarks  Fauna);  senere  er 
den  skudt  2.  Januar  1918  i  en  Plantning  ved  Gaarden  Egebæk- 
sande  i  den  vestlige  Ende  af  den  udtørrede  Sjørring  Sø  og  lige- 
som førstnævnte  skænket  til  Zoologisk  Museum.  (R.  Hørring: 
Vid.  Med.  Dansk  Nat.  Foren.,  Rd.  70). 

262.  TURDUS  MUSICUS  L.,  SANGDROSSEL.  »Almindelig 
som  ynglende.  Trækfugl.  Talrig  paa  Gjennemrejse,  undertiden 
enkelte  overvintrende.« 

Sangdroslen  kaldes  efter  de  nye  Nomenclaturregler  Turdus 
philomelus  philomelus  Brehm,  idet  det  har  vist  sig,  at  den  Fugl, 
Linné  beskrev  under  Navnet  musicus,  er  Vindroslen.  Da  det 
næstældste  Navn  for  Sangdroslen  er  Rrehms  «philomelos«  (Hånd. 
Naturg.  Vogel  Deutschlands,  1831),  skulde  altsaa  den  mellemtyske 
Sangdrossel  være  den  typiske.  Dette  er  beklageligt,  thi  Brehm 
siger  udtrykkeligt  1.  c.,  at  philomelos  »wandert  im  April  und 
October  durch  Mitteldeutschland  und  geh6rt  wahrscheinlich  dem 
Norden  an,«  med  andre  Ord,  det  drejer  sig  om  en  Trækfugl, 
hvis  Hjem  ikke  bestemt  kan  paapeges.  Hartert  har  udskilt 
den  brittiske  Sangdrossel  under  Navnet  Turdus  philomelus  clarkei 
(Bull.  B.  O.  Club,  XXIII,  p.  54,  1909;  se  endvidere  Vogel  der  pal. 
Fauna,  Side  651):  den  er  brunere  paa  Oversiden  og  varmere 
rustgullig  paa  Undersiden  end  philomelus. 

Hvis  engelske  Sangdrosler  (en  halv  Snes  Stykker  foreligge) 
sammenlignes  med  svenske  Ynglefugle  og  danske  Trækfugle  fra 
Foraaret  (en  betydelig  Række  findes),  er  den  af  Hartert  paa- 
pegede Forskel  meget  tydelig. 

Danske  Ynglefugle,  særlig  jyske,  ere  næsten  lige  saa  brun- 
lige som  engelske;  nogle  Stykker  fra  Nordsjælland  ere  ogsaa 
meget  brunere  end  svenske,  men  det  foreliggende  Stof  af  sikre 
danske  Ynglefugle  er  endnu  for  ringe  til,  at  Sagen  kan  endelig 
afgøres. 

269.  SAXICOLA  OENANTHE(L.),  STENPIKKER.  »Almindelig 
som  ynglende.    Trækfugl.    Talrig  paa  Gjennemrejse.     I  Vandre- 

tiden  er  af  og  til  set  Stenpikkere,  der  ere  større  end  sædvanlig; 
om  de  ere  komne  fra  Island  eller  Grønland,  hvor  Stenpikkeren 
plejer  at  være  stor,  eller  om  de  have  været  hjemmehørende  her 
i  Landet,  kan  ikke  siges.« 

Den  store  grønlandsk-islandske  Form  Oenanthe  oe.  leucorrhoa 
(Gm.)  forekommer  af  og  til  paa  Trækket;  en  ung  Han  fra  Vyl 
Fyrskib  28/9  1905  er  lige  saa  kraftigt  farvet  som  unge  Fugle  fra 
Grønland  og  har  en  Vingelængde  af  104  mm.  Paa  Trækket 
forekomme  ogsaa  Hanner  med  en  Vingelængde  af  97,  98  til 
101,5  mm  (étaarige  Fugle  synes  ikke  at  naa  et  saa  stort  Vinge- 
maal  gennemsnitlig  som  toaarige  og  ældre),  men  disse  ere  maa- 
ske  nordlige  eller  nordøstlige  Fugle;  de  svare  bedst  til  de  faa 
Stykker,  der  har  kunnet  undersøges  fra  Lapmarken  og  andet- 
steds i  det  nordlige  Skandinavien. 

Sikre  danske  Ynglefugle  have  en  gennemsnitlig  Vingelængde 
af  94,7  mm  (10  <?J)  og  91,7  mm  (6  ??);  8  toaarige  (eller  ældre) 
Hanner  fra  Nordisland  have  Vingen  103,4  mm  (101 — 106),  5  ét- 
aarige 100,8  mm  (100 — 103),  5  Hunner  98  mm.  4  gamle  grøn- 
landske Hanner  maale  fra  101  — 104,  men  betydeligt  større  Maal 
ere  sete  hos  unge  Fugle. 

293.  CANNABINA  LINARIA  TYPICA  &  var.  »holboellii«, 
GRAASISKEN.  »Den  typiske  Race  ret  almindelig  Vintergjæst. 
Racen   »holboellii«  sjelden  Vintergjæst« 

Foruden  den  typiske  Graasisken  og  Formen  »holboellii«  er 
ogsaa  den  sibiriske  Graasisken,  Cardnelis  hornemanni  exilipes 
(Cones)  truffen  her  i  Landet,  idet  en  ung  Han  i  Vinterdragt 
blev  skudt  paa  Amager  1.  Januar  1918,  jfr.  D.  O.  F.  T.,  Aarg.  12, 
Side  VI. 

294.  PYRRHULA  VULGARIS  BRISS.,  DOMPAP.  »Ret  al- 
mindelig Vintergjæst.« 

Her  i  Landet  er  hidtil  kun  truffen  den  store  nordiske  Form 
P.  p.  pyrrhula  (L.j. 

Som  foran  nævnt  findes  endnu  mange  Spørgsmaal,  der  ikke 
have  kunnet  besvares  fuldtud  ved  denne  Lejlighed;  foruden  de 
alt  berørte  kan  t.  Eks.  nævnes,  at  det  ikke  har  været  muligt 
paa  tilfredsstillende  Vis  at  undersøge  Raceforholdene  hos  følgende 
Arter:  Ur  fu  gi, B  rush  ane,  Havmaage, Svartbag,  Musvaage, 
Havørn,  Løvsanger,  Misteldrossel,  Rød kjælk,  Blaakjælk 
og  Sti  Hit  s.  De  jyske  Urfugle  tilhøre  sikkert  nærmest  Formen  Ly- 

rurus  tetrix  britannicus  (Witherby  &  Lonnberg).  Kun  Hønerne  ere  for- 
skellige fra  den  skandinaviske  Forms,  idet  de  ere  rødbrunere  i  det 
Hele,  mangle  de  hvide  Pletter  paa  Spidsen  af  Vingedækfjer  og 
Skulderfjer  og  den  graalige  Farvetone  paa  Brystet,  der  oftest  er 
saa  fremtrædende  hos  skandinaviske ;  desuden  skal  hos  disse 
sidste  Bugen  »almost  invariably«  være  meget  sortere  og  tvær- 
stribet med  graaligt,  ikke  med  brunt  som  hos  den  engelske 
Form;  jfr.  Brit.  Birds,  VI,   1912—13,  Side  270. 

De  fire  foreliggende  danske  Høner  svare  fortræffeligt  til 
denne  Beskrivelse,  endog  bedre  end  den  eneste  britiske  Fugl, 
der  har  kunnet  sammenlignes  ($  2%  1908  Bossshire).  Mest  for- 
skellige fra  de  danske  ere  tre  finske  Høner;  de  ere  paafaldende 
sorte  paa  Bugen,  meget  graalige  paa  Brystet,  og  deres  Bygfarve 
er  ogsaa  mørkebrunere  end  danske  Høners;  knap  saa  forskellige 
ere  5  norske  Høner;  svenske  have  ikke  foreligget  til  Sammen- 
ligning. De  Havørne,  der  ynglede  her  i  Landet,  synes  at  have 
været  smaa;  den  her  ynglende  Misteldrossel  tilhører  efter  det 
undersøgte  Stof  at  dømme  vist  nærmest  den  vesteuropæisk- 
engelske Form  o:  den  typiske  Turdus  visciuorus  visciuorus  L. 
(jfr.  Hartert:  Vogel  d.  palaearkt.  Fauna,  Side  647,  Fodnote), 
medens  de  gennemvandrende,  vel  nordøstlige,  ere  mere  graalige 
og  —  hvis  de  virkelig  kunne  skelnes  —  skulle  have  eget  Navn; 
danske  Bødkjælke  synes  varmere  i  Farve  end  svenske  og  nærme 
sig  saaledes  vesteuropæisk-engelske,  Erithacus  rubecula  melo- 
philus  (Hart.);  foruden  den  mellemeuropæiske  Blaakjælk,  Lus- 
cinia  suecica  cyanecula  (Wolf),  der  en  sjelden  Gang  har  ynglet 
her,  findes  paa  Træk  vistnok  baade  den  typiske  Luscinia  suecica 
suecica  (L.)  og  den  norske  L.  suecica  gaetkei  (Kleinschm.);  men 
tilstrækkeligt  Sammenligningsstof,  særlig  af  norske  Fugle,  har 
manglet.  Heller  ikke  har  det  været  muligt  med  Sikkerhed  at 
afgøre,  om  de  Skrigørne,  der  nogle  Gange  ere  skudte  her  i  Lan- 
det, tilhøre  den  store  eller  lille  Form ,  eller  om  bægge  som  til- 
fældige Gæster  forekomme;  men  forhaabentlig  vil  ikke  alt  for 
lang  Tid  hengaa,  inden  disse  og  andre  dermed  beslægtede 
Spørgsmaal  ville  kunne  besvares  paa  nogenlunde  fyldestgørende 
Maade. 

For  venlig  Bistand  med  Oplysninger  og  Udlaan  af  Skind 
bringer  jeg  Hr.  Professor  Dr.  Einar  Lonnberg,  Stockholm,  og 
Hr.  Dr.  Erwin  Stresemann,  Berlin,  min  Tak. 


JOHAN  AXEL  PALMEN 

AF 

E.  W.  SUOMALAINEN 


Den  7.  April  1919  døde  i  Forssa  de  finske  Zoologers  og  Or- 
nithologers  Nestor,  Friherre,  Professor  Johan  Axel  Palmen. 
Han  var  født  i  Helsingfors  den  7.  November  1845  og  blev  Stu- 
dent 1864.  Ved  Universitetet  hengav  han  sig  til  zoologiske 
Studier,  blev  Magister  1869,  Doktor  1874,  Docent  i  Zoologi  1876 
og  Aaret  derefter  desuden  i  sammenlignende  Anatomi.  I  Aaret 
1882  udnævntes  han  til  Professor  i  Zoologi,  et  Embede,  han 
beklædte  indtil  1908,  da  han  gik  af  som  Emeritus.  Til  Orni- 
thologien  og  til  Zoologien  i  Almindelighed  viede  han  i  flittigt 
Arbejde  sin  Tid  lige  til  sin  Dødsdag. 

Oprindelig  gjaldt  Palmén's  Studier  Insekterne;  hans  iøvrigt 
værdifulde  Arbejder  paa  dette  Omraade  har  dog  ikke  skabt  ham 
hans  Navn;  thi  allerede  tidligt  kom  han,  rent  tilfældigt,  til  at 
give  sig  af  med  Fuglene.  Hans  første  videnskabelige  Arbejde 
»Ornithologiska  iakttagelser  under  en  resa  i  Torneå  Lappmark 
år  1867«  var  saaledes  allerede  af  ornithologisk  Indhold.  Faa 
Aar  efter,  i  1871,  fik  Palmen  af  det  finske  Videnskabernes  Sel- 
skab det  Hverv  at  redigere  og  udgive  anden  Del  af  Magnus 
von  Wright' s  Værk  »Finlands  foglar«,  af  hvilket  første  Del 
var  udkommet  1859,  medens  Fortsættelsen  vel  for  en  stor  Del 
var  færdig  i  Manuskript,  men  dog  ikke  forelaa  fuldt  afsluttet 
ved  Forfatterens  Død  1868.  Efter  2  Aars  ihærdigt  Arbejde  fik 
Palmen  Værket  fuldendt  1873. 

Under  dette  Arbejde  fik  Palmen  Ideen  om  Fuglenes  Træk- 
veje,  og  allerede  følgende  Aar  forelaa,  som  hans  Doktordisputats, 
det  berømte  og  epokegørende  Arbejde  »Om  foglarnas  flytt- 
ningsvågar«,  der  2  Aar  senere,  ganske  vist  i  noget  omredigeret 
Skikkelse,  ogsaa  udkom  paa  Tysk  under  Titlen  »Uber  die 
Zugstrassen  der  Vogel«  (Leipzig,  1876).  Fugletrækket  havde 
nu  ganske  vist  allerede  tidligere  været  Genstand  for  talrige 
Iagttagelser,  Studier  og  Theorier,  men  Palmen' s  Fortjeneste  er 
og  vil  stedse  vedblive  at  være,  at  han  var  den  første,  der  under- 
kastede det  en  planmæssig  og  indgaaende  Behandling.    Palmen 

viser  i  sit  Arbejde,  hvorledes  de  til  Undersøgelse  valgte  nordiske 
Svømme-  og  Vadefugle  tilbagelægger  Rejsen  mellem  deres  Yngle- 
og  Vinteropholdssteder  og  omvendt.  Men  foruden  dette  Spørgs- 
maal  behandles  af  Palmen  ogsaa  mange  andre,  saasom  hvor- 
ledes Trækkets  Veje  betinges  af  Arternes  Levevis  samt  af  Fast- 
landenes og  Vandomraadernes  Formforhold.  Han  viser,  at  en 
og  samme  Gruppe  af  Trækfugle  altid  benytter  og  ligesom  er 
tvungen  til  at  følge  samme  Trækvej,  og  han  angiver  herved 
Grunden  til,  at  samme  Fuglearter  Aar  efter  Aar  ankommer  til 
de  samme  Egne.  Endvidere  undersøger  han  Uregelmæssigheden 
i  Trækket  samt  Trækvejenes  Betydning  for  Fuglenes  Udbredelse, 
Fuglefaunaens  Sammensætning  og  Arternes  Udvikling. 

Senere  Tiders  Forskning  har  ganske  vist  ikke  helt  kunnet 
lukke  Øjnene  for  adskillige  Ufuldkommenheder  og  Huller  i 
Palmen 's  Arbejde;  dets  Grundprineiper  er  dog  overalt  antaget. 
Mangen  Forsker  er,  ret  unødvendigt,  draget  til  Felts  mod  Pal- 
mén's  Theorier;  jeg  skal  her  blot  nævne  E.  F.  von  Homeyer, 
hvis  grundløse  Angreb  Palmen  med  Glans  slaar  til  Jorden1. 
I  Nutiden  maa  Palm  én 's  Værk  selvfølgelig  virke  noget  forældet; 
man  forstaar  dog  let,  at  det  ved  sin  Tankerigdom  blev  epoke- 
gørende for  sin  Tid,  og  Studiet  af  det  virker  til  Stadighed  in- 
spirerende. 

Af  Palm  én' s  øvrige  ornithologiske  Arbejder  maa  anføres 
hans  »Bidrag  til  kånnedomen  om  Sibiriska  Ishafskustens  Fogel- 
fauna«  2,  der  er  bygget  paa  Vega-Ekspeditionens  Observationer 
og  Indsamlinger,  som  vor  berømte  Landsmand  A.  E.  Norden- 
ski 6  Id —  Nordostpassagens  Opdager—  havde  overgivet  Palmen 
til  Bearbejdelse.  Det  er  et  yderst  vigtigt  Bidrag  til  vor  Kund- 
skab om  den  arktiske  Fuglefauna;  den  kendte  Ornitholog 
L.  Stej  neger  udtaler  saaledes  derom  i  »The  Auk«  (Bd.  V,  1888): 
»The  celebrated  author  of  the  »Zugstrassen  der  Vogel«  has  given 
us  in  the  work  before  us  one  of  the  most  important  and  com- 
prehensive,  not  to  say  the  most  important  and  comprehensive 
treatise  on  Arctic  birds  ever  written«. 

Palm  én' s  senere  ornithologiske  Arbejder3  er  en  Række  No- 


1  Antwort  an  Herrn  E.  F.  von  Homeyer  bezuglich  der  »Zugstrassen  der 
Vogel«  Leipzig,  1882. 

2  Vega  Ekspeditionens  Vetenskapliga  Iakttagelser,  Bd.  V.,  Stockholm  1887. 
a  En  Opregning   af  disse   indtil   Aar   1900   lindes   i   >Bibliotheca  zoologica 

fenniae«  (Acta  soc.  pro  Fauna  et  Flora  fennica,  Vol.  24),  Helsingfors  1909. 


58 

titser,  der  er  trykt  i  Meddelelserne  fra  »Societas  pro  Fauna  et 
Flora  fennica«,  og  som  dels  behandler  forskellige  interessante 
Fund  af  Fugle,  dels  refererer  nyere  Undersøgelser  over  Fugle- 
trækket. 

Til  den  2.  ornithologiske  Kongres  i  Buda-Pest  1891  udar- 
bejdede han  en  sammenfattende  Oversigt  over  Kendskabet  til 
Fugletrækket. 

Palmen  indførte  i  Finland  Mærkning  af  Fugle  med  Ringe 
efter  Mortensen's  Methode;  et  stort  Antal  —  c.  6000  —  Eks- 
emplarer er  allerede  blevet  mærket  i  forskellige  Dele  af  Landet. 
Han  anlagde  et  stort  Fuglearkiv  —  en  Samling  Udklip  og  skrift- 
lige Notitser  angaaende  finske  Fugle.  Til  den  nye  Udgave  af 
»Nordens  få  gi  ar«  redigerede  han  Fremstillingerne  af  Arternes 
Udbredelse  i  Finland. 

For  den  zoologiske  Forskning  og  Undervisning  ved  Univer- 
sitetet i  Helsingfors  virkede  Palmen  paa  mange  Maader  og  ikke 
mindst  gennem  Grundlæggelsen  af  den  zoologiske  Station  Tvår- 
minne  paa  Hangø  Odde.  Denne  har  været  meget  stærkt  be- 
søgt af  den  studerende  Ungdom  og  ejes  nu  af  Universitetet,  til 
hvilket  Palmen  testamenterede  hele  Stationen  med  tilhørende 
Landomraade,  blandt  andet  henved  150  Holme  og  Skær  i  Havet. 

Paa  hans  Initiativ  udkom  det  store  Arbejde  »Atlas  ofver 
Finland«  (1899  og  1910),  som  har  gjort  Finland  mere  kendt  end 
noget  andet  Land  i  den  civiliserede  Verden.  Palmen  var  nem- 
lig den  utrættelige  Sekretær  i  »Sållskapet  for  Finlands  Geografi«, 
som  udgav  Atlasværket. 

I  det  nyligt  100-aarige  »Societas  pro  Fauna  et  Flora  fennica« 
var  han  Formand  1892—1919.  I  denne  Bestilling  arbejdede  han 
med  utrættelig  Energi  for  Selskabets  Formaal  og  Velfærd.  Han 
var  desuden  Medlem  og  Æresmedlem  i  flere  inden-  og  uden- 
landske Selskaber  og  Foreninger. 

Til  Johan  Axel  Palmen,  Forskeren,  Fædrelandsvennen, 
Læreren  og  Kammeraten  staar  den  videnskabelige  og  ganske  i 
Særdeleshed  den  ornithologiske  Verden,  hans  Fædreland,  hans 
Elever  og  hans  Venner  i  uudslettelig  Taknemlighedsgæld. 


JORDSAND  SOM  DANSK  FUGLEFRISTED 

Sammen  med  Nord-Slesvig  kom  den  lille  Holm  Jordsand 
mellem  Højer  Sluse  og  Øen  Silds  Nordende  atter  tilbage  til 
Danmark,  og  i  »Dansk  ornithologisk  Forening«  meldte  Tanken 
sig  om  at  fortsætte  den  af  et  tysk  ornithologisk  Selskab  paa- 
begyndte og  gennem  en  Række  Aar  gennemførte  Fredning  af 
Holmen  som  Fuglefristed. 

Efter  Beretningen  skulde  der  paa  Holmen,  der  angives  at 
være  c.  8  Tdr.  Land,  før  Krigen  have  ynglet  Terner  (Sterna 
macrnra  og  hirundo),  Dværgterne  (St.  minnta),  Splitterne 
(Si.  cantiaca),  Sølvmaage  (Larus  argentatns),  Eder  fugl  (So- 
materia  mollissima),  Gravand  (Tadorna  vulpanser),  Præste- 
krave (Ægialitis  hiaticula),  Hvidbrystet  Præs  te  krave  (Æ. 
cantiana),  Strandskade  (Hæmatopus  ostreologus),  Rødben 
(Totanus  calidris),  Lærke  (Alauda  arvensis)  og  Stær  (Sturnus 
vulgaris),  men  da  Bevogtningen  af  Holmen  ikke  opretholdtes 
gennem  hele  Krigsperioden,  maatte  det  formodes,  at  den  med 
Krigen  følgende  Lovløshed  ogsaa  havde  haft  uheldig  Indvirkning 
paa,  ja  maaske  ganske  havde  tilintetgjort  de  Resultater,  som 
Fredlysningen  efterhaanden  havde  tilvejebragt.  Beretninger  om 
Nedskydning  til  alle  Tider  af  Fuglene  og  Plyndring  af  Rederne 
saavel  paa  Jordsand  som  paa  Albuen  paa  Sild  og  andre  Steder 
lød  trøstesløse  nok. 

For  at  undersøge  Forholdene  besøgte  Foreningens  Næstfor- 
mand Holmen  midt  i  Maj  Maaned  1921  og  fandt  Forholdene 
en  hel  Del  bedre  end  befrygtet. 

Der  saas  et  ret  betydeligt  Antal  Havterner  (Sterna  macrnra), 
der  endnu  ikke  havde  begyndt  Æglægningen,  nogle  Par  Sølv- 
maager  med  Reder,  mange  Strandskader  og  Reder  af  samme, 
enkelte  Dværgterner,  Rødben,  Lærker  og  Stære,  altsaa 
væsentligt  de  samme  Arter,  som  fandtes  paa  Holmen,  da  den 
som  tysk  Besiddelse  var  fredlyst  (jfr.  Ornithologische  Monats- 
schrift,  Aarg.  1904,  1907  etc).  Omtrent  samtidig  med  at  Besty- 
relsen  saaledes  havde   taget  Sagen   op   til    Undersøgelse,   havde 

en  schweizisk  ornithologisk  Forening  rettet  en  skriftlig  Opfor- 
dring til  Naturfredningsraadet  om  at  sørge  for,  at  Jordsands 
Fredning  fortsattes  under  dansk  Styre,  og  Raadet  havde  overfor 
Justitsministeriet  anbefalet  dette.  I  Slutningen  af  Juni  Maaned 
1921  henvendte  Justitsministeriet  sig  til  »Dansk  ornithologisk 
Forening«  med  Forespørgsel  om  Foreningens  Standpunkt  til 
Sagen,  og  om  den  eventuelt  vilde  være  villig  til  at  deltage  med 
300  Kr.  i  Udgifterne  ved  Fredningen,  der  af  stedlige  Myndig- 
heder i  Tønder  Amt  var  beregnet  til  c.  1500  Kr.,  naar  Staten 
og  Amtet  hver  bidrog  (300  Kr.  Foreningens  Bestyrelse  tog  ikke 
i  Betænkning  varmt  at  anbefale  Sagen  og  paa  Foreningens  Vegne 
at  erklære  sig  villig  til  at  udrede  det  nævnte  Beløb  paa  c.  300  Kr. 

I  Henhold  hertil  er  der  paa  indeværende  Aars  Finanslov  be- 
villiget 600  Kroner  som  Statens  Tilskud  til  Gennemførelse  af 
Fuglenes  Fredning  paa  Jordsand  paa  Betingelse  af,  at  der  af 
Tønder  Amt  ligeledes  til  samme  Formaal  ydes  600  Kroner,  og 
at  Dansk  ornithologisk  Forening  paatager  sig  at  drage  Omsorg 
for  Holmens  Bevogtning  og  er  villig  til  at  udrede  Resten  af  de 
hermed  forbundne  Omkostninger  samt  de  Holmen  paahvilende 
Skatter  og  Afgifter. 

Senere  har  man  imidlertid  bragt  i  Erfaring,  at  Statens  Bidrag 
ikke  kan  ventes  at  blive  mere  end  300  Kroner,  idet  Tønder  Amt, 
paa  Grundlag  af  at  Udgifterne  ved  Bevogtningen  menes  at  blive 
væsentligt  lavere  end  først  anslaaet,  har  nedsat  sit  Bidrag  til 
300  Kroner. 

Da  selve  Bevogtningen  antages  at  ville  koste  c.  600  Kroner, 
skal  Foreningen  udrede  de  øvrige  Omkostninger  ved  Fredningen, 
nemlig  Udgiften  til  ugentlig  Forbindelse  ved  Baad  mellem  Holmen 
og  Omverdenen,  til  Opsynsmandens  Forsyning  med  Levnedsmidler 
i  de  c.  3  Maaneder,  Bevogtningen  varer,  Istandsættelse  af  den 
paa  Holmen  værende  Vogterhytte,  der  efter  flere  Aars  Vanrøgt 
trænger  til  Eftersyn,  Offentliggørelse  i  Omegnens  Blade  af  neden- 
staaende  Bekendtgørelse  angaaende  Holmens  Fredning  og  Forbud 
mod  at  betræde  den  uden  skriftlig  Tilladelse  fra  Foreningen,  m.m. — 

Foreningens  almindelige  Indtægter  er  ikke  tilstrækkelige 
hertil,  og  Bestyrelsen  retter  derfor  en  indtrængende  Anmodning 
til  Medlemmerne  om  at  tilvejebringe  den  omhandlede  Sum  ved 
frivillige  Bidrag,  der  snarest  bedes  tilsendt  Kassereren  1). 


x)  Kassereren,  Kontorchef  Axel  Koefoeds  Adresse  er  Holmens  Kanal  22  1, 
Kjøbenhavn,  K. 

Oprettelsen  af  fredlyste  Ynglesteder  for  Fuglene  er  nu,  hvor 
Kulturen  paa  saa  talrige  Omraader  forringer  Eksistensbetingel- 
serne for  det  oprindelige  Dyre-  og  Planteliv,  af  saa  afgørende  Be- 
tydning for  Bevarelse  af  Danmarks  Fuglefauna,  at  Bestræbelser 
i  saa  Henseende  burde  finde  den  varmeste  Støtte  hos  alle  Venner 
af  Fuglene,  ja  hos  alle  sande  Venner  af  dansk  Natur,  eftersom 
Fuglenes  Færden  i  saa  høj  Grad  bidrager  til  at  oplive  Mark, 
Skov,  Mose  og  Strand. 

Der  vil  senere  blive  aflagt  Regnskab  over  Indlægter  og  Ud- 
gifter, og  et  eventuelt  Overskud  vil  blive  anvendt  til  Fuglefred- 
ning. Det  bør  i  denne  Forbindelse  anføres,  at  Jordsand  ejes  af 
en  Hamborger  Købmand,  Hr.  Wasmuth,  der  velvilligst  har  stillet 
Holmen  vederlagsfrit  til  Raadighed  som  Fuglefristed,  en  Imøde- 
kommenhed, hvorfor  danske  Naturvenner  maa  være  ham  tak- 
nemmelig, og  at  Hr.  Wasmuth  har  forespurgt,  om  Foreningen 
ikke  kunde  ønske  ved  Køb  at  erhverve  Holmen. 

R.  JUL.  OLSEN. 


BEKENDTGØRELSE 

OM 

FREDNING  AF  FUGLELIVET  PAA  ØEN  JORDSAND. 

Efter  Indstilling  af  Naturfredningsraadet  bestemmer  Justitsmini- 
steriet herved  i  Henhold  til  §  20  i  Lov  Nr.  245  af  8.  Maj  1917  om 
Naturfredning,  at  det  herefter  forbydes  alle  og  enhver  paa  Øen  Jord- 
sand under  Tønder  Amt  at  ombringe  eller  indfange  Fugle  eller  ind- 
samle Fugleæg.  Det  forbydes  endvidere  at  betræde  Øen  uden  særlig 
Tilladelse  hertil  fra  »Dansk  ornithologisk  Forening«  eller  fra  ved- 
kommende Politimester. 

Overtrædelser  af  nærværende  Bekendtgørelses  Bestemmelser  straffes 
i  Overensstemmelse  med  §  26  i  Lov  om  Naturfredning  med  Bøder 
fra   10—1000  Kr. 

Denne  Bekendtgørelse  træder  straks  i  Kraft. 

Hvilket  herved  bringes  til  almindelig  Kundskab. 

JUSTITSMINISTERIET,  DEN  29.  APRIL  1922. 

SVENNING  RYTTER. 


Sven  Thomsen 


GØG  OG  SIVSANGER 

AF 

AXEL  KOEFOED 


Torsdag  den  26.  Maj  1921  Kl.  97a  Formiddag  iagttog  Drifts- 
bestyrer Breyen  og  undertegnede  følgende  ved  Kanten  af  en 
Hede-  og  Engstrækning  ved  Vest  Stadil  pr.  Tim  Station. 

En  Gøgehun  (Cucuhis  canorusj  kom  flyvende  og  satte  sig 
paa  el  Pigtraadhegn,  ved  hvilket  der  stod  nogle  enkelte  Vidie- 
buske;  Gøgehunnen  blev  straks  omsværmet  af  to  smaa  Sangere, 
som  siden  viste  sig  at  være  Sivsangere  (Sylvia  phragmitis).  En 
Gøgehan  indfandt  sig  kort  efter  og  anbragte  sig  10—15  m  fra 
Hunnen,  udstødende  sit  karakteristiske  Kuk-kuk.  Da  Gøgehunnen 
saa  sig  iagttaget  af  os,  fjernede  den  sig  sammen  med  Hannen, 
men  kom  i  Løbet  af  faa  Minutter  atter  tilbage  og  anbragte  sig 
paa  samme  Sted,  hvor  den  i  sin  umiddelbare  Nærhed  meget 
interesseret  spejdede  efter  en  formentlig  Rede,  idet  den  stadig 
undersøgende  saa  til  alle  Sider  og  rakte  Hals  —  tilsyneladende 
kendt  med  Stedet  fra  tidligere  Besøg.  Begge  Sivsangerne  ind- 
fandt sig  straks,  og  Hunnen  anbragte  sig  saa  vidt  muligt  ved 
Siden  af  Gøgen  paa  Pigtraaden,  men  paa  en  venligt  indsmigrende 
Maade,  som  Gøgen  besvarede  ved  at  strække  sin  Vinge  ud  imod 
den,  hvilket  paa  ingen  Maade  kunde  opfattes  som  uvenligt. 

En  Engpiber  (Anthus  pratensis)  nærmede  sig  og  søgte  til- 
syneladende at  henlede  Gøgens  Opmærksomhed  paa  sig,  men 
fløj   kort  efter  bort. 

Lidt  efter  fløj  Sivsangerhunnen  ned  i  Græsset  ved  Siden  af 
omtalte  Busk ;  Gøgen  fulgte  efter,  og  begge  opholdt  sig  der  5  å  0 
Minutter;  derefter  fløj  Gøgen  op  igen,  og  tog  atter  Plads  paa 
Pigtraaden,  medens  begge  Sivsangere  satte  sig  en  paa  hver 
Side  af  den.  Under  Nedflyvningen  og  Opholdet  paa  den  for- 
mentlige Rede  sang  Sivsangerhannen,  der  stadig  havde  opholdt 
sig  paa  Pigtraadhegnet,  enkelte  Strofer.  Gøgen  sad  saa  lidt  og 
ligesom  pudsede  sig,  hvorefter  den  forsvandt. 

Sivsangerne  fløj  da  ned  paa  den  formentlige  Rede  som  for 
at  undersøge  denne,  men  kort  efter  kom  Hannen  atter  frem  og 
satte  sig  paa   Pigtraaden. 

Forholdene  tillod  ikke  en  øjeblikkelig  Undersøgelse  af  Stedet, 
og  da  jeg  ved  7-Tiden  om  Aftenen  atter  besøgte  det,  lykkedes 
det  mig  ikke  at  finde  Reden.  Dagen  efter  blev  Stedet  nærmere 
undersøgt,  og  jeg  fandt  da  i  en  Tue  Sivsangerens  Rede  inde- 
holdende 5  frisklagte  Æg. 

Begge  Gøge,  Han  og  Hun,  opholdt  sig  atter  i  Nærheden  af 
Reden,  og  Sivsangerne  satte  sig  paa  Pigtraaden,  hvorefter  den 
samme  Scene  gentog  sig  med  gensidig  indladende  Venlighed. 
Gøgen  havde  sikkert  udset  sig  denne  Sivsangers  Rede  til  Æg- 
lægning, men  desværre  tillod  vort  Ophold  os  ikke  længere  at 
fortsætte  Iagttagelserne. 

Da  Gøgens  første  Æg  her  i  Landet  som  bekendt  lægges  de 
første  Dage  af  Juni  og  kun  sjældent  er  fundet  de  sidste  Dage 
af  Maj,  kunde  man  ikke  vente  at  finde  det  hos  Plejeforældrene 
den  27.  Maj ;  derimod  kan  man  af  denne  Iagttagelse  sikkert 
drage  den  Slutning,  at  der  bestaar  et  venligt  —  i  alt  Fald  ikke 
fjendtligt  —  Forhold  mellem  Gøgen  og  de  fremtidige  Forsørgere 
af  dens  Æg,  hvilket  jeg  ogsaa  har  iagttaget  ved  andre  Lejlig- 
heder. 


DANSK  ORNITHOLOGISK  FORENINGS 
REJSE-  OG  STUDIEFOND. 

Bestyrelsen    foreslaar  —  ligesom    forrige    Aar  —  følgende    Opgave 
til  Løsning: 

Findes  Markpiberen  (Anthus  campestris)  endnu  ynglende  i 
Vendsyssel?  (Jvf.  Fr.  Faber' s  Meddelelse  desangaaende  i  Tidsskrift 
for  Naturvidenskaberne,  5.  Bd.,  Side  250,  Kbhvn.   1828). 

Ansøgninger  om  Understøttelse  af  Fondet  bedes  snarest  tilsendt 
Formanden  eller  Redaktøren. 


TIL  MEDLEMMERNE. 

Breve  og  Henvendelser  til  Foreningen  bedes  sendt  til  Forman- 
den, Veksellerer  E.Lehn  Schiøler. 

Artikler  og  Meddelelser  til  Tidsskriftet  bedes  sendt  til  Redaktøren  , 
Docent   R.  H.  Stamm. 

Avertissementer  til  Tidsskriftet  og  Regningskrav  .til  Foreningen 
bedes  sendt  til  Kassereren,  Kontorchef  Axel  Koefoed. 

Meddelelser  om  Flytning  samt  om  eventuelle  Fejl  i  den  sidste 
Medlemsliste  bedes  tilstillet  Kassereren. 

Ekskursions  udvalget  bestaar  af  Læge  Th.  N.  Krabbe,  Di- 
rektør A.  L.  V.  Manniche  og  Docent  R.  H.  Stamm.  Forslag  til 
Ekskursioner  bedes  sendt  til  Udvalgets  Formand,  Læge  Th.  N. 
Krabbe. 

Forfattere  af  større  Artikler  kan,  naar  det  ønskes,  faa  25  Særtryk 
gratis. 

Af  Dansk  ornithologisk  Forenings  Tidsskrift  er  1.  og  2.  Aar- 
gang  udsolgt;  iøvrigt  kan  3.-9.  Aargang  faas  for  10  Kr.  pr.  Stk., 
10.— 15.  Aargang  for  8  Kr.  pr.  Stk.,  naar  Henvendelse  derom  sker 
til  Kassereren,  Kontorchef  Axel  Koefoed,  Holmens  Kanal  22, 
Kbhvn.  K.,  Tlf.  Central  6693.  Tidsskriftets  2  første  Aargange  eller 
enkelte  Hæfter  af  disse  købes  af  Kassereren. 

Indmeldelse  i  Foreningen  kan  ske  gennem  et  af  Bestyrelsens  Med- 
lemmer. Medlemsbidraget,  hvori  er  indbefattet  Betaling  for  Tidsskrif- 
tet, er  aarligt  for  indenlandske  Medlemmer  8  Kr.,  for  udenlandske 
Medlemmer  10  Kr. 

E.  LEHN  SCHIØLER,  R.  JUL.  OLSEN, 

Formand,  Næstformand, 

Uraniavej  14 — 16,  V.  Rebekkavej  44,  Hellerup. 

A.  KOEFOED,      TH.  N.  KRABBE,      R.  H.  STAMM, 

Kasserer,  Geysers  Allé  2,  S.  Hovmarksvej  26,  Charlottenlund. 

Holmens  Kanal  22,   K. 


Tidsskrifter,   trykte  Afhandlinger  o.  1.,  der  sendes  til  Foreningen, 
bedes  fremtidig  adresseret  til  Formanden. 


SKOVSNEPPENS  FORAARSTRÆK  GENNEM 
DANMARK  1922 

AF 

M.  KLINGE 

Den  usædvanlig  strenge  Vinter  1922  kulminerede  i  Januar- 
Februar  Maaned.  Alle  Fjorde  og  Vige  var  da  efterhaanden  blevet 
tillukkede  af  Is,  Dampskibsfarten  var  indstillet  gennem  flere  Uger, 
og  Flyvepost  var  etableret  mellem  Sjælland  og  Jylland.  I  sidste 
Halvdel  af  Februar  indtraadte  noget  mildere  Vejr,  Havisen  gik 
i  Drift,  og  da  vi  naaede  til  Maanedens  Udgang,  kunde  Storebælts- 
Overfarten  gennemføres  uden  væsentlige  Hindringer. 

Allerede  26.  Februar,  samme  Dag  Postflyvningen  mellem  Kal- 
lundborg  og  Aarhus  blev  indstillet  som  overflødig,  kunde  man 
fryde  sig  over  de  første  Foraarstegn.  Lærken  sang  over  Mar- 
kerne fra  tidlig  Morgen,  Bomlærke,  Gulspurv  og  Bogfinke  op- 
holdt sig  paa  Gennemrejse  flokkevis  ved  Vejene,  Viben  trak  ved 
Middagstid  mod  Øst  i  smaa  Selskaber  paa  3 — 8  Fugle,  og  hen- 
imod  Aften  hørtes  Stæren  fløjte,  og  Solsorten  sang  for  første 
Gang  fra  Byens  Anlæg.  De  nærmest  følgende  Dage  bragte  nye 
Tegn  paa,  at  Vinterens  Magt  maatte  være  brudt.  De  overvintrende 
Solsorter  begyndte  Parringsleg  paa  Hustagene,  Byens  Alliker 
vendte  tilbage  fra  Vintertogterne,  og  de  faa  ankomne  Stære  tilsaa 
Redekasserne.  Da  vi  naaede  ind  i  Ugen  5. — 11.  Marts,  vendte 
Stæren  tilbage  i  noget  større  Tal,  gennemrejsende  Smaaflokke 
af  Ringdue,  Dompap,  Kernebider  og  Grønirisk  drog  om  i  Sko- 
vene, og  Solsorten  samt  Mejserne,  Musvit,  Blaamejse,  Sumpmejse 
og  Sortmejse  indfandt  sig  talrigt  paa  Vandring.  Halemejsen  pas- 
serede Skovene  familievis,  og  Sangdroslen  var  begyndt  at  vise 
s*ig.  Samtidig  faldt  det  første  Træk  af  SKOVSNEPPEN  (SCO- 
LOPAX  RUSTICULA). 

Der  var  Vaarbrud  i  Naturen,  og  dog  var  det  Vinter  endnu. 
Enkelte  Tusindfryd    stod   med   udfoldet   Blomst,  omend  de  ikke 

havde  formanet  at  udvikle  Stilken,  smaa  Myggesværme  var  lokket 
frem  og  tumlede  i  Solen,  og  Mariehønerne  myldrede  ud  fra 
Vinterhi  i  solopvarmede  Sandbanker;  men  hvor  Terrainet  skraa- 
nede  mod  Nord,  var  Jordskorpen  haard,  og  mange  Steder  laa 
Sogneveje  hen  i  Morads,  fordi  Vandet  fra  den  optøede  Overflade 
ikke  kunde  komme  gennem  Frostlaget.  At  de  smaa  haardføre, 
delvis  frøædende  Fugle,  som  Vinterkulden  havde  tvunget  bort, 
vilde  benytte  den  første  Lejlighed  til  Tilbagerejse,  kunde  paa 
Forhaand  ventes,  men  at  Skovsneppen,  der  maa  søge  sin  Føde 
i  Næbdybde  i  Jorden,  indfandt  sig  paa  saa  tidligt  et  Tidspunkt, 
var  næsten  ufatteligt.  Og  det  var  ikke  blot  nogle  enkelte  For- 
løbertrupper,  der  var  ankommet;  der  var  faldet  et  betydeligt  Træk. 

Af  de  til  Dansk  Jagtforening  indsendte  Oplysninger,  offentlig- 
gjorte i  »Dansk  Jagttidende«  Maj  1922,  fremgaar,  at  Trækket 
maa  være  faldet  jævnt  over  næsten  hele  den  Del  af  Landet, 
Øerne  og  Østjylland,  der  almindeligt  beæres  af  Fuglen  paa  dens 
Foraarsvandring.  Baade  fra  Sjælland  og  Jylland  foreligger  Beret- 
ninger herom  fra  de  Jægere,  der  var  tidligt  paa  Færde. 

Forinden  jeg  gaar  over  til  nærmere  at  udrede  Trækket,  spe- 
cielt dette  Marts-Træk,  vil  jeg  af  Artiklen  »Foraarets  Sneppetræk« 
i  »Dansk  Jagttidende«   uddrage  følgende: 

ØEBNE. 

Lolland-Falster:  Forløberne,  »Blænkerne«,  kom  omkring 
24.  Marts,  og  med  lidt  Held  kunde  man  træffe  enkelte  Fugle  i 
de  kommende  Uger  indtil  6. — 8.  April,  da  der  faldt  Snepper  efter 
V.  S.  V.  Vind,  men  Trækket  var  spredt,  og  Fuglene  var  meget 
flygtige.     Paasken  svigtede.     (Baron  H.  Bosenkrantz). 

Møen:  Den  første  Sneppe  blev  skudt  15.  Marts,  og  derefter 
daglig  enkelte  til  21.  Marts.  I  April  blev  der  daglig  skudt  Fugle 
til  den  16.  Kun  8.  April  var  der  mange.  Snepperne  var  vilde. 
Paa  Klintholm  havde  man  de  største  Træk  24.-25.  Marts,  da 
der  kun  var  faa  paa  Liselund.  Men  da  Liselund  8.  April  havde 
sine  fleste,  havde  Klintholm  til  Gengæld  faa.  Trækket  var  størst 
paa  Østmøen,  langt  mindre  mod  Vest.  (Hofjægermester,  Baron 
F.  Rosenkrantz). 

Lerchenborg:  Der  faldt  et  Træk  21.  Marts,  og  27.  Marts 
kom  der  atter  et  lille  Stænk,  men  Jagten  har  nærmest  været 
indstillet  siden.     (Overjæger  Lommer). 

Lystrup  og  Jomfruens  Egede  ved  Faxe:  De  første 
Snepper  kom  omkring  10.  Marts,  og  Trækket  sluttede  med  Paa- 
sken  (13.  April).  Om  et  blot  nogenlunde  godt  Træk  kan  der  ikke 
tales.  I  Skovene  Nord  herfor  og  nærmere  Kysten  faldt  der  mange 
og  gode  Træk.     (Skovrider  Frederiksen). 

Gurre  Skovdistrikt:  Fra  18.  Marts  til  12.  April  var  der 
stadig  enkelte  Snepper  at  finde,  men  afgjort  Fugle,  der  havde 
flakket  om  i  smaa  Rejser  under  vanskelige  Ernæringsforhold. 
Snepperne  var  magre,  lette  paa  alle  Maader.  Den  13.  April 
(Skærtorsdag)  var  der  dog  et  godt  Fald  af  kraftige  og  store  Fugle, 
som  ogsaa  holdt  bedre.  Den  14.  var  de  borte,  og  efter  den 
15.  var  Eftersøgning  forgæves.  (Statsskovrider,  Jagtjunker  Fal- 
kenberg). 

Klosterris  Hegn:  Det  første  Træk  blev  bemærket  14.  Marts, 
og  hver  Dag  til  20.  Marts  var  der  enkelte  Snepper.  Fra  20.  Marts 
til  4.  April  var  der  tomt.  Den  5.  April  faldt  der  et  godt  Træk 
og  atter  et  den  8.  Men  9.  April  var  den  bedste  Dag  med  mange 
Fugle.  Den  15.  April  var  der  atter  et  Træk,  og  den  sidste  Sneppe 
blev  set  den  24.     (Direktør  Wøldike  Schmidt). 

Helsingør:  Allerede  de  første  Dage  i  Marts  kunde  man  finde 
en  enkelt  Sneppe,  men  den  13.  kom  der  et  virkeligt  Træk,  som 
kastede  en  Del  Fugle  her.  Om  det  var  dette  Træk,  der  blev 
liggende,  eller  der  stadig  kom  enkelte  nye  Fugle,  faar  staa  hen; 
men  »vilde«  var  de.  Den  28.  Marts  kom  et  nyt  Træk,  hvoraf 
en  Del  blev  liggende,  indtil  der  atter  4.  April  kom  et  ret  stort 
Træk,  og  nu  kom  der  Snepper  hver  Nat  lige  til  den  15.,  aldrig 
overvættes  mange,  men  dog  hver  Nat  en  Del.  Saa  holdt  det 
pludselig  op,  men  21. — 29.  April  kom  »Afrikanerne«,  kastede  hver 
Nat  nogle  Fugle,  ikke  mange.     (Oberstløjtnant  Appeldorn). 

JYLLAND. 

Skanderborg:  I  Ugen  til  9.  April  faldt  der  her  paa  Egnen 
saa  store  Træk,  at  vel  næppe  nogen  nulevende  kan  mindes  noget 
lignende.  I  de  forudgaaende  14  Dage  havde  der  af  og  til  været 
enkelte  Blænkere,  men  saa  spredt,  at  det  nærmest  var  et  Til- 
fælde, om  man  traf  en  Sneppe.  I  Paaskedagene  var  Snepperne 
saa  godt  som  forsvundne.     (R.  P.  Randløv). 

Silkeborg:  Et  stort  Træk  maa  være  faldet  umiddelbart  før 
26.  Marts,   da   der   i   en   af  Skovparterne   blev   rejst   14 — 15  Stk. 

Fuglene  var  af  den  lille,  mørke  Varietet,  og  de  var  magre.    (Drifts- 
bestyrer Godske-Nielsen). 

Kalø:  Det  første  lille  Træk  naaede  hertil  13. — 14.  Marts.  Den 
sidste  Sneppe  faldt  17.  April.     (Jægermester  Engelbrekt-Olsen). 

Mejlgaard:  Foraarstrækket  begyndte  9.  Marts,  og  endnu 
20.  April  blev  der  skudt  Snepper.  I  de  sidste  34  Aar  har  intet 
Aar  været  saa  godt  som  dette;  der  var  Snepper  hver  Dag  og 
ofte  mange.  Og  det  trods  —  eller  maaske  netop  fordi  —  Vejret 
var  saa  daarligt  som  i  Aar:  tørt,  klart,  stærk  Frost  med  Vind 
fra  Nord  eller  Øst  lige  til  11.  April.  De  bedste  Dage  var  7.,  8., 
9.,  10.  og  11.  April.     (Kammerherre  Juel). 

Viborg:  Et  meget  tidligt  Træk  faldt  i  Begyndelsen  af  Marts 
(5.  Marts  blev  set  5  Fugle  i  Viborg  Krat).  Endvidere  et  større 
Træk  24.  Marts  og  endelig  6. — 7.  April.  Imellem  disse  3  Træk 
var  der  stadig  Snepper  i  Skoven.  (Oberstløjtnant  Baron  Wedell- 
Wedellsborg). 

Holstebro:  Meddelelser  i  Brev  (delvis  indgaaet  for  sent  til 
Optagelse  i  Jagttidendes  Beretning):  I  Ugen  2. — 8.  April  var  der 
Snepper  i  Plantagerne  ved  Holstebro,  Lemvig  og  Ringkøbing. 
I  Bøvling  ved  Vesterhavet  blev  7.  April  set  15 — 16  Stk.  Ved 
Ringkøbing  var  der  ogsaa  Snepper  i  Slutningen  af  Marts.  (Redak- 
tør Frellesvig). 

Hadsund:  Den  første  Sneppe  blev  bemærket  17.  Marts;  der- 
efter var  der  næsten  hver  Dag  enkelte  Fugle  i  Skoven.  Hoved- 
trækket synes  at  være  faldet  8.— 10.  April.  (Godsejer  Neergaard- 
Petersen). 

Lindenborg:  Første  Træk  kom  11.  Marts;  det  var  ret  tal- 
rigt og  blev  vist  liggende  længe.  I  det  hele  taget  er  det  vanske- 
ligt at  sige,  naar  der  i  Marts  kom  nye  Træk,  maaske  den  24. 
og  29.;  der  var  Snepper  hver  Dag,  men  aldrig  særlig  mange. 
I  April  faldt  der  Træk  den  3.,  8.,  9.,  og  det  sidste  den  23.  Træk- 
ket 8. — 9.  var  det  største.  Aftentrækket  var  godt  til  den  17. — 
18.  Marts ;  derefter  ophørte  det  helt  til  den  8. — 9.  April.  (Skov- 
rider C.  Weismann). 

Aalborg:  Natten  til  3.  April  faldt  der  et  større  Træk  efter 
stærk  Sne,  men  Fuglene  var  ualmindelig  sky.  Hovedtrækkene 
menes  faldne  omkring  25.  Marts  og  9.  April.  Paa  Vestkysten 
skal  Trækket  have  været  meget  stort.  (Overretssagfører  Svan- 
holm). 

Oxholm:    Egentlig  store  Træk  er  ikke  iagttaget.     De  bedste 

Dage  var  8.-9.,  22.-23.,  26.-27.  Marts  samt  7.-8.  April.  (Gods- 
ejer Andersen). 

Frederikshavn:  Omkring  23. — 24.  Marts  kom  det  første 
Træk,  og  Fuglene  blev  liggende.  Den  7.,  8.,  9.,  10.,  11.  og 
12.  April  var  der  mange  Snepper.  Den  13.,  14.,  15.  og  16.  April 
nye  Træk.  Den  18.  April  ingen.  Den  19. — 22.  April  var  der  godt 
med  Snepper.  Mange  Snepper  vestpaa  i  Aar.  Mange  ved  Skagen 
i  Paasken,  13. — 17.  April.     (Apoteker  Thorv.  Pedersen). 

Randers:  Fra  Randersegnen  kan  anføres:  Det  første  Træk 
blev  bemærket  12.  Marts,  hvorefter  der  var  enkelte  spredtliggende 
Snepper  gennem  Resten  af  Maaneden.  2.  April  faldt  der  et  stort 
Træk,  der  blev  liggende.  Nye  store  Træk  i  Dagene  8.  — 12.  April. 
Fra  13.  April  kun  enkelte  Fugle.  I  Tiden  2. — 12.  April  var  Fug- 
lene yderst  sky.  (Skolebestyrer  Christensen-Dalsgaard,  Ingeniør 
A.  Lund,  M.  Klinge). 


Uagtet  disse  Iagttagelser  kan  synes  at  indeholde  adskillige 
Uoverensstemmelser,  falder  de  dog  i  Virkeligheden  i  nøje  Sam- 
klang med  hinanden  og  med,  hvad  jeg  selv  har  set.  Det  første 
Træk  faldt  i  Dagene  op  til  10.  Marts,  og  det  viser  sig,  at  det 
var  et  stort  Træk,  thi  selv  om  det  ikke  bragte  noget  stort  Antal 
Fugle  til  bestemte  snevre  Omraader,  saa  spændte  det  til  Gen- 
gæld over  Størstedelen  af  Landet  fra  Syd  til  Nord. 

For  de  fleste  kom  det  sikkert  som  en  Overraskelse.  Thi 
hvem  havde  ventet  Sneppen  i  første  Tredjedel  af  Marts  efter 
saa  haard  en  Vinter?  Vel  ved  jeg,  at  den  kyndige  Sneppejæger 
sidder  inde  med  mange  Erfaringer  og  tillige  forstaar  at  tage  dem 
i  Brug  i  sine  Beregninger  ud  fra  Vejr  og  Vind,  men  jeg  ved 
ogsaa,  at  han  efterhaanden  har  maattet  gøre  sig  fortrolig  med, 
at  selv  de  mest  sandsynlige  Beregninger  udmærket  kan  slaa 
fuldstændig  fejl.  Det  er  nok  gaaet  adskillige  af  dem,  der  paa 
den  tidlige  Martsdag  tog  Bøssen  fra  Knag,  som  det  gik  mig,  da 
jeg  den  12.  Marts  tog  ud  paa  Sneppejagt.  Da  jeg  saa  den  første 
Sneppe  lette,  opstod  Tvivlen :  Var  det  en  Overligger  fra  Vinteren, 
eller  var  det  den  første  af  Foraarstrækket?  Med  den  næste  steg 
Sandsynligheden  for  Foraarstræk.  Den  tredje  bragte  Visheds- 
følelsen. 

Men  hvorfor  kom  Fuglen  paa  det  tidlige  Tidspunkt?  Skal 
det  være  muligt  at  finde  nogen  Forklaring  herpaa,  maa  vi  vide, 

hvorledes  Vejrforholdene  stillede  sig  i  de  Dage,  der  gik  forud 
derfor.  Vi  ved  nemlig,  at  Sneppen  staar  klar  til  Afrejse  fra 
Vinterkvarteret,  naar  vi  gaar  ind  i  Marts.  Den  venter  da  kun 
paa  det  Tidspunkt  til  Opbrud,  da  Rejsefeberen  kommer  over 
den  under  Paavirkning  af  Vejrliget  paa  dens  Opholdssted.  Om 
Rejsen  skal  blive  let  eller  besværlig,  om  den  skal  vare  kort  eller 
længe,  afhænger  af  Vejrliget  i  de  Egne,  Fuglen  skal  passere. 

Samler  vi  nu  Vejrberetningerne  fra  Meteorologisk  Institut  fra 
Begyndelsen  af  Marts,  vil  vi  for  Mellem-  og  Sydevropas  (Syd- 
frankrigs) Vedkommende  se,  at  der  i  Dagene  2. — 5.  Marts  her- 
skede svage  Vinde  overvejende  omkring  V.  og  SV.  med  Aften- 
temperatur fra  omkring  7°  C.  efterhaanden  stigende  til  ca.  13°. 
For  Sneppen  var  dette  ingenlunde  ugunstige  Forhold,  og  det 
vilde  være  unaturligt,  om  ikke  en  Del  Fugle  skulde  have  ladet  sig 
paavirke  deraf  og  paabegyndt  deres  Vandring  mod  Nord.  Men 
den  6.  Marts  er  den  Dag,  der  har  sat  Fart  i  Tingene.  Tempera- 
turen steg  da  over  hele  Mellemevropa  til  ca.  15°  C.  Kl.  7  Aften, 
samtidig  med,  at  næsten  samtlige  Stationer  kunde  melde  svag 
S. — SV.  Vind  med  skyet  eller  letskyet  Himmel.  Nordtyskland 
meldte  svag  V.  med  Aftentemperatur  8°.  Den  paafølgende  Dag 
bragte  pludselig  Forandring  for  Mellemevropas  Vedkommende; 
der  indtraadte  urolige  Vindforhold  med  Middeltemperatur  ca.  8°, 
og  saaledes  blev  Vejret  staaende  i  flere  Dage. 

Det  er  indlysende,  at  det  er  Natten  mellem  6. — 7.  Marts,  der 
har  været  afgørende  for  Trækket,  thi  Vejret  var  særdeles  gun- 
stigt til  at  forcere  Rejsen,  og  af  Vejrberetningerne  fremgaar,  at 
Indvandringen  til  Danmark  hovedsagelig  maa  være  sket  i  Natten 
8. — 9.  Marts,  da  Vejrberetningen  lød :  svag  SØ.  Vind,  graat  eller 
Regn,  ca.  4°  C.  I  hvert  Fald  kan  den  vanskeligt  være  sket 
senere,  thi  den  følgende  Dag  var  vi  inde  i  urolige  Vindforhold 
med  dalende  Temperatur.  Yderligere  fremgaar  af  Beretningerne, 
at  der  absolut  ikke  er  Grund  til  at  tro,  at  Danmark  skulde  have 
beholdt  alle  de  nordgaaende  Snepper,  der  naaede  at  passere 
Landets  Sydgrænse,  thi  Natten  var  gunstig  for  fortsat  Rejse.  Den 
sydlige  Del  af  Skandinavien  indtil  en  Linie  trukket  fra  Bergen 
mod  Sydøst  til  Gotland  havde  i  de  første  Martsdage  samme 
Varmegrad  som  Danmark  og  maa  utvivlsomt  have  faaet  sin  be- 
tydelige Part  af  Trækket. 

Imidlertid  var  det  skæbnesvangre  Dage,  disse  Fugle  gik  ind 
til,  thi  ikke  alene  var  de  nordiske  Lande  efter  den  haarde  Vinter 

ganske  uskikkede  til  at  tage  imod  dem,  men  umiddelbart  efter 
Trækket  indtraadte  vedvarende  ugunstige  Vejrforhold,  der  bevir- 
kede, at  Fuglene  blev  tvunget  til  foreløbig  at  slaa  sig  til  Ro  og 
tage  til  Takke  med  Forholdene,  som  de  var.  Da  gik  det,  som 
det  almindeligt  gaar,  naar  ugunstigt  Vejrlig  for  en  længere  Periode 
tvinger  Sneppen  til  at  afbryde  Foraarsrejsen:  Parringsdriften 
dæmpes  efterhaanden,  og  Kampen  for  Tilværelsen  træder  i  For- 
grunden.    Det  første   ydre  Tegn   herpaa  er,   at  Fuglene  spredes. 

Det  sidste  lyder  maaske  underligt  for  de  fleste  Iagttagere 
eftersom  den  gængse  Mening  vistnok  er,  at  Sneppen  om  For- 
aaret  kommer  hertil  enkeltvis  eller  parvis.  Efter  mine  Erfaringer 
forholder  det  sig  imidlertid  ikke  saaledes.  Under  Foraarstrækket 
kommer  og  afrejser  Sneppen  i  Almindelighed  i  smaa  Selskaber 
paa  indtil  5  Individer,  sjeldnere  derover.  Om  det  er  Hunner, 
fulgt  og  omsværmet  af  Bejlere,  har  jeg  ikke  haft  Lejlighed  til 
at  afgøre,  men  det  er  vel  nok  sandsynligt,  at  det  er  saaledes. 
De  fleste  Sneppejægere  vil  sikkert  adskillige  Gange  have  haft 
Lejlighed  til  at  træffe  saadanne  smaa  Rejsetrupper  faa  Timer 
efter,  at  de  har  slaaet  sig  ned  i  vore  Skove,  og  er  der  tænkt 
nærmere  over  Sagen,  vil  der  være  lagt  Mærke  til,  hvor  forskel- 
ligt Fuglene  kan  optræde.  Har  Vejret  været  gunstigt  og  Rejsen 
let,  er  der  Liv  over  Fuglene  fra  den  tidlige  Morgen;  de  er  da 
hurtigt  i  Færd  med  at  søge  Føde,  er  lette  paa  Vingerne  og  lette 
til  Bens,  og  det  er  vanskeligt  at  konstatere  noget  Sammenhold 
mellem  dem;  men  har  de  været  udsat  for  Strabadser,  og  er  de 
trætte,  kan  de  ofte  tilbringe  næsten  hele  den  paafølgende  Dag 
med  Hvile.  Man  kan  da  finde  dem  tæt  sammen  paa  det  Sted, 
hvor  de  har  kastet  sig,  ofte  indenfor  Afstande  af  ca.  100  Meter. 
De  flyver  nødigt  op,  og  Flugten  er  tung  og  kort.  Gaar  man 
grundigt  til  Værks,  vil  man  nu  og  da  kunne  fastslaa,  at  det  en- 
kelte Individ  har  siddet  Dagen  igennem  paa  den  samme  lille 
Plet,  undertiden  paa  kun  1  m2,  thi  Pladsen  kan  være  overstænket 
af  Fuglens  Ekskrementer.  De  fleste  Jægere  vil  sikkert  ogsaa 
have  bemærket,  at  Antallet  af  de  rejste  Fugle  i  en  mindre,  godt 
afsøgt  Skovpart  efter  nyt  ankommet  Træk  fra  Syd  meget  ofte 
ligger  omkring  Tallet  5.  Kommer  man  under  Jagten  op  paa 
større  Tal,  har  man  haft  ikke  en,  men  to  eller  flere  Rejsetrupper 
for  sig. 

Kort  Tid  efter,  at  Trækket  var  faldet,  maa  Fuglene  have  følt, 
at  det  var  trange  Kaar,  de  gik  ind  til;   thi  Rejseselskaberne  op- 


72 

løstes.  Fuglene  spredte  sig  omkring  i  Skovene,  og  fra  nu  af  fik 
hver  enkelt  nok  at  gøre  med  at  søge  sit  Udkomme.  Som  natur- 
ligt er,  var  det  kun  paa  de  gunstigste  Lokaliteter,  man  herefter 
kunde  vente  at  træffe  Fuglene.  De  holdt  til  paa  solbeskinnede 
Skovskraaninger,  ved  Afløb  fra  Skovvæld  og  paa  lignende  Steder, 
hvor  der  dog  ogsaa  var  sløjt  med  Føden.  De  enkelte  Individer, 
jeg  fik  Lejlighed  til  at  undersøge,  havde  Maven  næsten  tom. 
Af  foranstaaende  Uddrag  af  Indberetningerne  til  Dansk  Jagt- 
tidende ser  vi  derfor  ogsaa,  at  de  Jægere,  der  ikke  naaede  ud 
før  omkring  Midten  af  Marts,  kun  taler  om  enkelte  spredtliggende 
Fugle.  Man  kaldte  dem  »Blænkere«,  idet  man  gik  ud  fra,  at 
det  var  Forløbere  til  det  Hovedtræk,  som  maatte  komme. 

Saaledes  forløb  Tiden  indtil  20.  Marts.  Nogen  større  For- 
andring i  Vejret  var  der  ikke  sket  i  dette  Tidsrum.  Vinden 
havde  været  skiftende,  overvejende  om  Nord,  og  Gennemsnits- 
Aftentemperaturen,  der  9.  og  10.  Marts  laa  ved  Frysepunktet, 
var  for  Resten  af  Tiden  mellem  2 — 4°.  Først  da  vi  naaede 
20.  Marts,  indtraadte  betydende  Forandring,  men  desværre  af  en 
saadan  Art,  at  den  blev  skæbnesvanger  for  Snepperne.  Vinden 
gik  da  i  NØ.  over  Jylland  og  det  sydlige  Skandinavien;  det 
blæste  op  til  haard  eller  stiv  Kuling,  og  Temperaturen  faldt. 
Den  20.  Marts  Kl.  7  Aften  viste  Termometret  følgende  Kulde- 
grader: Sydlige  Norge  1 — 5,  Sydsverrig  5 — 8,  Danmark  1 — 3,  og 
den  21.  Marts:  Sydsverrig  4 — 6,  Danmark  1—3,  hvorimod  det 
sydlige  Norge  meldte  1°  Varme.  Med  den  21.  Marts  fulgte  roli- 
gere Vindforhold,  og  Kulden  bevægede  sig  mod  Syd  til  Mellem- 
evropa. 

Næppe  havde  Vinden  lagt  sig,  før  der  var  Snepper  i  Luften. 
For  23.  og  24.  Marts  lyder  Beretningerne  paa  adskillige  Træk 
til  forskellige  Egne  af  Landet,  og  fra  nu  af  indtil  29.  Marts  gaar 
der  ikke  en  Dag,  uden  at  der  fra  et  eller  andet  Sted  kan  ind- 
berettes om  nye  Fugle  (Lolland-Falster,  Møen,  Lerchenborg,  Hel- 
singør, Silkeborg,  Viborg,  Ringkøbing,  Lindenborg,  Oxholm,  Aal- 
borg, Frederikshavn).  Men  der  syntes  ikke  at  være  Plan  i  disse 
Træk;  det  hele  saa  noget  forvirret  ud.  Nogle  Distrikter  meldte 
Tilgang  af  Fugle,  medens  andre  nærliggende  meldte  Afgang,  og 
der  var  Egne,  hvorfra  Sneppen  helt  forsvandt.  Men  alt  til  Trods 
syntes  man  dog,  enkelte  Tvivlere  undtaget,  at  være  enige  om, 
at  det  ventede  store  Hovedtræk  nu  endelig  var  begyndt.  Dog 
var   det   langtfra   saaledes.     Vejret   i   Nordtyskland  og  i  Mellem- 

evropa  i  det  hele,  med  streng  Frost  fra  21. — 25.  Marts,  var  saa 
ugunstigt  for  Sneppetræk,  som  tænkes  kunde,  endog  saa  ugun- 
stigt, at  det  næsten  tør  siges  med  Sikkerhed,  at  der  ikke  kan 
være  kommet  en  eneste  Sneppe  til  Danmark  fra  Syd. 

Det,  der  skete  i  de  sidste  Martsdage  som  Følge  af  det  bratte 
vinterlige  Omslag  i  Vejret,  var  intet  mindre  end  en  Katastrofe 
for  en  stor  Del  af  de  Snepper,  der  i  Dagene  op  til  10.  Marts 
var  naaet  frem  til  Norden.  Og  det  maa  navnlig  være  Sydsverrigs 
Træk-Snepper,  delvis  Danmarks,  der  brød  sammen.  De  to  strenge 
Frostdage,  20.  og  21.  Marts,  har  været  mere,  end  de  kunde  taale; 
der  er  opstaaet  Panik  blandt  Fuglene,  og  det  har  haft  et  hastigt 
Tilbagetog  til  Følge.  Alle  de  Træk,  der  i  Dagene  22.-29.  Marts 
er  faldet  over  Øerne  og  Østjylland,  sparsomt  over  Vestjylland, 
og  som  hovedsagelig  straks  efter  Ankomsten  gik  videre,  maa 
have  været  sydvest-  og  sydgaaende  Træk. 

Fra  30.  og  31.  Marts  samt  1.  April  foreligger  ingen  Beret- 
ninger, men  i  Nætterne  til  2.  og  3.  April,  da  Vinden  er  svag 
nordlig,  gaar  nye  betydelige  Træk  ind  over  Landet,  navnlig  til 
Jylland  (Aalborg,  Lindenborg,  Randers,  Holstebro,  Bøvling,  Lem- 
vig, Ringkøbing).  Ogsaa  da  var  Vejret  i  Mellemevropa  af  en 
saadan  Beskaffenhed,  Nordenvind  og  Nattefrost,  at  der  ikke  kan 
være  Tale  om  Tilgang  fra  den  Kant.  Efter  alt  at  dømme  er 
det  Syd-Norges  Marts-Snepper,  der  efter  de  mange  Frostnætter 
og  yderligere  Temperaturfald  i  Dagene  30.  og  31.  Marts  i  For- 
bindelse med  Snefald  kastes  tilbage  til  Danmark.  Og  det  er 
værd  at  lægge  Mærke  til ,  at  disse  sydgaaende  Træk  tydeligt 
fulgte  Efteraarets  Trækveje.  Det  var  ikke  alene  Østjylland,  der 
fik  Indvandring,  men  Vestjylland,  der  ellers  ikke  er  begunstiget 
af  Sneppen  ved  Foraarstid,  fik  ogsaa  sin  store  Part.  Dette  April- 
Tilbagetog  fortsattes  ikke  længere  mod  Syd.  Fuglene  blev  lig- 
gende i  Danmark  i  flere  Dage. 

Paa  dette  Tidspunkt,  3.  April,  var  altsaa  hele  Marts-Trækket 
slaaet  tilbage  fra  Skandinavien.  En  Del  af  Snepperne  laa  i  Dan- 
mark, Størsteparten  længere  mod  Syd.  Men  der  var  Uro  over 
dem,  og  tiltrods  for,  at  Vejret  hos  os  holdt  sig  vinterligt  indtil 
11.  April,  med  overvejende  nordlige  Vinde  og  med  Aftentempe- 
ratur mellem  1—3  Grader,  har  de  Fugle  af  Marts-Tilbagetoget, 
der  var  gaaet  længere  mod  Syd,  samt  den  Del  af  Marts-Trækket, 
der  var  blevet  opholdt  Syd  for  Danmark,  ikke  kunnet  modstaa 
Paavirkningen  af  en  betydelig  Temperaturstigning,  som  begyndte 

i  Mellem-  og  Vestevropa  3.  April  —  muligt  de  Egne,  Fuglene 
paa  det  Tidspunkt  opholdt  sig  i  — ,  thi  de  paabegyndte  en  lang- 
som, nordgaaende  Bevægelse.  Navnlig  i  Dagene  7.,  8.  og  9.  April 
anmeldes  deres  Ankomst  til  forskellige  Egne  af  Landet  (Lolland- 
Falster,  Møen,  Klosterris  Hegn,  Helsingør,  Skanderborg,  Randers, 
Mejlgaard,  Viborg,  Hadsund,  Lindenborg,  Oxholm,  Aalborg, 
Frederikshavn),  men  medens  Fuglene  over  Øerne  straks  har 
fortsat  Rejsen  videre  til  Sverrig,  har  Snepperne  over  Jylland  paa 
Grund  af  de  ugunstige  nordlige  Vinde  ikke  turdet  indlade  sig 
paa  at  sætte  over  Vandet.  Den  Del  af  Trækket,  der  efterhaanden 
naaede  frem  til  Kysten  paa  Djursland  og  til  det  nordligste  Jyl- 
land (Mejlgaard,  Frederikshavn),  blev  liggende  for  at  afvente  et 
belejligt  Øjeblik.  Det  kom  med  Nætterne  til  12.  og  13.  April, 
da  Vinden  gik  i  Syd,  og  Temperaturen  steg.  Da  lettede  Marts- 
Snepperne  overalt  og  tog  Afsked  med  Danmark. 

Vi  kan  altsaa  regne  med,  at  vi  i  Tiden  mellem  7. — 12.  April 
har  haft  næsten  hele  Marts -Trækket  liggende  i  Danmark,  ikke 
alene  de  Fugle,  der  havde  været  fremme  i  Norden  og  derfra 
senere  var  slaaet  tilbage,  men  ogsaa  dem,  der  omkring  9.  Marts 
har  maattet  afbryde  Rejsen  undervejs  hertil.  Det  store  Antal 
Fugle,  som  i  de  faa  Dage  passerede  gennem  Landet,  navnlig 
gennem  Jylland,  viser  nemlig  tydeligt,  at  en  stor  Del  af  Trækket 
maa  være  afbrudt  Syd  for  Danmark,  sandsynligt  i  Tyskland, 
men  i  hvert  Fald  i  Egne,  hvor  der,  efter  Fuglenes  Tilstand  at 
dømme,  ikke  er  blevet  budt  dem  væsentlig  bedre  Levevilkaar 
end  her. 

Den  gunstige  Vejrforandring,  som  indtraadte  med  12.  April, 
Onsdagen  før  Paaske,  holdt  sig  i  3 — 4  Døgn.  Vinden  var  da 
sydlig  over  Størstedelen  af  Evropa,  og  Temperaturen  var  meget 
høj.  Den  14.  April  Kl.  7  Aften  meldte  de  tyske  Stationer  15 — 
20°  C,  og  saaledes  laa  Temperaturen  over  hele  Mellem-  og  Syd- 
evropa.  Dette  bevirkede,  at  Danmark  ikke  fik  megen  Glæde  af 
det  saa  længe  ventede  Hovedtræk.  Det  maa  være  passeret  over 
os  i  Nætterne  mellem  12. — 15.  April.  Kun  fra  enkelte  Dele  af 
Landet  indberettes  om  dette  Træk  (Møen,  Gurre,  Klosterris  Hegn, 
Helsingør,  Frederikshavn,  Skagen),  deriblandt  navnlig  fra  det 
nordligste  Jylland,  der  paa  Grund  af  Overfarten  over  Skagerrak 
maa  betragtes  som  Landets  mest  ugunstige  Plads  for  Sneppen 
paa  dens  Foraarsvandring.  Efter  hver  Nat  er  en  Del  Fugle  naaet 
saa  forsinket  frem  hertil,  at  de  til  Overfarten  har  maattet  oppebie 

den  følgende  Nat.  Ogsaa  i  Tiden  19. — 22.  April,  da  Vinden  er 
nordlig  og  Vejret  iøvrigt  ugunstigt,  samler  nogle  faa  af  Hoved- 
trækkets Efternølere  sig  der. 

I  Dagene  23. — 29.  April  svinger  Vinden  om  Syd,  og  det  mindre 
Sluttræk,  som  næsten  altid  følger,  maa  have  benyttet  denne 
Lejlighed.  Det  angives  kun  fra  Helsingør  og  Lindenborg,  idet 
Sneppejagten  paa  det  Tidspunkt  var  indstillet  næsten  overalt. 

Enhver,  der  fulgte  Foraarets  Sneppetræk  med  Interesse  og 
saa  de  omtumlede  Marts-Snepper,  maa  sikkert  have  haft  sine 
Tanker  derved,  thi  jo  længere  Tiden  gik,  desto  mere  præget  blev 
Fuglene  af  Ængstelse  og  Uro.  Navnlig  i  April  var  deres  Op- 
førsel ganske  forvirret;  de  fløj  eller  løb,  saa  snart  de  anede 
mindste  Uraad,  og  de  var  saa  aarvaagne  og  sky,  at  man  sjeldent 
ser  noget  tilsvarende.  Det  var  meget  tydeligt  at  se,  at  der  maatte 
være  noget  usædvanligt  paa  Færde;  thi  næsten  hver  eneste  Fugl, 
der  var  paa  Vingerne,  bar  Vidne  derom.  Men  saa  længe  Træk- 
tiden var  inde,  var  der  ingen  Mulighed  for  at  naa  frem  til  nær- 
mere Forstaaelse  af  Sagens  rette  Sammenhæng.  Først  senere 
hen  ved  Bearbejdelse  af  et  passende  Materiale,  Vejrberetninger 
og  Oplysninger  fra  forskellige  Egne  af  Landet,  kunde  det  maaske 
lykkes  at  faa  Gaaden  løst.  Da  jeg  fattede  den  Tanke  at  gøre 
Forsøg  herpaa  og  i  den  Anledning  havde  Brug  for  saa  mange 
Oplysninger  fra  Landet  som  muligt,  anmodede  jeg  Redaktør 
Frellesvig,  Dansk  Jagttidende,  om  at  overlade  mig  de  til  Dansk 
Jagtforening  indsendte  Beretninger  til  Gennemsyn,  og  jeg  bringer 
herved  Redaktøren  min  Tak,  fordi  han  saa  uforbeholdent  imøde- 
kom mig.  Jeg  haaber  nu,  at  Arbejdet  maa  være  udført  saaledes, 
at  det  kan  være  af  Interesse  baade  for  Dansk  ornithologisk  For- 
enings og  for  Dansk  Jagtforenings  Medlemmer. 

Til  Slut  vil  jeg  fremføre,  at  det  ikke  alene  var  Sneppens 
Foraarsvandring,  der  blev  paavirket  af  de  unormale  Vejrforhold 
i  Marts  og  April  1922.  Af  min  Dagbog  fremgaar  klart,  at  hele 
Foraarstrækkets  Forløb  gennem  de  to  Maaneder  nøje  falder  i 
Traad  med  det  foran  beskrevne.  Trækket  begynder  i  Slutningen 
af  Februar  og  Begyndelsen  af  Marts,  hvorefter  det  næsten  helt 
stopper  op  for  Resten  af  Marts  Maaned.  I  Begyndelsen  af  April 
begynder  adskillige  Arter  at  liste  sig  frem,  men  først  fra  12.  April 
strømmer  Fugleskarerne  ind  over  Landet. 

MÆRKEDE  MAAGER 

EFTERLADT  ARBEJDE 

AF 

H.  CHR.  C.  MORTENSEN 

I  Foraaret  1921  gav  H.  Chr.  C.  Mortensen  her  i  Tidsskriftet 
(Rd.  XV,  Hft.  2,  S.  47—48)  en  ganske  kortfattet  Reretning  om  Resul- 
taterne af  Ringmærkninger  af  Maager,  der  paa  hans  Anmodning  var 
foretaget  paa  forskellige,  danske  Ynglepladser:  Egholm  ved  Skjel- 
skør,  Sjælland;  Enø  ud  for  Susaaens  Udløb,  Sjælland;  Halvøen  Tip- 
perne i  den  sydligste  Ende  af  Ringkøbing  Fjord,  Jylland,  samt  Vil- 
sted Sø  nær  Løgstør,  Jylland.  Ringsætningen  var  foretaget  i  Aarene 
1910—14,  hovedsagelig  af  Direktør  Rubow,  Overlæge  Helm  s,  Ad- 
junkt Ferdinand,  daværende  Stud.  med.  Saxtorp h  samt  Lærer 
T  å  n  i  n  g. 

Sygdom  hindrede  allerede  dengang  Mortensen  i  at  give  mere 
detaljerede  Oplysninger;  han  syslede  dog  stadig  med  sit  Materiale, 
og  ved  hans  Død  forelaa  et  nogenlunde  færdigt  Manuskript,  der, 
takket  være  hans  Hustru,  Fru  I.  Lemming  Mortensens  Omsorg 
herved  kan  forelægges  Tidsskriftets  Læsere.  (Red.) 

INDHOLDSFORTEGNELSE 

Havmaage  (Lams  argenfatus)   a — f S.  76 

Stormmaage  (Lams  canas)  1 — 22 -   78 

Hættemaage  (Lams  ridibundus)  I — XIV -   84 

Resumé -   88 


HAVMAAGE  (Larus  argentatus). 

a.  Nr.  895.     Mærket  19.  Juli  1914  paa  Egholm  af  Rubow. 
Skudt  23.  Aug.  1914,   ikke   langt  Syd   for  Fødeøen  (55°  141/*' 

n.  Br.  og  11°  11'  ø.  L.  (Gr.)),  i  Agersø  Sund. 

Meddelelse  fra  Hr.  Johannes  Breum,  Nørresøgade  25  B,  St., 
København  K. 

b.  Nr.  830.     Mærket  28.  Juli  1912  paa  Egholm  af  Rubow. 
I.     Fanget    17.  Juli    1913    i    den    søndre    Del    af    Isefjorden, 

c.  10  k-m  N.  0.  for  Holbæk  (55°  42'  n.  Br.  og  11°  43'  ø.  L.  (Gr.)), 
ved  den  nordlige  Side  af  Ovrø,  i  Sal  vig. 

Fiskeren  havde  sat  Aalekroge,  hvor  Vandet  kun  var  en  lille 
halv  Meter  dybt;  Nr.  830  var  da  slaaet  ned  —  det  hænder  jævnlig, 
at  der  fanges  Maager  paa  den  Slags  Kroge  —  og  havde  faaet 
en  Snøre  viklet  om  sin  ene  Fod.  Den  var  i  Fangenskab  nogle 
Dage  og  aad  i  den  Tid  godt  af  de  Smaafisk,  der  blev  budt  den. 
21.  Juli  1913  blev  den  sluppet  ved  Holbæk  Fjord,  med  Ringen 
siddende  urørt  paa  Foden.     Den  fløj  da  Øst  paa. 

Meddelelse  fra  Fiskeforretningen  ved  N.  Olsens  Enke,  Hol- 
bæk og  Holbæk  Amts  Dagblad  for  18.  Juli  1913;  de  nær- 
mere Oplysninger  stammer  fra  Fisker  Jens  Jakobsen,  Ro- 
lighedsstrædet,  Holbæk. 

II.  Skudt  efter  7  Aars  Omflakken,  godt  8  Aar  gammel,  i 
Begyndelsen  af  September  1920,  ved  Skjelskør  (55°  15'  n.  Br. 
og  11°  1672'  ø.  L.  (Gr.)). 

Meddelelse  fra  Hr.  V.  Carstensen,  Isenkram -Centralen, 
Skjelskør. 

Der  er  c.  60  km  i  Luftlinie  mellem  Skjelskør  og  Holbæk. 
Maagen  behøver  altsaa  ikke  at  være  ret  højt  til  Vejrs  det  ene 
Sted  for  at  kunne  se  Vandet  blinke  paa  det  andet.  Den  kan 
jo  godt  være  fløjet  et  Par  Timer  tværs  over  Landet,  behøver 
ikke  at  have  fulgt  Sjællands  Kyst  rundt,  omend  dette  vel  er  det 
rimeligste. 

c.  Nr.  891.     Mærket  19.  Juli  1914  paa  Egholm  af  Rubow. 
Skudt   18.  Sept.  1914  ved   Sjællands  Vestkyst,    en   halv  Snes 

km  N.  N.  V.  for  Fødestedet,  ved  Korsør  (55°  20'  n.  Br.  og  11° 
9'  ø.  L.  (Gr.)). 

Meddelelse  i  »Korsør  Avis«  for  18.  Sept.  1914. 

d.  Nr.  897.    Mærket  19.  Juli  1914  paa  Egholm  af  Rubow. 

Skudt  15.  Febr.  1915  paa  Østsiden  af  det  sydligste  Nørre- 
jylland, ved  Mundingen  af  Kolding  Fjord,  i  Nærheden  af  Skj  ær- 
bæk  (55°  31'  n.  Br.  og  9°  371/«'  ø.  L.  (Gr.)). 

Maagen  blev  spist,  og  Brevet  stilet  til  Hr.  Writeto  Mortensen, 
men  dette  forvoldte  ikke  Postvæsenet  nogen  Besvær. 

Meddelelse  fra  Hr.  Kristian  Petersen,  Skjærbæk  pr.  Tavlov. 

e.  Nr.  831.     Mærket  28.  Juli  1912  paa  Egholm  af  Rubow. 
Skudt  24.  Nov.  1912  ved  Vestsiden  af  Fyn,   c.  4  km  S.  S.  0. 

for  Assens  (55°  16'  n.  Br.  og  9°  531/«'  ø.  L.  (Gr.)),  ved  Saltofte 
Strand  (Lillebælt). 

Det  blæste  fra  S.  V.,  og  Klokken  var  10  Form.  Nr.  831  kom 
alene,  flyvende  langs  Strandkanten  fra  N.  V.,  hen  forbi  en  Klint, 

hvor  Skytten  laa  dækket  bag  et  Hegn.  Fuglen  blev  vingeskudt 
og  styrtede  i  Vandet.  Det  viste  sig,  da  den  senere  blev  skaaret 
op,  at  den  havde  en  Fiskekrog,  35X13  mm,  uden  Snøre  eller 
Rest  af  Madding,  siddende  fast  i  Kraasevæggen.  Krogen  var 
hverken  rusten  eller  anløbet  og  syntes  foreløbig  ikke  at  have 
gjort  Fuglen  Fortræd.     Maagen  blev  spist. 

Meddelelse  fra  Gaardejer  Rasmus  Hansen,  »Strandgaard«, 
Saltofte,  Assens. 

f.     Nr.  889.     Mærket  15.  Juli  1913  paa  Egholm  af  Rubow. 

Fundet  død  20.  Febr.  1914  i  den  østlige  Side  af  Provinsen 
Schleswig,  c.  15  km  S.  S.  V.  for  Byen  Schleswig,  S.  V.  for  Kropp 
(54°  25'  n.  Br.  og  9°  31'  ø.  L.  (Gr.)),  i  Nærheden  af  Alt-Ben- 
nebek. 

Maagen  laa  ensom  og  flød  i  et  Vandhul  paa  en  Eng,  c.  15  km 
fra  den  inderste  Ende  af  Slien.  Dens  Mave  var  tom;  mulig  var 
den  anskudt  og  havde  fløjet  omkring  nogen  Tid  uden  Æde. 
Landmanden,  der  fandt  den  paa  sine  Jorder,  kendte  den  ikke, 
men  da  han  syntes,  den  var  pæn  i  sin  graaspættede  Dragt,  be- 
stemte han,  at  den  skulde  stoppes  ud.  Da  han  derefter  skrev 
til  mig,  viste  det  sig,  hvor  vanskeligt  Folk  har  ved  at  opgive 
en  Ringfugls  Mærke,  muligvis  fordi  de  skriver  efter  Hukommelsen, 
ikke  efter  Ringen  selv;  han  skrev  nemlig  898  L,  men  da  Kontrol- 
bogstavet ikke  stemmede  med,  hvad  der  stod  i  Mærkningsbogen, 
var  det  tydeligt,  at  der  maatte  være  noget  galt,  hvad  jo  ogsaa 
opklaredes  senere,  da  Aftryk  af  Ringen  blev  sendt. 

Meddelelse  fra  Hr.  Thomas  Gri'inau,  Alt-Bennebek,  Post 
Kropp,  Kreis  Schleswig. 

STORMMAAGE  (Lams  canus). 

1.  Nr.  064.  Mærket  23.  Juni  1912  paa  Enø  (55°  IOV2'  n.  Br. 
og  11°  40'  0.  L.  (Gr.))  af  Ferdinand  (ved  Discipel  Riis). 

Fanget  anskudt  4.  Sept.  1912  c.  6  km  0.  S.  0.  for  Næstved 
(55°  14'  n.  Br.  og  11°  46'  0.  L.  (Gr.)),  c.  13  km  0.  N.  0.  for  Føde- 
stedet, ved  Brandelev. 

Meddelelse  fra  Gaardejer  J.  P.  Petersen,  Brandelev. 

2.  Nr.  828.     Mærket  14.  Juli  1911  paa  Egholm  af  Rubow. 
Skudt  c.  1.  Nov.  1911  paa  Østsiden  af  Sjælland,  c.  4  km.  S.  for 

Kjøge  (55°  27V2'  n.  Br.  og  12°  11'  0.  L.  (Gr.)),  ved  Egøje. 

Det  var   Kl.  c.  4  E.,   at  Maagen  kom  flyvende  sammen  med 

c.  30  Kammerater  ud  mod  Kjøge  Bugt,  der  kun  var  2  km  borte, 
hen  over  aaben  Mark;  den  blev  skudt  ned. 

Meddelelse  fra  Lærer  I ng vorsen,  Egøje,  Kjøge. 

3.  Nr.  821.     Mærket  14.  Juli  1911  paa  Egholm  af  Rubow. 
Skudt  i  Nov.  1911,  vistnok  midt  i  Sjælland,   c.  2  km  Sønden 

for  Ringsted  (55°  267a'  n.  Br.  og  11°  471/*'  ø.  L.  (Gr.)),  ved  Høm 
Mølle. 

Meddelelse  fra   Fru  Anna  Findsen,   Høm  Mølle,  Ringsted. 

4.  Nr.  860.     Mærket  15.  Juli  1913  paa  Egholm  af  Rubow. 
Fundet   anskudt  31.  Aug.  1913  paa  Vestsiden  af  Sjælland,  en 

halv  Snes  km  N.  N.  V.  for  sit  Fødested  tæt  Norden  for  Korsør 
(55°  20'  n.  Br.  og  11°  9'  ø.  L.  (Gr.)). 

Meddelelse  fra  Frøken  I.  Bærentzen,  Taarnborg,  Korsør. 

5.  Nr.  836.    Mærket  16.  Juli  1912  paa  Egholm  af  Rubow. 
Fanget  6.  April  1917  paa  sin  Fødeø  (55°  141/*'  n.  Br.  og  11° 

11'  ø.  L.   (Gr.)). 

Maagen   hang  ved   den  venstre  Vinge   fast  paa  en  Torn  i  en 
Slaaenbusk   og   kunde   ikke   gøre  sig  fri  ved  egen  Hjælp1.     Den 
blev   befriet   af  Direktør  Rubow  og  bragt  i  Hus,  men  var  i  Be- 
gyndelsen  ret   sløj ,   vilde   ikke   æde   og   lod   den    saarede   Vinge 
hænge  slapt;    dog  kunde  det  ikke  føles,   at  der  var  noget  galt  i 
Ledene.     Den   kom   imidlertid   efterhaanden   til  Kræfter  igen  og 
blev  efter  Paaskeferiens  Udløb  taget  med  ind  til  Charlottenlund. 
»Den  er  hurtig  blevet  ret  tam«,  skriver  Hr.  Rubow,  »bider 
»ikke  mere,   naar  man   tager  den  op,   flytter, sig  ikke  mange 
»Tommer,  naar  man  kommer  tæt  hen  til  den.    Naar  den  om 
»Aftenen  opholder  sig  paa  Verandaen,  og  Døren  staar  aaben 
»ind  til  den  oplyste  Dagligstue,  spadserer  den  undertiden  ind 
»og  ser  til  Familien.    Den  er  ikke  bange  for  Familiens  Hund, 
»men  flytter  sig  dog  for  den,  rolig  og  med  Værdighed.    I  det 
»hele  taget  viser  den  en  mærkværdig  Ro  overfor  alt,  hvad  der 
»passerer  i  dens  Nærhed. 

»Den  bader  sig  hver  Dag,  endog  flere  Gange,  saa  godt  den 
»kan  i  sit  Drikkekar,  som  kun  er  c.  12"  i  Diameter  og  3" 
»dybt.     En  større  Skaal  med  Vand  i,  som  vi  har  sat  ind  til 


1  Det  hænder  ogsaa,  at  f.  Eks.  Stære,  ja  selv  saa  kraftig  en  Fugl  som  en 
Stork,  bliver  hængende  ved  en  Pig  i  en  Pigtraad,  og  jeg  har  en  Gang  paa  en 
lille  0,  i  Stavns  Fjord  paa  Samsø,  i  et  tæt  Tjornekrat  opjaget  en  Ringdue,  som 
fløj  meget  daaiiigt  og  tumlende,  muligvis  ogsaa,  fordi  den  havde  faaet  saaret 
•en  Vinge  paa  Tjørnene. 

»den,   for   at   den   bedre   kan   pjaske   sig  og  maaske  svømme 
»lidt,  vil  den  ikke  op  i. 

»Den  28.  April  slap  den  uforvarende  ud  i  Haven,  men  prø- 
»vede  ikke  paa  at  flyve,  skønt  der  blev  løbet  efter  den  for  at 
»fange  den. 

»Den  30.  April  blev  den  sluppet  ud  paa  en  stor  aaben  Altan 
»udfor  Husets  1ste  Sal.    Den  viste  ikke  strax  nogen  Lyst  til  at 
»flyve  bort,  men  et  Par  Timer  efter,  Kl.  11  om  Formiddagen, 
»gik  den  ud  mellem  Rækværkets  Tremmer,  ud  paa  Kanten  af 
»Altanen,  bredte  Vingerne  ud  og  fløj  et  godt  Stykke  ud  over 
»Øresund.    Der  lagde  den  sig,  laa  der  i  lang  Tid  og  baskede 
»med  Vingerne,  formodentlig  vaskede  den  sig  grundigt,  saa  let- 
»tede  den  sig  og  fløj,  tilsyneladende  frisk  og  rask,  Nord  paa.« 
Denne  Stormmaage  var  altsaa,  henved  fem  Aar  gammel,  kom- 
met  tilbage   til  sit  Fødested,    uden  Tvivl   for   at  yngle  der;   den 
var    »i   fineste   Parringsdragt«.     Dens  Aluminiumring    var  meget 
slidt,   navnlig   var  den   næsten   knivskarp   forneden,   men   havde 
ikke  gjort  Foden  nogen  som  helst  Skade.    Ringen  laves  jo  med 
Forsæt  noget  rigelig,  for  at  der  kan  blive  skyllet  godt  ud,  hvor 
den   sidder   paa   Foden,   og   Mellemfoden   svinder   med   Alderen 
noget   ind,   saa  Ringen   har   altsaa   gledet   op  og  ned  ad  Tarsen. 
Der  er  ogsaa   Forskel   paa   det   anvendte   Aluminium;   noget   er 
blødere,   andet  er  haardere,   hvad  man  lægger  Mærke  til,   baade 
naar  man  filer  Ringen,  og  naar  man  stempler  den.    Denne  Ring 
har  altsaa  været  af  temmelig  blødt  Metal1;  den  vilde  ikke  have 
holdt   ret   mange  Aar  endnu.     Den   blev   derfor  taget   af  og   er- 
stattet med  en  ny,  som  Maagen  er  fløjet  med. 

6.     Nr.  582.    Mærket  16.  Juli  1910  paa  Egholm  af  Rubow. 
Fanget  saaret,  midt  i  Sept.  1910,  paa  Østsiden  af  det  sydlige 
Nørrejylland,  ved  Vejle  Fjord,  4  km  0.  for  Vejle  (55°  4272'  n.  Br. 
og  9°  32'  ø.  L.  (Gr.))  neden  for  Brønd sodde. 

Maagen  havde  faaet  højre  Vinge  brækket;  om  det  var  paa 
Grund  af  et  Skud,  eller  fordi  den  var  fløjet  imod  en  Telefon- 
traad,  vidstes  ikke.  Den  sad  paa  en  Tangbunke  og  lod  sig 
viljeløst  tage  af  en  11  Aars  Dreng.  Den  blev  derefter  sat  i  en 
Kasse  i  en  Hønseindhegning,  blev  lukket  ud  i  denne,  naar  Høn- 
sene var  der,  og  lod  til  —  fraregnet  at  den  ikke  kunde  flyve  — 
at  befinde  sig  meget  vel.    Den  var  i  Fangenskab  til  9.  Nov.  1910 

1  Men  jeg  har  set  andre  Ringe,  f.  Eks.  paa  Storke  og  Hejrer,  der  har  siddet 
paa  Fuglenes  Fod  baade  5,  9  ja  13  Aar,  uden  at  der  er  noget  synligt  Slid. 

og  blev  efterhaanden  alles  Kæledægge.  Direktør  Rubow  aftalte 
imens  med  Direktør  Dreyer  ved  Zoologisk  Have  i  København, 
at  den  skulde  have  Lov  til  at  være  der,  til  den  døde;  det  vilde 
saa  i  alt  Fald  blive  erfaret,  hvor  gammel  den  kunde  blive.  Men 
Dagen  før  den  skulde  sendes  fra  Vejle,  faldt  den  uden  nogen 
paaviselig  Grund  om  og  døde. 

Meddelelse  fra  Hr.  M.  Krintel,  Bredballe  Strand,  Vejle. 

7.  Nr.  822.     Mærket  14.  Juli  1911  paa  Egholm  af  Rubow. 
Fanget  21.  Sept.  1911    c.  12  km  0.  S.  0.  for  Esbjerg  (55°  28' 

n.  Br.  og  8°  27'  ø.  L.  (Gr.))  ved  Darum. 

Meddelelse  i  Ribe  Stiftstidende  (efter  »Landbodagbladet«) 
for  23.  Sept.  1911. 

8.  Nr.  815.     Mærket  14.  Juli  1911  paa  Egholm  af  Rubow. 
Fundet   død   23.  Aug.  1911    i   det  sydvestligste  Fyen,  c.  5  km 

V.  N.  V.  for  Faaborg  (55°  51/2'  n.  Br.  og  10°  1472'  ø.  L.  (Gr.)) 
ved  Horne. 

Meddelelse  i  »Faaborg  Folketidende«  for  24.  Aug.  1911, 
tilsendt  fra  Redaktionssekretær  Therkilsen,  Viborg. 

9.  Nr.  583.     Mærket  16.  Juli  1910  paa  Egholm  af  Rubow. 
Skudt  Okt.  1910  i  Østsiden   af  Provinsen  Schleswig-Holstein, 

c.  6  km  Norden  for  Sliens  Udløb,  c.  3  km  fra  Havet,  ved  Stende- 
rup (54°  44'  n.  Br.  og  9°  56'  ø.  L.  (Gr.)). 

Meddelelse  i  »Hejmdal«  for  27.  Okt.  1910. 

10.  Nr.  904.    Mærket  23.  Juli  1914  paa  Egholm  af  Rubow. 
Skudt   i    Nov.  1914  i   den   nordøstlige   Side   af  Holsten,   ved 

Kielerkanalens  Udløb  i  Kielerfjord,  c.  11  km  fra  Havet,  i  Nær- 
heden af  Holtenau  (54°  23'  n.  Br.  og.  10°  5'  ø.  L.  (Gr.)). 

Meddelelse  fra  Rektor  Chr.  Christensen,  Strandschule  bei 
Friedrichsort,  Prov.  Schleswig-Holstein. 

11.  Nr.  061.  Mærket  23.  Juni  1912  paa  Enø  af  Ferdinand 
(Disc.  Castenskiold). 

Skudt  13.  Okt.  1912  ved  Helgoland  (54°  11'  n.  Br.  og  7° 
54'  ø.  L.  (Gr.)). 

Ringen  blev  afleveret  paa  Biologisk  Anstalt;  Fiskeren,  der 
havde  skudt  Maagen  sammen  med  28  andre,  opgav,  at  det  var 
en  Lams  tridactylus  (hvad  der  viste  sig  at  være  en  Fejltagelse; 
denne  Art  yngler  jo  ikke  en  Gang  her  i  Danmark).  Han  havde, 
som  Meddeleren  beklagende  skriver,  —  man  erindre,  at  det  var 
paa  Helgoland,  at  Gåtke  i  en  Menneskealder  gjorde  sine  berømte 
ornithologiske   Iagttagelser  —  i  øvrigt  ikke   anden   Interesse  af 

Fangsten,  hverken  af  Stedet,  hvor  Fuglen  var  fra  eller  andre 
Ting  den  vedrørende,  end  hvor  mange  Mark  man  vilde  give 
ham  for  Ringen;  Maagen  selv  var  blevet  spist. 

Meddelelse  fra  Dr.  Hugo  Weigold,  Konigl.  Biologische  An- 
stalt, Helgoland. 

12.  Nr.  861.    Mærket  15.  Juli  1913  paa  Egholm  af  Rubow. 
Skudt   ll.Sept.  1913   paa   Helgoland   (54°  11'  n.  Br.  og   7° 

54'  ø.  L.   (Gr.)). 

Udstoppet  af  Skytten,  Præparator  Charles  Åuckens. 

Meddelelse  fra  Dr.  H.  Weigold,  Konigl.  Biologische  Anstalt, 
Helgoland. 

13.  Nr.  802.    Mærket  12.  Juli  1911  paa  Egholm  af  Rubow. 

Let  anskudt  18.  Dec.  1911  i  det  nordøstlige  Holland,  i  Gro- 
ningen, en  halv  Snes  km  fra  Nordsøen,  Sønden  for  Uithuizen 
(53°  25'  n.  Br.  og  6°  41'  ø.  L.  (Gr.))  ved  Eppenhuizen. 

Det  var  mildt  Vintervejr,  en  Times  Tid  efter  Middag.  Fuglen 
stod  sammen  med  flere  andre  Stormmaager  paa  en  Eng.  Den 
blev  vingeskudt;  Jægeren  tog  Ringen  af  den,  men  slap  den  saa, 
og  efter  nogle  Dages  Forløb  fløj  den  sin  Vej  igen. 

Meddelelse  fra  J.  R.  Nienhuis,  Eppenhuizen,  Prov.  Gronin- 
gen, Nederland. 

14.  Nr.  880.    Mærket  18.  Juli  1913  paa  Egholm  af  Rubow. 
Skudt    26.  Okt.  1913   i    Holland,    paa    den    vestlige    Kyst    af 

Zuidersøens  nordlige  Del,  Syd  for  Øen  Wieringen,  i  Nærheden 
af  Ko  Ih  om  (52°  48'  n.  Br.  og  4°  54'  ø.  L.  (Gr.)). 

Det  var  mildt  Vejr  (c.  15°  C.),  noget  overskyet  og  ikke  stærk 
Sydvest-Vind,  og  Klokken  var  c.  2  E.  Stedet,  hvor  Maagen  blev 
skudt,  da  den  i  Selskab  med  flere  andre  fløj  hen  over  en  nylig 
tilsaaet  Hvedemark,  ligger  under  Havets  Overflade,  saa  Landet, 
er  beskyttet  mod  Zuidersøen  (der  er  c.  1  km  borte)  ved  et  Dige. 
Her  er  der  Agerland;  naar  der  pløjes,  følger  Maagerne  efter 
Ploven  ligesom  her  i  Landet.  Der  var  mange  Maager  og  ogsaa 
en  Del  Krager  den  Dag,  da  880  blev  skudt.  Stormmaagen  yngler 
ikke  der,  men  bl.  a.  paa  de  nordfrisiske  Øer. 

Meddelelse  fra  Hr.  P.  A.  Melchior,  Kolhorn,  Prov.  Nord- 
Holland,  Nederland. 

15.  Nr.  586.    Mærket  16.  Juli  1910  paa  Egholm  af  Rubow. 
Fanget  4.  Febr.  1913  i  Holland,  ved  den  østlige  Kyst  af  Zuider 

Zee,  tæt  ved  Vollenhove   (52°  41'  n.  Br.  og  5°  57'  ø.  L.  (Gr;)). 
Meddelelse    fra   J.  Smitt,  Vollenhove,   Overijssel,   Nederland. 

16.  Nr.  807.    Mærket  12.  Juli  1911  paa  Egholm  af  Rubow. 
Omkommet  13.  Sept.  1911  ved  den  østlige  Ende   af  Belgiens 

Kyst,  c.  5  km  N.  0.  for  Heyst  (51°  3'  n.  Br.  og  3°  14'  ø.  L. 
(Gr.)),  i  Nærheden  af  Fyrskibet  Wielingen. 

Det  var  taaget  og  regnfuldt,  da  nogle  Fiskere  den  nævnte  Dag 
Kl.  7  om  Morgenen  var  ude  i  deres  Baad  i  Nærheden  af  Fyr- 
skibet, og  under  en  Byge,  hvorunder  det  blæste  op  til  en  hel 
Storm,  fløj  en  Flok  Maager  forbi  Baaden.  En  af  dem,  Nr.  807, 
blev  af  Vinden  kastet  imod  Baadens  Tovværk  og  stødte  sig  saa 
meget,  at  den  kort  efter  døde.  Ringen  blev  saa  taget  af,  og  den 
døde  Maage  kastet  overbord.  Fiskerne  indleverede  derefter  Ringen 
paa  Borgmesterkontoret  i  Heyst  for  at  faa  en  Ducør,  og  da  man 
der  ikke  antog  den  Adresse,  som  stod  paa  Ringen,  for  tilstræk- 
kelig, blev  der  skrevet  til  Borgmesterkontoret  i  Viborg,  hvorfra 
jeg  modtog  Efterretningen. 

Meddelelse  fra  Borgmester  Glud,  Viborg,  og  Kommune- 
sekretær Louis  du  Bois,  Heyst-sur-mer,  Belgique. 

17.  Nr.  872.    Mærket  19.  Juli  1913  paa  Egholm  af  Rubow. 
Skudt  3.  Febr.  1914  i  Frankrig,    paa  Nordvest-Siden  c.  5  km 

S.  0.  for  Dunkerque,  ved  Warhem  (50°  58'  n.  Br.  og  2°  26' 
ø.  L.  (Gr.)). 

Det  var  c.  0°  varmt  og  østlig  Vind;  Klokken  var  1  E.  Fuglen 
fløj  hen  over  en  lille  Dam;  den  var  alene. 

Meddelelse  fra  Bygnings-Entreprenør  J.  Choquel,  La  Made- 
leine, Nord,  France. 

18.  Nr.  864.    Mærket  19  Juli  1913  paa  Egholm  af  Rubow. 
Skudt  24.  Dec.  1913  i  Frankrig,  paa  Nordvest-Siden,  c.  7  km 

0.  S.  0.  for  Étaples  (50°  31'  n.  Br.  og  1°  38'  ø.  L.  (Gr.)). 

Det  var  stille,  mildt  Vejr;  Fuglen  fløj  Klokken  2  E.  sammen 
med  et  Hundrede  Kammerater  hen  over  Markerne,  c.  17  km  fra 
Kanalen  mellem  England  og  Frankrig.  Den  blev  tilberedt  som 
Vildt  og  spist. 

Meddelelse  fra  Hr.  Adolphe  Pruvost  Octor,  Rue  de  rosa- 
mel, Étaples,  Pas  de  Caiais,  France. 

19.  Nr.  869.    Mærket  19.  Juli  1913  paa  Egholm  af  Rubow. 
Skudt  15.  Febr.  1914  ved  Frankrigs  Nordvestkyst,   c.  15  km 

Sønden  for  Le  Havre,  paa  Sydsiden  af  Seinebugten,  ved  Deau- 
ville  (49°  21'  n.  Br.  og  0°  4'  ø.  L.  (Gr.)). 

Skuddet  dræbte  tre  Stormmaager  paa  en  Gang,  men  kun 
een  bar  Ring.    Meddeleren  var  Abonnent  paa  »Le  chasseur  Fran- 

cais«  og  havde  jævnlig  set  Ringfugle  omtalt  der,  men  han  havde 
aldrig  før  selv  skudt  nogen. 

Meddelelse  fra  Hr.  Charles  Védie,  Rue  du  Rac  30,  Deau- 
ville  sur  mer,  Calvados,  France. 

20.  Nr.  817.    Mærket  14.  Juli  1911  paa  Egholm  af  Ruhow. 
Skudt  24.  Nov.  1911  i  Frankrig,   paa  Nordvestkysten,  12  km 

N.  N.  0.  for  Caen,  i  Nærheden  af  Ouistreham  (49°  16'  n.  Rr.  og 
0°  16'  v.  L.  (Gr.)),  i  Raie  de  Sallenelles. 

Det  var  •+•  1°  C  varmt  og  smukt  Vejr  med  kraftig  0.  N.  0.- 
Vind;  Middagstid.  Nr.  817  fløj  sammen  med  en  Del  Hættemaager, 
og  der  var  i  øvrigt  et  stort  Træk  af  Ænder  og  Gæs  hen  over 
Rugten.  Denne  beskylles  i  Flodtiden  af  Vandet,  men  Runden 
kommer  frem  i  Ebbetiden,  med  mange  Pytter  paa. 

Meddelelse  fra  Hr.  Albert  Petit,  1.  Pare  de  Montretout,  St. 
Cloud  (Seine-et-Oise),  France. 

21.  Nr.  809.    Mærket  12.  Juli  1911  paa  Egholm  af  Rubow. 
Fundet  død  25.  April  1912   i   Frankrig,   paa   Nordvest- Siden, 

en  halv  Snes  km  Østen  for  St.  Malo-Rugten,  i  Nærheden  af  Cou- 
tances  (49°  3'  n.  Rr.  og  1°  26'  v.  L.  (Gr.)). 

Fuglen,  der  tilsyneladende  var  anskudt,  laa  i  en  sumpet  Eng 
nær  ved  et  Hus  og  blev  fundet  Kl.  8  om  Morgenen  af  Manden 
derfra,  da  han  var  ude  for  at  røgte  sine  Kreaturer.  Han  tog 
Ringen  af,  hvorpaa  Maagen  selv  blev  ædt  af  Katten. 

Meddelelse  fra  Proprietær  Raoul  Rlanchard,  Cametours, 
Manche,  France. 

22.  Nr.  868.    Mærket  19.  Juli  1813  paa  Egholm  af  Rubow. 
Skudt  11.  Jan.  1914  ved  Frankrigs  Nordvestkyst  i  en  Udløber 

fra  St.  Malo-Rugten,  Øst  for  St.  Rrieuc  (48°  28'  n.  Rr.  og  2° 
46'  v.  L.  (Gr.)). 

Det  var  usædvanlig  koldt;  stærk  Nordenvind;  Klokken  var 
3  E.  Maagen  kom  flyvende  alene.  Den  blev  stoppet  ud  og  til- 
hører Jægeren,  Magistrats-Sekretær  Jean  Quesseveur. 

Meddelelse  fra  Translatør  Henry  Taylor,  St.  Rrieuc,  Cotes- 
du-Nord,  France. 

HÆTTEMAAGE  (Lams  ridibundus) . 

I.    Nr.  4125.     Mærket  14.  Juli  1913  paa  Egholm  af  Rubow. 
Skudt  24.  Januar  1914  Kl.  2  E.  V«  km  Øst  for  Vordingborg 
(55°  V«'  n.  Rr.  og  11°  54*/*'  0.  L.  (Gr.)). 

Maagen,  der  var  i  Følge  med  3  andre  Hættemaager,  blev 
skudt  fra  Isen  paa  Fjorden.     Den  blev  spist. 

Meddelelse  fra  Fisker  Fredrik  Hansen,  Strandgade,  Vor- 
dingborg. 

II.  Nr.  4142.  Mærket  24.  Juni  1912  paa  Tipperne  af 
Saxtorph. 

Skudt  i  Sept.  1912  i  det  nordvestlige  Fyn,  c.  17  km  S.  0. 
for  Middelfart  (55°  301/*'  n.  Br.  og  9°  44'  ø.  L.  (Gr.))  ved  Høn- 
nerup. 

Meddelelse  fra  Cementvarefabrikant  M.A.Jørgensen,  Ejby. 

III.  Nr.  4153.  Mærket  28.  Juni  1912  paa  Halvøen  »Anholt«, 
Tipperne  af  Saxtorph. 

Fundet  saaret  15.  Sept.  1912  Kl.  2  E.  ikke  langt  fra  Lim- 
fjorden, en  3-4  km  V.  for  Skive  Fjord  i  Nærheden  af  Lyby  St. 
(56°  381/*'  n.  Br.  og  9°  V»'  ø.  L.  (Gr.)),  ved  Lykkegaard. 

Maagen  sad  paa  en  Græsmark,  tæt  ved  en  lille  Dam.  Den 
ene  Vinge  var  brækket,  men  om  Fuglen  var  anskudt,  eller  den 
var  fløjet  mod  en  Telefontraad,  kunde  ikke  afgøres. 

Meddelelse  fra  Hr.  Andreas  Lykke,  Lykkegaard  pr.  Lyby. 

IV.  Nr.  4183.  Mærket  28.  Juni  1912  paa  Tippepolde  af 
Saxtorph. 

Fanget  1.  Aug.  1912  ved  Skjernaaens  Udløb  (55°  54 V2'  n. 
Br.  og  8°  23'  0.  L.  (Gr.))  i  Ringkjøbing  Fjord,  c.  9  km.  0.  N.  0. 
for  Fødestedet. 

Maagen  var  svømmet  ind  i  en  Fiskeruse. 

Meddelelse  fra  Hr.  Laurids  Bollerup,  Lønborg  pr.  Tarm. 

V.  Nr.  1084.  Mærket  18.  Juni  1911  paa  Halvøen  »Anholt«, 
Tipperne  af  H.  Chr.  C.  Mortensen. 

Skudt  16.  Juli  1911  en  halv  Snes  km  S.  0.  for  Fødestedet, 
c.  4  km  fra  Ringkjøbing  Fjord,  ved  Hemmet  (55°  51'  n.  Br.  og 
12°  30'  0.  L.  (Gr.)). 

Meddelelse  i  »Ringkjøbing  Amts  Dagblad«  for  19.  Juli  1911. 

VI.  Nr.  1088.  Mærket  18.  Juni  1911  paa  Tippepolde  ved 
Ringkjøbing  Fjord  af  H.  Chr.  C.  Mortensen. 

Fanget  30.  Sept.  1911  i  det  nordøstlige  Holland,  Prov.  Groningen 
i  Bugten  Lauwers  Zee,  paa  Vaderne  ud  for  Ulrum  (53°  2P/2' 
n.  Br.  og  6°  20'  0.  L.  (Gr.)). 

Der  blæste  pludselig  en  Storm  med  Regn  op  fra  Nordøst, 
mens  1088  sammen  med  en  Del  andre  Maager  gik  ind  i  et 
Fangstnæt,   der  var  opstillet   ude   paa  Vaderne   langs  den   østre 


86 

Kyst  af  Bugten.  Her  er  der  to  Gange  om  Dagen  blankt  Vand, 
men  ved  Ebbetid  synker  Vandet  saa  meget,  at  den  bare,  dyn- 
dede Bund  kommer  til  Syne,  naturligvis  med  Masser  af  smaa 
Damme  og  Pytter,  hvor  der  er  rigeligt  med  alle  Slags  Havdyr. 
Og  her  var  der,  bag  ved  Diget,  der  løber  langs  med  Kysten, 
den  omtalte  Dag  lidt  Læ  for  den  heftige  Storm.  Da  Fangstmanden 
trak  Nr.  10cS8  ud  af  Nættet,  saa  han  Ringen;  han  vred  den  af, 
efter  at  have  mærket  sig  Maagens  Art,  og  puttede  den  i  Lommen, 
medens  han  kastede  den  dræbte  Fugl  i  Bunke  med  de  andre. 
Skindet  blev  saa  taget  af  og  anvendt  til  Hattepynt,  medens  Kødet 
blev  kasseret. 

.Da  Fuglens  Art  og  Kontrolbogstav  passer  med  Nummeret  i 
Mærkningsbogen,  er  der  sikkert  ingen  Tvivl  om  Begivenhedens 
Paalidelighed,  selv  om  mit  Navn  af  Fangstmanden  blev  opgivet 
som  »H.  G.  H.  R.  G.  Meritensen«,  hvad  der  havde  til  Følge,  at 
Postvæsenet  nær  ikke  havde  fundet  mig,  og  Ringen  er  gaaet  tabt. 
Meddelelse  fra  H.  D.Louwes,  Westpolder,  Ulrum,  Prov.  Gro- 
ningen, Nederland,  og  fra  Prof.  Thienem  ann,  Rossitten,  til 
hvem  Hr.  Louwes  havde  skrevet  samtidig  med,  at  han  sendte 
Underretningen  til  mig. 

VII.  Nr.  4034.  Mærket  3.  Juli  1912  ved  Vilsted  Sø  af  Å. 
Tåning. 

Skudt  Okt.  1912  paa  Englands  Østside,  en  halv  Snes  km. 
fra  The  Wash,  tæt  ved  Boston  (52°  59'  n.  Br.  og  0°  28'  v.  L.  (Gr.)). 

Maagen  var  i  Færd  med  at  samle  Orm  paa  Marken. 

Meddelelse  fra  Henry  Sharp  jun.,  Dovvdy  road,  Sutterton 
near  Boston,  Lincolnshire,  England. 

VIII.  Nr.  4133.    Mærket  14.  Juli  1913  paa  Eghol  m  af  Rubow. 
Skudt  C.  Dec.  191(3  paa  Englands  Sydøstside  mellem  The  Wash 

og  Thamesbugten,   32  km  N.  0.  for   Ipswich,    paa  Floden  Alde, 
ved  Aldeburgh  (52°  9'  n.  Br.  og  1°  36'  ø.  L.  (Gr.). 

Meddelelse  fra  Chas.C.Clarke,  Brudeneil  Terrace,  Aldeburgh, 
Suffolk,  England. 

IX.  Nr.  4131.    Mærket  14.  Juli  1913  paa  Egholm  af  Rubow. 
Skudt  15.  Dec.  1913  i  Englands  sydøstlige  Del,  Thamesbugten, 

et  Par  km  N.  0.   for  Ramsgate  tæt  ved  Broadslairs   (51°  21'  n. 
Br.  og  1°  2(')'  ø  L.  (Gr.))  paa  Hope  vi  Ile  Farms  Jorder. 

Nr.  4131  fløj  sammen  med  mange  andre  Hættemaager  hen 
over  nogle  nylig  tilsaaede  Hvedemarker,  og  Maagerne  blev  af 
Ejeren  mistænkt  for  at  æde  de  spirende  Hvedekorn. 

Meddelelse  fra  Proprietær  Thomas  Pemble,  Hopeville  Farm, 
St.  Peters,  Kent,  England. 

X.  Nr.  1066.    Mærket  16.  Juli  1910  paa  Egholm  af  Rubow. 
Fundet  død,   drivende   i  Vandet,   5.  Maj   1911   ved  Frankrigs 

Nordvest-Kyst,  i  den  brede  Munding  af  Floden  Somme,  tæt  ved 
Odden  Pointe  du  Hourdel  (50°  I2V2'  n.  Br.  og  1°  34'  0.  L.  (Gr.)). 

Det  var,  da  1066  blev  fundet,  normal  Varme,  en  halv  Snes 
Grader  C,  ganske  svag  Søndenvind  og  diset,  som  det  havde  været 
de  sidste  fjorten  Dage.  Sommes  Munding  er  meget  bred  og 
sandet,  dog  med  engkransede  Bredder  i  sin  øvre  Del.  Den  er 
et  klassisk  Vandrested  for  alskens  Trækfugle,  ogsaa  for  Hætte- 
maager,  der  undertiden  bliver  hele  Oktober  og  November  Maa- 
ned,  ja  langt  ind  i  December,  for  at  være  med  til  Sildefangsten; 
dog  menes  det  ikke,  at  de  ligefrem  tilbringer  Vinteren  der,  og 
om  de  yngler  i  Omegnen,  vides  ikke  bestemt. 

Meddelelse  fra  Dr.  A.  Cligny,  Station  aquicole  de  Boulogne- 
sur  Mer,  France 

XI.  Nr.  4128.    Mærket  14.  Juli  1913  paa  Egholm  af  Rubow. 

Fanget  (af  en  Fisker)  7.  Okt.  1913  ved  Frankrigs  Nordvest- 
Kyst,  i  Baie  de  Seine,  ud  for  Le  Havre  (49°  30'  n.  Br.  og  0° 
T  0.  L.  (Gr.)). 

Meddelelse  fra  Dansk  Konsul  Skram,  Le  Havre,  France. 

XII.  Nr.  4053.  Mærket  10.  Juli  1911  ved  Faaborg  Sund 
af  Helms. 

Skudt  3.  Marts  1912  i  Frankrig,  paa  Nordvestsiden,  44  km 
S.  0.  for  Cherbourg,  i  Nærheden  af  Carentan  (49°  18'  n.  Br.  og 
1°  14'  v.  L.  (Gr.))  ved  Beuzeville-la-Bastille. 

Det  regnede  og  blæste ;  Klokken  var  3  E.  Nr.  4053  var  sam- 
men med  mange  andre  Maager,  hvoraf  adskillige  der  var  større 
end  den,  i  en  Mose,  beskæftiget  med  at  søge  Føde.  Denne  Mose 
er  c.  8  km  fra  Kanalen  mellem  England  og  Frankrig  (»Baie  de 
la  Seine«)  og  den  er  Opholdssted,  foruden  for  Maager,  baade  for 
Ænder,  Gæs,  Stære  osv.  —  En  større  Maage  faldt  for  samme 
Skud  som  4053;  begge  blev  spist. 

Meddelelse  fra  Murer  Alexandre  Valentin,  Beuzeville-la- 
Bastille,  Manche,  France. 

XIII.  Nr.  4126.   Mærket  14.  Juli  1913  paa  Egholm  af  Rubow. 
Skudt  1.  Jan.  1914  i  Frankrig,  ved  Loires  Munding,  c.  4  km 

S.  S.  V.   for   Savenay   (47°  22'  n.  Br.    og   1°   57'  v.  L.  (Gr.))   tæt 
ved  Lavau. 

Det  var  mildt  Vejr  med  svag  Vestenvind,  og  Nyaarsdag  var 
i  Færd  med  at  bryde  frem.  Maagen  stod  alene  i  de  store  Eng- 
strækninger Nord  for  Loires  brede  Udløb ;  en  lille  Flok  Stære 
løb  henne  ved  den.  I  de  sidste  otte  Dages  Tid  var  den  jævnlig 
set  der  i  Engene;  den  holdt  sig  for  sig  selv,  havde  ikke  Lyst 
til  at  slutte  sig  til  de  mange  andre  Maager,  der  fløj  i  Nærheden, 
og  den  har  vel  altsaa  været  syg,  maaske  anskudt.  Den  blev 
stoppet  ud. 

Meddelelse  fra  Tømmermester  Fr.  Glotin,  Lavau  par  Savenay, 
Loire-Inférieure,  France. 

XIV.  Nr.  4054.  Mærket  10.  Juli  1911  ved  Faaborg  Sund 
af  Helms. 

Fanget  29.  Jan.  1912  paa  Spaniens  Østkyst,  c.  25  km  Sønden 
for  Valencia  (39°  26'  n.  Br.  og  0°  22'  v.  L.  (Gr.))  tæt  ved  Soliana. 

Det  var  smukt  Vejr,  15  Grader  C,  sydlig  Vind;  Kl.  9  om 
Morgenen  sad  Maagen  fanget  i  en  Løbedone  af  Hestehaar  ude 
ved  nogle  Rismarker,  der  var  oversvømmede  med  fersk  Vand 
fra  Søen  Albufera  de  Valencia.  Her  er  der  et  udmærket  Vinter- 
kvarter for  Vade-  og  Svømmefugle1,  og  her  holder  bl.  a.  Hætte- 
maagerne  hvert  Aar  til,  fra  November  til  ind  i  Marts  Maaned; 
i  Yngletiden  er  de  der  ikke. 

Meddelelse  fra  en  Mand,  der  ikke  opgav  sit  Navn,  men  fra 
Hamburg  sendte  et  Eksemplar  af  »El  Mercantil  Valencia no« 
for  2.  Febr.  1912,  hvori  der  stod  en  Notits  om  Fangsten.  Jeg 
skrev  saa  efter  Bladets  Opgivelse  til  Landmanden,  Hr.  Ram  in 
Magroner  Cl  aver,  Calle  de  Mingarro,  Sollano,  Valencia,  Es- 
pana, der  havde  fanget  Fuglen,  og  han  henvendte  sig  atter  til 
Markis  de  Ezenarro  i  Valencia,  med  hvem  jeg  tidligere  havde 
været  i  Forbindelse  i  Anledning  af  mærkede  Spidsænder.  Mar- 
kisen rejste  derefter  ned  til  Sollano  for  om  muligt  at  faa  Fuglen 
sluppet  igen  med  Ringen  paa  Foden,  men  det  lykkedes  ikke; 
Maagen  var  død  efter  nogle  Dages  Fangenskab. 

RESUMÉ. 

De  anførte  Beretninger  om  ringmærkede  Maager  viser,  at 
Havmaagen  (Lams  argentatus)  praktisk  talt  ikke  har  forladt 
Danmarks   Farvande,    medens   Storm  maagen    (Lams   canus) 

1  Se  udførligere:  H.  Chr.  C.  Mortensen,  Mærkede  Spidsænder,  D.  O.  F.'s 
Tidsskr.  1913-1914  S.  147  og  S.  153. 

og  Hætte maagen  (Larus  ridibundus)  begge,  efter  at  have  strejfet 
noget  om  her  hjemme,  er  slaaet  ind  paa  Kystvejen  mod  Sydvest. 
Stormmaagen  har  kunnet  følges  til  »Kanalen«,  ud  mod  Atlanter- 
havets Kyst,  Hættemaagen  til  Middelhavet. 

SUMMARY. 

The  above  records  of  ringed  Gulls  show  that  practically 
Silvery  Gull  (L.  argentatus)  has  not  left  the  shores  of  Denmark 
during  these  years,  whereas  Blue-footed  Gull  fL.  canus)  and 
Black-headed  Gull  (L.  ridibundus),  after  strolling  about  for 
sorae  time  at  home,  have  both  departed  along  the  coast  to  the 
southwest.  It  has  been  possible  to  trace  L.  canus  to  the  Channel 
not  far  from  the  coast  of  the  Atlantic,  L.  ridibundus  as  far  as 
the  Mediterranean. 


LIDT  OM  STORKEN 

(CICONIA  ALBA) 

AF 

f  A.  HAGERUP 

Om  Sommeren  er  den  inderste,  flade  og  mudrede  Del  af  Kol- 
ding Fjord  dækket  af  tæt  »Andemad«.  Her  kan  man  endnu  af 
og  til  se  Storken  paa  Fiskefangst.  En  Aften  i  Juli  1916  saa  jeg 
en  saadan  paa  nært  Hold.  Storken  gik  spejdende  i  indtil  10 — 12  cm 
dybt  Vand.  Det  varede  aldrig  længe,  før  den  fik  fat  i  en  lille, 
vist  omtrent  15  cm.  lang  Aal  (eller  Aalekvabbe?),  som  sprællede 
voldsomt.  Storken  forsøgte  aldrig  at  sluge  den  straks,  men  fore- 
tog et  ilsomt  Tilbagetog  til  fast  Land ;  den  ligefrem  løb,  hvad 
jeg  ellers  ikke  har  set  den  gøre.  Først  her,  hvor  Aalen  ikke 
kunde  smutte  bort  under  »Andemaden«,  blev  den  gentagne  Gange 
lagt  ned,  taget  op,  vendt  og  drejet,  for  tilsidst  at  blive  slugt. 
Mellem  hver  Fangst  hengik  højst  5  Minutter,  og  det  meste  af 
Tiden  medgik  fra  Fangsten  til  Nedslugningen. 

Ligesom  andre  Steder  er  Storken  ogsaa  paa  Koldingegnen 
aftaget  stærkt  i  Antal  i  de  senere  Aar.  Antallet  af  beboede  Reder 
er  næppe  en  Fjerdedel  af,  hvad  det  var  for  20  Aar  siden.    Den 

store  Forsamling  af  Storke,  hvorom  jeg  nu  skal  berette,  maa 
derfor  for  største  Delen  stamme  fra  fjernere  Egne. 

Den  18.  August  1917  hørte  jeg,  at  der  for  nogle  Dage  siden 
havde  overnattet  en  Mængde  Storke  paa  Vonsildgaard,  ogsaa 
kaldet  Sønderskovgaard,  som  ligger  7  km  Syd  for  Kolding,  temme- 
lig ensomt  og  omgivet  af  Marker  og  Skove,  men  uden  større 
Moser  i  Nærheden.  Stuehuset  blev  i  1916  ombygget  og  fik  nyt 
Tegltag,  hvis  Rygning,  med  Fløje,  er  omtrent  30  m  lang.  Der 
er  ingen  Storkerede  paa  Taget  og  har  ingen  været,  i  hvert  Fald 
i  mange  Aar,  lige  saa  lidt  som  der  vides  noget  om,  at  Gaarden 
tidligere  har  været  benyttet  til  Soveplads  for  større  Flokke  af 
Storke.  Fra  Ejeren,  Proprietær  C.  Wissing  og  Frue  fik  jeg 
følgende  Beretning:  Den  14.  August  samledes  om  Eftermiddagen 
ved  4-Tiden  mange  Storke  paa  Gaardens  Marker.  Ved  6-Tiden 
begyndte  de  at  tage  Plads  paa  Tagene.  Kl.  8  var  Tagene  fuldt 
besatte;  selv  i  et  Træ  i  Gaarden  stod  en  Stork,  halvt  skjult  af 
Bladene.  Skorstenene  var  særligt  efterstræbte;  paa  hver  af  Stue- 
husets 4  Skorstene  stod  1  Stork;  paa  en  anden  stod  3  Storke, 
paa  en  Tværlade  25;  paa  et  mindre  teglhængt  Hus  stod  1  paa 
Skorstenen  i  Midten  og  4  paa  hver  Side.  Kl.  10  stod  de  alle 
paa  et  Ben.  Omtrent  Kl.  4  næste  Morgen  forlod  de  Tagene  og 
spredte  sig  over  Markerne,  hvor  der  om  Formiddagen  dog  kun 
saaes  en  halv  Snes  Stykker.  Om  Eftermiddagen  og  Aftenen  gen- 
toges Begivenhederne  fra  Dagen  forud;  omtrent  det  samme  Antal 
overnattede,  og  saa  vidt  man  skønnede,  indtog  de  ogsaa  ganske 
de  samme  Pladser.  Der  var  denne  Aften  Selskab  paa  Gaarden 
i  Anledning  af  Fruens  Fødselsdag,  og  de  mange  Storke  vakte 
selvfølgelig  stor  Opmærksomhed  blandt  Gæsterne.  Den  næste 
Nat,  16.  — 17.  August,  overnattede  omtrent  30  Storke,  senere  ingen. 

Jeg  har  selv  kun  een  Gang  to  paa  hinanden  følgende  Aftener 
set  en  saadan  Storkeforsamling:  Da  jeg  den  13.  August  1892  om 
Aftenen  Kl.  745  cyklede  gennem  Sønder  Onsild,  Syd  for  Hobro, 
stod  der  paa  Kirkens  Tag  20  Storke,  deraf  5  paa  Taarnet;  des- 
uden taltes  omtrent  20,  dels  staaende  paa  Byens  Straatage  og 
Skorstene,  dels  flyvende.  Næste  Aften  Kl.  830  stod  der  29  paa 
Kirkens  Tag,  deraf  7  paa  Taarnet;  desuden  saaes  over  20  dels 
flyvende,  dels  staaende  paa  Byens  Straatage  og  Skorstene.  Paa 
en  Gaard  stod  8,  paa  en  anden  7  Storke.  Lidt  senere  mødte 
jeg  en  forsinket  Stork,  som  tløj  mod  Samlingsstedet.  Af  og  til 
hørtes    Knebren.     Den    20.  August   om   Aftenen    Kl.  630   stod    der 

4  Storke  paa  Tage  i  Sønder  Onsild,  og  den  28.  August  Kl.  545 — 
600  stod  2  Storke  paa  en  Rede  i  Handest,  nær  ved  Sønder  Onsild, 
2  paa  Tage  i  Nærheden  og  1  paa  en  Mark. 

Den  16.  August  1890  fortalte  Arkitekt  Aage  Petersen  mig, 
at  han  samme  Dags  Eftermiddag  havde  set  en  Flok  paa  omtrent 
50  Storke  kredse  i  temmelig  stor  Højde  over  Viborg  og  forsvinde 
imod  Nord.  I  Dagene  herefter  saaes  kun  en  enkelt,  gammel  Stork 
i  Viborg.  Den  knebrede  ofte  og  syntes  svagelig ;  den  18.  August 
»laa  den  i  Reden,  og  rejste  sig  vist  ved  Hjælp  af  Næbet« ;  sidste 
Gang  den  blev  set,  var  den  29.  August.  I  1891  saa  jeg  den 
31.  August  for  sidste  Gang  en  Stork  i  Viborg. 

Under  et  Besøg  paa  Jensgaard  ved  Horsens  i  Juni  1918  for- 
talte Ejeren,  Godsejer  Poul  Glud,  mig,  at  han,  da  han  en  August- 
aften »for  ikke  ret  mange  Aar  siden«  kom  hjem  til  Gaarden, 
saa  denne  befolket  med  Storke.  Paa  Skorstene  og  Tage  taltes 
ialt  53.  Noget  saadant  var  ikke  set  der  hverken  før  eller  siden. 
Der  er  Storkerede  paa  Gaarden. 

Medens  jeg  er  ved  Storken,  vil  jeg  fremdrage  et  Forhold, 
som  s}mes  ret  ukendt.  I  Aarene  mellem  1870  og  1880  tilbragte 
jeg  ofte  Sommerferierne  paa  Thurebyholm  ved  Kjøge.  Paa  Gaar- 
dens  store  straatækte  Avlsbygninger  ynglede  4  å  8  Par  Storke. 
Paa  den  Tid  var  Ungerne  jo  flyvefærdige;  men  jeg  saa  dog 
mindst  een  Gang  to  Storke  parre  sig  paa  et  af  Tagene.  I  Vi- 
borg boede  jeg  nogle  Aar  i  et  Hus,  paa  hvis  Tag  et  Par  Storke 
ynglede.  Fra  den  Tid  har  jeg  den  22.  Juli  1889  noteret:  »Vort 
Storkepar  parrede  sig  paa  Philipsens  (Naboens)  Tag«.  Under  et 
Besøg  1893  i  Felsted,  Syd  for  Aabenraa,  fortalte  en  ældre  Gaard- 
ejer  Iversen  mig,  at  han  kendte  dette  Forhold  fra  denne  Egn. 
Mon  det  er  almindelig  kendt? 


MINDRE  MEDDELELSER  OM  FUGLELIVET  PAA 
AMAGERS  SYDSPIDS 


JØRGEN  JØRGENSEN 

STORE  MAGLEBY  FÆLLED 

Gang  efter  anden  har  jeg  til  Tidsskriftets  Redaktion  indsendt 
forskellige,  spredte  Meddelelser  og  Iagttagelser,  navnlig  vedrørende 
sjældnere  forekommende  Arter.  Da  man  nu  imidlertid  har  øn- 
sket, at  disse  Bidrag  til  Amagers  Fuglefauna  kunde  fremkomme 
under  et,  har  jeg  herved  samlet  dem  og  yderligere  forøget  og 
suppleret  dem  med,  hvad  der  senere  er  set. 

Det  er  min  Hensigt  engang  senere  at  fremkomme  med  en 
samlet  Oversigt  over  Amagers  Fugle,  men  en  saadan  nødvendiggør 
endnu  en  Række  Forundersøgelser.  Utvivlsomt  vil  disse  dog 
lønne  sig;  næppe  noget  Terrain  vil  sikkert  allerede  inden  for  et 
kortere  Aaremaal  i  den  Grad  skifte  Natur  som  netop  Amager, 
der  ligger  saa  nær  ved  Kjøbenhavn;  adskillige  Forskydninger 
har  saaledes  allerede  i  de  senere  Aar  kunnet  iagttages  for  Fug- 
lenes Vedkommende,  navnlig  som  Følge  af  Kongelundens  Aabning. 

Hvor  intet  andet  udtrj'kkeligt  meddeles,  er  Terrainet  for  Op- 
tegnelserne beliggende  mellem  Store  Magleby  og  Aflandshage  — 
en  Pynt,  som  strækker  sig  ud  i  Stranden  og  ved  almindelig 
Vandstand  er  omgivet  af  Vand  til  Siderne  og  derved  afgiver  en 
god  Iagttagelsesplads  for  saavel  Sø-  som  Vadefugle.  Terrainet 
bestaar  navnlig  af  flade  Marker  med  Sandjord,  mellem  hvilke 
enkelte  Hegn  strækker  sig;  det  gaar  tæt  ned  til  Stranden  og  er 
kun  skilt  fra  denne  ved  et  smalt  Bælte  af  Syltenge,  »Strand- 
lægget« ;  forskellige  Steder  er  Strandkanten  desuden  bevokset  med 
Siv  og  Stargræsser,  mellem  hvilke  adskillige  Strand-  og  Vadefugle 
søger  Opholdsplads  under  Trækket. 

TRANE  (Grus  cinerea).  Hvert  Foraar  ser  man  Tranerne 
trækkende    over   Amager.     I    Kile    kommer    de    i   ofte   ret   store 

Flokke  ind  fra  Østersøen,  udstødende  deres  ejendommelige  Trom- 
petlyde,  og  fortsætter  Trækket  i  nordlig  Retning,  hen  over  Nord- 
sjællands Skove  og  Søer,  som  om  det  er  en  gammel  Rute,  del- 
følges op  mod  Nordens  Skove  og  Ynglepladserne.  Enkelte  Gange 
har  jeg  set  Traner,  som  havde  slaaet  sig  ned  og  gik  og  spad- 
serede i  Strandkanten,  men  der  var  gerne  kun  enkelte  eller  faa 
Stykker  sammen.  Paa  Jorden  er  den  som  i  Flugten  nem  at 
skelne  fra  Hejren  ved,  at  den  har  Halsen  strakt,  medens  Hejren 
gerne  har  den  sammentrukken.  Flokke  paa  indtil  50  Stykker 
er  ikke  ualmindelige  at  se  trække  over;  de  virker  imponerende 
ved  den  store  Bredde,  en  saadan  Flok  kan  have,  især  naar  den 
flyver  lavt.  Den  tidligste  Iagttagelse  af  Foraarstrækket  er  en 
Flok  paa  50  Stk.  den  11.  April  1921;  ellers  er  det  i  Midten  og 
Slutningen  af  April,  at  den  almindeligt  ses. 

POMERANSFUGL  (Eudromias  morineUus).  Den  27.  August 
1917  saa  jeg  1  Pomeransfugl  flyve  ind  over  Markerne,  og  om  Af- 
tenen ligeledes  2  ved  Aflandshage;  disse  fløj  mod  Syd  ud  over 
Køge  Bugt.  Samme  Dag  blev  mig  vist  4  Fugle,  skudte  ved 
Aflandshage  af  en  Flok  paa  10  Stk.;  det  var  3  unge  og  en  gam- 
mel Fugl.  Den  26.  August  1918  saa  jeg  1  og  ligeledes  den  29.  Au- 
gust; begge  fløj  i  vestlig  Retning.  I  1919  saa  jeg  den  14.  August 
2  Stk.,  1  om  Morgenen  og  1  om  Aftenen;  den  første  var  en  gam- 
mel Fugl.  Samme  Aar  den  9.  September  blev  ligeledes  1  Stk. 
set.  Det  fortjener  at  bemærkes,  at  det  altid,  naar  denne  smukke 
Vader  er  set  paa  Træk,  har  været  daarligt  Vejr  med  Blæst  og 
Regn;  det  synes,  at  det  er  dette,  der  medfører,  at  den  slaas  ud 
af  sin  vante  Rute  og  viser  sig  ved  Amagers  Kyst. 

SORTKLIRE  (Totanus  fusens).  Denne  smukke  Klire  ses  ikke 
ualmindeligt  paa  det  sydlige  Amager;  den  iagttages  baade  paa 
For-  og  Efteraarstrækket,  men  dog  talrigst  paa  det  sidste ;  Trækket 
bestaar  da  navnlig  af  unge  Fugle.  Sidst  i  April  og  først  i  Maj 
ses  de  gamle  Fugle  paa  Nordtræk.  Ved  Strænden  kan  den 
undertiden  overraskes  vadende  mellem  Stargræsserne,  men  da 
den  er  meget  sky,  faaes  ikke  meget  at  se  af  den.  Er  man  heldig, 
kan  man  ved  Solopgangstid  se  den  stige  til  Vejrs  og  paa  stive 
Vinger  udstøde  sin  Parringssang,  som  den  fylder  Luften  med 
under  nordligere  Himmelstrøg,  og  som  hos  os  har  sit  Sidestykke 
hos  Rødben  (Totanus  calidris).  —  Det  samme  har  jeg  under- 
tiden   ogsaa    hørt    hos   Hvidkliren   (Totanus  glottis).   —  Dens 

Stemme  under  Opflyvningen  og  ogsaa  under  Flugten  høres  som 
et  .kort  »tjuit«,  og  dens  Sang,  som  vel  nærmest  maa  betegnes 
som  Parringssang,  mere  langtrukkent  som  »rivite-rivite« ;  dette 
svarer  godt  til  Oplysningerne  i  H.  Th.  L.  Schaan  ning:  »Norges 
Fuglefauna*.  Sidst  i  Juni  begynder  de  gamle  Fugle  at  vende 
tilbage;  de  efterfølges  senere  af  de  unge,  som  til  Tider  er  ret 
talrige  paa  Trækket;  man  kan  saaledes  paa  gode  Trækdage  først 
i  August  se  indtil  20  Stk. 

SORTGRAA  RYLE  (Tringa  maritima).  Denne  haardføre  Ryle 
ses  saa  godt  som  hver  Vinter  ved  Aflandshage,  ja  selv  i  den 
strenge  Vinter  1922  saa  jeg  i  Januar  nogle  Stykker,  som  først 
fortrak,   da  Isen    havde  lukket  for  alle  Muligheder  for  Føde. 

BREDNÆBET  RYLE  (Limicola  pygmæa).  Kærløberen  eller 
Dyndløberen,  som  den  almindeligt  kaldes,  ses  hvert  Aar  i 
Juli  og  August  paa  Sydtræk  ved  St.  Magleby  Strand  og  Aflands- 
hage, hvor  den  meget  tillidsfuld  kan  iagttages  fouragerende  i  den 
raadne  Tang,  som  ligger  mellem  de  i  Strandkanten  voksende 
Græsvækster.  I  Flugten  minder  den  en  Del  om  Rylen  (Tringa 
alpina),  men  dens  Stemme  lyder  anderledes,  hvorfor  den  nemt 
kendes,  da  den  tidt  lader  sig  høre.  En  Gang,  den  16.  Juli  1919, 
saa  jeg  6  Kærløbere  sammen  ved  Aflandshage;  ellers  er  det  mest 
enkelte  eller  faa  Stk.  sammen,  man  ser. 

DVERGMAAGE  (Lams  mimihis).  Denne  lille  Maage  har  jeg 
set  et  Par  Gange  ved  Amagers  Sydkyst.  Den  10.  Marts  1918  op- 
holdt sig  Syd  for  Kongelunden  en  gammel  Fugl  i  Vinterdragt 
og  en  ung  Fugl,  som  adskilte  sig  fra  den  første  ved  den  mørke 
Kant  i  Halen.  De  holdt  til  sammen  med  Stormmaager  (Lams 
canus)  og  Hættemaager  (Lams  ridibundus) ,  med  hvilke  de 
søgte  efter  Føde  langs  Vandkanten,  som  denne  Dag  var  ca.  100  m 
fra  Strandkanten.  Den  gamle  Fugl  var  meget  sky  og  fløj  flere 
Gange  langt  ud  over  Kalvebodstrand  for  dog  igen  at  vende  til- 
bage og  begynde  Eftersøgningen  efter  Føde.  Den  17.  Marts  saa 
jeg  igen  begge  Fugle  paa  samme  Lokalitet. 

SANDTERNE  (Sterna  anglica).  Første  Gang,  jeg  saa  Sand- 
ternen paa  Amager,  var  den  3.  Juni  1918,  da  1  Stk.  iagttoges 
søgende  Føde  inde  over  Markerne;  da  dette  gentog  sig,  var  jeg 
paa  det  rene  med,  at  det  ikke  var  tilfældigt,  men  at  jeg  havde 
Ynglefugle  for  mig.     Den  5.  Juni  1919  saa  jeg  atter  Sandternen 

og  ligeledes  den  10.  Juni,  og  da  jeg  den  22.  Juni  saa  en  flyve 
med  Føde  i  Næbbet  mod  Kysten,  var  jeg  sikker  i  min  Sag,  og 
det  bekræftedes  den  1.  August,  da  jeg,  paa  en  Tur  langs  Amagers 
Sydkyst  sammen  med  kendte  Ornithologer  som  Th.  N.  Krabbe, 
Hans  Petersen  og  J.  Spåth,  saa  en  gammel  Fugl  made  en 
Unge,  som  dog  fulgte  den  gamle  fra  Sted  til  Sted.  1920  saa  jeg 
ogsaa  de  gamle  Fugle,  men  ingen  Unger.  1921  var  der  flere, 
og  det  ser  nu  ud,  som  der  yngler  flere  Par.  Nævnes  kan  i  denne 
Forbindelse,  at  Magister  Å.  Vedel  Tåning  den  5.  Juni  1921 
hørte  den  paa  Saltholmen.  1922  blev  den  første  set  den  7.  Maj, 
men  om  det  har  været  Træk-  eller  Ynglefugle,  skal  ikke  kunne 
siges;  faa  Dage  efter  saaes  den  hver  Dag  søgende  Føde  inde  over 
Markerne. 

Det  glædelige  er,  at  den  nu  maa  have  slaaet  sig  til  Ro  paa 
disse  Egne  som  Ynglefugl  og  hermed  maa  regnes  som  ny  for 
det  østlige  Danmark.  Det  er  ogsaa  nu  lykkedes  mig  at  kon- 
statere dens  Yngleplads,  som  dog  ikke  her  skal  røbes,  da  bitre 
Erfaringer  haves,  hvor  saadant  tidligere  er  gjort;  Faunaen  trues 
foruden  nok  paa  disse  Egne:  Kongelundens  Aabning  og  Inva- 
sionen paa  Saltholmen  —  den  sidste  under  Opraabet  »Kjøben- 
havnere,  lad  os  erobre  Saltholmen«. 

HEDELÆRKE  (Alauda  arborea).  Denne  lille  Lærke  er  meget 
almindelig  paa  Amager,  navnlig  paa  Sydtræk;  dog  ses  ogsaa 
nogle  om  Foraaret,  og  i  milde  Vintre  træffes  enkelte  overvintrende. 
Naar  jeg  meddeler  om  denne  Fugl,  saa  er  det,  fordi  dens  Al- 
mindelighed paa  Trækket  har  været  betvivlet;  jeg  har  derfor 
opnoteret  Trækket  gennem  nogle  Aar,  nemlig  fra  Oktober  1915 
til  Slutningen  af  Foraaret  1918.  Da  jeg  til  alle  Tider  af  Dagen 
har  færdedes  ude,  troer  jeg  nok  at  have  faaet  med  det  meste  af, 
hvad  der  er  trukket  over. 

Særlig  Interesse  har  denne  Fugl  ogsaa  haft  for  mig,  idet  jeg 
paa  D.  o.  F.s  Udflugt  til  Saltholmen  den  24.  September  1916  saa 
en  Hedelærke;  denne  blev  dog  ikke  optaget  paa  Listen  over  de 
derovre  sete  Fugle,  navnlig  vel,  fordi  jeg  dengang  var  ny  og 
ukendt  i  Foreningen. 

Som  det  vil  ses  af  Optegnelserne,  er  det  navnlig  om  Efter- 
aaret,  den  ses  trækkende ;  dette  skyldes  maaske  dels,  at  Træk- 
ruten kan  være  en  anden  end  om  Foraaret,  men  dernæst  ogsaa, 
at   de   unge  Fugle   nu  tæller   med,    og  saa  at  Trækket  strækker 

sig   over  længere   Tid.     Dog  fremgaar  det   af  Optegnelserne,   at 
ikke  faa  har  lagt  Ruten  over  Amager  paa  Foraarstrækket  1918. 

Efteraar  1915. 

10/x.    5  fløj  mod  N. 
13/x.    Stor  Flok  mod  S— V. 

15/x.    1  hørtes,  men  blev  ikke  set  paa  Grund  af  Taage. 
16/x.    Mange  fløj  mod  S. 
19/x.    Ca.  50  trak  over  mod  S-V. 
20/x.   2  trak  over. 

21  x.    En  Mængde  (flere  Hundrede)  mod  S— V. 
22/x.    7  fløj  mod  V. 
23/x.    20  set  i  en  Flok  mod  S. 
24/x.   2  sad  paa  Marken. 
5/xi.  1  fløj  mod  S. 

Foraar  1916. 

(Jeg  opholdt  mig  stadig  i  Store  Magleby;   derfor  blev  Resul- 
tatet saa  ringe.) 

30/hi.  1  set  flyvende  over  Store  Magleby  mod  N. 

Efteraar  1916. 

22/,x.  1  fløj  mod  V. 

24/ix.  1  set  paa  Saltholmen.     (D.  o.  F.s  Ekskursion.) 
26/ix.  7  sad  paa  Marken. 

2S/IX.  31  blev  set  og  af  flere  hørtes  den  klokkelignende  Kvidren, 
som  Fuglen   frembringer  under  Trækket;   23  taltes  i  en 
Flok. 
29/ix.  18  fløj  mod  V;  hørt  blev  flere. 
30/]X.  2  sad  paa  Marken. 

3/x.    1  sad  paa  Marken. 

9/x.    29  mod  S— V;  20  i  en  Flok,  derefter  3  +  5+1. 
10/x.    3  mod  V. 

14/x.    Stort  Træk  hele  Dagen;  51  i  en  Flok. 
17/x.    7  mod  S— V. 

Foraar  1917. 

12/i.     1  hørt  ved  Stranden. 

u/i.    1    set  ved  Stranden,   hvor  den  pillede  i  de  over  Sneen  ra- 
gende Ukrudtsplanter;  den  var  meget  udmattet. 

3%     Set  1  flyve  mod  S— V. 

8/m.  3  opholdt  sig  ved  »Sandagergaard«,  Aflandshage;  de  søgte 
Føde  omkring  Gaarden  og  blev  endog  set  inde  paa  Gaards- 
pladsen;  de  opholdt  sig  ved  denne  Gaard  indtil  13.  Marts. 

16/m.  2  set  ved  St.  Magleby. 

17/m.  1  set  ved  Aflandshage. 

21/m.  1  set  ved  Kongelunden. 

Efteraar  1917. 

2/x.   40  i  en  Flok  sad  paa  Marken;  fortsatte  mod  S. 
3/x.    Stort  Træk,  fordelt  saaledes :  1 1  +  3  +  1  +  1  +  ca.  30  +  1  + 
17  +  1  +  1;   af  disse  blev  den  sidste  paa  Grund  af  ind- 
trædende Mørke  kun  hørt. 
4/x.   5  sad  paa  Marken. 
5/x.    1+1  +  1   mod  S. 
7/x.    35  i  en  Flok  om  Formiddagen   mod  S. ;   40   i  en  Flok  om 

Eftermiddagen  set  over  Kongelunden. 
9/x.    8  fløj  ud  over  Sundet;  2  sad  paa  Marken. 
10/x.    1  mod  S. 

12/x.    Set    Træk    hele    Formiddagen,    saavel    enkelte    Fugle    som 
Flokke  paa  indtil  100  Stk.;  set  ialt  ca.  1000  Fugle.    Om 
Eftermiddagen  trak  kun  ganske  faa. 
16/x.    1+3  +  1+25  +  3  +  3  mod  S— V. 
19/x.    1  hørt. 
21/x.    1  set  mod  S— V. 

22/x.    16   opholdt   sig  paa  Marken  hele  Formiddagen;   om  Efter- 
middagen stort  Træk.     2  sad  paa  Telefontraadene. 
23/x.    8  mod  S-V. 
25/x.    1  sad  paa  Marken. 
26/x     10  sad  paa  Marken. 

27/x.    1  sad  paa  Marken,  fløj  derefter  mod  V. 
29/x.    4  trak  mod  S— V. 

Foraar  1918. 


10/m.  2  mod  N— 0  set  ved  Ullerup  Strand. 

l7/m.  1  set  ved  »Raagaard«,  fløj  mod  N — 0. 

18/ni.  1  sad  paa  Marken,  fløj  derefter  mod  N — 0. 

19/m.  1  mod  N-Ø. 

2%ii.  1  sad  paa  Marken,   fløj  derefter  mod  V;   Vejret  var  taaget. 

7 

21/m   3  mod  V;  Taage. 
22/nI.  1  sad  paa  Marken. 

25/m.  6   sad   paa   Marken;    Snestorm,   hvorfor   de   søgte    Læ   ved 
Gaarden. 

1  set  ved  Gaarden;  Kulde. 

8  mod  N — 0  over  Kongelunden. 

4  sad  paa  Marken,  fortsatte  mod  N — 0. 


RØDTOPPET  FUGLEKONGE  (Regulus  ignicapillns).  Paa  en 
Tur  i  Kongelunden  den  1.  April  1918,  sammen  med  Frits  Al- 
brechtsen, saa  jeg  en  Rødtoppet  Fuglekonge;  den  opholdt  sig  i 
nogle  smaa  Graner  sammen  med  en  Flok  Fuglekonger  (Regulus 
cristatus).  Den  var  ivrigt  optaget  af  at  fange  Insekter,  saa  den 
lod  sig  iagttage  paa  kort  Afstand.  Ved  at  Solen  skinnede,  saaes 
den  i  fuld  Relysning;  derved  lod  den  sig  bestemt  skelne  fra  den 
gultoppede  Fuglekonge. 

SORTHOVEDET  GUL  VIPSTJERT  (Motacilla  flaua  thunbergi 
Billberg).  Denne  smukke  Vipstjert,  der  tidligere  benævntes  Mo- 
tacilla flava  borealis,  ses  paa  gode  Trækdage  sidst  i  Maj  i  stort 
Tal;  den  kommer  i  smaa  Selskaber  og  sætter  sig  paa  Marken 
nogen  Tid  for  igen  at  forsvinde  i  nordøstlig  Retning.  Undertiden 
følger  den  Ploven  og  lader  sig  da  iagttage  paa  kort  Afstand. 
Angaaende  dens  Forekomst  om  Efteraaret  udtaler  E.  Lehn 
Schiøler  (i  foreliggende  Bind,  S.  52):  »Iagttagelser  fra  Efter- 
aarstrækket  foreligge,  saa  vidt  vides,  hidtil  ikke.«  Hertil  er  at 
bemærke,  at  jeg  i  min  lille  Samling  har  en  udvoksen  J*  —  med 
lidt  hvidt  bag  Øjet  —  fra  den  20.  August  1918.  løvrigt  ses  om 
Efteraaret  den  sorthovedede,  gule  Vipstjert  om  ikke  saa  talrigt  som 
paa  Foraarstrækket  saa  dog  ret  jævnligt;  navnlig  bemærkes  de 
gamle  Fugle  med  det  nu  noget  afblegede  Hoved,  medens  Ungerne 
mere  ligner  den  typiske  Form ;  dog  kan  man  se  nogle  unge  med 
svagt  sodfarvede  Kinder  og  Hætte.  Sidst  i  August  og  først  i 
September  ser  man  dem  paa  Sydtræk;  dette  falder  paa  en  Tid, 
hvor  Stubmarken  vendes,  og  man  kan  da  fra  Ploven  iagttage 
dem  i  kort  Afstand. 

I  min  Dagbog  har  jeg  en  Række  spredte  Optegnelser  —  at 
opnotere  alt  vilde  jo  være  uoverkommeligt  — ,  som  her  gengives 
efter  Ordlyden  i  Bogen. 

1918.  Foraarstræk. 

21/iv.    Udvoksen  <?  og  ?  blev  set  sammen  paa  Marken  hele  Dagen. 
22/iv.    2  paa  Marken. 

28/iv.    Flere   set,   nogle   med   mørke   Kinder,    andre   med   lidt  lys 
Øj  en  stribe. 

1918.  Efteraarstræk. 

20/vm.  Flere  set  paa  Sydtræk. 


1919.  Foraarstræk. 

Viv.    Set    ca.  80    ved   Store   Magleby,    saavel   parvis   som   indtil 
6 — 8  Stk.  sammen;  Vind  N — 0;  klart. 


1920.  Foraarstræk. 

Set  2  ved  Stranden;  den  ene  var  en  typisk  sorthovedet, 
men  havde  en  lys  Plet  bag  Øjet,  den  anden  lignede  flaua, 
men  var  noget  mørkere  i  Hovedet;  navnlig  var  den  sort 
oven  paa  Hætten. 
/v.  Set  flere  Hundrede  paa  Markerne;  Flokke  paa  indtil  20— 
30  Stk.  Nogle  var  helt  sorthovedede,  andre  havde  lys 
Øjenstribe.  —  De  efterfølgende  Dage  indtil  20.  Maj  no- 
teres den  som  almindelig  paa  Nordtræk,  hvorefter  dette 
var  forbi.  Det  er  at  bemærke,  at  der  dette  Aar  gik  et 
ualmindelig  stort  Foraarstræk  over  Amager. 


14/ 


1920.  Efteraarstræk. 

Vix.  Da  jeg  denne  Dag  fulgte  Ploven,  iagttoges  mange  Vipstjerter; 
skønt  en  Del  var  flaua,  var  der  ogsaa  mange  borealis 
imellem;  enkelte  gamle  sorthovedede  Fugle  og  nogle  unge 
konstateredes;  navnlig  blev  set  nogle  unge  med  svag, 
sodet  Plet  paa  Siderne  af  Hovedet;  andre  mindede  der- 
imod mere  om  flaua,  men  var  utvivlsomt  borealis. 

1921.  Foraarstræk. 

23/v.     Set  2  ved  Stranden;  det  var  de  første  i  Aar. 

1922.   Foraarstræk. 

9/v.    1  set,  den  første  i  Aar;  blaat  Hoved  med  sorte  Kinder. 
24/v.     1  set  hele  Dagen;  den  opholdt  sig  ved  Gaarden;   helt  sort 
Hoved. 

Det  fremgaar  af  Optegnelserne,  at  der  findes  Overgangsformer, 
som  er  vanskelige  at  skelne  fra  den  typiske  Motacilla  flava,  me- 
dens andre  igen  er  kulsorte  uden  Øjenstribe. 

LILLE  FLUESNAPPER  (Muscicapa  parva).   En  ung  J,  skudt 
ved  Aflandshage  den  13.  Oktober  1918,  findes  i  min  Samling. 
Denne  Fugl  er  ikke  af  mig  før  eller  senere  set  paa  Amager. 

SIBIRISK  GR  AASISKEN  (Carduelishornemanniexilipes(Coues)), 
som  staar  anmeldt  i  D.  O.  F.  T.,  Aarg.  12,  Side  VI  og  Aarg.  16, 
Side  54,  blev  af  mig  første  Gang  funden  ved  Aflandshage  den 
30.  December  1917  (ikke,  som  anført,  1.  Januar  1918),  hvor  den 
undersøgte  Stænglerne  af  Strandkaal,  der  hist  og  her  ragede  op 
over  Sneen.  Da  det  viste  sig,  at  den  havde  vanskeligt  ved  at 
hvile,  idet  der  var  noget  galt  med  Benene  —  den  var  anskudt  — , 
blev  den  nedlagt;  den  findes  nu  i  E.  Lehn  Schiølers  Samling. 
Den  14.  Januar  1918  saa  jeg  ligeledes  en  Graasisken,  som  ved 
den  rent  hvide  Bagryg  og  sin  Lidenhed  konstateredes  som  hørende 
til  samme  Race;  den  søgte  Føde  paa  Grøftekanterne  langs  Vejen 
mellem  Store  Magleby  og  Dragør;  den  iagttoges  paa  en  Afstand 
af  2  m.  Enkelte  Gange  senere  har  jeg  set  Graasiskener,  som 
efter  Størrelse  og  navnlig  efter  den  hvide  Bagryg  at  dømme  har 
tilhørt  den  sibiriske  Form. 

HORTULAN  (Emberiza  hortulana).  I  første  Halvdel  af  Maj 
Maaned  kommer  Hortulanen  paa  Gennemrejse  og  slaar  sig  ned 
paa  Amager  i  ret  stort  Tal;  paa  enkelte  Dage  har  jeg  saaledes 
set  indtil  50  Stk.  Hvis  Solen  skinner,  kan  man  sikkert  træffe 
Hannen  i  en  Trætop,  syngende  sine  smukke  Strofer,  der  meget 
minder  om  dens  nære  Slægtning  Gulspurvens;  er  man  Kender, 
hører  man  dog  straks,  naar  det  er  en  Hortulan,  man  har  for  sig. 
Omkring  Midten  af  Maj  er  Trækket  i  Reglen  forbi.  Om  Efter- 
aaret  trækker  den  ligeledes  over  Amager,  men  holder  sig  da 
mere  skjult,  og  navnlig  de  unge  Fugle  er  da  vanskeligere  at 
skelne  fra  Gulspurven  ved  de  beskedne  Farver;  den  kyndige 
Iagttager  kender  dog  Hortulanen  paa  hele  dens  Maade  at  være 

paa  og,  navnlig  ved  Opflyvning,  paa  den  knækkende  Lyd,  den 
om  Efteraaret  frembringer,  medens  den  om  Foraaret  er  mere 
stum  under  Flugten.  Det  er  sidst  i  August  navnlig  og  først 
i  September,  at  Efteraarstrækket  indtræffer,  og  Fuglen  ses  da  i 
Roe-,  Kaal-  og  Kartoffelmarkerne,  ligesom  den  er  at  træffe  i 
Markhegnene. 

LAPLANDS-VERLING  (Emberiza  lapponica).  Den  11.  Marts 
1916  opholdt  der  sig  6  Laplands- Verlinger  ved  Kysten;  de  gik  i 
Strandkanten,  hvor  de  søgte  efter  Føde  i  det  derværende  Ukrudt, 
som  ragede  op  over  Sneen.  De  var  meget  tillidsfulde  og  lod 
sig  iagttage  paa  kort  Afstand.  Undertiden  forenede  de  sig  med 
Lærker  (Alauda  arvensis),  der  holdt  til  paa  Strandlægget  i  store 
Flokke,  for  igen  at  skille  sig  fra  og  søge  ud  til  Strandkanten  til 
det  vante  Fourageringssted.  Den  12.  Marts  opholdt  de  sig  paa 
samme  Sted  og  Lokaliteter  som  foregaaende  Dag.  Den  25.  April 
samme  Aar  saa  jeg  en  Laplands -Verling  i  et  Stykke  Rug;  den 
opholdt  sig  der  om  Morgenen  tidligt,  hvorefter  den  fløj  bort  i 
nordlig  Retning,  for  dog  igen  at  vende  tilbage  senere  paa  Dagen. 
Først  i  April  Maaned  var  der  i  Rugstykket  saaet  Rødkløver  og 
Rajgræs,  hvilket  den  ved  nærmere  Eftersyn  viste  sig  ivrig  efter 
at  opsamle;  det  maa  antages  at  være  dette  velfyldte  Spisekammer, 
der  har  faaet  den  til  at  opholde  sig  her  i  Landet  paa  et  saa  sent 
Tidspunkt. 


HVEPSEVAAGEN  I  FANGENSKAB 


H.  GODSKE-NIELSEN 


I  Slutningen  af  Maj  1921  blev  to 
gamle  Hvepsevaager  (Pernis  apivorus) 
taget  levende  i  Silkeborg  Vesterskov, 
idet  de,  rimeligvis  under  Kamp,  var 
kommet  til  at  hænge  sammen,  og  jeg 
var  saa  heldig  at  erhverve  dem.  Jeg 
har  berettet  om  dette  sjældne  Tilfælde 
i  »Dansk  Jagttidende«  for  Juni,  og  jeg 
var  af  den  Mening,  at  det  var  to  gamle 
Hanner,  da  de  begge  havde  dueblaa 
Hoveder,  den  ene  dog  mere  end  den 
anden. 

Efter  at  jeg  har  haft  dem  i  Bur  si- 
den da  indtil  nu  sidst  i  August,  da 
jeg  har  ladet  dem  flyve,  maa  jeg  imidlertid  antage,  at  den  ene, 
et  smukt  ensfarvet  mørkebrunt  Eksemplar,  er  en  Hun;  Naumann 
skriver  da  ogsaa,  at  meget  gamle  Hunner  kan  faa  Hannens 
karakteristiske  Hovedfarve.  De  var  ogsaa  helt  forskellige 
af  Karakter,  Hunnen  herskesyg  og  husholderisk  profitlig,  saaledes 
at  jeg,  da  de  efter  3 — 4  Ugers  Forløb  var  blevet  tamme,  maatte 
sørge  for,  at  Hannen  først  fik  sin  Æde,  da  den  ellers  ingenting 
havde  faa  et,  eller  ogsaa  Hunnen  var  blevet  overfodret.  Ogsaa 
Sangstemmerne  var  forskellige,  hvis  man  tør  bruge  saa  fint  et 
Udtryk  for  de  L^de,  de  gav  fra  sig;  medens  der  var  en  nogen- 
lunde melodisk  Klang  i  Hannens  Ky — it,  som  den  hyppigt  lod 
høre,  hver  Gang  jeg  viste  mig  i  Nærheden  af  Buret,  havde 
Hunnen  nogle  voldsomt  falske  Toner,  som  den  kun  lod  høre, 
naar  den  var  meget  sulten. 

Hunnen  satte  sig  altid  tidligt  til  Ro  med  Hovedet  godt  gemt 
under  Rygfjerene,  medens  jeg  aldrig  kunde  overraske  Hannen  i 
denne  Stilling.  Skønt  altsaa  Hunnen  Dagen  igennem  var  den 
mest  foretagsomme  og  nidkære,  var  det  en  Selvfølge,  at  Hannen 
alligevel  var  Beskytteren. 

Mine  Iagttagelser  over  den  Føde,  disse  Fngle  foretrækker, 
og  Forskelligartetheden  af  denne,  mener  jeg  har  nogen  Interesse. 
De  havde  begge  stor  Vanskelighed  ved  at  partere  og  fortære 
gamle  Smaafugle,  og  de  plukkede  ikke  Fjerene  af  dem;  dog 
var  Hunnen  den,  der  klarede  sig  bedst.  Det  er  vist  meget  sjældent 
at  saadanne  Retter  forekommer  paa  deres  Spiseseddel  i  fri  Til- 
stand, og  allerhøjst  bliver  det  vel  Fugleunger,  de  kan  hapse. 
Frøer,  Firben  og  Mus  samt  Insekter  og  Larver  er  nok  deres 
daglige  Kost.  Smaafisk  aad  de  gerne,  men  de  kunde  ikke  holde 
Huldet  paa  den  Kost,  selv  om  de  ogsaa  fik  saa  mange,  de  vilde 
proppe  i  sig.  Navnlig  Hannen  spiste  alle  Slags  Bær,  Jordbær, 
Hindbær,  Kirsebær  og  Stikkelsbær,  medens  Hunnen  kun  nødig 
tog  til  Takke  dermed.  Jeg  fik  ogsaa  Hannen  til  at  æde  Hvede- 
brød, vædet  med  Honning  og  Frugtsaft,  og  der  er  ingen  Tvivl 
om,  at  man  kunde  vænne  dem  til  et  Universalfoder,  bestaaende 
af  Hvedebrød,  Mælk  og  Gulerødder.  Kogte  Gulerødder  aad  de 
gerne. 

Paa  Grund  af  den  mere  forskelligartede  Kost  var  Hannen 
ogsaa  den,  der  havde  det  bedste  Huld,  da  jeg  slap  dem  fri,  og 
den  fløj  straks  til  Skovs.  Hunnen  lod  jeg  spadsere  ud  af  Buret 
og  fodrede  den  uden  for  dette  med  en  plukket  Solsort;  Billedet 
er  taget  ved  den  Lejlighed.  Den  blev  hele  Dagen  i  min  Have, 
og  jeg  havde  gentagne  Gange  fat  i  den  og  gav  den  noget  mere 
Føde;  men  henimod  Aften  avancerede  den  højere  og  højere  til 
Vejrs  i  de  gamle  Træer  og  fik  saa  først  aabenbart  Fornemmelsen 
af,  at  den  nu  var  fri.  Fra  Haven  gaar  et  Læbælte  af  Graner  i 
Retning  af  Skoven;  dette  fulgte  den  saa,  idet  den  af  og  til  sad 
i  Spidsen  af  Granerne  og  foretog  enkelte  Ekskursioner  ned  i  en 
Roemark. 

Det  var  paa  høje  Tid,  at  de  blev  sluppet  fri,  baade  fordi 
Vinge-  og  Halespidser  var  blevet  slidte,  og  fordi  de  var  saa 
tamme,  at  de  fuldstændig  havde  glemt  deres  tidligere  Tilværelse. 
I  Skovene  her  har  de  Fred,  og  jeg  vil  ønske  de  maa  klare  sig 
paa  deres  lange  Rejse  til  Afrika  i  September  Maaned. 


FRA  FUGLEMÆRKNINGSSTATIONEN  I  VIBORG. 

(H.  CHR.  C.  MOKTENSENf.) 


MÆRKEDE  HEJRER. 

(ARD EA  CINEREA.) 


SYLV.  MATTHIAS  SAXTORPH. 

MED  INDLEDENDE  BEMÆRKNINGER  AF  H.  CHR.  C.  MORTENSEN1. 

Som  Barn  kom  jeg  jævnlig  ud  til  »Hejrebakken«  i  Lille 
Hareskov  ved  Sydøstenden  af  Søndersø.  Det  var  længe,  før  Vand- 
værket, som  Kjøbenhavns  Kommune  nu  har  anlagt  der  i  Nær- 
heden, blev  bygget;  der  kom  i  de  Aar  ikke  mange  Mennesker 
paa  det  Sted,  saa  der  var  idyllisk  Fred  og  Ro  under  de  mægtige 
Bøge  paa  Bakkens  Top.  Der  boede  den  Gang  en  Koloni  af 
Hejrer  i  Træerne,  og  vi  Drenge  nærmede  os  altid  saa  stille,  som 
vi  kunde,  den  interessante  Plads  for  om  muligt  at  faa  nogle  af 
Fuglene  at  se.  Allerede  i  nogen  Afstand  kunde  man  høre  en 
besynderlig,  ivrig  Snakken  eller  som  et  rapt  Skænderi  af  klap- 
rende og  skrattende  Smækkelyde  oppe  i  de  nøgne  Trætoppe  — 
Hejrerne  havde  jo  baade  Æg  og  Unger,  længe  før  Bøgen  sprang 
ud  —  men  den  hørte  op  efterhaanden,  som  vi  kom  listende,  og 
naar  vi  var  naaet  hen  under  Træerne,  fløj  der  altid  en  Del  Hejrer 
op,  hvad  enten  de  nu  havde  siddet  paa  Grenene,  eller  de  blev 
jaget  af  Rederne.  Med  den  lange,  tynde  Hals  strakt  lige  til  Vejrs 
for  de  op,  men  de  var  ikke  kommet  ret  højt  op  over  Træernes 
Kroner,  før  de  lagde  Halsen  dobbelt  og  arbejdede  sig  bort  med 
tunge  Vingeslag,  gerne  i  Retning  af  Søen.  Undertiden  kunde  vi 
finde  vidunderlig  blaa  Æggeskaller  i  det  korte,  visne  Græs 
mellem  Træerne,  og  der  kunde  være  stærkt  overkalket  af  Eks- 
krementer oppe  om  Rederne. 

Med  Forbavselse  og  Beundring  hørte  jeg,  at  et  ungt  Menneske 
fra  det  nærliggende  Jonstrup  Seminarium  en  Gang  var  klatret 
op  til  en  af  Hejrerederne;  man  kunde  næsten  ikke  tro  det  mu- 
ligt, for  der  var  ingen  Grene  før  højt,  højt  oppe,  og  de  haarde, 
glatte  Stammer  var  saa  vældige,   at  en  Mand  ikke  kunde  favne 


1  Blandt  Mortensens  efterladte  Arbejder  fandtes  folgende  Indledning  til  det 
paatænkte  Arbejde  om  mærkede  Hejrer;  den  gengives  her  efter  Manuskriptet. 

om  dem ;  ja,  hvis  man  lagde  sin  Haand  paa  dem,  kunde  man 
knap  mærke,  at  de  rørte  sig,  selv  om  Rederne  oppe  i  Topgrenene 
svajede  i  Vinden.  Turde  man  overhovedet  krybe  op  ad  saadan 
en  tynd  Gren?     Og  var  man  endelig  kommet  op  under  Reden, 


Hejre  ved  Reden,  Store  Lyngby  Skov,  5.  Maj  1912.     H.Weis  fot. 

hvordan  skulde  man  saa  komme  ud  til  dens  Rand  og  op  til 
Oversiden  af  den?  Mulig  var  der  Unger;  vilde  de  saa  ikke 
hugge,   eller   maaske   sprøjte   deres  Skarn   lige  i  Ansigtet  af  en? 

Nej,  det  er  aabenbart  ingen  let  Sag  at  komme  op  i  en  Hejre- 
rede, i  Almindelighed  da,  navnlig  fordi  Hejrerne  ikke  ynder 
skyggende  Bladhang  over  Reden,  men  vil  have  den  saa  aabent 
som  muligt  ud  mod  Lyset,  saaledes  at  den  i  Reglen  anlægges  i 
de  øverste  Grene  af  Træet. 

Det  var  derfor   med  ikke  ringe  Spænding,   at  jeg  i  Foraaret 

1910  modtog  Tilbud  fra  to  ivrige  Fuglevenner,  daværende  Stud. 
med.  G.  Rendtorff  og  Gymnasiast  Sylvester  Saxtorph  om 
at  mærke  et  Parti  Hejreunger  for  mig.  Saxtorph  havde  allerede 
i  flere  Aar  kendt  Kolonien  i  Store  Lyngby  Skov  ved  Arresø  og 
gjort  Iagttagelser  der;  Rendtorff  havde  navnlig  i  Sommeren  1909 
hjulpet  mig  med  at  mærke  Storke,  og  han  var  altsaa  vant  til 
at  omgaas  baade  Værktøj,  Ringe,  Fuglefødder  og  Mærkesedler 
med  Optegnelser  om  Mærkningen  (den  Del  af  Mærkningsarbejdet, 
som  interesserer  de  unge  mindst,  og  som  det  undertiden  kniber 
med  at  faa  udført  fuldt  ud  tilfredsstillende),  og  han  skulde  derfor 
i  Regyndelsen  lede  Arbejdet.  Saxtorph  erhvervede  altsaa  Skov- 
riderens, Jagtjunker  Heilmanns,  Tilladelse  til  Foretagendet, 
Stud.  med.  G.  Begtrup  tilsagde  sin  Hjælp,  og  den  16.  og  17.  Maj 
1910  drog  de  unge  om  i  Skoven  med  en  Brandstige  og  arbejdede 
i  deres  Ansigts  Sved,  saaledes  som  det  er  fortalt  af  G.  Rendtorff 
i  D.  o.  F.s  T.,  Bind  5,  S.  120,  medens  jeg  gik  herovre  i  Viborg 
og  ikke  var  rigtig  rolig  i  Sindet  —  en  af  de  unge  kunde  jo  ved 
et  Uheld  falde  ned  og  komme  galt  af  Sted ! 

Men  heldigvis  gik  det  godt,  baade  i  1910,  da  55  Hejreunger 
blev  mærket,  og  i  de  to  paafølgende  Aar,  1911  og  1912,  hvor 
Sylv.  Saxtorph,  Stud.  mag.  P.  Jespersen,  Stud.  med.  G.  Beg- 
trup og  Gymnasiast  A.Jacobsen  deltog  i  Arbejdet.  Det  friske 
Liv  i  Skoven  betog  som  sædvanlig  de  unge,  saaledes  at  jeg  — 
foruden  at  faa  endnu  72  +  59  Hejrer  sendt  ud  i  Verden  med 
min  Adresse  paa  —  havde  den  Tilfredsstillelse  at  modtage  Breve 
fra  flere  af  Deltagerne  i  Mærkningsarbejdet,  hvori  de  udtaler 
deres  Glæde  over  at  have  været  med;  en  skriver,  at  det  var  »en 
overmaade  interessant  og  fornøjelig  Beskæftigelse«,  en  anden 
endog  til  Slut:  »Saa  takker  jeg  altsaa  paa  alle  fires  Vegne  for 
Fornøjelser),  vi  har  haft  igen  i  Aar«. 

Som  jeg  en  Gang  tidligere1  har  skrevet,  er  Mærkningsarbejdet 
tredobbelt.  Den  første  Del  af  det,  Arbejdet  i  det  fri,  er  den  for- 
nøjeligste, den  anden  Del,  Brevvekslingen  med  dem,  der  har 
skudt  de  mærkede  Fugle,  kan  blive  lidt  ensformig  og  trættende, 
fordi  det  stadig  er  de  samme  Spørgsmaal,  man  skal  have  be- 
svaret, hvad  enten  det  nu  er  paa  Dansk  eller  paa  et  fremmed 
Tungemaal.  Den  tredie  Del  af  Arbejdet,  Sammenstillingen  af 
de  indvundne  Resultater,  kan  det  knibe  med  at  skaffe  Tid  til; 
navnlig  naar  der  er  andre  Ting  i  Verden,  der  først  skal  udføres, 

1  D.  o.  F.s  Tidsskrift,  Bind  5,  1910—11,  S.  116. 

og   saaledes   er  det   da   gaaet   til,    at   denne   lille   Redegørelse   er 
blevet  saa  forsinket,  som  den  er. 

Men  nu  aflægger  jeg  altsaa  min  bedste  Tak  til  de  behændige 
og  udholdende  unge  Mennesker,  der  klatrede  op  i  Træerne  og 
—  tidt  under  vanskelige  Forhold  —  fik  Hejrerne  mærket,  og  til 
de  Jægere,  der  har  været  saa  elskværdige  at  sende  mig  Bud  om 
de  nedlagte  Ringhejrer  (desværre  har  det  vist  sig,  at  det  ikke  er 
alle,  der  gør  det). 

H.  Chr.  C.  Mortensen. 

Det  lykkedes  ikke  Overlærer  Mortensen  inden  hans  Død  at 
faa  redegjort  for  alle  Resultaterne  af  hans  store  Ringmærknings- 
arbejde. Trods  et  svagt  Helbred  i  de  sidste  Aar  syslede  han 
dog  med  stor  Interesse  med  disse  Arbejder,  og  det  var  hans 
stadige  Haab  selv  at  kunne  naa  at  faa  dem  gjort  færdige.  Efter 
hans  Død  er  Materialet  for  Hejrernes  Vedkommende  overgivet 
mig  til  Bearbejdelse  og  Offentliggørelse,  og  Resultaterne  skal 
meddeles  i  det  følgende.  Jeg  har  med  Vilje  ikke  føjet  stort  til, 
hvad  der  allerede  forelaa  igennem  de  forskellige  Meddeleres 
Breve  og  Beretninger  til  Mortensen,  men  blot  søgt  at  samle 
Materialet  i  forskellige  Afsnit  for  en  lettere  Orienterings  Skyld. 
Jeg  er  mig  bevidst,  at  Mortensen  selv  vilde  have  kunnet  faa 
langt  mere  ud  af  Materialet;  han  evnede  paa  en  underholdende 
og  lærerig  Maade  at  fortælle  om  Oplevelser  og  Iagttagelser,  som 
kun  faa  andre  har  kunnet  det.  Derfor  synes  jeg  ikke,  at  efter- 
følgende, som  dog  først  og  fremmest  er  hans  Værk,  skulde  paa- 
stemples nogen  andens  personlige  Præg. 

I  følgende  er  der  brugt  nogle  Forkortelser  paa  Personnavne; 
de  er  følgende:  G.  R.  (Læge  G.  Rendtorff),  P.  J.  (Mag.  scient. 
Poul  Jespersen),  A.  J.  (Ingeniør,  cand.  polyt.  A.  Jacobsen),  G.  B. 
(afdøde  Landbrugskandidat  G.  Begtrup),  A.  S.  (Fru  Aslaug  Sax- 
torph)  og  S.  M.  S.  (Læge  S.  M.  Saxtorph). 

Der  blev  i  alt  mærket  186  Hejrer.  I  1910  55  Stkr.,  16.  og 
17.  Maj,  i  1911  72  Stkr.,  13.  og  25.  Maj  og  i  1912  59  Stkr.,  16.  Maj. 
Der  er  kommet  Meddelelser  tilbage  om  70  omkomne  Fugle ;  det 
er  omtrent  38  %  af  samtlige,  hvilket  vel  nok  maa  siges  at  være 
et  meget  højt  Tal.  De  70  Meddelelser  er  kommet  fra  følgende 
Lande:  Danmark  29,  Tyskland  12,  Holland  6,  Frankrig  7,  Eng- 
land 3,  Skotland  1,  Spanien  4,  Portugal  5,  Algier  1,  Ungarn  1 
og  Sverige  1. 

HEJRER  OMKOMMET  I  DANMARK. 

I.    UNGE  HEJRER  OMKOMMET  KORT  TID  EFTER  MÆRKNINGEN. 

400.  Mærket  16.  Maj  1910  af  G.  B.  Skudt  5.  Juli  1910  ved 
en  lille  Sø  ved  Bognæs  ved  Roskilde  Fjord.  Meddeleren,  Skov- 
foged Jensen,  Bognæs,  beretter,  at  der  meget  hyppigt  ses  træk- 
kende Hejrer,  naar  først  Ungerne  er  blevet  store. 

Dræbt  inden  2  Maaneder  efter  Mærkning. 

651.  Mærket  25.  Maj  1911  af  S.  M.  S.  Fundet  død  tæt  Syd 
for  Hillerød  19.  Juli  af  Husejer  P.Larsen,  Karlebo  Overdrev. 
Blev  fundet,  nylig  død,  under  Telegrafledningerne  ved  Jernbanen: 
maa  formodes  at  være  fløjet  derimod. 

Dræbt  inden  2  Maaneder  efter  Mærkning. 

650.    Mærket  25.  Maj  1911    af  S.  M.  S.     Skudt   20.  Juli   1911 
ca.  8  km  Vest  for  Hillerød  af  Bestyrer  Hansen,  Strødam. 
Dræbt  inden  2  Maaneder  efter  Mærkning. 

623.  Mærket  25.  Maj  1911  af  G.  B.  Skudt  16.  Juli  1911  ved 
en  Ørreddam  ved  Søholt,  1  Mil  Nord  for  Ebeltoft.  Meddeleren, 
Proprietær  Fensmark,  Søholt  pr.  Tirstrup,  fortæller,  at  der 
efter  Yngletidens  Ophør,  i  Juli  Maaned  hvert  Aar  ses  en  Del 
Hejrer  ved  Dammene. 

Dræbt  inden  2  Maaneder  efter  Mærkning. 

614.  Mærket  13.  Maj  1911  af  S.  M.  S.  Skudt  19.  Juli  1911 
ved  Lem  af  M.  C.  Nygaard,  Dejbjerg  pr.  Lem.  Hejrerne  er 
aabenbart  ikke  almindelige  der  paa  Egnen,  da  Meddeleren  ud- 
taler sin  Forbavselse  over,  at  Fuglen  yngler  her  i  Landet. 

Dræbt  godt  2  Maaneder  efter  Mærkning. 

604.  Mærket  13.  Maj  1911  af  S.  M.  S.  Skudt  21.  Juli  1911 
ved  Skagesø  paa  Agersø  pr.  Skelskør  af  Lærer  N.  O.  Chri- 
stiansen. Der  meddeles,  at  Hejrerne  træffes  almindeligt  i  Egnen 
navnlig  i  Juli,  August  og  første  Halvdel  af  September,  og  der 
skrives  endvidere:  »Hejretrækket  er  særlig  stort  i  Aar  her  paa 
Agersø;  de  trækker  ind  til  Søen  om  Aftenen  ved  10-Tiden  og 
atter  ud  om  Morgenen  ved  5-Tiden.  Resten  af  Dagen  opholder 
de  sig  paa  en  lavvandet  Grund,  der  strækker  sig  ud  i  Agersø- 
sund i  østlig  Retning.« 

Dræbt  godt  2  Maaneder  efter  Mærkning. 

380.    Mærket  16.  Maj  1910  af  G.  R.    Benet  med  paasiddende 

Ring  blev  fundet  paa  Nyeng  ved  Ho  Bugt  (Hjerting  Fjord). 
Fuglen  er  ganske  sikkert  skudt  28.  Juli  1910  af  Kjøbmand 
S.Madsen,  Ho  pr.  Oxbøl,  som  meddeler,  at  der  om  Sommeren 
ses  mange  Hejrer  ved  Hjerting  Fjord. 

Dræbt  godt  2  Maaneder  efter  Mærkning. 

661.  Mærket  25.  Maj  1911  af  G.  B.  Skudt  13.  August  1911 
ved  Borrevejle  Fjord  (Roskilde  Fjord)  af  Lærer  Kristensen, 
Lyndby  Skole  pr.  Roskilde.  Paa  Spørgsmaal,  om  der  yngler 
Hejrer  i  Nærheden,  svares:  »I  Bogenæs  Skov  yngler  der  vistnok 
Hejrer  endnu,  men  for  20  Aar  siden  var  der  en  lille  Skov  ved 
Herregaarden  Lindholm,  der  ligger  ved  Enden  af  Lyndby  Fjord, 
hvor  der  var  over  50  Reder  hver  Sommer.  Skoven  kaldes  ogsaa 
Hejreholm,  men  er  nu  delvis  ryddet,  men  paa  Spidsen  af  Boge- 
næs Pynt  i  den  saakaldte  Vesterskov  yngler  der  Hejrer  endnu.« 

Dræbt  knap  3  Maaneder  efter  Mærkning. 

816.  Mærket  16.  Maj  1912  af  A.  J.  Skudt  16.  August  1912  af 
stud.jur.  O.  Boe  Jørgensen,  Baroniet  Stampenborg  pr.  Præstø. 
I  en  Skov  lige  Nord  for  Gaarden  Kristinelund  findes  en  Koloni 
paa  20  Reder.  Hejrernes  Tilbøjelighed  til  med  Mellemrum  at 
skifte  Redetræer  omtaler  Meddeleren  ogsaa.  »De  Graner,  Hej- 
rerne yngler  i  for  Øjeblikket,  er  iblandet  med  Bøgetræer,  og  for 
ca.  10  Aar  siden  ynglede  Hejrerne  i  de  høje  Bøge;  men  saa  skete 
det  mærkelige,  at  Hejrerne  pludseligt  gik  fra  Bøgene,  og  nu 
yngler  de  udelukkende  i  ca.  40-aarige  Graner. «• 

Dræbt  3  Maaneder  efter  Mærkning. 

611.  Mærket  13.  Maj  1911  af  A.  J.  Skudt  17.  August  1911  af 
Skovfoged  Jeppesen,  Øllingsø,  Søllested  St.,  ved  en  lille  Sø  i 
Øllingsøgaard  Skov,  Græshave  Sogn,  Laaland.  Der  skal  i  Au- 
gust Maaned  almindeligt  træffes  Hejrer  der  paa  Egnen.  De  skal 
have  ynglet  der  for  ca.  50  Aar  siden,  men  gør  det  ikke  mere. 

Dræbt  godt  3  Maaneder  efter  Mærkning. 

666.  Mærket  16.  Maj  1912  af  A.  J.  Skudt  22.  August  1912  i 
Lille  Brøndum  Kær  (2  km  N.  0.  for  Bælum  St).  Meddelt  af 
Lærer  Juul-Sørensen,  Bælum  Højskole.  Fuglen  blev  skudt 
lige  ved  Kanten  af  Lille  Vildmose  7 — 8  km  fra  Kattegat.  Der 
meddeles,  at  Hejrer  kun  ses  ret  sjældent  der  paa  Egnen. 

Dræbt  godt  3  Maaneder  efter  Mærkning. 

649.    Mærket  25.  Maj    1911    af  S.  M.  S.     Fundet    død   i   Be- 

gyndelsen    af  November   i   Fiskebæk   Skov   ved   Stavreby,    Syd- 
falster af  Husejer  N.  P.  Hansens  Hustru  sammesteds. 
Omkommet  godt  5  Maaneder  efter  Mærkning. 

Der  er  omkommet  12  Hejrer  her  i  Landet  kort  Tid  efter 
Mærkningen;  7  omkring  2  Maaneder  efter,  4  ca.  3  Maaneder 
efter  og  1  efter  5  Maaneders  Forløb.  De  er  skudt  i  de  forskel- 
ligste Egne  af  Landet.  De  4  er  skudt  ret  nær  Ynglestedet  nemlig 
400,  651,  650  og  661.  Fra  Jylland  haves  4,  623,  614,  380  og  666. 
Fra  Sydsjælland  2,  604  og  816,  fra  Laaland  611  og  fra  Falster 
649.  Dette  viser  saa  tydeligt  det  iøvrigt  velkendte  Fænomen, 
at  Hejrerne,  naar  Yngletiden  er  forbi,  færdes  meget  spredt  over 
Landet  og  strejfer  langt  omkring  Sommeren  og  Efteraaret  igen- 
nem. Fra  mange  Steder  iagttages  ganske  regelmæssigt  hvert 
Aar,  at  Hejrer,  unge  og  gamle,  ses  paa  bestemte  Egne  fra  Juli- 
August  og  hele  Efteraaret  ud.  Der  synes  at  være  noget  uregel- 
mæssigt, næsten  tilfældigt  over  disse  Fugles  Trækforhold,  thi 
medens  øjensynligt  et  stort  Antal  bliver  her  i  Landet  mange 
Maaneder  efter,  at  de  er  fløjet  fra  Rederne,  trækker  en  Del  ogsaa 
straks  bort,  hvad  der  vil  ses  af  de  følgende  Meddelelser.  Der  synes 
ikke  at  være  nogen  bestemt,  paaviselig  Aarsag  til,  at  de  trækker 
bort  saa  tidligt.  Det  er  f.  Eks.  næppe  Ernæringsspørgsmaalet 
eller  Kulde,  der  saa  hurtigt  driver  Hejrer  bort,  at  nogle  skydes 
i  Spanien  i  August,  medens  andre  bliver  her  hele  Vinteren 
igennem. 

II.    UNGE  HEJRER  OMKOMMET  OM  VINTEREN. 

699.  Mærket  16.  Maj  1912  af  P.  J.  Skudt  17.  Januar  1913 
af  H.  Hansen,  Baagø  pr.  Assens,  paa  en  lille  Holm,  Ægholm, 
N.  for  Baagø.  Fuglen  var  alene.  I  milde  Vintre  træffes  Hejrerne 
af  og  til  der  paa  Egnen,  meddeles  der. 

Dræbt  8  Maaneder  efter  Mærkning. 

671.  Mærket  16.  Maj  1912  af  S.  M.  S.  Skudt  26.  Januar  1913 
af  Proprietær  L.  Lange,  Løjtvedgaard  pr.  Svebølle.  Der  med- 
deles, at  Hejrerne  i  Reglen  træffes  overvintrende.  Denne  Fugl 
blev  skudt,  da  den  fløj  op  fra  en  lille  Grøft,  en  Lokalitet  som 
Hejrerne  om  Vinteren  meget  ynder  at  opholde  sig  ved. 

Dræbt  godt  8  Maaneder  efter  Mærkning. 

670.    Mærket  16.  Maj  1912  af  S.  M.  S.    Skudt  3.  Februar  1913 

i  Aalholm  Hestehave  pr.  Nysted  af  Skytte  Hansen,  Aalholm. 
Der  var  3  sammen,  foruden  den  mærkede  en  gammel  og  en 
ung  Fugl.  Alle  3  blev  skudt  og  indsendt  til  Konservator  H.  P. 
Rasmussen,  Kjøbenhavn,  som  bl.  a.  meddelte,  at  Dyrenes 
Maveindhold  udelukkende  bestod  af  Mus.  I  Brevet  hedder  det 
endvidere,  at  der  hyppigt  ses  Hejrer  om  Vinteren.  I  Aalholm 
Hestehave  opgives  at  yngle  ca.  10  Par,  men  i  den  nærliggende 
Ugleholt  Skov  findes  en  større  Koloni. 

Dræbt  godt  8  Maaneder  efter  Mærkning. 

381.  Mærket  16.  Maj  1910  af  G.  R.  Skudt  9.  Februar  1911 
paa  Tjokholm  N.  f.  Korsør  af  Forpagter  Berg,  Næsbygaard. 
Fuglen  var  alene,  og  der  var  ikke  i  nærmeste  Tid  deromkring 
set  andre  Hejrer. 

Dræbt  8  Maaneder  efter  Mærkning. 

608.  Mærket  13.  Maj  1911  af  A.  J.  Dræbt  først  i  Februar 
1912  af  A.  Petersen,  Hejsager  Strand  i  Haderslev  Amt.  Der 
foreligger  ingen  nærmere  Oplysninger. 

Dræbt  9  Maaneder  efter  Mærkning. 

5  unge  Hejrer  er  omkommet  her  i  Landet  ved  Vintertid. 
De  er  alle  dræbte  enten  i  Januar  eller  først  i  Februar.  Jeg 
mener  ganske  bestemt,  at  disse  Fugle  maa  betragtes  som  over- 
vintrende. Jeg  har  Oplysninger  fra  en  hel  Aarrække  om  Hej- 
rernes Ankomst  til  Egnen  om  Kolonien  ved  St.  Lyngby  Skov; 
de  kom  aldrig  før  sidst  i  Februar.  Adskillige  af  Meddelerne 
beretter  da  ogsaa,  at  i  milde  Vintre  træffes  Fuglene  ret  alminde- 
ligt, hvad  jeg  ogsaa  af  egen  Erfaring  kan  bekræfte.  Hejrer  taaler 
øjensynligt  godt  et  ret  haardt  Klima,  naar  blot  ikke  alle  Vandløb 
fryser  helt  til. 

De  5  Fugle  er  dræbt  paa  Sjælland,  Laaland,  Fyn  og  i  Jylland. 

III.    HEJRER   SOM    ER   OMKOMMET   LÆNGERE   TID   EFTER  MÆRKNING. 

805.  Mærket  16.  Maj  1912  af  P.  J.  Skudt  1.  August  1913  ved 
Saltbæk  Vig  ved  Kalundborg  af  Overretssagfører  C.  Becker, 
Kjøbenhavn.  Den  kom  sammen  med  en  anden  trækkende  højt 
over  nogle  Karpedamme. 

Dræbt  godt  14  Maaneder  efter  Mærkning. 

430.    Mærket  17.  Maj  1910   af  S.  M.  S.     Skudt   12.  April  1912 

paa  Avedøre  Holme,  Syd  for  Kjøbenhavn  af  Murer  C.  Steffens, 
Kjøbenhavn.  Jægeren  bragte  Fuglen  til  Konservator  Manniche 
og  derfra  kom  den  i  Vekselerer  Schiølers  Samling.  Vekselerer 
Schiøler  skriver  følgende  :  »Hejrens  Dragt  er  ikke  videre  smuk; 
den  har  ret  korte  Nakkefjer;  om  Næbbet  er  den  snavset,  som 
om  den  havde  fodret  Unger.  Jeg  har  undersøgt  dens  Kønsor- 
ganer; det  er  en  <j>.  Æglægningen  er  aabenbart  tilendebragt  for 
nogle  Uger  siden.  Æggeleden,  der  har  været  mægtig  udvidet  og 
opsvulmet,  er  ved  at  gaa  »i  Ro«  igen.  Æggestokken  er  arret. 
Skelettet  er  ogsaa  undersøgt  og  i  min  Besiddelse;  jeg  har  kun 
undersøgt  faa  Hejrer  og  kan  derfor  intet  sige  med  Sikkerhed; 
jeg  vilde  formode,  at  Dyret,  da  der  endnu  i  Brystbenet  findes 
noget  Blod,  højst  er  2  Aar  gammelt,  maaske  fra  ifjor.  Til  Op- 
lysning af  Spørgsmaalet  om,  hvor  gammel  en  Hejre  skal  være 
for  at   være   kønsmoden,   kan  altsaa  dette  Stykke  give  et  Vink. 

Det  ligger  nær  at  tro,  at  den  er  hjemmehørende  i  Jonstrup 

Vang  Kolonien  i  Aar.  Smaa  Hejreunger  og  stærkt  rugede,  til- 
dels »spraaede«  Æg  er  set  for  allerede  8  Dage  siden  her  i  Om- 
egnen af  Student  Weis.« 

Dræbt  omtrent  2  Aar  efter  Mærkning. 

668.  Mærket  16.  Maj  1912  af  A.  J.  Skudt  17.  Juli  1914  ved 
Boller  Skov  ved  Horsens  Fjord  af  Fisker  C.Nielsen,  Horsens. 
Den  kom  flyvende  sammen  med  flere  andre  Hejrer  ud  fra  Skoven. 
Meddeleren  opgiver,  at  der  yngler  Hejrer  i  Skovene  til  Jensgaard, 
Tyrrestrup  og  Serridslevgaard. 

Dræbt  godt  2  Aar  efter  Mærkning. 

431.  Mærket  17.  Maj  1910  af  G  R.  Skudt  22.  Marts  1913 
paa  Alsønderup  Enge  (nær  Arresø)  af  Hjulmand  N.Nielsen, 
Alsønderup  pr.  Hillerød.  Man  skal  sikkert  være  meget  varsom 
med  helt  at  stole  paa  de  tilsendte  Oplysninger;  saaledes  med- 
deles her,  at  Hejrerne  ikke  yngler  i  Nærheden  trods  det,  at  der 
er  2  Kolonier  lige  ved  Arresø,  nemlig  den  i  Store  Lyngby  Skov 
og  en  i  Nejede  Vesterskov. 

Dræbt  næsten  3  Aar  efter  Mærkning. 

820.  Mærket  16.  Maj  1912  af  P.  J.  Skudt  29.  Marts  1915  ved 
Roskilde  Fjord  nær  Frederikssund  af  Tandlæge  H.  Bo  bjærg, 
Frederikssund.   Fuglen  blev  sendt  til  Udstopning  hos  Konservator 

Hansen,    Herning,   som    meddeler,   at   det  var  en  gammel,   ud- 
farvet Han. 

Dræbt  næsten  3  Aar  efter  Mærkning. 

610.  Mærket  13.  Maj  1911  af  A.  J.  Skudt  9.  Juni  1914  i 
Store  Lyngby  Skov  i  den  gamle  Koloni  af  Proprietær  P.  Larsen, 
Søgaard,  Brederød  pr.  Frederiksværk.  Der  foreligger  desværre 
ikke  nærmere  Oplysninger. 

Dræbt  3  Aar  efter  Mærkning. 

654.  Mærket  25.  Maj  1911  af  S.  M.  S.  Fundet  som  nylig  dræbt 
18.  Juni  1916  ved  Jægerspris  (Hornsherred)  af  Prokurist  N.  Haf- 
tas,  Kjøbenhavn. 

Omkommet  5  Aar  efter  Mærkning. 

812.  Mærket  16.  Maj  1912  af  A.  J.  Skudt  6.  Juni  1918  i  Øst- 
skov  pr.  Skibby  (Hornsherred)  af  Forpagter  O.  Andersen,  Es- 
kildsø  pr.  Skibby. 

Dræbt  6  Aar  efter  Mærkning. 

811.  Mærket  16.  Maj  1912  af  S.  M.  S.  Skudt  28.  April  1919 
i  Østskov  pr.  Skibby  (Hornsherred)  af  Forpagter  O.Andersen, 
Eskildsø  pr.  Skibby. 

Dræbt  7  Aar  efter  Mærkning. 

603.  Mærket  13.  Maj  1911  af  S.  M.  S.  Skudt  i  Begyndelsen 
af  April  1918  i  Nærheden  af  Hillerød  (Cyklesmed  Schultz, 
Hillerød).     Nærmere  Oplysninger  mangler. 

Dræbt  7  Aar  efter  Mærkning. 

418.  Mærket  17.  Maj  1910  af  S.  M.  S.  Fanget  15.  Juni  1918 
i  en  Oddersaks  i  Stormose  ved  Maaløv  (Sjælland)  af  Laurs 
Jensen,  Stormosegaard  pr.  Maaløv. 

Omkommet  8  Aar  efter  Mærkning. 

Der  er  dræbt  12  Hejrer,  som  har  levet  længere  end  et  Aar 
efter  Mærkningen.  654  er  skudt  efter  5  Aars  Forløb,  812  efter 
6  Aar,  811  og  603  efter  7  Aar  og  418  efter  hele  8  Aar.  Der  er 
det  bemærkelsesværdige  ved  dette  Afsnit,  at  der  findes  ingen 
gamle  Fugle,  som  er  dræbt  her  i  Landet  om  Vinteren.  Man 
kunde  fristes  til  at  antage,  at  det  kun  var  blandt  de  unge  Fugle, 
at  nogle  overvintrede,  medens  de  ældre  altid  trak  bort.  Man 
kan    imidlertid    ikke    slutte   noget   bestemt   af  disse   forholdsvis 

lave  Tal;  men  det  synes  at  passe  godt  sammen  med,  at  man 
vistnok  hovedsageligt  iagttager  unge  Fugle  om  Vinteren.  De  9 
af  disse  Fugle  er  omkommet  paa  et  Tidspunkt,  som  ligger  om- 
kring Yngletiden,  og  de  er  alle  skudt  i  forholdsvis  ringe  Afstand 
fra  Moderkolonien;  ingen  Afstand  er  i  Luftlinien  større  end 
ca.  50  km.  Det  tyder  meget  stærkt  paa,  at  et  stort  Antal  af 
Fuglene  stadig  vender  tilbage  til  enten  selve  den  gamle  Koloni 
eller  nærmeste  Egn  for  at  yngle  der.  610  er  saaledes  skudt  i 
Kolonien  godt  3  Aar  efter,  at  den  var  blevet  mærket.  Af  Inter- 
esse er  417,  som  viser,  at  en  Hejre  er  yngledygtig  i  hvert  Fald, 
naar  den  er  2  Aar  gammel.  En  Del  af  disse  Hejrer  er  skudte 
ved  Roskilde  Fjord  eller  i  nogle  Miles  Afstand  fra  Kolonien; 
det  drejer  sig  sikkert  om  Fugle,  der  har  haft  Rede  i  Store  Lyngby 
Skov  og  blot  været  ude  paa  Fourageringstogter.  Hele  Roskilde 
Fjord  maa  betragtes  som  Spisekammer  for  Koloniens  Beboere. 
Som  en  Ejendommelighed  maa  nævnes,  at  811  og  812  blev 
skudte  med  1  Aars  Mellemrum  paa  samme  Sted  og  af  samme 
Jæger. 

2  Hejrer  er  skudte  paa  Strejftogt  om  Sommeren  (805  og  668), 
og  en  (430)  er  fra  November  Maaned,  sandsynligvis  omkommet 
paa  Trækket  mod  Syd. 


HEJRER  OMKOMMET  I  TYSKLAND. 

405.  Mærket  16.  Maj  1910  af  G.  R.  Skudt  26.  Juni  1910  ved 
Vesterwohld  bei  Nordhastedt  i  Holsten,  lidt  ØSØ.  for  Heide, 
af  Skolediscipel  Konrad  Lindemann  sammesteds.  Der  med- 
deles, at  Hejrerne  kun  sjældent  overvintrer  der  paa  Egnen;  de 
kommer  om  Sommeren  (405  angives  lige  at  være  ankommet!) 
og  trækker  bort  om  Efteraaret  for  igen  at  vise  sig  om  For- 
aaret.    Fuglen  er  udstoppet  og  findes  i  Skolens  Samling  i  Heide. 

Dræbt  godt  1   Maaned  efter  Mærkning. 

404.  Mærket  16.  Maj  1910  af  G.  R.  Skudt  2.  Juli  1910  ved 
Grevesmiihlen  i  Mecklenburg,  ca.  30  km  NNV.  for  Schwerin. 
Meddelt  af  Revierforster  A.  Pr  i  es,  Everstorf  bei  Grevesmiihlen. 
En  Del  Hejrer  skal  i  milde  Vintre  være  at  se  til  Stadighed. 

Dræbt  IV2  Maaned  efter  Mærkning. 

389.  Mærket  16.  Maj  1910  af  G.  R.  Skudt  23.  Juli  1910  ved 
Balje,    V.  for   Freiburg,    nær   Elben   i    Hannover.     Stedet  er  lige 

overfor  Nord-Østersøkanalens  vestlige  Munding.    Meddelt  af  Post- 
mester Hans  Hansen,  sammesteds. 
Dræbt  2  Maaneder  efter  Mærkning. 

428.  Mærket  17.  Maj  1910  af  G.  R.  Skudt  6.  September  1910 
ved  en  lille  Biflod  til  Elben  mellem  Hamburg  og  Harburg. 
Meddelt  af  Rudolf  Wilkens,  Harburg.    Hejren  gjorde  et  ual- 


u  10  15  20 

Ringmærkede  Hejrer  (Ardea  cinerea),  omkomne  i  Udlandet.     +  Ringmærkningsstedet. 

mindelig  kraftigt  Indtryk  og  var  meget  fed.  Samme  Dag  blev 
2  andre  Hejrer  dræbt.  Stedet  bestaar  af  500  Hektar  Eng,  som 
gennemstrømmes  af  flere  smaa  Arme  til  Elben,  og  disse  er 
overalt  omgivet  af  Rørbevoksninger.  Der  skydes  hvert  Efteraar 
20 — 30  Stkr.  Enkelte  overvintrer;  men  indtræffer  Frost,  saa 
Vandet  fryser  til,  trækker  de  bort. 
Dræbt  4  Maaneder  efter  Mærkning. 

425.  Mærket  17.  Maj  1910  af  G.  R.  Fundet  10.  September 
1910  anskudt  og  død  i  en  Frugthave  i  Neuenkirchen  ved  Hor- 
neburg i  Hannover.  Horneburg  ligger  ca.  30  km  Vest  for  Har- 
burg ved  en  lille  Biflod  til  Elben. 

Omkommet  4  Maaneder  efter  Mærkning. 

396.  Mærket  16.  Maj  1910  af  S.  M.  S.  Skudt  5.  Oktober  1910 
ved  Warwerort  ved  Busum  af  Købmand  G.  A.  Ernst.  War- 
werort  er  en  lille  Fiskerby  ved  Ditmarskerbugten  imellem  Bu- 
sum og  Meldorf.  Det  berettes,  at  Hejrerne  kommer  ret  talrigt  i 
Oktober  og  ses  trækkende  over  Bugten  fra  Nord  til  Syd.  Kun 
enkelte  overvintrer. 

Dræbt  5  Maaneder  efter  Mærkning. 

802.  Mærket  16.  Maj  1912  af  A.  J.  Skudt  23.  November  1912 
ved  Tonning  (Holsten)  af  Au  g.  Bruhn,  Kleihorn  bei  Tonning. 
Der  ses  ikke  noget  regelmæssigt  Træk;  men  om  Efteraaret  er 
Hejrerne  ret  almindelige,  hvorimod  de  kun  sjældent  overvintrer. 

Dræbt  6  Maaneder  efter  Mærkning. 

640.  Mærket  13.  Maj  1911  af  S.  M.  S.  Skudt  22.  Januar  1912 
ved  Floden  Trave  paa  Godset  Wensin  nær  Segeberg  i  Holsten. 
Terrænet  er  lavt  England  omkring  Floden.  Der  kommer  hvert 
Efteraar  en  Del  Hejrer,  færre  om  Foraaret.  Der  angives,  at  de 
ikke  overvintrer,  hvilket  lyder  mærkeligt,  da  Fuglen  er  skudt  i 
Januar,   og   det  tilmed   paa   den  Tid   var  koldt  med  Is  overalt. 

Dræbt  8  Maaneder  efter  Mærkning. 

677.  Mærket  16.  Maj  1912  af  S.  M.  S.  Skudt  16.  December 
1913  ved  Elben  nær  Brunsbuttel,  lige  hvor  Nord-Østersøkanalen 
munder  ud,  af  August  Zipfel,  Brunsbiittelkoog.  Om  Efter- 
aaret ses  der  »Hundreder«  af  Hejrer;  enkelte  overvintrer. 

Dræbt  l1/?  Aar  efter  Mærkning. 

397.  Mærket  16.  Maj  1910  af  S.  M.  S.  Skudt  17.  Januar  1912 
ved  Gr.  Fredensbeck  i  Hannover  af  Jagtinspektør  Cl.Wiebusch. 
Stedet  ligger  ca.  7  km  Sydvest  for  Stade,  ikke  langt  fra  Elben. 
Fuglen  blev  skudt  ved  en  lille  Aa,  som  ikke  var  tilfrossen.  Der 
ses  ofte  Hejrer  hele  Vinteren  igennem.  Naar  der  træffes  Hejrer 
paa  Stedet,  er  det  i  Beglen  Fugle,  som  er  kommet  oppe  fra 
Elben. 

Dræbt  godt  IV2  Aar  efter  Mærkning. 

633.  Mærket  13.  Maj  1911  af  P.  J.  Skudt  19.  Januar  1913 
ved  Elsdorf,  Sydvest  for  Bendsborg  af  Hans  Storm  i  Elsdorf. 
Hejren  var  alene,  og  det  angives,  at  Fuglen  overhovedet  ses 
sjældent  der  og  ikke  overvintrer. 

Dræbt  godt  P/2  Aar  efter  Mærkning. 

424.    Mærket   17.  Maj    1910   af  G.  B.     Skudt  2.  Marts  1912  i 

Nærheden  af  Liineburg  (Hannover)  af  H.  Schlaack,  Neulockstedt 
pr.  Hamburg.    Hejrerne  skal  ikke  ses  almindeligt  der  paa  Egnen, 
men  menes  mere  at  komme  paa  tilfældigt  Besøg  oppe  fra  Elben. 
Dræbt  omtrent  2  Aar  efter  Mærkning. 

676.  Mærket  16.  Maj  1912  af  A.  J.  Skudt  25.  September  1920 
ved  Rellingen  nær  Pinneberg,  Nordvest  for  Altona,  ikke  langt 
fra  Elben.  Hejrerne  angives  at  overvintre  paa  Egnen.  Meddelt 
af  Fru  Anna  Potschke,  Tolk. 

Dræbt  8V2  Aar  efter  Mærkning. 

13  Hejrer  er  skudt  i  Tyskland.  De  stammer  næsten  alle  fra 
et  ret  begrænset  Omraade  af  Nordvesttyskland,  væsentlig  om- 
kring Elben.  Allerede  nu  viser  der  sig  den  sydvestlige  Retning, 
som  de  fleste  af  vore  Trækfugle  synes  at  benytte  sig  af.  De 
dræbte  Fugle  stammer  fra  følgende  Maaneder:  1  fra  Juni,  2  fra 
Juli,  2  fra  September,  2  fra  Oktober,  1  fra  November,  4  fra 
Januar  og  1  fra  Marts.  De  fleste  er  omkommet  i  første  Leveaar, 
3  efter  1V>  Aars  Forløb,  1  efter  omtrent  2  Aar  og  en  sidste  efter 
godt  8  Aars  Forløb.  Det  bemærkes,  at  i  Yngletiden  er  kun 
skudt  1  Eksemplar,  Nr.  424.  Flertallet  er  skudt  i  Sommer-  eller 
Efteraarsmaanederne.  Efter  Oplysningerne  at  dømme  synes  For- 
holdene med  Hensyn  til  Overvintring  at  være  som  her  i  Landet. 
Flere  angiver,  at  Hejrerne  bliver  der  Vinteren  over,  naar  det 
blot  ikke  er  altfor  koldt;  andre  meddeler,  at  de  kun  ser  Fuglene 
Foraar  og  Efteraar.  Der  synes  ikke  at  være  mange  Ynglepladser 
for  den  i  de  omtalte  Egne. 

HEJRER  OMKOMMET  I  HOLLAND. 

635.  Mærket  13.  Maj  1911  af  G.  B.  Skudt  21.  November  1911 
i  en  lille  Skov  ved  Alfen  ved  Rijn,  beliggende  omtrent  midt 
imellem  Leyden  og  Utrecht,  af  J.Th.  L.  Withof-Keus,  samme- 
steds. Der  meddeles,  at  man  der  paa  Egnen  ser  Hejrer  hele 
Aaret,  baade  Sommer  og  Vinter;  men  de  findes  ikke  ynglende. 
Da  Fuglen  blev  skudt,  var  den  i  Selskab  med  en  anden,  som 
ogsaa  blev  skudt;  men  den  havde  intet  Mærke. 

Dræbt  6  Maaneder  efter  Mærkning. 

691.  Mærket  16.  Maj  1912  af  S.  M.  S.  Fundet  død  22.  Januar 
1913  drivende  i  Vandet  i  en  Aa  4  km  Vest  for  Dwingeloo  i 
Provinsen  Drente.    Meddelt  af  Overlærer  E.  J.  Boneschanscher 


118 

i  Dwingeloo.     Fuglen  var  yderlig  afmagret.     Der  trætfes  mange 
Hejrer  baade  Foraar,   Sommer  og  Efteraar,  og  de  yngler  i  høje 
Graner  i  en   nærliggende   Skov.     Træffes  af  og  til  om  Vinteren. 
Omkommet  ca.  7  Maaneder  efter  Mærkning. 

615.  Mærket  13.  Maj  1911  af  A.  J.  Fundet  død  5.  Februar  1912 
ved  Zuidersøen  imellem  Elburg  og  Kampen  af  Ger  rit  Berghuis, 
Oldebroek,  Gelderland.  Vinteren  1911 — 12  var  som  bekendt  meget 
kold,  og  Meddeleren  fandt  Fuglen  ihjelfrossen  (eller  sultet  ihjel!) 
i  20  °  Kulde.  Der  blev  fundet  flere  døde  Hejrer  (der  var  ikke 
længere  aabent  Vand  noget  Sted).  Der  skal  ses  mange  Hejrer 
baade  Foraar  og  Efteraar,  ligesom  de  baade  yngler  og  over- 
vintrer der. 

Omkommet  ca.  9  Maaneder  efter  Mærkning. 

630.  Mærket  13.  Maj  1911  af  P.  J.  Fundet  død  sidst  i  Ja- 
nuar 1913  ved  Staphorst  i  Provinsen  Overijssel  af  E.  Mulder, 
sammesteds.  Efter  Opgivelserne  skal  Hejrer  være  temmelig 
sjældne  der  paa  Egnen  og  menes  ikke  at  overvintre  almindeligt. 

Omkommet  godt  lVa  Aar  efter  Mærkning. 

685.  Mærket  16.  Maj  1912  af  P.  J.  Skudt  23.  December  1913 
ved  Zuiddospe  i  Provinsen  Zeeland  nær  den  belgiske  Grænse  af 
Brygmester  Eugéne  Boelens,  Lokeren,  Belgien. 

Der  meddeles,  at  Hejrerne  er  meget  hyppige  paa  omtalte 
Egn;  der  træffes  mange  baade  Foraar  og  Efteraar,  og  de  baade 
yngler  og  overvintrer  der. 

Dræbt  ca.  IV2  Aar  efter  Mærkning. 

386.  Mærket  16.  Maj  1910  af  G.  R.   Fundet  nylig  død  16.  Marts 
1912  paa  Øen  Texel.     Nærmere  Oplysninger  foreligger  ikke. 
Omkommet  næsten  2  Aar  efter  Mærkning. 

I  Holland  er  omkommet  6  Hejrer  i  Maanederne  November, 
December,  Januar,  Februar  og  Marts.  Det  synes  saaledes,  som 
om  det  her  væsentlig  drejer  sig  om  overvintrende  Fugle.  Der 
er  ret  mange,  som  øjensynligt  er  omkommet  paa  Grund  af 
strenge  meteorologiske  Forhold  med  streng  Frost  og  megen  Is. 
De  fleste  Meddelere   beretter,  at  Hejrerne  ses  der  hele  Vinteren. 

HEJRER  OMKOMMET  I  ENGLAND  OG  SKOTLAND. 

403.  Mærket  16.  Maj  1910  af  G.  R.  Skudt  17.  Oktober  1910 
ved  Amesbury,  8  Miles  Nord  for  Salisbury.  Meddelt  af  Oberst 
Edmund  Antrobus,  sammesteds. 

Hejren  blev  skudt  paa  et  Terræn,  bestaaende  af  Enge  og 
Damme,  som  bliver  kunstigt  forsynet  med  Vand  fra  anlagte 
Ledninger,  og  som  bliver  benyttet  til  Ørredopdræt  og  Ørred- 
fiskeri.  Meddeleren  er  meget  vred  paa  Hejrerne,  som  efter  hans 
Mening  gør  overordentlig  stor  Skade  paa  Fiskebestanden.  De 
skulde  endog  dræbe  Ørreder  paa  1  kg's  Vægt;  men  disse  Fisk 
var  saa  store,  at  Hejrerne  ikke  kunde  sluge  dem,  men  blot  lod 
dem  ligge  efter  at  have  spiddet  dem  (I).  Hejrerne  ses  der  hele 
Aaret  rundt,   men  yngler  ikke,   da  de  bliver  saa  meget  forfulgt. 

Dræbt  5  Maaneder  efter  Mærkning. 

622.  Mærket  25.  Maj  1911  af  G.  B.  Skudt  13.  Oktober  1911 
ved  North  Elmham  i  Norfolk  afW.  Bales  Billingford,  North 
Elmham.  Fuglen  blev  skudt  i  en  Mose,  hvor  den  var  sammen 
med  en  anden  Hejre.  Hejrer  skal  ikke  ses  hyppigt,  mest  om 
Efteraaret  og  Vinteren.  Meddeleren  ved  ikke,  om  de  yngler  noget 
Sted  i  Nærheden. 

Dræbt  5  Maaneder  efter  Mærkning. 

641.  Mærket  13.  Maj  1911  af  S.  M.  S.  Skudt  28.  November 
1911  i  Højlandet  nær  Sterling,  ved  Firth  of  Forth,  Skotland,  af 
B.  F.  Watson,  Fintry,  Skotland.  Nærmere  Oplysninger  fore- 
ligger ikke. 

Dræbt  6  Maaneder  efter  Mærkning. 

671.  Mærket  25.  Maj  1911  af  S.  M.  S.  Skudt  24.  Januar  1912 
ved  Uxbridge  i  Middlesex  af  T.  B.  Jarris  i  Uxbridge.  Der  blev 
berettet  i  »The  Field«  om  Tilfældet,  og  der  meddeles,  at  da 
Hejren  blev  skudt,  gylpede  den  op  »a  trout  of  nearly  V2  Ib  in 
weight«.  Fisken  var  levende  »though  it  was  slightly  scored  on 
the  back«.  Den  blev  sat  i  Vand  og  kom  snart  til  Kræfter  igen(!). 
Der  træffes  meget  almindeligt  Hejrer  paa  Stedet  hele  Aaret  rundt, 
og  de  yngler  der  ogsaa. 

Dræbt  8  Maaneder  efter  Mærkning. 

I  England  og  Skotland  er  omkommet  4  Fugle  i  Maanederne 
Oktober,  November  og  Januar.     Det  er  alle  unge  Fugle. 

Nogen  Interesse  knytter  der  sig  til  641,  som  er  skudt  helt 
oppe  ved  Firth  of  Forth;  Stedet  ligger  noget  uden  for  den  ellers 
almindelig  anvendte  Trækvej. 

HEJRER  OMKOMMET  I  FRANKRIG. 

682.  Mærket  16.  Maj  1912  af  P.  J.  Skudt  21.  September  1912 
af  Landmand  Marnet  ved  Ault,  c.  15  km  Syd  for  Udmundingen 
af  Somme.  Meddelt  af  Dr.  Louis  Rousseau,  Joinville  le  Pont, 
Seine.  Stedet,  hvor  Fuglen  blev  skudt,  er  umiddelbart  ud  til 
Kanalen,  og  Lokaliteten  er  meget  sumpet  og  gennemfuret  af 
Vandløb,  som  staar  i  Forbindelse  med  Somme.  Dr.  Rousseau 
beretter:  »Om  Efteraaret  er  Hejrerne  lidet  talrige  paa  denne 
Egn.  Om  Foraaret,  særlig  i  April  og  Maj,  kommer  de  i  stort 
Antal,  oftest  2  og  2  sammen,  næsten  aldrig  et  ulige  Antal.  Deres 
Fjerdragt  er  paa  denne  Aarstid  meget  smuk.  Hejrerne  kommer 
saa  igen  sidst  i  Juni  og  bliver  her  hele  Juli  igennem.  De  yngler 
her  ikke,  da  her  ikke  er  passende  Ynglesteder;  det  er  i  Al- 
mindelighed unge  Hejrer,  man  ser.  De  er  her  ikke  om  Vinteren; 
naar  det  i  November  og  December  er  Frost,  trækker  de  forbi 
lige  imod  Syd,  og  det  er  meget  sjældent,  at  de  skydes  paa  denne 
Aarstid.  Hejrerne  trækker  i  Reglen  om  Natten,  og  da  udstøder 
de  ofte  deres  Skrig.« 

Dræbt  4  Maaneder  efter  Mærkning. 

698.  Mærket  16.  Maj  1912  af  A.  J.  Skudt  10.  Oktober  1912 
ved  l'Etang  de  Salces,  Nord  for  Perpignan  af  Skræder  Pin  o 
Joseph.  Stedet  er  ganske  nær  Middelhavskysten.  Meddelt  af 
Institutbestyrer  A.  Lacoste,  St.  Laurent-de-la-Salanque,  Pyrénées 
Orientales. 

Dræbt  5  Maaneder  efter  Mærkning. 

421.  Mærket  17.  Maj  1910  af  G.  R.  Skudt  4.  November  1910 
ved  Bourbourg  (Dpt.  du  Nord)  af  Grosserer  Mabille,  Saust- 
Folquin  par  Sainte-Mariekerque  (Pas  de  Caiais).  Fuglen  blev 
skudt  nær  Floden  Aa  (ikke  langt  fra  Floden  Lys)  ved  Bredden 
af  en  lille  Dam.  Hejrerne  træffes  meget  talrige  der  navnlig  i 
September  og  Oktober.  Der  oplyses  intet  om  Yngleforhold  eller 
Overvintring. 

Dræbt  omtrent  8  Maaneder  efter  Mærkning. 

652.    Mærket  25.  Maj  1911  af  S.  M.  S.    Skudt  4.  Februar  1912 

ved  Beauvais,  Dpt.  de  l'Oise  (omtrent  midt  imellem  Amiens  og 
Paris).  Meddelt  af  Overkirurg  Lamotte,  Beauvais.  Fuglen  blev 
skudt  ved  et  lille  Vandløb,  der  endnu  ikke  var  tilfrosset,  hvad 
ellers  Moser  og  Enge  var  paa  det  Tidspunkt.  Fuglene  yngler 
ikke  der  paa  Egnen,  og  ses  i  det  hele  ikke  almindeligt.  Er 
absolut  sjælden  om  Vinteren. 

Dræbt  9  Maaneder  efter  Mærkning. 

402.  Mærket  16.  Maj  1910  af  G.  R.  Fundet  død  12.  Februar 
1911  imellem  Landivisiau  og  Sizun,  Finistére,  Bretagne.  Med- 
delt af  M.  Dubris,  Landivisiau. 

Paa  de  Spørgeskemaer,  som  altid  blev  udsendt  til  de  for- 
skellige Meddelere,  spurgtes  altid,  om  Ringen  havde  beskadiget 
Foden  paa  -en  eller  anden  Maade.  I  alle  tidligere  Tilfælde  er 
dette  Spørgsmaal  besvaret  benægtende;  men  denne  Hejre  blev 
fundet  med  » Ringbenet  #  brækket,  og  den  havde  aabenbart  døjet 
meget  af  Sult,  da  den  var  fuldstændig  afmagret.  Selv  om  Mu- 
ligheden ikke  kan  udeJukkes  i  dette  enkelte  Tilfælde,  at  Ringen 
paa  en  eller  anden  Maade  har  bevirket  Benbrudet,  synes  det 
dog  mere  sandsynligt,  at  Fuglen  paa  anden  Maade  er  beskadiget, 
og  at  det  tilfældigvis  har  ramt  det  Ben,  hvorpaa  Ringen  sad. 

Meddeleren  beretter,  at  Hejrer  kun  sjældent  ses  der  paa 
Egnen;  de  yngler  der  ikke  og  overvintrer  heller  ikke. 

Omkommet  9  Maaneder  efter  Mærkning. 

808.  Mærket  16.  Maj  1912  af  S.  M.  S.  Fundet  død  15.  August 
1913  paa  Strandbredden  ved  St.  Aubin-sur-Mer,  Calvados,  af 
M.  Ren n es,  Boul.St. Germain,  Paris.  Fuglen  havde  tilsyneladende 
ikke  lidt  nogen  Overlast,  men  var  ret  medtaget  af  Insekters  Angreb. 

Omkommet  ca.  15  Maaneder  efter  Mærkning. 

626.  Mærket  25.  Maj  1911  af  G.  B.  Skudt  5.  Marts  1913  i 
St.  Morel  i  Ardennerne  og  meddelt  af  Borgmester  Remy  Cuif. 
Nærmere  Oplysninger  haves  ikke. 

Dræbt  omtrent  2  Aar  efter  Mærkning. 

I  Frankrig  er  omkommet  7  Hejrer  i  Maanederne  August, 
September,  Oktober,  November,  Februar  og  Marts.  De  5  er  unge 
Fugle,  og  kun  2  er  over  1  Aar  gamle.  De  fleste  er  omkommet 
i  det  nordlige  og  vestlige  Frankrig;  kun  698  naaede  ned  til 
Middelhavskysten.    Efter  Meddelelsen  at  dømme  synes  Hejrerne 

ikke   at   være  almindelige  Vintergæster,   i   hvert  Fald  ikke  i  det 
nordlige  af  Landet. 

HEJRER  OMKOMMET  I  SPANIEN. 

393.  Mærket  16.  Maj  1910  af  G.  R.  Skudt  5.  August  1910 
ved  Villanueva  del  Rey  ved  Floden  Guadiato  (en  Biflod  til  Guadal- 
quivir),  Provinsen  Cordoba,  (38°  13'  N.  Br.,  5°  8'  V.  L.).  Med- 
delt af  E  og  han  K.  Carmichael,  Malaga.  Stedet  er  højt  be- 
liggende i  Sierra  Morena.  Der  var  2  Fugle  sammen.  Hejrer  ses 
ret  sjældent  der  paa  Egnen  og  altid  kun  i  faa  Eksemplarer;  de 
yngler  der  ikke.  Man  træffer  dem  kun  i  August,  September  og 
Oktober,  men  ikke  om  Vinteren,  da  Klimaet  oppe  i  Bjergene  er 
meget  barskt.  I  det  hele  taget  skal  Lokaliteten  ikke  være  vel 
egnet  for  Vadefugle;  der  findes  ikke  Sumpe  eller  Moser,  kun 
store,  strømmende  Floder  med  ringe  Fiskebestand  og  uden 
Vegetation  ved  Bredderne. 

Dræbt  mindre  end  3  Maaneder  efter  Mærkning. 

830.  Mærket  16.  Maj  1912  af  A.  J.  Skudt  29.  September  1912 
ved  Floden  Guadiana,  nær  Guarena  (38°  52,7  N.  Br.,  6°2'V.  L.) 
af  Postmester  Ricardo  Gu  er  rer  o.  Stedet  var  en  Mose,  som 
var  omgivet  af  Græsmarker  og  dyrkede  Enge.  Der  blev  set 
Hejrer  i  Tiden  baade  før  og  efter  29.  September;  men  de  ses 
aldrig  talrige,  er  hyppigst  Foraar  og  Efteraar.  Hejrerne  menes 
at  komme  fra  Nord  i  Oktober  Maaned,  og  igen  i  Marts  drager 
de  mod  Nord.     De  yngler  ikke  der  paa  Egnen. 

Dræbt  4  Maaneder  efter  Mærkning. 

667.  Mærket  16.  Maj  1912  af  A.  J.  Skudt  28.  September  1912 
ved  Albufera  (S.  for  Valencia)  af  Ricardo  Santa  Elena.  Med- 
delt af  Le  Marquis  de  Ezenarro,  Valenzia.  Fuglen  blev 
skudt  paa  den  smalle  Tange  imellem  Middelhavet  og  Albufera- 
søen.  Hejrer  skal  paa  dette  Sted  i  Egnen  omkring  Albufera  ses 
i  tusindvis;  de  kommer  i  September  Maaned  og  bliver  hele 
Vinteren  til  hen  i  Marts.  De  oversomrer  ikke  og  yngler  saa- 
ledes  ikke.  Meddeleren  fortæller,  at  de  ikke  egentlig  efterstræbes ; 
kun  naar  en  Hejre  tilfældig  kommer  inden  for  Skudvidde,  skydes 
der  efter  den. 

Dræbt  godt  4  Maaneder  efter  Mærkning. 

683.    Mærket  16.  Maj  1912   af  P.  J.     Skudt  14.  Oktober  1914 

ved  Arahal,  Sydøst  for  Sevilla  af  Fernando  Soriano,  Arahal. 
Der  meddeles,  at  Hejrer  ses  hver  Vinter  i  Provinsen  Sevilla. 
Dræbt  omtrent  2V2  Aar  efter  Mærkning. 

I  Spanien  er  omkommet  4  Hejrer  i  Maanederne  August, 
September  og  Oktober;  de  3  er  unge  Fugle;  683  er  skudt  om- 
trent 2l/a  Aar  efter  Mærkning.  Det  synes  mærkeligt,  at  disse 
Meddelelser  fra  Spanien  alle  er  fra  de  tidlige  Efteraarsmaaneder 
og  ikke  en  fra  Vintertiden.  Interessant  er  393,  som  er  skudt 
mindre  end  3  Maaneder  efter  Mærkningen  og  i  August  Maaned, 
paa  hvilken  Tid  der  her  i  Landet  endnu  overalt  træffes  Hejrer. 
Der  berettes  fra  flere  Steder,  at  Hejrerne  overvintrer  talrigt  i 
Spanien,  ikke  mindst  synes  dette  at  være  Tilfældet  ved  Middel- 
havskysten. 

HEJRER  OMKOMMET  I  PORTUGAL. 

688.  Mærket  16.  Maj  1912  af  G.  B.  Skudt  20.  September  1912 
ved  Lagoa  d'Obidos  (ca.  100  km  Nord  for  Lissabon).  Meddelt 
af  flere  Herrer,  bl.  a.  en  Dansk,  Axel  Malmer  i  Lissabon. 
De  nærmere  Enkeltheder  meddeltes  af  den  danske  Konsul  i 
Lissabon,  G.  PintoBasto,  som  ogsaa  velvilligst  har  ydet  Hjælp 
i  flere  andre  Tilfælde. 

Dræbt  godt  4  Maaneder  efter  Mærkning. 

637.  Mærket  13.  Maj  1911  af  G.  B.  Skudt  7.  Oktober  1911 
ved  Amarante  (Nordøst  for  Oporto)  ved  Floden  Tamega  (Biflod 
til  Douro).     Meddelt  af  Wm.  C.  Tait,  Oporto. 

Dræbt  omtrent  5  Maaneder  efter  Mærkning. 

632.  Mærket  13.  Maj  1911  af  G.  B.  Skudt  25.  December  1911 
ved  Obidos  afJoas  Pedro  Soares.  Meddelt  af  Wm.  C.  Tait 
i  Oporto.  Obidos  ligger  omtrent  100  km  Nord  for  Lissabon. 
(Se  ogsaa  688). 

Dræbt  7  Maaneder  efter  Mærkning. 

668.  Mærket  25.  Maj  1911  af  S.  M.  S.  Skudt  15.  Oktober  1912 
ved  Benavente  (nær  Tejo,  c.  40  km  NØ.  for  Lissabon)  af  Henry 
Bachofen.  Terrænet,  hvor  Fuglen  blev  dræbt,  er  lavtliggende 
Eng,  som  om  Vinteren  er  fuldstændig  oversvømmet,  og  der  op- 
holder sig  da  Mængder  af  Vandfugle.  Hejrer  træffes  hele  Aaret 
og   yngler    der    ogsaa;    de    er   dog  talrigst   om   Vinteren.     Med- 

deleren  fortæller,   at  i  Portugal  bruges  »Fedtet«  af  Hejrer  i  me- 
dicinsk Øjemed  og  skal  være  særlig  godt  mod  Rheumatisme! 
Dræbt  ca.  16  Maaneder  efter  Mærkning. 

642.  Mærket  13.  Maj  1911  af  S.  M.  S.  Skudt  21.  November 
1912  ved  San  Sil  vestre  i  Dalen  om  M  ondego  Floden  nærved 
Coimbra  af  Francisco  Serråo  i  San  Silvestre.  Ifølge  Jægerens 
Meddelelse  forekommer  Hejrerne  ret  ofte  der  paa  Egnen,  »en 
halv  Snes  Stj^kker  ad  Gangen«.  De  træffes  fra  September  til  April 
og  yngler  ikke  paa  Egnen. 

Dræbt  ca.  16  Maaneder  efter  Mærkning. 

I  Portugal  er  omkommet  5  Hejrer  i  Maanederne  September, 
Oktober,  November  og  December.     De  3  er  unge  Fugle 
Der  meddeles,  at  de  overvintrer  talrigt  i  Landet. 

HEJRER  OMKOMMET  FORSKELLIGE  STEDER. 

653.  Mærket  25.  Maj  1911  af  S.  M.  S.  Skudt  26.  Februar  1914 
i  Algier  ved  Djidjelli  (36°  50'  N.  Rr.,  5°  50°  0.  L.)  omtrent  lige 
ved  Middelhavet.  Meddeleren,  Docteur  Gi  rar  d,  fortæller,  at 
der  træffes  Mængder  af  Hejrer  næsten  hele  Aaret,  men  flest 
Foraar  og  Efteraar.  I  Juli  og  August  er  Egnen  ganske  udtørret, 
og  saa  ses  ingen  Hejrer.     De  vides  ikke  at  yngle  noget  Sted. 

Dræbt  godt  21/2  Aar  efter  Mærkning. 

409.  Mærket  17.  Maj  1910  af  G.  R.  Skudt  28.  Marts  1919  i 
Hartl  Skoven  ved  Kismarton,  nær  Oedenburg  i  Ungarn  (omtrent 
lige  ved  den  østrigske  Grænse,  ikke  langt  fra  Wien).  Hejrer 
træffes  meget  almindeligt  i  Søer  og  Moser,  navnlig  om  Foraaret; 
men  de  yngler  der  ikke. 

Dræbt  omtrent  9  Aar  efter  Mærkning. 

648.  Mærket  25.  Maj  1911  af  S.  M.  S.  Skudt  17.  Juli  1911 
ved  Tomelilla  (mellem  Ystad  og  Cimbrishamn)  i  Skaane  af 
Gustaf  Roysen,  samme  Sted. 

Der  skal  ikke  yngle  Hejrer  i  Nærheden  af  Tomelilla;  de  ses 
i  Tiden  fra  Marts  til  Oktober;  der  skydes  kun  faa  Fugle,  og 
658  var  alene,  da  den  blev  skudt. 

Dræbt  knapt  2  Maaneder  efter  Mærkning. 

Hejre  653  er  bemærkelsesværdig  som  den  eneste  »Afrikahejre«, 
omkommet  lige  paa  den  anden  Side  af  Middelhavet.     Der  skal 

overvintre  mange  Hejrer  i  Algier,  og  det  maa  sikkert  antages, 
at  ogsaa  flere  af  de  danske  Fugle  har  naaet  saa  langt  bort,  uden 
at  der  er  hørt  fra  dem. 

Hejre  409  kunde  antages  at  have  ynglet  i  Ungarn  og  tilhørt 
en  Koloni  i  Nærheden;  den  er  dræbt  midt  i  Yngletiden  og  til- 
syneladende ganske  uden  for  den  sædvanlige  sydvestlige  Trækvej. 
Det  kunde  tænkes,  at  den  9  Aar  gammel  maaske  havde  »glemt« 
sit  Fædreland  og  helt  slaaet  sig  ned  et  andet  Sted. 

658,  som  er  skudt  i  Skaane  ikke  2  Maaneder  efter  Mærk- 
ningen, er  et  godt  Bevis  paa  det  tidligere  anførte,  at  de  unge 
Hejrer  efter  at  have  forladt  Moderkolonien  strejfer  vidt  omkring 
paa  Sommertogt. 

Det  Skøn,  man  kan  danne  sig,  efter  de  her  meddelte  Resul- 
tater, om  Hejrernes  Træk,  synes  saaledes  at  være  det,  at  disse 
Fugle  følger  den  af  de  fleste  »Ringfugle«  benyttede  Trækvej  i 
sydvestlig  Retning  ned  om  Vesttyskland,  Holland,  Belgien,  Eng- 
land, Frankrig,  Spanien  og  Portugal.  De  er  hyppigst  truffet  nær 
Havet  eller  ved  store  Floder,  hvilket  ogsaa  er  ganske  naturligt 
efter  Fuglens  Levevis.  Maaske  en  Del  flere  Oplysninger  kunde 
fremskaffes  ved  fortsat  Ringmærkning  af  Hejrer,  men  i  det  store 
og  hele  vil  Resultaterne  dog  sikkert  kun  bekræfte,  hvad  vi  nu 
allerede  ved.  Der  er  næppe  Tvivl  om,  at  der  havde  foreligget 
endnu  flere  Oplysninger  om  dræbte  Hejrer,  hvis  ikke  Verdens- 
krigen var  kommet  og  havde  sat  en  Stopper  for  næsten  alt 
internationalt  Samkvem.  Man  vil  have  lagt  Mærke  til,  at  der 
ikke  er  indkommet  en  eneste  Meddelelse  om  dræbte  Hejrer  i 
alle  Krigsaarene. 


SUMMARY. 


During  the  years  1910,  1911  and  1912  186  heron  nestlings 
(Ardea  cinerea)  have  been  ringed  in  the  heronry  in  Store  Lyngby 
Skov  in  North -Sealand,  Denmark.  Untill  1922  \ve  have  got 
information  of  70  killed  birds.  The  informations  have  corae 
from  the  following  countries:  Denmark  29,  Germany  12,  Hol- 
land 6,  France  7,  Englaild  3,  Scotland  1,  Spain  4,  Portugal  5, 
Algeria  1,  Hungary  1  and  Sweden  1.  The  heron  seems  to  use 
the  usual  south-western  passage  line.     Most  of  them  have  been 

killed  as  young  birds,  yet  a  few  of  them  several  years  (even  9 
years  after  being  ringed).  In  Denmark  they  have  been  killed 
during  neaiiy  all  the  months,  even  in  winter  time;  a  few  have 
been  killed  as  breeding  birds  either  in  the  heronry  in  Store 
Lyngby  Skov  or  just  near  it  several  years  after  the  ringing. 
Many  have  been  killed  very  early  in  the  fall  far  away  from 
the  breeding  plaee  as  no.  393  in  Spain  not  three  mouths  after 
having  left  the  nest.  The  herons  seem  to  winter  seattered  over 
the  western  Europe;  most  often  they  are  found  in  the  moor 
districts  near  the  ocean  or  at  rivers  (very  numerous  at  Elben 
and  at  the  rivers  in  Spain  and  Portugal).  One  has  been  killed 
in  the  mountains  in  Spain. 


IAGTTAGELSER    OVER    HØGESANGEREN,   SYLVIA 
NISORIA  OG  TORNSKADEN,  LANIUS  COLLYRIO,  PAA 

YNGLEPLADS. 


AF 

AXEL  KOEFOED. 


I  Pinsen  1922  tilbragte  jeg  tre  Dage  i  Gilleleje  og  fik  der  Lejlig- 
hed til  at  anstille  følgende  Iagttagelser  angaaende  Høgesangeren. 

Den  3.  Juni  om  Morgenen  kom  jeg,  hvor  jeg  boede,  ned  i 
Haven,  og  hørte  da  Høgesangerens  for  mig  velbekendte  Sang; 
lidt  efter  saa  jeg  Fuglen,  der  sad  i  Toppen  af  et  Grantræ.  Da 
jeg  nærmede  mig  Stedet,  saa  jeg  ganske  tydeligt  dens  vatrede 
Bryst;  bange  var  den  ikke,  skønt  jeg  kom  den  ganske  nær;  sky 
er  Fuglen  altsaa  ikke  i  Yngletiden,  hvad  jeg  ogsaa  ved  flere 
Lejligheder  har  iagttaget,  men  det  er  en  meget  urolig  Fugl,  der 
stadig  er  i  Bevægelse.  Den  fløj  fra  Gren  til  Gren  lige  i  min 
Nærhed  søgende  efter  Føde  og  stadig  syngende,  det  sidste  dog 
mest  naar  den  tog  Plads  i  Toppen  af  et  eller  andet  Træ.  Høge- 
sangeren's  Sang  minder  en  Del  om  Havesangeren's  (Sylvia  hor- 
tensis), men  er  kraftigere;  dens  ejendommeligt  snerrende  Varsels- 
skrig  lød,  naar  en  eller  anden  Fugl  nærmede  sig  et  bestemt 
Sted  i  Haven,  hvor  dens  Bede  senere  viste  sig  at  være,  eller  den 

af  en  eller  anden  Grund  følte  sig  usikker.  Da  jeg  gik  ud  fra,  at 
den  paa  den  Tid  af  Sommeren  havde  Rede,  søgte  jeg  den  lille 
Have  igjennem  og  fandt  snart  dens  Rede,  som  var  bygget  i  Midten 
af  en  høj  Spiræabusk,  c.  1  m  fra  Jorden.  Hunnen  laa  paa  Reden, 
som  indeholdt  3  frisklagte  Æg.  Den  6.  Juni  var  der  yderligere 
kommet  2  Æg;  5  Æg  er  jo  det  almindelige  Antal  for  Høgesangeren. 

I  de  tre  Dage,  jeg  var  i  Gilleleje,  havde  jeg  den  Glæde  at 
iagttage  den  smukke  Sanger  og  fryde  mig  over  dens  herlige 
Sang;  men  samtidig  var  der  nogle  slemme  Røvere,  der  holdt  til 
i  samme  Have,  og  det  var  et  Par  Tornskader,  (Lanius  collyrio); 
disse  Fugle  havde  den,  navnlig  Hannen,  meget  Resvær  med  at 
holde  paa  Afstand  fra  sin  Rede;  men  saasnart  en  af  Tornskaderne 
nærmede  sig,  var  Høgesangeren  der  straks  og  jagede  den  væk, 
hvilket  iøvrigt  gik  meget  let  for  den,  om  end  det  skete  mange 
Gange  om  Dagen.  At  Høgesangeren  ikke  holdt  af  Tornskaderne, 
kan  jeg  saa  godt  forstaa,  idet  jeg  sammen  med  Hovedkasserer 
Kongstad  saa  følgende: 

Tornskadehannen  kom  flyvende  med  en  c.  4  Dage  gammel 
Unge  i  Næbet  og  anbragte  denne  i  en  lille  Trækløft,  hvorefter  den 
med  Næbet  begyndte  at  hale  i  den.  Da  det  formentlig  ikke  gik 
hurtigt  nok  for  den,  gav  den  et  Skrig  fra  sig,  og  straks  efter 
kom  dens  Mage  flyvende  og  satte  sig  ved  Siden  af  den,  hvorefter 
begge  Fuglene  sled  i  den  ulykkelige  Unge;  det  lykkedes  dem 
da  ogsaa  tildels  at  trække  denne  midt  over,  hvorefter  de  sad 
og  aad  hver  sin  Part.  Ungen  var  formentlig  af  en  Husspurv 
(Passer  domesticus),  idet  en  Han  og  en  Hun  af  denne  Art  satte 
sig  i  Træet  ved  Siden  af  og  skældte  ud.  Hele  Ungen  blev  ikke 
fortæret  med  det  samme,  men  i  Løbet  af  Dagen  vendte  begge 
Tornskaderne  tilbage  til  Træet  og  aad  Resterne  af  den. 

Da  jeg  nødig  vilde  have,  at  Høgesangerens  Unger  skulde  gaa 
samme  Vej,  naar  de  var  udrugede,  opsøgte  jeg  Tornskadens 
Rede,  der  fandtes  i  Hegnet  af  samme  Have,  2  m  oppe  i  et  Elme- 
træ; den  indeholdt  5  frisklagte,  meget  rødlige  Æg  med  de  sæd- 
vanlige store  røde  Pletter  i  den  butte  Ende.  Jeg  tog  nu  to  af 
Æggene  ud  af  Reden,  da  jeg  gik  ud  fra,  at  Fuglene  saa  vilde 
forlade  den;  dette  skete  ogsaa  og  paa  den  mærkelige  Maade,  at 
Tornskadehunnen  lidt  efter  kom  flyvende  med  et  af  sine  egne 
rødlige  Æg  i  Næbet  og  fortærede  dets  Indhold  i  samme  Træ- 
kløft, hvor  Spurveungen  var  blevet  parteret.  For  at  være  sikker 
i   min  Sag,   gik  jeg   op   til  Tornskadens  Rede;   denne   indeholdt 

nu  ganske  rigtigt  kun  2  Æg.  Tornskadeparret  viste  sig  ikke  i 
Haven  i  den  Tid,  jeg  var  der;  men  om  de  senere  er  vendt  til- 
bage, ved  jeg  ikke;  ofte  bygger  denne  Fugl  jo  ny  Rede  i  Nær- 
heden, om  den  første  Rede  bliver  ødelagt. 

Da  det  var  af  Interesse  for  mig  at  se,  om  der  var  flere  Høge- 
sangere i  Gilleleje,  gik  jeg  langs  flere  af  de  levende  Hegn,  der 
findes  der  oppe;  jeg  fandt  da  ikke  mindre  end  fire  Reder  til 
af  Høgesangeren  og  stadig  med  et  Par  byggende  Tornskader 
lige  ved  Siden  af;  begge  Fuglearterne  fandt  rigelig  Redeplads  i 
de  talrige  Tjørne  og  Brombærranker.  Høgesangeren  havde  ogsaa 
her  2  til  3  Æg;  Tornskaden  5  til  6.  Fuglen  var  saaledes  al- 
mindeligt ynglende  i  Gillelejes  nærmeste  Omegn  i  Aar. 

Tornskaden  er  jo  ellers  hadet  og  skyet  af  alle  Smaafugle, 
hvis  Yngel  den  ofte  røver,  og  man  finder  meget  sjældent  Reder 
af  Smaafugle  i  Nærheden  af  dens  Redeplads;  hvad  Grunden 
derfor  kan  være  til,  at  Høgesangeren  og  Tornskaden  bygger  lige 
op  ad  hinanden,  kan  man  ikke  rigtig  forstaa.  Venskab  kan  det 
sikkert  ikke  være,  idet  jeg  ogsaa  her  ved  de  fire  andre  Reder 
havde  Lejlighed  til  at  iagttage,  at  Høgesangerhannerne  jagede 
Tornskaderne  bort,  naar  de  kom  for  nær  deres  Reder.  Muligt 
er  Aarsagen,  at  begge  disse  Arter  finder  samme  Lokalitet  særligt 
egnet  til  Redebygning. 

De  Gange,  jeg  for  flere  Aar  siden  har  haft  Lejlighed  til  at 
tinde  Høgesangerens  Rede,  har  denne  altid  været  anbragt  i  Tjørne- 
buske eller  i  Brombærranker  i  levende  Hegn,  ofte  lavt  eller  c.  1  m 
fra  Jorden.  Reden  er  ret  stor  og  fast  bygget;  udvendig  bestaar 
den  af  ret  tykke  Græsrødder  og  Græsstraa,  indvendig  er  den 
belagt  med  linere  Rødder,  Hestehaar  og  enkelte  Uldtotter.  Høge- 
sangerne er  meget  uforfærdede  ved  Reden  og  hopper  ustandselig, 
rundt  ved  denne  i  Grenene,  naar  man  vil  undersøge  Reden;  det 
vilde  saaledes  være  en  let  Sag  at  dræbe  eller  fange  dem. 

I  Modsætning  til  andre  Fugle  af  Sangerslægten ,  der  som 
Regel  meget  konstant  Aar  efter  Aar  bygger  i  samme  Have  eller 
Hegn,  ja  ofte  i  samme  Busk,  synes  Høgesangeren  ikke  meget 
stedbunden  her  i  Landet;  lige  saa  hurtig,  den  har  slaaet  sig  ned 
i  en  Egn,  lige  saa  hurtig  er  den  forsvunden  igen;  kun  sjældent 
bygger  den  mere  end  to -tre  Aar  et  Sted.  Hvad  Grunden  kan 
være  til  dette,  forstaar  man  ikke;  det  kan  ikke  ligge  i,  at  Rederne 
er  blevet  ødelagte,  da  jeg  har  set  flyvefærdige  Unger  ved  dem; 
snarere  maa  det  formentlig  bero  paa,  at  den  Lokalitet,  Fuglene 

har  valgt,  ikke  har  tiltalt  dem,  eller  at  denne  de  følgende  Aar 
har  forandret  sig.  Tages  Æggene  fra  dens  Rede,  finder  man 
altid  et  Par  Dage  efter  en  ny  Rede  omtrent  lige  ved  Siden  af 
men  denne  indeholder  da  i  Reglen  kun  4  Æg. 

Denne  smukke,  kraftige  Sanger  maa  siges  at  være  om  ikke 
sjælden,  saa  dog  heller  ikke  helt  almindelig  her  i  Landet,  idet 
man  ikke  ofte  træffer  den ;  dette  kan  ikke  skyldes,  at  den  bliver 
overset,  da  dette  vanskeligt  lader  sig  gøre,  dels  paa  Grund  af 
dens  Dragt  og  Størrelse,    dels   paa  Grund   af  dens  herlige  Sang. 

I  »Morsø's  Fugle«  udgivet  af  A.  H.  Faber  1887,  hvor  enkelte 
Par  af  Høgesangeren  omtales  ynglende  paa  Mors  1884 — 86,  an- 
føres følgende:  »Som  en  Sjældenhed  kan  jeg  bemærke,  at  den 
Rede  af  Sylvia  nisoria,  som  jeg  fandt  i  1884  med  Unger,  blev 
i  1885  udbedret  og  benyttet  af  et  Par  Lamas  collurio,  hvis  Æg 
jeg  fandt  deri  den  1.  Juni.« 

Dette  Tilfælde  stemmer  altsaa  overens  med  mine  Iagttagelser, 
at  Høgesanger  og  Tornskade  bruger  samme  Lokalitet. 

Arkitekt  A.  T.  Hagerup  har  i  D.  o.  F.s  T.,  1.  Aarg.,  skrevet 
en  Beretning  om  Høgesangeren;  han  nævner  bl.  a.  i  denne  en  Del 
Ynglesteder,  spredte  over  hele  Landet,  og  bemærker,  at  Høgesan- 
geren synes  at  være  ret  almindelig  som  Ynglefugl  paa  Vestkysten 
af  Jylland.  Han  har  ogsaa  iagttaget  det  samme  Forhold,  at  Høge- 
sanger og  Tornskade  ofte  bygger  Rede  i  Nærheden  af  hinanden. 

Foruden  de  af  A.  T.  Hagerup  anførte  Iagttagelser  om  Høge- 
sangerens Ynglen  er  følgende  mig  bekendt:  Professor  O.  G.  Pe- 
tersen anfører  den  som  ynglende  ved  Sorø  1865,  D.  o.  F.s  T., 
3.  Aarg.  Amor  Hansen  anfører  den  som  ynglende  ved  Ran- 
ders 1909,  og  ved  Viborg1  tre  forskellige  Steder  1913,  D.  o.  F.s  T., 
8.  Aarg.  H.  F.  Hage  har  truffet  den  ynglende  ved  Flensborg; 
Dato  og  Aar  mangler,  D.  o.  F.s  T.,  9.  Aarg.  P.  Skovgaard  har 
fundet  dens  Rede  med  Unger  paa  Fanø  den  28.  Juni  1916, 
D.o.F.sT,  11.  Aarg. 

Selv  har  jeg  i  tidligere  Aar  fundet  dens  Rede,  med  Æg  eller 
Unger,  følgende  Steder:  Øverød  ved  Holte,  1905,  1  Par;  Ørholm 
ved  Holte,  1905,  1  Par;  Dronninggaard  Skov  ved  Holte  i  Aarene 
1904  og  1905  samt  1907  og  1908,  2  Par;  Valby  Fælled  1908— 
1910  samt  1912—1915,  4  Par;  Kongelunden  1913,  1  Par.  Paa 
disse   5   Steder   har  jeg   ikke   bemærket   den   senere,   omend  jeg 

1  I  »Viborg  Omegns  Fugle«,  udgivet  af  J.  D.  Christian  sen  1899,  findes 
Sylvia  nisoria  derimod  ikke  nævnt. 

gennem  flere  Aar  i  de  følgende  Tider  har  færdedes  der;  det 
fremgaar  heraf,  at  Høgesangeren  ofte  skifter  Ynglested1. 

Som  Supplement  til  ovenstaaende  Iagttagelser  over  Høge- 
sangerens Yngleforhold  har  endelig  Stationsforstander  R.  Jul. 
Olsen  i  Brev  venligst  meddelt  mig  følgende: 

»I  September  1898  flyttede  jeg  til  Orehoved;  min  Bolig  der 
laa  i  en  c.  3  Tdr.  Land  stor,  temmelig  vanrøgtet  Frugthave  med 
mange  Stikkelsbærbuske  og  andre  Frugtbuske.  I  1899  —  ikke 
1889,  som  i  Hagerups  Artikel  angivet  —  ynglede  et  Par  Høge- 
sangere i  Haven;  Reden  var  bygget  i  en  Stikkelsbærbusk;  i  1900 
var  der  2  Par  i  Haven,  det  ene  Par  havde  Rede  i  en  Stikkels- 
bærbusk, omtrent  hvor  Reden  fandtes  i  1899,  det  andet  Par  i 
det  om  Haven  plantede  Læbælte,  der  bestod  af  Gran,  Hvidtjørn, 
Hassel  o.  a.  I  et  lille  Æbletræ  faa  Alen  fra  den  førstnævnte 
Rede  havde  en  Tornskade  sin  Rede,  og  Høgesangerne  eller  deres 
Unger  blev  ikke  fortrædiget  af  Tornskadeparret.  I  1901  skiftede 
Haven  Ejer  og  blev  sat  i  gartnermæssig  Stand.  Høgesangerne  — 
samt  adskillige  andre  Fugle  —  flyttede  bort  fra  Haven,  og  et  Par 
fandt  Yngleplads  i  et  større  Slaaenbuskkrat,  der  laa  c.  1  km 
borte,  og  hvori  det  ogsaa  havde  Rede  det  følgende  Aar  1902.  I 
Aarene  1903 — 1908  iagttog  jeg  ikke  Høgesangeren  i  Orehoveds  Om- 
egn, skønt  der  ikke  syntes  at  mangle  passende  Lokaliteter  for  Arten. 

Høgesangerens  Sang  har,  synes  jeg,  Lighed  saavel  med  Have- 
sangerens som  med  Tornsangerens,  eller,  maaske  rigtigere,  inde- 
holder den  Strofer  af  begge  disse  Fugles  Sang.  Om  Tornsangeren 
minder  den  endvidere  ved  som  hin  ofte  under  Sang  at  flagre  tilvejrs 
fra  en  Busk  eller  et  lille  Træ  og  stadig  syngende  at  dale  ned  igen. 

I  1913  iagttog  jeg  i  Juli  Maaned  paa  en  kratbevokset  Skrænt 
ved  Aarhus,  ikke  langt  fra  Byen,  et  Par  Høgesangere  med  Unger. 
Endvidere  vil  jeg  under  Hensyn  til,  at  Høgesangeren  synes  at  være 
ret  almindelig  Ynglefugl  langs  Jyllands  Vestkyst,  meddele,  at  jeg 
midt  i  Maj  1921  —  et  ualmindelig  varmt  Foraar  —  iagttog  en  syn- 
gende Han  paa  Øen  Sild  i  Eidumer  Fuglekøje,  der  ligger  ganske 
tæt  ved  Vesterhavet.  Fuglen  synes  herefter  at  være  ret  haardfør.« 

1  Paa  Eno,  nær  Karebæksminde.  i  et  meget  ejendommeligt,  fælledagtigt 
Terræn,  bevokset  med  spredte,  mægtige  Tjørnebuske,  iagttog  jeg  —  i  Selskab 
med  A.  Christiani  og  Jobs.  Ferdinand  —  den  4.  Juni  1911  en  Hoge- 
sangerhan ;  utvivlsomt  drejer  det  sig  ogsaa  her  om  en  Fugl  paa  Ynglested. 

(Red.) 

FORENINGSMEDDELELSER. 

MØDER. 

I  Tidsrummet  Januar— April  1922  afholdtes  4  Møder;  som  Lokale 
hertil  benyttedes  Universitetets  zoologiske  Studiesamling,  Nørregade 
10,  der  ved  Professor,  Dr.  Ad.  S.  Jensens  Velvilje  var  stillet  til 
Foreningens  Raadighed. 

Lørdag  den  14.  Januar  fortsatte  Fuldmægtig  R.  Jul.  Olsen 
sin  Gennemgang  af  de  danske  Sangere  (Slægterne  Sylvia,  Phyllo- 
pseustes,  Hypolais,  Acrocephalus  og  Locustella). 

Lørdag  den  11.  Februar  gav  Fuldmægtig  R.  Jul.  Olsen  en 
Skildring  af  Rovternen  (Sterna  caspia)  som  dansk  Ynglefugl  og 
af  dens  tidligere  store  Ynglekoloni  paa  Øen  Sild. 

Lørdag  den  11.  Marts  fremviste  Overlæge  O.  Helms  en  rig- 
holdig Samling  Skind  af  Fugle  fra  Si  am  og  knyttede  dertil  føl- 
gende Meddelelse  (Autoreferat): 

Maaske  en  og  anden  kunde  tænke:  »Hvad  Interesse  har  vi  af  at 
høre  om  Siams  Fugle,  oven  i  Købet  af  en  Mand,  der  ikke  selv  har 
været  der?«  Og  sandt  nok,  naar  man  stilles  over  for  en  større  Sam- 
ling af  siamesiske  Fugle,  saa  betages  man  først  og  fremmest  af  det 
paafaldende  i  Formerne  og  af  en  Farvepragt,  vi  ikke  er  vante  til; 
men  ser  man  lidt  nøjere  til,  vil  man  dog  møde  meget,  som  ikke  er 
helt  ukendt,  ja  endog  kan  forefalde  ganske  hjemligt. 

De  Fugleskind,  der  fremvises  i  Aften,  tilhører  ialt  ca.  150  Arter 
og  er  tilvejebragte  af  to  danske  i  Siam:  R.  Havmøller  i  Bandon, 
som  maaske  nogle  kender  her  fra  Foreningen,  af  hvilken  han  er 
mangeaarigt  Medlem,  og  L.  Bisgaard-Thomsen  i  Bangkok. 

Trods  den  nære  Forbindelse,  Danmark  har  med  Siam,  er  et  Par 
Bemærkninger  om  dette  Rige  maaske  ikke  overflødige.  Det  ligger  i 
Bagindien,  strækkende  sig  ned  paa  Malakkahalvøen  med  Sydspidsen 
naaende  ned  mod  Æquator  og  er  altsaa  et  rent  Tropeland.  Det  er 
af  Størrelse  som  Frankrig  og  har  6  Millioner  Indbyggere.  Natur- 
forholdene i  dette  udstrakte  Rige  er  højst  forskellige.  Egnen  om- 
kring Hovedstaden  Bangkok,  Sletten  ved  Floden  Menams  Udløb,  er 
for  en  stor  Del  opdyrket.  Det  samme  gælder  Egnen  om  Byen  Ban- 
don paa  Malakkahalvøen,  hvorfra  den  største  Del  af  de  fremviste 
Fugle  stammer.  Det  er  en  vandrig,  opdyrket  Egn,  gennemstrømmet 
af  Bandonfloden  med  dens  talrige  Bifloder.  Men  store  Strækninger 
af  Siam  er  uopdyrket  Sump  og  Urskov,  medens  der  andre  Steder 
findes  store  Bjærgpartier. 

I  zoogeografisk  Henseende  hører  Siam  til  den  indiske  Region, 
der  omfatter  Indien,  Sydkina,  Java,  Sumatra  og  Borneo  og  er  skarpt 
adskilt  fra  den  i  geografisk  Henseende  tilgrændsende  australske  Re- 
gion. Hele  Regionen  er  uhyre  rig  paa  Fugle  saavel  Arter  som  In- 
divider ;  derimod  findes  i  det  hele  kun  to  Fuglefamilier,  der  udeluk- 
kende hører  hjemme  her,  Brednæbbene  (Eurylæmidæ)  og  Bladfuglene 
(Phyllornithidæ),  begge  hørende  til  Spurvefuglene  i  videste  Forstand. 

9* 

I  Siam  er  Fuglelivet  rigt;  mindst  800  Arter  kendes  herfra  og 
mange  af  dem  i  flere  Racer.  Selvfølgelig  staar  en  stor  Del  af  Siams 
Fugle  ret  fjærnt  fra,  hvad  vi  er  vante  til  at  træffe  i  Danmark,  men 
den  indiske  Region  grænser  dog  til  den  store  palæarktiske,  hvoraf 
Europa  er  en  Provins  og  Danmark  en  ubetydelig  Plet.  Mange  Fa- 
milier er  fælles  for  de  to  Regioner,  ogsaa  mange  Slægter,  og  selv 
adskillige  Arter  er  udbredte  over  det  meste  af  begge  Regioner. 
Selvfølgelig  holder  en  Art  sig  ikke  uforandret,  hvis  dens  Udbredelse 
strækker  sig  f.  Eks.  fra  Danmark  til  Siam;  den  spalter  sig  paa  dette 
store  Omraade  i  adskillige  Racer;  alene  af  den  almindelige  Skov- 
skade er  der  saaledes  en  Snes  Racer.  Vor  Isfugl  genfindes  ogsaa  i 
Siam;  den  der  forekommende  er  i  Tegning  og  Farve  ganske  lig  vor, 
men  er  en  Dværg  imod  denne. 

Et  Land  som  Siam  er  naturligvis  langt  fra  gennemforsket,  hvad 
Fuglene  angaar,  men  der  er  dog  i  det  sidste  halvhundrede  Aar  ar- 
bejdet ikke  saa  lidt,  særlig  af  Englændere,  paa  at  undersøge  Lan- 
dets Fugleverden;  iøvrigt  har  Siam  nu  ogsaa  selv  et  naturhistorisk 
Selskab.  Fra  Sverige  har  Grev  Gyldenstolpe  foretaget  ornitho- 
logiske  Undersøgelsesrejser  i  Landet  og  hjembragt  store  Samlinger 
til  Riksmuseet  i  Stockholm.  I  Danmark  findes  i  Privateje  (Ingeniør 
A.  Christian  i)  en  meget  stor  og  smuk  Samling  siamesiske  Fugle- 
skind,   som  i  Aarenes  Løb  er  tilvejebragt  der  af  forskellige  Danske. 

Foredragsholderen  gennemgik  derpaa  den  udstillede  Samling,  der 
var  ordnet  efter  Familier,  omtalte  de  enkelte  Grupper  og  deres 
Ejendommeligheder  samt  deres  Udbredelse  i  Klodens  forskellige  Egne. 
Ånde-,  Hønse-  og  Duefuglene  var  godt  repræsenterede,  omend  med 
andre  Arter,  end  vi  kender  her  til  Lands.  Af  Hejrefuglene  fandtes 
ikke  faa  Former,  der  ogsaa  er  trufne  hos  os;  det  samme  gælder 
Rovfuglene,  hvis  Antal  i  Siam  overhovedet  er  stort;  paafaldende  var 
Forskellen  i  Størrelse  fra  middelstore  Ørneformer  ned  til  den  lille 
næppe  spurvestore  Hierax.  Helt  dansk  virkede  adskillige  Arter  af 
Vaderne,  saaledes  Storspove,  Krumnæbbet  Ryle,  Mudderklire,  Præste- 
krave, Stenvender  og  Dobbeltbekkasin,  den  sidste  dog  en  anden  Art 
end  den  europæiske.  En  Del  af  disse  Fugle  benytter  dog  kun  Siam 
som  Vinterkvarter,  hvilket  ogsaa  gælder  forskellige  Ternearter,  bl.  a. 
Sandternen. 

Mest  afvigende  fra,  hvad  vi  er  vante  til  at  se,  virkede  vel  Skrige- 
fuglene, der  i  Siam  er  saa  rigt  repræsenterede.  Helt  fremmedartet 
tager  naturligvis  Næshornsfuglene  sig  ud,  af  hvilke  der  forelaa  fem 
af  de  ti  i  Siam  ynglende  Arter,  deriblandt  den  ørnestore  Homrai, 
Dobbelthornsfuglen;  men  ogsaa  Papegøjer,  Riædere,  Skægfugle,  (Capit- 
ornidæ)  og  Tandnæbsfugle  (lYogonidæ)  staar  vor  hjemlige  Fugleverden 
fjernt.  Ved  Omtale  af  disse  og  liere  andre  Grupper  paapegede  Fore- 
dragsholderen den  højst,  ejendommelige  Udbredelse  med  nærstaaende 
Slægter  og  Arter  baade  i  den  gamle  og  den  nye  Verden. 

Gøge,  Isfugle  og  Spætter,  af  hvis  i  Siam  ynglende  talrige  Arter 
der  fandtes  et  ret  fyldigt  Udvalg,  virkede  selvfølgelig  mere  kendt 
trods  de  afvigende  Farver.     Isfuglenes  og  Spætternes  ejendommelige 

ydre  Form  gaar  jo  igen  hos  alle  de  yderst  talrige  Arter,  hvor  i  Ver- 
den de  end  findes. 

Blandt  Spurvefugle  fandtes  adskillige  Arter  af  de  to  lavtstaaende 
Grupper  Pragtdrosler  (Pittidæ)  og  Brednæb  (Eurylæmidæ).  Mindst 
godt  repræsenterede  var  vel  de  egentlige  Spurvefugle,  der  dog  udgør 
henved  Halvdelen  af  alle  Siams  Arter.  Det  hidrører  formodentlig 
fra,  at  de  Mennesker,  der  samler  Fugle  i  Siam,  mere  lægger  Vægt 
paa  at  faa  de  større  ejendommeligt  farvede  Fugle  end  de  talrige 
Drosler,  Sangere,  Svaler,  Spurve  o.  s.  v.,  hvis  Ydre  og  Farver  ikke 
afviger  væsentligt  fra,  hvad  vi  ser  i  Danmark.  Af  Ravnefugle  fand- 
tes adskillige  smukke  og  ejendommelige  Former;  skønnest  blandt 
disse  var  vel  den  lyst  blaagrønne  Skovskadeform,  Cissa  sinensis. 

Lørdag  den  8.  April  holdt  Direktør  A.  L.  V.  Ma  n  niche  et 
Foredrag  om  Østgrønlands  Fugle. 


GENERALFORSAMLING  1922. 

Foreningens  Generalforsamling  afholdtes  den  21.  Oktober  i  Zoo- 
logisk Studiesamling.     Der  var  mødt  c.  30  Medlemmer. 

Til  Dirigent  valgtes  Distriktslæge  Arctander,  der  gav  Ordet  til 
Formanden,  Vexelerer  E.Lehn  Schiøler.  Denne  aflagde  derefter 
Beretningen  om  det  forløbne  Aar,  hvis  vigtigste  Begivenhed  utvivl- 
somt var  Fredningen  af  Jordsand,  samt  forelagde  det  af  Revisor 
godkendte  Regnskab.  En  Oversigt  over  dette  gives  nedenfor;  iøvrigt 
fortjener  det  at  fremhæves,  at  Foreningens  Gæld  ved  en  energisk 
gennemført  Sparsommelighed  nu  var  bragt  ud  af  Verden.  For  Regn- 
skabet gaves  Decharge. 

Foreningens  Medlemstal  1921 — 22  er  395,  nemlig  1  Æresmedlem 
5  livsvarige  Medlemmer  og  389  ordinære  Medlemmer,  hvoraf  28  boer 
i  Udlandet. 

Stationsforstander  R.  Jul.  Olsen  gav  derefter  nedenstaaende  Be- 
retning om  Fredningen  af  Jordsand  og  forelagde  det  ligeledes  gen- 
givne Regnskab.  Han  sluttede  med  en  Appel  til  Medlemmerne  om 
økonomisk  at  støtte  Foretagendet.  Under  en  paafølgende  Diskussion, 
hvori  Dirigenten,  Læge  Th.  N.  Krabbe,  Direktør  Manniche,  R.  Jul. 
Olsen  og  Formanden  deltog,  fremhævedes  Betydningen  af  større 
Pengemidler:  Den  absolute  Fredning  strakte  sig  i  1922  kun  fra  15. 
Maj  til  15.  August,  medens  Idealet,  hvad  Formanden  betonede,  maatte 
være  Fredning  fra  Medio  April  til  Medio  August;  dette  Maal  vilde 
man  stræbe  at  naa,  saasnart  det  blot  økonomisk  var  gennemførligt. 
Med  Hensyn  til  eventuelle  Besøg  paa  Øen  meddeltes  det,  at  For- 
eningens Medlemmer  gennem  Bestyrelsen  kan  faa  Adgangstegn  til 
Øen;  uden  saadant  tillades  Landgang  overhovedet  ikke. 

Ved  det  derpaa  følgende  Valg  af  Best3rrelsesmedlemmer  genvalg- 
tes Kontorchef  Axel  Koefoed  og  Vexelerer  E.  Lehn  Schiøler; 
derimod  var  det  ikke  lykkedes  at  finde  nogen  Stedfortræder  for 
Fuldmægtig   J.  Spåth,  der  paa  Grund  af   Sygdom  ikke  kunde  mod- 

tage  Genvalg,  og  hvis  Virksomhed  for  Foreningen  Formanden  min- 
dedes i  anerkendende  Ord.  Bestyrelsen  fik  imidlertid  Bemyndigelse 
til  lejlighedsvis  at  supplere  sig  med  et  sjette  Medlem.  Revisor, 
Forpagter  A.  Valentiner,  genvalgtes  endelig  enstemmigt. 

Angaaende  Rejse- og  Studiefondet  meddelte  Docent  Stamm, 
at  dette  i  Øjeblikket  ejer  883  Kr.  70  Øre;  en  Sum  af  50  Kr.  var  i 
Foraaret  udbetalt  til  Lærer  Holger  Petersen,  Frederikssund,  til 
Anvendelse  ved  Ringmærkning  af  Fugle. 

Generalforsamlingen  sluttet. 


FUGLEFRISTEDET  »JORDSAND«. 
Beretning   om    Sommeren    192  2. 

Som  meddelt  tidligere  i  dette  Bind  (Pag.  59—61)  er  Fredningen 
af  Fuglelivet  paa  Jordsand  bleven  muliggjort  ved,  at  Staten,  Tønder 
Amt  og  Dansk  ornithologisk  Forening  har  ydet  den  dertil  fornødne 
økonomiske  Støtte.     Fredningen  tog  sin  Begyndelse  den   15.  Maj. 

Foreningen  modtog  Underretning  om  Fredningen  fra  Ministeriet  den 
30.  April  og  henvendte  sig  derefter  til  Tønder  Amt  med  Anmodning  om, 
at  dette  vilde  bistaa  Foreningen  med  at  finde  en  passende  Opsyns- 
mand; den  2.  Maj  modtoges  Svar,  gaaende  ud  paa,  at  Amtet  havde 
tilskrevet  Husmand  Nicolai  Mathiesen,  Hjerpsted,  om  at  over- 
tage Opsynet  i  Overensstemmelse  med  de  Instruktioner,  som  Dansk 
ornithologisk  Forening  vilde  give  ham.  I  Henhold  hertil  blev  nævnte 
Nicolai  Mathiesen  underrettet  om,  at  han  senest  den  15.  Maj  maatte 
paabegynde  Bevogtningen  af  Holmen,  og  at  han  herved  skulde  handle 
efter  følgende  Instruktion: 

»I  de  3  Maaneder,  Bevogtningen  varer,  skal  Opsynsmanden  uaf- 
brudt opholde  sig  paa  Holmen.  Vogterhytten  skal  han  holde  i  til- 
børlig Orden.  Han  skal  ubetinget  forbyde  enhver,  der  ikke  er  for- 
synet med  skriftlig  Tilladelse  fra  »Dansk  ornithologisk  Forening« 
eller  fra  Politimesteren  i  Tønder,  at  opholde  sig  paa  Holmen.  Besø- 
gende, der  er  i  Besiddelse  af  en  saadan  Tilladelse,  skal  Opsynsman- 
den, efter  at  han  har  faaet  overleveret  Tilladelsen,  ledsage  under 
deres  Ophold  paa  Holmen,  idet  han  paaser,  at  der  ikke  fanges  eller 
dræbes  Fugle,  ikke  indsamles  Fugleæg  eller  Unger,  og  at  der  ikke 
tilføjes  Fuglene  nogen  Fortræd  eller  Forstyrrelse.  —  Nævnte  Forbud 
gælder  naturligvis  ogsaa  for  Opsynsmanden.  —  Saafremt  nogen  Be- 
søgende overtræder  disse  Forbud,  skal  Opsynsmanden  snarest  an- 
melde dette  for  Øvrigheden  (Politimesteren  i  Tønder)  og  sende  Mel- 
ding om  det  passerede  til  Dansk  ornithologisk  Forenings  Bestyrelse; 
til  samme  sender  han  ligeledes  de  skriftlige  Adgangstilladelser,  som 
er  afleverede  af  de  Besøgende,  forinden  Adgang  til  Holmen  tilste- 
des dem. 

Forsaavidt  Opsynsmanden  ikke  nøje  holder  sig  denne  Instruks 
efterrettelig  eller  paa  anden  Maade  maatte  vise  sig  uskikket  til  sit 
Hverv,   forbeholder    Foreningen  sig  Ret  til  øjeblikkelig  Afskedigelse, 

uden  at  Opsynsmanden  kan  gøre  Krav  paa  Lønning  for  den  tilbage- 
værende Tid  for  Bevogtningen,  der  skal  finde  Sted  i  3   Maaneder. 

Opsynsmanden  skal  endelig,  uden  at  forstyrre  Fuglene,  søge  at 
skaffe  sig  saa  nøje  Kundskab  som  muligt  om  Antallet  af  de  forskel- 
lige Fuglearters    Reder   og  sende  Meddelelse  derom   til  Foreningen«. 

Nicolai  Mathiesen  begyndte  herefter  Bevogtningen  den  15.  Maj 
og  forblev  paa  Holmen  til  15.  August;  efter  eget  Ønske  fik  han  Un- 
derretning om  de  Fuglearter,  der  tidligere  var  antruffet  ynglende 
paa  Holmen. 

Som  Resultat  af  Optællingen  modtog  undertegnede  følgende  Be- 
retning fra   Opsynsmanden: 


25/6 
Æg 

Ve 
Æg 

10/e 
Æg 

16 

Æg 

/e 
Unger 

i 
Æg 

h 
Unger 

Terner    

900 
31 

39 
10 

5 

4 

1500 

120 

47 
37 

18 
8 

2250 

160 

5 

39 
39 

18 
8 

1900 

90 

5 

1 

30 

41 

18 
11 

800 
60 

45 
3 

400 

10 
2 
6 
7 

15 

3 

2600 
150 

Dværgterner 

Splitterner 

3 

Sølvmaager : 

Strandskader1 

43 

Præstekraver 

26 

Smaa  Præstekraver  (Hvid- 
brvstet  Pr.) 

18 

8 

1  Kaldes  af  Befolkningen  Havskarer. 


Det  fremgaar  heraf,  at  Fuglebestanden  under  den  etablerede 
Fredning  atter  er  bleven  talrig,  og  at  den  ved  fortsat  Beskyttelse 
mod  Plyndring  sikkert  maa  antages  at  ville  naa  sin  tidligere  Størrelse. 

Der  er  blevet  fremsat  Ønske  om,  at  Holmens  Bevogtning  skulde 
paabegyndes  tidligere,  endog  saa  tidligt  som  den  15.  April,  idet  man 
til  Gengæld  eventuelt  kunde  afslutte  den  med  Udgangen  af  Juli  Maa- 
ned.  Ganske  bortset  fra,  at  enhver  Forlængelse  af  Bevogtningstiden 
betyder  yderligere  Udgifter,  og  at  Midlerne  dertil  vistnok  vanskeligt 
vil  kunne  tilvejebringes  af  Foreningen,  eftersom  den  ret  indtrængende 
Anmodning  i  Tidsskriftet  til  Medlemmerne  om  at  vise  Interesse  for 
Sagen  ved  at  yde  Bidrag  til  samme  (se  Pag.  60—61)  kun  er  efter- 
kommet af  ialt  8  Medlemmer,  anser  undertegnede  en  Fredning  i 
April  Maaned  for  ganske  overflødig  for  Bevarelse  og  Forøgelse  af 
Fuglebestanden,  idet  denne  ganske  væsentligt  bestaar  af  Fuglearter, 
der  ankommer  til  Ynglepladsen  noget  ind  i  Maj  Maaned.  Dette  ved 
Befolkningen  god  Besked  med;  den  ulejliger  sig  ikke  ud  paa  den  ret 
lange  Sejlads  til  Jordsand,  der  ligger  6  km  fra  Fastlandet  og  de  om- 
liggende Øer  i  et  af  Grunde  opfyldt,  vanskelig  sejlbart  Farvand,  alene 
for  at  indsamle  de  forholdsvis  faa  Strandskade-  og  Præstekraveæg, 
men    oppebier  Ternernes  Æglægning,  der   tager  sin  Begyndelse  om- 

kring  Midten  af  Maj,  og  som  giver  et  Udbytte,  der  ganske  ander- 
ledes lønner  Ulejligheden. 

At  afkorte  Bevogtningen  til  Juli  Maaneds  Udgang  vil  i  langt 
højere  Grad  kunne  faa  Betydning  for  Fuglene,  og  jeg  skal  her  an- 
føre, at  Bevogtningstiden  i  sin  Tid  af  den  tyske  Forening  »Jordsand«, 
hvis  Formand  var  den  bekendte  tyske  Ornitholog,  Dr.  Diedrich  i 
Hamborg,  blev  forlænget  fra  den  31.  Juli  til  den  12.  August,  fordi 
Holmen  fra  den  1.  August  var  et  yndet  Udflugtssted  for  bøssebevæb- 
nede  Badegæster  fra  Vesterhavsøerne,  navnlig  Sild;  herfra  var  der 
eksempelvis  flere  Gange  ugentlig  Lejlighed  for  Badegæster  til  at  del- 
tage i  Jagtudflugter  i  Baad  efter  Sælhunde  og  Søfugle,  og  de  talrige, 
netop  flyvedygtige  Unger,  der  paa  den  Tid  endnu  opholdt  sig  paa 
og  ved  Holmen,  var  passende  Objekter  for  saadanne  Jagtselskabers 
Skydefærdighed. 

Det  maa  derfor  tilraades,  at  Bevogtningstiden  fremdeles  forbliver 
uforandret  til  den  15.  August,  og  at  der  ikke  bringes  noget  unød- 
vendigt Offer  for  at  paabegynde  den  ret  meget  før  den  15.  Maj. 

Til  det  anførte  Regnskab  skal  bemærkes,  at  der  i  det  kommende 
Aar  maa  paaregnes  en  Del  flere  Udgifter  end  i  indeværende  Aar, 
bl.  a.  til  Vogterhyttens  Istandsættelse;  der  rettes  derfor  paany  en 
indtrængende  Anmodning  til  Medlemmerne  om  at  vise  Interesse  for 
Sagen  ved  at  indsende  Bidrag,  der  jo  ikke  behøver  at  være  store; 
vilde  hvert  Medlem  blot  ofre  1  —  een  —  Krone,  var  det  fornødne 
Beløb  rigelig  bragt  tilveje. 

Vii  1922  R-  Jul-  Olsen- 

EKSKURSIONER. 
TUR  LANGS  SORTEDAMSSØEN  I  KOBENHAVN  5.  FEBR.  1922. 

Om  Formiddagen  Kl.  10  mødtes  Deltagerne,  hvis  Antal  blev  22, 
ved  den  nordre  Bred  af  Søens  østlige  Del.  Som  bekendt  har  der 
i  Løbet  af  de  sidste  ca.  25  Aar  i  saavel  Peblingesøen  som  Sorte- 
damssøen,  især  i  den  sidstnævnte,  udviklet  sig  et  efterhaanden  til- 
tagende Fugleliv,  nærmest  udspringende  fra  Hættemaagernes  i  Midten 
af  1890-Aarene  begyndende  Overvintring  i  København  og  Omegn, 
hvilket  Fugleliv  især  gør  sig  bemærket  i  de  koldeste  Vintermaane- 
der.  Men  ingen  Sinde  har  dette  frembudt  et  saa  ejendommeligt 
Billede  som  i  Sortedamssøen  i  den  koldeste  Del  af  den  ret  strenge 
Vinter  1921—22,  idet  den  særlig  righoldige  Fuglebestand  blev  tvun- 
gen til  at  hobe  sig  sammen  i  de  forholdsvis  smaa  aabne  Vand- 
partier i  den  iøvrigt  islagte  Sø.  Fuglene  holdt  sig  især  til  Søens 
nordøstlige  Hjørne,  hvor  Islægget  umuliggøres  ved  det  fra  Østre 
Elektricitetsværk  udstrømmende  varme  Vand.  Den  tætteste  Sammen- 
hobning  var  ved  Sortedamsdosseringens  østlige  Del,  mellem  Fredens 
Bro  og  Søens  nordøstlige  Hjørne,  nærmest  det  sidste.  Her  laa  Fug- 
lene klods  op  ad  Spadserestien,  og  et  Sted  laa  de  paa  et  Areal  af 
ca.  100  Kvadratmeter  —  hovedsagelig  Stokænder,  men  iblandede  med 

Troldænder,  Spidsænder,  Pibeænder,  Taffelænder,  Krikænder  samt 
en  Knarand  —  saa  tæt  sammenstuvede,  tildels  arbejdende  sig  op 
over  hverandre,  især  naar  de  graadigt  kappedes  om  at  gribe  de 
Brødstumper,  som  kastedes  ned  iblandt  dem,  at  Vandfladen,  paa 
hvilken  de  svømmede,  aldeles  ikke  kunde  øjnes.  Fuglemylderet  her 
frembød  et  rent  ud  fantastisk  Skue.  For  Svømmeændernes  Ved- 
kommende kan  Søen  ikke  antages  at  byde  Fødeemner  af  nogen  Be- 
tydning, saa  disse  maa  antages,  saa  længe  de  er  her  i  Søen,  at  leve 
af  den  betydelige  Mængde  Brød,  som  dyrevenlige  Personer  kaster 
ud  til  dem.  Af  Arterne:  Krikand,  Spidsand  og  Pibeand  er  et  saa 
stort  Antal  Individer  i  Forvejen  ved  kommunal  Foranstaltning  i  de 
sidste  Aar  udsatte  i  Søen,  at  man  ikke  med  Sikkerhed  kunde  fast- 
slaa,  at  der  af  disse  tre  Arter  fandtes  andre  Individer  end  de  ud- 
satte. —  De  i  Søen  værende  talrige  tamme  Knopsvaner  (Cygnus  olor) 
har  været  holdte  i  Søen  i  en  meget  betydelig  Aarrække.  —  Det  var 
under  Opholdet  ved  Søen  Solskinsvejr  med  streng  Frost  og  bidende  Vind. 

Følgende  13  Arter  iagttoges  med  Sikkerhed:  Krikand  (Anas  crecca) 
3  (c? c??)  (udsatte),  Pibeand  (Anas  penelops)  6  (flere  af  hvert  Køn) 
(udsatte),  Knarand  (Anas  strepera)  1  <^,  Spidsand  (Anas  acuta)  mindst 
10  (flere  af  hvert  Køn)  (udsatte),  Stokand  (Anas  boscas)  1  å  2000 
(vist  flest  c?),  Troldand  (Fiilignla  cristata)  henved  1000  (vist  flest  J), 
Taffeland  (Fnligula  ferina)  4  (alle  J1),  Lille  Skallesluger  (Mergus 
albellns)  1  $  (holdt  sig  stedse  i  en  Vaage  midt  i  Søen),  Børhøne 
(Gallinula  chloropns)  1,  Blishøne  (Fulica  atra)  ca.  20,  Hættemaage 
(Larus  ridibundus)  mindst  2000,  Stormmaage  (Lams  canus)  ca.  500, 
Krage  (Corvus  cornix)  ca.  30  (gaaende  spredt  paa  Isen).  —  Af  paa- 
lidelige  Iagttagere  blev  i  de  nærmest  følgende  Dage  i  Sortedamssøen 
yderligere  set  nogle  Havmaager  (Larus  argentatus). 

Det  barske  Vejr  gjorde,  at  de  fleste  Deltagere  brød  op  efter  ca. 
11J2  Times  Ophold  ved  Søen.  jn   ^  Krabbe. 

UDFLUGT  TIL  HARESKOV  OG  SØNDERSO  30.  APRIL  1922. 

Fra  Slangerupbanens  Station  paa  Nørrebro  afgik  Deltagerne,  hvis 
Antal  var  29,  om  Morgenen  med  Tog  920  til  Hareskov  Station, 
hvorfra  man  spadserede  gennem  Hareskov,  hvorefter  man  spiste 
Frokost  i  Banden  af  den  lille  Mose  mellem  Vandværket  og  Søndersø. 
Derpaa  delte  Selskabet  sig  i  to  Grupper,  af  hvilke  den  ene  afsøgte 
Søens  østlige  og  nordlige  Bred  for  tilsidst  at  begive  sig  til  Værløse 
Station  og  derfra  med  Tog  tilbage  til  København,  medens  den  anden 
Gruppe  efter  Vandringen  langs  Søndersøens  nævnte  Bredder  afsøgte 
Jonstrup  Vang  og  vendte  hjem  med  Tog  fra  Hareskov  Station.  —  Vejret 
var  godt,  men  køligt,  og  det  ornithologiske  Udbytte  for  saa  vidt  lidt 
beskedent,   som  Fuglene  saas  og  hørtes  i  lidt  sparsomt  Individantal. 

Med  Sikkerhed  iagttoges  følgende  43  Arter: 

Stokand  (Anas  boscas)  ^  og  $  sammen,  Stor  Lappedykker  (Podi- 
cipes  cristatas)  2  +  2,  Blishøne  (Fulica  atra)  1  +  1,  Vibe  (Vanellus 
cristatus)  1,  Hættemaage  (Larus  ridibundus)  2  sammen,  Stork  (Ciconia 

alba)  1  +  1,  Musevaage  (Buteo  vulgaris)  1  Par  ved  Rede,  Spurvehøg 
(Accipiter  nisus)  Par  Stk.,  Ringdue  (Columba  palumbus)  en  Del,  Mel- 
lemflagspætte (Dendrocopns  medius)  1,  Stor  Flagspætte  (Dendroeopus 
major)  1,  Skovskade  (Garrulus  glandarius)  nogle.  Skade  (Pica  cau- 
data)  nogle  samt  1  paa  Rede,  Allike  (Connis  monedala)  Par  Stk., 
Raage  (Corvus  frugilegas)  1,  Krage  (Corvus  cornix)  nogle,  Digesvale 
(Hirundo  riparia)  Par  Stk.,  Rysvale  (Hirundo  urbica)  Par  Stk.,  For- 
stuesvale (Hinindo  rustica)  nogle,  Lærke  (Alauda  arvensis)  mange, 
Stær  (Sturnus  vulgaris)  en  Del,  Gærdesmutte  (Troglodgtes  parvulus) 
nogle,  Træpikker  (Certhia  familiaris)  nogle,  Jernspurv  (Accentor  modu- 
laris)  Par  Stk.,  Musvit  (Pams  major)  mange,  Rlaamejse  (Pams  coeru- 
leus)  nogle,  Sortmejse  (Pams  ater)  1,  Graamejse  (Pams  palustris) 
nogle,  Halemejse  (Acredula  caudata)  2  sammen,  Løvsanger  (Phijllo- 
pseusles  trochiliis)  en  Del,  Fuglekonge  (Regulus  cristatus)  Par  Stk.,  Eng- 
piber (Anthus  pratensis)  1,  Vindrossel  (Turdus  iliacus)  1,  Sangdrossel 
(Turdus  musicus)  en  Del,  Solsort  (Turdus  merula)  en  Del,  Rødkælk 
(Erilhacus  rubecula)  en  Del,  Husspurv  (Passer  domesticus)  en  Del, 
Skovspurv  (Passer  montanus)  nogle,  Rogflnke  (Fringilla  coelebs)  mange, 
Kernebider  (Coccothraustes  vulgaris)  nogle,  Svenske  (Ligurinus  chlo- 
ris)  nogle,  Rørspurv  (Emberiza  schoeniclus)  1,  Gulspurv  (Emberiza 
citrinella)  mange.  —  Desuden  saas  3  Svaner  (Cygnus  sp.)  sammen 
flyvende,   men   Afstanden  tillod   ikke  Artsbestemmelse. 

Om  Eftermiddagen  ved  41/-'  Tiden  var  de  fleste  af  Deltagerne 
atter  i  København.  Th   K  Krabbe. 

UDFLUGT  TIL  SALTHOLM  28.  MAJ  1922. 

Deltagerne,  hvis  Antal  var  22,  mødtes  om  Morgenen  paa  Amager- 
bro Station,  hvorfra  man  med  Tog  840  tog  til  Kastrup.  Med  lejet 
Motorbaad  satte  man  over  Drogden  og  var  paa  Saltholm  ved  10- 
Tiden.  Efter  at  have  indtaget  Frokost  paa  »Holmegaard«  delte  Sel- 
skabet sig  i  to  Grupper,  af  hvilke  den  ene,  den  større,  langs  Øens 
Vestside  begav  sig  helt  ned  til  Øens  Sydende  og  nærmest  samme 
Vej  tilbage,  medens  den  anden,  den  mindre,  begav  sig  over  til  »Sko- 
ven«, derpaa  et  Stykke  videre  langs  Østkysten,  derpaa  tværs  over 
Øen,  gennem  »Plantagen«  og  videre  til  Vestk3'sten  og  saa  langs  denne 
tilbage  til  »Holmegaard«.  Efter  et  lille  Maaltid  her  begav  man  sig 
til  Baaden,  forlod  Øen  ved  7  Tiden  og  vendte  over  Kastrup  og 
derfra  med  Tog  tilbage  til  København.  —  Vejret  havde  været  fint  og 
det  ornithologiske  Udbytte  upaaklageligt. 

Følgende  37  Arter  iagttoges  med  Sikkerhed:  Spidsand  (Anas 
acuta)  en  Del,  Stokand  (Anas  boscas)  en  Del  samt  1  paa  Rede,  Ske- 
and (Anas  clypeata)  Par  Stk.,  Gravand  (Tadorna  cornuta)  nogle,  Eder- 
fugl  (Somateria  mollissima)  1  paa  Rede  med  5  Æg,  Toppet  Skalle- 
sluger (Mergus  serrator)  nogle,  Agerhøne  (Perdix  cinerea)  2  sammen, 
Vibe  (Vanellus  cristatus)  Mængde  samt  en  Del  løbende  Unger  og  en 
Del  Reder  med  Æg,  Præstekrave  (Ægialitis  hiaticula)  mange,  Sten- 
vender (Strepsilas  interpres)    <$  og  $  sammen,  Strandskade  (Hæmato- 

pus  ostreologus)  Mængde  samt  en  Del  Reder  med  Æg,  Storspove 
(Numenius  arqvatus)  1,  Rødben  (Totanus  calidris)  mange,  Brushane 
(Machetes  pngnax)  en  Del,  Ryle  (Tringa  alpina)  Mængde  samt  en  Del 
Reder  med  Æg  og  en  Rede  med  2  Unger,  Brednæbet  Ryle  (Limi- 
cola  pygmæa)  1,  Hættemaage  (Larus  ridibundus)  Mængde  samt  mange 
Reder  med  Æg,  Stormmaage  (Larus  canus)  Mængde  samt  mange  Re- 
der med  Æg,  Havmaage  (Larus  argentatus)  mange  samt  en  Del  Reder 
med  Æg,  Svartbag  (Larus  marinus)  2  sammen,  Dværgterne  (Sterna 
minuta)  Par  Stk.,  Terne  (Sterna  hirundo)  mange  samt  nogle  Reder 
med  Æg,  Havterne  (Sterna  macrura)  nogle,  Vandrefalk  (Falco  pere- 
grinus)  1,  Skade  (Piea  caudata)  1,  Digesvale  (Hirundo  riparia)  Mængde 
samt  mange  Reder  i  Diger,  Forstuesvale  (Hirundo  rustica)  en  Del, 
Lærke  (Alauda  arvensis)  mange  samt  en  Rede  med  5(!)  Æg,  Stær 
(Sturnus  vulgaris)  en  Del  samt  et  Par  Reder  med  Unger  i  Stendiger('), 
Tornsanger  (Sylvia  cinerea)  Par  Stk.,  Engpiber  (Anthus  pratensis)  en 
Del  samt  en  Rede  med  4  Unger,  Gul  Vipstjert  (Motacilla  flava)  <$ 
og  %  sammen,  Hvid  Vipstjert  (Motacilla  alba)  Par  Stk.,  Stenpikker 
(Saxicola  oenanthe)  nogle,  Graa  Fluesnapper  (Muscicapa  grisola)  1, 
Husspurv  (Passer  domeslicus)  nogle  faa,  Irisk  (Cannabina  linota)  nogle. 
Om  Aftenen   Kl.  ca.  8V2  var  man  atter  i  København. 

Th.  N.  Krabbe. 

UDFLUGT  TIL  KONGELUNDEN  OG  AMAGERS  SYDKYST  10.  SEPT.  1922. 

Om  Morgenen  Kl.  9  mødtes  Deltagerne  ved  Smyrnavej  i  Sundby, 
hvorfra  man  med  Omnibil  kørte  til  Kongelunden,  hvortil  man  an- 
kom Kl.  ca.  10.  Deltagernes  Antal  var  18.  Efter  en  Ronde  i  Skoven 
indtog  man  Frokost  i  Kongelundens  Kro,  hvorefter  man  —  atter 
gennem  en  Del  af  Skoven  —  begav  sig  til  Sydkysten,  hvis  Strand- 
kant man  nærmest  fulgte,  idet  man  passerede  Aflandshage  og  derpaa 
fortsatte  hen  mod  Kysten  ud  for  St.  Magleby.  Derpaa  gik  Turen 
ad  Landevejen  op  til  St.  Magleby  Station,  hvorfra  man  med  Tog 
kørte  til  Amagerbro  Station  med  Ankomst  her  Kl.  7.  Nogle  faa  af 
Selskabet  var  gaaet  fra  forinden  for  at  naa  et  tidligere  Tog.  Vejret 
havde  været  yderst  fint  med  Solskin,  Varme  og  stille  Luft,  og  det 
ornithologiske  Udbytte  overmaade  tilfredsstillende.  Særligt  fortjener 
det  maaske  at  nævnes,  at  man  havde  Lejlighed  til  paa  nært  Hold 
at  se  mange  Dværgryler. 

Med  Sikkerhed  iagttoges  følgende  51  Arter:  Krikand  (Anas  crecca) 
mange,  Pibeand  (Anas  penelops)  en  Del,  Vibe  (Vanellus  cristatus) 
Mængde,  Strandhjejle  (Charadrius  squatarola)  nogle,  Hjejle  (Chara- 
drius  pluvialis)  en  Del,  Præstekrave  (Ægialitis  hiaticula)  mange,  Stor- 
spove (Numenius  arqvatus)  1,  Mudderklire  (Actitis  hypoleuca)  nogle, 
Tinksmed  (Totanus  glareola)  1  +  1,  Svaleklire  (Totanus  ochropus)  1, 
Rødben  (Totanus  calidris)  nogle,  Hvidklire  (Totanus  glottis)  Par  Stk., 
Brushane  (Machetes  pugnax)  en  Del,  Dværgryle  (Tringa  minuta) 
mange  (dels  faa  ad  Gangen,  dels  anselige  Flokke,  stadig  sammen  med 
efterfølgende  Art),  Ryle  (Tringa  alpina)  Mængde,  Horsegøg  (Gallinago 

scolopacina)  to  Flokke  paa  6  og  7  Stk.,  Stormmaage  (Lams  canus) 
nogle,  Havmaage  (Lams  argentatus)  nogle,  Svartbag  (Lams  marinus) 
nogle  faa,  Taarnfalk  (Falco  tinnuncuhis)  nogle  faa,  Dværgfalk  (Faleo 
æsalon)  Par  Stk.,  Musevaage  (Buleo  vulgaris)  nogle,  Spurvehøg  (Ac- 
cipiter  nisus)  1-4-1,  Ringdue  (Columba  pahimbus)  nogle  faa,  Krage 
(Corvus  cornix)  4  sammen,  Digesvale  (Himndo  riparia)  en  Del,  By- 
svale  (Himndo  urbica)  Par  Stk.,  Forstuesvale  (Himndo  rustica)  en 
Del,  Lærke  (Alanda  arvensis)  mange,  Stær  (Sturnus  valgavis)  mange, 
Træpikker  (Certhia  familiaris)  1  +  1,  Jernspurv  (Accentor  modularis) 
nogle,  Musvit  (Pams  major)  Par  Stk..  Blaamejse  (Pams  coemlens) 
nogle,  Halemejse  (Acrednla  caudata)  en  lille  Flok,  Gærdesanger  (Syl- 
via currnca)  1  +  1,  Løvsanger  (Phyllopsenstes  trochilus)  nogle,  Fugle- 
konge (Regulus  crislatus)  nogle,  Engpiber  (Anthus  pratensis)  mange, 
Gul  Vipstjert  (Motacilla  flava)  en  Del,  Hvid  Vipstjert  (Motacilla  alba) 
2  sammen,  Sangdrossel  (Turdus  musicus)  nogle  faa,  Solsort  (Turdus 
memla)  Par  Stk.,  Stenpikker  (Saxicola  oenanthe)  nogle,  Rødstjert 
(Ruticilla  phoenicura)  1,  Rødkælk  (Erilhacus  mbecnla)  en  Del,  Hus- 
spurv  (Passer  domesticus)  en  Del,  Skovspurv  (Passer  montanus)  nogle 
faa,  Bogfinke  (Fringilla  coelebs)  Par  Stk.,  Irisk  (Cannabina  linota) 
nogle,  Rørspurv  (Emberiza  schoeniclus)  2  sammen. 
Om  Aftenen  Kl.  ca.  7  var  man  atter  i   København. 


Rapporterne  over  Foreningens  Ekskursioner,  som  man  i  en  læn- 
gere Aarrække  har  vist  mig  den  Tillid  at  lade  mig  affatte,  betragter 
jeg  som  havende  en  ikke  helt  ringe  fremtidig  Betydning  som  et  del- 
vist Middel  til  at  maale  Landets  Fuglefauna  paa  forskellige  Tids- 
punkter og  drage  Sammenligninger,  hvorfor  jeg  har  ladet  det 
være  mig  magtpaaliggende  at  gøre  dem  saa  paalidelige  og  detaille- 
rede som  muligt.  De  burde  muligvis  være  endnu  lidt  mere  detail- 
lerede m.  H.  t.  Angivelsen  af  Arternes  Individmængde  for  endnu 
bedre  at  opfylde  den  ovennævnte  Mission.  De  er  m.  H.  t.  Angivel- 
sen af  de  iagttagne  Arter  og  et  Skøn  over  disses  Individmængde 
affattede  ved  at  sammenarbejde  mine  egne  Iagttagelser  med  de  til- 
svarende af  saadanne  andre  Ekskursionsdeltagere,  som  er  vante  til 
og  øvede  i  at  iagttage  Fugle  i  Naturen,  og  som  med  stor  Bered- 
villighed har  stillet  deres  Fuglelister  til  min  Baadighed.  Uden  saa- 
dan   Hjælp  vilde  mine  Referater  være  blevne  højst  mangelfulde. 

Tidsskriftets  Læsere,  og  især  jeg,  skylder  derfor  disse  Medlem- 
mer, som  hver  især  til  forskellige  Tider  har  bistaaet  mig,  d'Hrr. 
Landmand  Jørgen  Jørgensen,  Konservator  A.  L.  V.  Manniche, 
Kontorchef  C.  Neergaard-Petersen,  Stationsforstander  R.  Jul. 
Olsen,  fhv.  Hørkræmmer  Hans  Pedersen  og  Assistent  Einar 
Petersen,  en  Tak  for  deres  store  Imødekommenhed. 

Th.  N.  Krabbe. 

NYE  MEDLEMMER. 

Andresen,  Halfdan  L.,  Tøjengade  27,  Kristiania. 
Avnsøe,  C,  Kommunelærer,  Nakskov. 
Bendixen,  O.,   Inspektør,  Irisvej   4,   Brønshøj. 
Bramsen,  Svend,  Assurandør,  Bredegade  11,  F. 
Danneskjold -Samsøe,  Viggo,  Greve,  Nordfeld,  Stege. 
Degerbøl,  Magnus,  cand.  mag..  Store  Kannikestræde  12,  K. 
Hansen,  Poul,  Bedaktør,  Flensborg  Avis,  Sønderborg. 
Hemmingsen,  Axel  M.,  stud.  mag.,  Set.  Pederstræde  14,  K. 
Henriques,  Adam   Buben,  Krausesvej   3,  0. 
Jepsen,  V.,  Dekoratør,  Vindegade  86,  Odense. 
Knudsen,  V.  S.,  Lærer,  Villa   »Fyen«,  Aarhus. 
Madsen,  Andreas,  Bedaktør,  Havebrugskandidat,  Caroline 

Amalievej,  Lyngby. 
Mørk,  Julie,  Frk.,  Adr.  Enkefru  Mørk,  Sæby. 
Nicolaisen,  Glarmester,  Nørrebrogade,  Horsens. 
Bønholt,  C.  A.,  Forpagter,  Sophienholm  pr.  Tølløse. 
Bud,  H.,  Bedaktionssekretær,  »Heimdal«,  Baadhusgade,  Aabenraa. 
Terslin,   H.  C.,  Lærer,  Gilleleje  Skole,  Gilleleje. 

Eventuelle    Fejl    i    eller  Berigtigelser  til  den  i   15.  Aargang  givne 
Medlemsliste  bedes  meddelte  Bedaktøren  eller  Foreningens  Kasserer. 


TIL  MEDLEMMERNE. 

I  et  af  de  første  Hæfter  i  følgende  Aargang  agter  Foreningens 
Næstformand,  Stationsforstander  B.  Jul.  Olsen,  at  give  en  Sammen- 
stilling af  forskellige  mindre  Meddelelser  om  Danmarks  Fugle, 
som  i  Løbet  af  de  senere  Aar  fra  forskellig  Side  er  tilsendt  Foreningen. 
Da  det  er  at  formode,  at  adskillige  andre  af  Foreningens  Medlemmer 
ligger  inde  med  lignende  Iagttagelser,  som  det  kunde  have  sin  In- 
teresse at  faa  offentliggjort  ved  samme  Lejlighed,  tillader  man  sig 
herved  at  rette  en  Opfordring  til  Medlemmerne  om  snarest  muligt 
at  indsende  saadanne  Meddelelser  —  faunistiske  eller  biologiske  — 
til    Stationsforstander   B.  Jul.  Olsen,   Vedde  Station,    Sjælland. 


INDEX 

De   fremhævede   Paginatal   henviser  til  Steder,   hvor  Race-   og  Synonymi - 
sporgsmaal  findes  særligt  behandlede. 

I.    SYSTEMATISKE  NAVNE 


Accentor  modnlaris  140,  142. 
Accipiter  nisus  140,  142. 
Acredula  caudata  49,  65,  140,  142. 
Acrocephalus  phragmitis  62. 
Actitis  hypoleuca  141. 
Alauda  alpestris  45. 

—  arborea  95. 

—  arvensis  59,  65,  101,  136,  140,  141, 
142. 

Anas  acuta  1,  139,  140. 

—  boscas  1,   2,  139,  140. 

—  clypeata  1,  140. 

-  crecca  1,  139,  141. 

—  penelops  2,  139,  141. 

—  querquedula  1,  2. 

—  strepera  1,  139. 
Anser  brachyrhyncus  3. 

—  neglectus  3. 
Anthus  aqvaticus  51. 

—  pratensis  62,  140,  141,  142. 
Aqnila  nævia  55. 

Ardea  cinerea  80.  104. 
Astur  palumbarius  34. 

Bartramia  longicauda  6. 
Buteo  vulgaris  140,  142. 

Cannabina    linaria   54 ;    se   ogsaa   Car- 
duelis  hornemanni. 

—  linota  141,  142. 
Carduelis  hornemanni  54,  100. 
Certhia  familiaris  46,  140,  142. 
Charadrius  pluvialis  4,  141. 

—  sqvatarola  141. 
Ciconia  alba  79,  80.  89,  139. 
Clamator  glandarius  39. 
Coccothraustes  vulgaris  65,  140. 
Coccystes,  se  Clamator. 
Coloeus,  se  Corvus  monedula. 
Columba  palumbus  65,  79,  140,  142. 
Corvus  cornix  44,  139,  140.  142. 

—  corone  44. 


Corvus  frugilegus  140. 

monedula  42,  65,  140. 
Cuculus  canorus  62. 
Cygnopsis  cygnoides  3. 
Cygnus  olor  139. 

Dendrocopus  major  41,  140. 

—  medius  140. 

—  minor  40. 
Dryobates,  se  Dendrocopus. 

Emberiza  citrinella  65,  140. 

—  hortulana  100. 

—  lapponica  101. 

—  miliaria  65. 

—  schoeniclus  140,   142. 
Eremophila,  se  Alauda  alpestris. 
Erithacus  rubecula  55,  140,  142. 
Erolia  alpina,  se  Tringa  alpina. 
Eudromias  morinellus  93. 

Falco  peregrinus  30,  141. 

—  tinnunculus  142. 

—  æsalon  142. 
Fratercula  arctica  22. 
Fringilla  coelebs  65,  140,  142. 
Fulica  atra  139. 

Fuligula  cristata  3,   139. 

-  ferina  3,  139. 

—  marila  3. 

Gallinago  scolopacina  142. 
Gallinula  chloropus  139. 
Garrulus  glandarius  140. 
Gecinus  viridis  39. 
Grus  cinerea  92. 

Haliaetus  albicilla  55. 
Hirundo  riparia  140,  141,  142. 

—  rustica  140.  141.   142. 

-  urbica  140,  142. 
Hæmatopus  ostreologus  59,  136,  140. 

Lanius  collyrio  126. 

Larus  argentatus59, 76, 136, 139, 141, 142. 

Larus  canus  76,  94,  139,  141,  142. 

—  fuscus  20. 

—  marinus  141,  142. 

—  minutus  94. 

—  ridibundus  76,  94,   139,  141. 
Ligurinus  chloris  65,  140. 
Limicola  pygmæa  94,  141. 
Luscinia  suecica  55. 

Lyrurus  tetrix  54. 

Machetes  pugnax  141. 
Mareca,  se  Anas  penelops. 
Mergus  albellus  3,  139. 

—  merganser  3. 
--   serrator  140. 

Motacilla  alba  141,  142 

—  flava  52,  98,  141,  142. 
Muscicapa  grlsola  141. 

—  parva  100. 

Neophron  percnopterus  36. 
Numenius  arquatus  141. 

Oenanthe,  se  Saxicola. 
Otus  scops  36. 

Parus  ater  47,  65.  140. 

—  coeruleus  65,  140,  142. 

—  cristatus  49. 

—  major  65,  140,  142. 

—  palustris  48,  65,  140. 

Passer  domesticus  127,  140,  141,  142. 

—  montanus  140,  142. 
Perdix  cinerea   140. 
Pernis  apivorus  102. 
Phalacrocorax  carbo  25. 
Phyllopseustes  rufns  51. 

—  trochilus  140,  142. 
Pica  caudata  140,  141. 

Picus  viridis,  se  Gecinus  viridis. 
Podicipes  cristatus   139. 

—  nigricollis  3. 
Puffinus  griseus  4. 
Pyrrhula  vulgaris '54,  65. 

Querquedula  circia  1,  2. 

Regulus  cristatus  98,  140,  142. 

—  ignicapillus  98. 
Ruticilla  phoenicura  142. 


Saxicola  oenanthe  53,  141,  142. 

Scolopax  rusticula  65. 

Sitta  evropæa  44. 

Somateria  mollissima  59,  140. 

Spatula,  se  Anas  clypeata. 

Sterna  anglica  94. 

—  cantiaca  59,  136. 

-  hirundo  59,  136,  141. 

—  macrura  59,  136,  141. 

—  minuta  59,  136,  141. 
Strepsilas  interpres  140. 
Streptopelia  orientalis  38. 

—  turtur  38. 
Strix  aluco  37. 

—  flammea  38. 

Sturnus  vulgaris   59,   65,   79,   140,   141, 

142. 
Sylvia  cinerea  141. 

—  curruca  142. 

—  nisoria  126. 

-  phragmitis  62. 
Syrnium  aluco  37. 

Tadorna  cornuta  59,  140. 

—  vulpanser  59,  140. 

Tetrao  tetrix,  se  Lyrurus  tetrix. 
Totanus  calidris  59,  93,  141. 

—  fuscus  93. 

—  glareola  141. 

—  glottis  93,  141. 

—  ochropus  141. 
Tringa  alpina  6,  141. 

—  maritima  94. 

—  minuta  141. 
Troglodytes  parvulus   140. 
Turdus  dauma  53. 

—  iliacus  140. 

—  merula  65,  140,  142. 

—  musicus  53,  65,  140,  142. 

—  viscivorus  55. 
Turtur  auritus  38. 

Tyto  alba,   se  Strix  flammea. 

Vanellus  cristatus  65,  139,  140,  141. 
Xanthocephalus  xanthocephalus  46. 

Ægialitis  cantiana  59,  136. 

—  hiaticula  5,  59,  136,   140,  141. 

Aadselfugl   36. 
Agerhone  140. 
Allike  42,  65,  140. 
Atling  1,  2. 

Bjergand  3. 
Bjerglærke  45. 
Blaakjælk  55. 
Blaamejse  65,  140,  142. 
Blishona  139. 
Bogfinke  65,  140,  142. 
Bomlærke  65. 
Brushane  141 
Bysvale  140,  142. 

Digesmutte,  se  Stenpikker 
Digesvale  140,  141,  142. 
Dompap  54,  65. 
Duehøg  34. 
Dværgfalk  142. 
Dværghornugle  36. 
Dværgmaage  94. 
Dværgrj'le  141. 
Dværgterne  59,  136,  141. 

Ederfugl  59,  140. 
Engpiber  62,  140,  141,  142. 

Flagspætte,  lille  40. 

-  Mellem-  140. 

-  stor  41,  140. 
Fluesnapper,  graa  141. 

-  lille  100. 
Forstuesvale  140,  141,  142. 
Fuglekonge  98,  140,  142. 

—  rodtoppet  98. 

Gaas,  kortnæbbet  3. 

—  Sushkins  3. 
Graamejse  48,  65,  140. 
Graasisken  54. 

—  sibirisk   100. 
Gransanger  51. 
Gravand  59,  140. 
Grønirisk,  se  Svenske. 


Gronspætte  39. 
Gul  drossel  53. 
Gulspurv  65,  140. 
Gærdesanger  142. 
Gærdesmutte  140. 
Gøg  62. 

Halemejse  49,  65.  140,  142. 
Havmaage  (Solvmaage)  59,  76,  136,  139, 

141,  142. 
Havterne  59,  136,  141. 
Havorn  55. 
Hedelærke  95. 
Hejre  80,  104. 
Hjejle  4,  141. 
Horsegog  141. 
Hortulan  100. 

Husspurv  127,   140,   141,  142. 
Hvepsevaage  102. 
Hvidklire  93,  141. 
Hættemaage  76,  94,  139,  141. 
Høgesanger  126. 

Irisk   141,  142. 

Jernspurv  140,  142. 

Kernebider  65,  140. 
Klire,   Bartrams  6. 
Knarand  1,  139. 
Knopsvane  139. 
Krage  44,  139,  140,    142. 
Krikand  1,  139,  141. 

Laplands-Verling  101. 
Lappedykker,  sorthalset  3. 
—  stor  139. 
Lunde  22. 

Lærke  59,  65,  101,  136,  140,  141,  142. 
Løvsanger  140,  142. 

Misteldrossel  55. 
Mudderklire  141. 
Musevaage  140,  142. 
Musvit  65,  140,  142. 

Natugle  37. 

Pibeand  2,  139,  141. 

Pomeransfugl  93. 

Præstekrave  5,  59,  136,   140,  141. 

—  hvidbrystet  59,  136. 

Raage  140. 

Ringdue  65,  79,  140,  142. 

Ryle  6,  141. 

—  brednæbet  94,  141. 

—  sortgraa  94. 
Rødben  59,  93,  141. 
Rodkælk  55,  140,  142. 
Rødstjert  142. 
Rørhøne  139. 
Rørspurv  140,  142. 

Sandterne  94. 

Sangdrossel  53,  65,  140,  142. 

Sildemaage  20. 

Sivsanger  62. 

Skade  140,  141. 

Skadegøg  39. 

Skallesluger,  lille  3,  139. 

—  stor  3. 

—  toppet  140. 
Skarv  25. 
Skeand  1,  140. 
Skovskade  140. 
Skovsneppe  65. 
Skovspurv  140,  142. 
Skraape,  sodfarvet  4. 
Skrigørn  55. 
Skærpiber  51. 
Slørugle  38. 
Solsort  65,  140,  142. 
Sortklire  93. 
Sortkrage  44. 
Sortmejse  47,  65,  140. 
Spidsand  1,  139,  140. 


Splitterne  59,  136. 
Spurvehøg  140,  142. 
Spætmejse  44. 
Stenpikker  53,  141,  142. 
Stenvender  140. 
Stokand  1,  2,  139,  140. 
Stork  79,  80,  89,  139. 
Stormmaage  76,  94,  139,  141,  142. 
Storspove  141. 
Strandhjejle   141. 
Strandskade  59,  136,  140. 
Stær  59,  65,  79,  140,  141,  142. 
Sumpmejse,  se  Graamejse. 
Svaleklire  141. 
Svanegaas  3. 
Svartbag  141,  142. 
Svenske  65,  140. 

Solvmaage  (Havmaage)  59,  76,  136,  139, 
141,  142. 

Taarnfalk  142. 
Taffeland  3,  139. 
Terne  59,  136,  141. 
Tinksmed  141. 
Topmejse  49. 
Tornirisk,  se  Irisk. 
Tornsanger  141. 
Tornskade  126. 
Trane  92. 
Troldand  3,  139. 
Trupial,  gulhovedet  46. 
Træpikker  46,  140,  142. 
Turteldue  38. 

Urfugl  54. 

Vandrefalk  30,  141. 
Vibe  65,  139.  140,  141. 
Vindrossel  140. 

Vipstjert,  gul  52,  98,  141,  142. 
-  hvid  141,   142. 

RETTELSE. 

I  den  af  mig  besørgede  —  og  iøvrigt  af  Forf.  godkendte 
-  Oversættelse  af  E.  W.  Suomalainens  Biografi  af  J.  A. 
Palmen  har  jeg  Side  58,  Linie  22  og  flg.  skrevet,  at  »Atlas 
ofver  Finland«  »har  gjort  Finland  mere  kendt  end  noget 
andet  Land  i  den  civiliserede  Verden«.  Efter  Rentryk- 
ningen har  Forf.  imidlertid  meddelt  mig,  at  det,  han  øn- 
skede udtrykt,  var,  at  Publikationen  af  dette  Atlas  i  ganske 
særlig  Grad  havde  henledet  den  civiliserede  Verdens  Op- 
mærksomhed paa  Finland. 

(Red.) 

